
Аннотация
Elektinte unu el la plej karakterizaj pecoj de la pola literaturo, Grabowski liveris al ni mirindan ĉefverkon. Traduki ĉi tiun dekmilversan poemon estis titana laboro. Grabowski faris fidelan tradukon de l� originalo, ĝin sekvante preskaŭ laŭverse. Tiu traduko estis unu el plej elstaraj verkoj de la frua literaturo en Esperanto.
La traduko de �Sinjoro Tadeo� estas granda entrepreno, preskaŭ naŭ mil versoj kun kontinuaj rimoj aabbcc, kie tute mankas epopea stilo: ĝi estas kvazaŭ romano en versoj, kun siaj mitoj, aventuroj, sinkaŝoj, trompoj, mortoj, ofendoj, venĝoj, heroaĵoj, pardonoj. Temas pri rakonto pri la vivo kaj la konfliktoj de polaj etnobeloj, kiu komenciĝas per agreso kaj murdo kaj finiĝas per gefianĉiĝoj. Tadeo mem ne estas la ĉefa rolanto, aliaj figuroj, kiel Jacek, Vermo aŭ Jankjel, reliefas kun pli da intenso. La traduko fare de Grabowski impresas per la grandiozo.
Carlo Minnaja � Giorgio Silfer (Valerio Ari)
�Historio de la esperanta literaturo�


Kontraste al multaj retaj verioj de la verko, kies modernigaj (mis)redaktoj ofte ŝanĝas la sencon kaj rompas la metron, ĉi tiu bitlibro laŭeble fidele prezentas la originalan tekston de A.Grabowski, tiun de la Varsovia eldono de 1918ª jaro.

Antaŭparolo

En la jaro 1907, d-ro Zamenhof vizitis Britujon. Li ĉeestis la trian Universalan Kongreson de Esperanto en Kembriĝo, kaj poste vizitis Londonon, kie la urbestraro lin akceptis en sia sidejo, The Guildhall. Tie Zamenhof faris faman paroladon, en kiu li priskribis la rilaton inter esperantismo, �kiu predikas amon�, kaj patriotismo, �kiu ankaŭ predikas amon�. Li emfazis, ke patriotismo kaj ŝovinismo havas nenion komunan, kaj ke ĉi-lasta estas bazita ne en amo sed en malamo.
Zamenhof radikis siajn rimarkojn en la propra sperto. Liaj pensoj turniĝis al la propra naskiĝloko, Bialistoko, urbo de la t.n. Litovia provinco Grodno: �Vi staras nun antaŭ miaj okuloj, mia kara Litovujo, mia malfeliĉa patrujo, kiun mi neniam povas forgesi, kvankam mi forlasis vin kiel juna knabo�� La vortoj de la kreinto de Esperanto kvazaŭ eĥis la grandan poeton de la pola patriotismo Adam Mickiewicz, kies granda epopeo, �Pan Tadeusz�, komenciĝas per simila elvoko de Litovio. Zamenhof trovis en la pola epopeo, kaj en la propra sperto kiel naskiĝinto en la sama regiono kiel Mickiewicz, perfektan ilustron de la ligoj inter la amo al al patrujo kaj la granda humaneca amo al la homaro.
Lia amiko Grabowski dediĉis jarojn al sia brila traduko de tiu ĉi longa kaj komplika poemego. Ĝi fine aperis unu jaron post la morto de la kreinto de Esperanto, en 1918. Ĝia apero samtempe epitafis la majstron kaj, per sia poezia brilo kaj inventemo malfermis novan fazon en la evoluo de Esperanto kiel literatura lingvo. Grabowski brile manipulis la lingvon trovante en ĝi latentajn kapablojn, kiuj siavice montris la vojon al Miĥalski kaj, tute alimaniere, al Kalocsay. Oni povas eĉ diri, ke, ĝuste kiel la originala verko de Mickiewicz donis fokuson al la la pola sopiro al nacieco kaj al sendependiĝo, la traduko fare de Grabowski malfermis al Esperanto novan, romantikan vojon al ĝia estonteco.
Estas tre taŭge, ke ĝuste en 1987 la traduko de Grabowski trovu sian lokon en la Serio Oriento�Okcidento de UEA. Tiu ĉi serio de ĉefverkoj de la monda literaturo, lanĉita antaŭ trideko da jaroj sub inspiro de la klopodoj de Unesko ligi la kulturojn de la mondo en spirito de reciproka kompreno, estas riĉigita per verko grava ne nur en la monda literaturo sed ankaŭ en la historio de nia propra, Esperanta, literaturo kaj en la evoluo de nia lingvo. Ĝia apero donas al ni okazon omaĝi al cent jaroj de Esperanto, al la brila poezio de granda pola patrioto, kaj al Antoni Grabowski, kiu fajrigis la torĉon de Zamenhof tiel ke lia lingvo daŭru post lia morto, eĉ en sian duan jarcenton.
Humphrey Tonkin
Prezidanto de Universala Esperanto-Asocio


Antaŭparolo al la dua esperantlingva eldono

En la kuranta jaro forpasas cent jaroj post la morto de Adam Mickiewicz (1798�1855), la plej granda poeto, kiun havis la pola popolo, kreinto, kies vivo kaj verko nedisigeble interplektiĝis kun la sorto kaj batalo de lia patrujo. Lia poezio per ĉiuj fibroj elkreskas el amo al la gepatra tero, el sopiroj kaj aspiroj de la pola popolo al libereco kaj justeco. Samtempe ĝi estas poezio la plej internacia, ĉar ĝi esprimas la plej noblajn ideojn de la epoko, en kiu vivis kaj kreis Mickiewicz. Li deklaras sin por progreso de la homaro kaj por tiu ĉi progreso li batalas per ĉiu verso. Per laboro de la koro kaj penso, per potenco de la talento, per sia tuta vivo, kiu estis senĉesa vagado al libereco kaj beleco, suprenleviĝis Mickiewicz sur pintojn de senmorteco.
Li estis inspirita poeto de frateco kaj amo inter la popoloj, nehezitebla heroldo de novaj rilatoj inter la nacioj, bazitaj je la reciproka interkompreniĝo, amikeco kaj paco. Li malamis despotismon superforton kaj kontraŭis ilin per vorto pasia kaj impeta: de la junula Odo al la juneco, saturita per la nobla patoso de batalo kontraŭ malbono kaj malnobleco de la malnova mondo, ĝis la artikoloj en �Tribuno de la Popoloj�, skribitaj dum ardaj tagoj de la revolucio en la jaroj 1848�49.
Mickiewicz estis samtempe granda pledanto por la nacia afero, servante per ago kaj plumo al batalo por sendependeco de la patrujo.
Victor Hugo diris pri li: �Paroli pri Mickiewicz, tio signifas paroli pri belo, justeco kaj vero��
Mickiewicz, tiu nelacigebla �pilgrimanto de libereco� enskribiĝis daŭre ne nur en koro de la pola popolo. Lia nomo estas por ĉiam ligita kun la tragika sorto de la rusaj dekabristoj, batalantaj kontraŭ perforto de la carismo. Lia amikeco kun Puŝkin restis evidenta simbolo de ligeco inter la pola kaj rusa popoloj. En Francujo, kiu donis al li azilon, li postlasis dankeman kaj daŭran memoron, plej bone dokumentitan per verko de Bourdelle, la impona monumento starigita en koro de Parizo, sur placo d�Alma. Vivas Mickiewicz en la progresema tradicio de la itala popolo, ligita kun li per la plej daŭra nodo, kiu estas la komuna batalo por liberiĝo. La germana popolo kun pietismo konservas rememoron pri la pola poeto, pri lia renkontiĝo kun Goethe en Weimar, pri lia dresdena periodo, kiu alportis al nia literaturo la III parton de �Avoj�, la grandan poemon pri la tragedio kaj batalo de la popolo, subjugita de la despotismo, kaj sur la malproksima turka tero, kaj en la patrujo de bulgaroj restis neforviŝeblaj postsignoj de lia vagado. Laŭ alvoko de la Tutmonda Packonsilantaro la tuta progresema mondo solenas la Mickiewicz-Jaron en la centa datreveno de la morto de la poeto. La nomo de Mickiewicz troviĝas en la decido de la Packonsilantaro apud grandaj nomoj de Montesquieu, Cervantes, Whitman, Andersen, Schiller.
Dum la sesio de UNESKO en Montevideo en la jaro 1954 oni decidis popularigi la vivon kaj kreadon de la poeto per eldono de monografio.
Kaj ĉi tiu nuna eldono de �Sinjoro Tadeo� en la internacia lingvo Esperanto kaŭzos konatiĝon de multaj legantoj en diversaj landoj kun la ĉefverko de Adam Mickiewicz.
�Sinjoro Tadeo� estas apogeo de la poezia kreado de Mickiewicz, estas ĉefverko de pola poezio, ĝi formas grandan nacian epopeon. Mickiewicz pentras en la poemo vastan, realistan vivbildon de nobelaro dum tempo de la napoleona militiro kontraŭ Moskvo. La pereantan mondon de la nobelara Polujo li brilumas per ĉarmo de poezio kaj per potenco de vorto, kiun posedis nek unu pola poeto antaŭ li kaj post li. Sur paletro de Mickiewicz-realisto amasiĝas multaj malhelaj farboj kaj kritikaj trajtoj, ĉar la poeto ne indulgas la nobelaron kaj aristokrataron, kondamnas ilian anarkion kaj privatemon, priridante ilian klasan megalomanion kaj malvastajn horizontojn de la vivo, limigita per ciklo de festenoj, ĉasoj, amuzaĵoj kaj najbaraj kvereloj. Sed multkolorecon de tiu ĉi kritiko mildigas tiu mirinda humoro de Mickiewicz, kun kiu li pentras kaj elsorĉigas la bildon de Soplicovo aŭ etnobelan bieneton en Dobĵin. Tamen tra subtila nebuleto de la kvieta humoro kaj sopiro, des pli klare trabriletas penso de la poeto, ke tiu ĉi feŭda mondo estas verdiktita por foriri, ke ĝi apartenas al la sen revena pasinteco, ĉar sur la novan vojon devas surpaŝi historio de la vekiĝanta popolo. Mickiewicz klare indikas tiun ĉi vojon. Li sendivide kunligas la batalon por liberiĝo de la lando, subigita de la okupantoj kun la vilaĝana problemo, deklarante programon de forigo de servuteco, vidante en tiu ĉi akto la historian justecon. En la lastaj scenoj de la poemo Tadeo kaj Zonjo, la junaj reprezentantoj de progresemaj fortoj inter la nobelaro laŭ la propra volo liberigas siajn kamparanojn kaj donas al ili teron.
Persono de la alia heroo de la eposo, pastro Vermo elkreskas ĝis simbolo. Jen nobela sentaŭgulo kaj kveremulo Jacek Soplica ŝanĝiĝas je sin kaŝanta sub monaĥa kapuĉo konspiraciulo, politika aktivulo, fariĝas arda patrioto kaj batalanto por libereco de la popolo. La pastro Vermo agas ne nur inter la nobelaro, li penas apogi sin je la popolo, interparolas kun vilaĝanoj en drinkejoj kaj kabanoj, konas kaj sentas iliajn dolorojn, kunsentas ilian malfacilan sorton.
Strofojn de la poemo penetras spiro de la granda ŝanĝo, patoso de la naciliberiga batalo kaj firma kredo je pli bona estonteco de la patrujo.
Bela esprimo de la kornobleco kaj profunda saĝeco de Mickiewicz estis kreo de persono de judo Jankjel, kortuŝanta per sia patriotismo, elkora sindonemo al la gepatra tero, per sia ŝato al la noblaj, liberecaj tradicioj de la pola popolo. La koncerto de Jankjel sur cimbalo estas elsorĉita muziko de vorto de Mickiewicz, historio de la pola progreso, de la polaj bataloj por la nacia kaj socia liberiĝo. Ĉi tie Mickiewicz atingas la grandajn tradiciojn de la pola Klerigado, de la progresema konstitucio de la jaro 1791, revenas al la malkvietaj tagoj de la insurekcio de Ko�ciuszko kaj la revoluciaj bataloj de la pola popolo. Li montras kontinuecon de la demokrata, progresema tendenco en la historio de la popolo. Tiu ĉi simpla, popola melodio de la judo-cimbalisto, proksima kaj komprenebla por ĉiu polo, enhavas la tutan profundon de la naciaj aspiradoj, strebadoj kaj bataloj.
Kun amo kaj sopiro elvokis la poeto-ekzilulo, skribanta sian verkon en la modesta ĉambreto de elmigrinto, �sur la pariza pavimo� � neforgeseblajn bildojn de la patruja naturo. Ĝi vivas sur paĝoj de la epopeo, pulsas per movado kaj ŝanĝo, brilegas per koloro kaj agordoj. Mickiewicz rekreas ĉarmon de la gepatra tero dum diversa tempo de tago kaj nokto, kaj ĉiam ĝi estas alia, nekomparebla, bela. Super tiu ĉi poemo etendiĝas ĉielo, blua dum kvietaj tagoj, jen nubkovrita dum tempesto; kaj ĝis hodiaŭ brilas super Soplicovo, tiu terangulo, ekzistanta sur neniu landkarto, la ora kaj granda suno, elsorĉita per vorto de la poeto. La mondo de la epopeo estas preskaŭ konkreta, palpebla, videbla, konfirmita per mil efektivaj detaloj kaj observoj, kiujn subŝovis al la poeto memoro, ĉiam fidela, neniam erariga, pliakrigita per sopiro pri la �lando de la infanjaroj�.
�Sinjoro Tadeo� inde staras en unu vico kun la ĉefverkoj de la tutmonda literaturo, apud �Dia Komedio� de Dante, apud �Eŭgeno Onegin� de Puŝkin, apud �Faŭsto� de Goethe. Ĝi apartenas al tiuj verkoj de homa genio, kiuj ne forpasas.
Wanda Markowska


Antaŭparolo al la unua esperantlingva eldono

Adam Mickiewicz, la plej granda poeto de Polujo, naskigis, la 24-an de Decembro 1798, en Litvo, en urbo Nowogr�dek (Mi�ska gubernio), kie lia patro, posedanto de ĉirkauaĵa bieneto Zaosie, estis juĝeja advokato.
La poeto pasigis sian infanecon inter la natur-belecoj de sia patro-urbo kaj kreskis sub la influo de sia amata religia patrino. En j.1807 la okjara knabo estis donita en la urban klasikan lernejon, administritan de pastroj Dominikanoj, kie oni uzis multe da libera tempo por ludoj, fizikaj amuzoj, eĉ por soldataj ekzercoj.
En la j.1812-a du okazaĵoj el hejma kaj nacia vivo potence skuis la animon de l� junulo: en monato Majo mortis lia patro kaj en Julio tramarŝis Napoleonaj kaj polaj armeoj tra Nowogr�dek, irante kontraŭ Moskvo. Pri la impreso de ĉi tiu militiro, kiun esperplene benis la tuta Polujo, la poeto en posteaj jaroj skribis al sia amiko Januszkiewicz: �Mi memoras bone la j.1812� Mi estis tiam en funebra vesto post la morto de mia patro. Mi staris sur la strato kaj rigardis la enirantan polan armeon kaj pro gojo mi ploris�� Nome tiun �printempon de l�espero� koncernas la grandioza komenco de l� XI-a Libro de �Sinjoro Tadeo� finiĝanta per la vortoj:
Mi vin ankoraŭ vidas, sonĝvidaĵo bela!
Mi, naskita sub jugo, vindita en fero,
Havis nur unu tian printempon sur tero.


Post tiu goja printempo venis longa, terura vintro, kun sangaj fantomoj de pereuloj el la granda armeo, treniĝantaj tra malvivaj, neĝekovritaj kampoj.
Fininte la gimnazion en j.1815, M. iris por pluaj studoj en la ĉefurbon Wilno, kies pola universitato estis tiam floranta kaj posedis tutan serion da eminentaj fortoj sciencaj kaj pedagogiaj, kiuj donis al M. firmajn fundamentojn pri natursciencoj, lingvoj, literaturo, kaj vigligis lin al memstara laboro.
Inter la studentaro regis tiam plej noblaj tendencoj de virta vivo, diligenta laboro, amo al patrujo, kiuj koncentriĝis en la sekretaj unuiĝoj de t.n. Filomatoj kaj Filaretoj, en kies organizoj vive partoprenis la poeto. La idealaj amikaj interrilatoj estis tiel fortaj, ke ilian fadenon eĉ la posteaj registaraj persekutoj neniam kapablis disŝiri.
Post fino de la studoj en j.1819 la juna M. fariĝis gimnazia instruisto en Kowno kaj tie li komencis verki siajn poeziaĵojn, kiuj, eldonite en du volumoj en Wilno (1822), enhavis �Baladojn kaj Romancojn�, belegan poezian rakonton �Gra�yna� pri litva dukedzino, kiu, defendante la patrujon, heroe pereis, kaj krom tio ili enhavis du partojn de dramaj bildoj s.t. �Dziady� (Avoj), en kiuj la poeto pentris la antikvan litvan moron de festo de mortintoj kaj la historion de sia malfeliĉa amo al Maryla Wereszczaka. Ĝi estas prezentita tra ĉiuj plej subtilaj stadioj de melankolia medito, tra eksplodoj de korsento, maldolĉo, malbeno, minaco kaj indiferenteco ĝis perdo de konscio kaj frenezo. Tiuj du volumoj estis akceptitaj kun admiro de tuta Polujo kaj ili estis la anoncantoj de la nova granda romantika epoko en la pola literaturo, brilanta per la nomoj de Mickiewicz, S�owacki kaj Krasi�ski.
En la j.1823 la poeto, liberiĝinte de sia instruista okupo, reaperis en Wilno inter siaj amikoj kaj kolegoj. Sed la feliĉo ne daŭris longe. La rusa kuratoro de l� universitato, Novosilcov, malkovris la sekretajn unuiĝojn de l� junularo. Sekvis amasaj revizioj kaj arestoj. Ankaŭ M. estis arestita kaj komenciĝis lia sesmonata mallibereco, dum kiu okazis lia nova spirita aliformiĝo: mortis en li la malfeliĉa amanto Gustav kaj naskiĝis Konrad, spirita ĉefo de l� nacio, heroo de la postea III-a parto de �Avoj�. En Aprilo de l�j.1824 M. estis liberigita, sed li restis ankoraŭ duonjaron en Wilno, atendante pluajn disponojn de l� registaro, kiu fine transloĝigis la liberigitojn en malproksimajn lokojn de Rusujo. Ankaŭ M. devis forlasi sian amatan hejman Litvon, por ĝin neniam plu revidi. Por la poeto komenciĝis longaj jaroj de devigita migrado, dum kiu fortiĝis lia spirito kaj leviĝis al ĉiam pli altaj flugoj.
Lia unua vojaĝa etapo estis Petersburgo, kie la poeto konatigis kun la pola pentristo kaj religia mistikulo Oleszkiewicz, kiu ne restis sen influo sur lian postean animan staton. En Januaro de l� jaro 1825 M. forlasis Petersburgon, vojaĝante en Odeson, kie li estis ricevonta okupon ĉe l� liceo Richelieu; sed la loka registaro tion ne permesis. Do la poeto partoprenis en la Odesa societa vivo, studis lingvon italan kaj verkis siajn erotikajn �Sonetojn�, kies arta valoro estas tre granda, dank� al la koncizeco de l� lingvo, delikate pentritaj anim-agordiĝoj kaj la majstreco de l� formo. � Frukto de lia marvojaĝo al la Krimeo estis la �Krimeaj sonetoj�, en kiuj potence regas la grandioza, minaca kaj sovaĝa naturo. La bildoj estas penetritaj de admiro kaj de seriozaj, profundaj pensoj.
Baldaŭ post la Krimea ekskurso la poeto vojaĝis Moskvon, por alpreni malagrablan por si devon de oficisto. Tie li eniras en rilatojn kun rondo da poetoj kaj scienculoj, interkoniĝas kun la granda rusa poeto Puŝkin, vizitas salonojn, ĉie agrable vidate kaj adorate pro sia simpla konduto, profunda menso kaj brila talento improviza.
En Moskvo (1827) la poeto finis kiel produkton de siaj zorgoj pri la nacia ekzisto, de personaj travivaĵoj, koraj doloroj, maltrankviloj kaj meditoj, la grandiozan poemon �Konrad Wallenrod�, pri la bataloj de la antikvaj litvanoj kun la ordeno de Kruckavaliroj. Duafoje la poeto, ne povanta paroli tute malkaŝe, reniris al la historio de Litvolando, por prezenti sur ĝia fono la potencon de l� amo al patrujo, koncentritan en la animo de l� heroo, konanta neniajn leĝojn, krom sia volo de potenco kaj savo de l� patrujo. La poemo vekis grandan entuziasmon, ne sole pro la politika tendenco patriota, sed ankaŭ pro eminentaj artaj belecoj: riĉa fantazio, potenco de l� sento, plastikeco de ĉefaj figuroj kaj majstra formo de l� lingvo.
�Konrad Wallenrod� ricevis la permeson de la iom pli liberala cenzuro en Petersburgo, kie la poemo aperis en j.1828, sed baldaŭ turnis sur ĝin sian atenton la konulo de simboloj, persekutanto de la junularo en Wilno, Novosilcov. Li rimarkis la danĝerajn tendencojn kaj al la poeto minacis almenaŭ deviga ekzilo en pli malproksimajn guberniojn de Rusujo. � Dank� al helpo de influaj amikoj M. ricevis la permeson, forvojaĝi en eksterlandon aŭ pli guste vagi for de la patrujo ĝis fino de l� vivo.
Forlasinte en Majo de l� j.1829 Rusujon el Kronstadt, la poeto vojaĝas Berlinon kaj aŭskultas prelegojn de l� filozofo Hegel, ne alprenante tamen liajn abstraktaĵojn. Poste M. vizitas Drezdenon; en Praha li konatiĝas kun la bohema poeto Hanka, kaj en akompano de sia amiko Odyniec li rapidas al Wejmar, por saluti respektplene la maljunan grandan kreinton de �Faust�. Poste M. veturas tra Svisujo kaj la ĉefurboj de Italujo en Romon, kies potenca impreso superis ĉiujn ĝisnunajn impresojn de vojaĝo.
La j.1830 la poeto pasigas en Svisujo, revenas en Romon, kie lin atingas la sciigo pri Ia revolucio en Polujo. En j.1831 li serĉas en Parizo vane la eblecon por veturi Varsovion, do li vojaĝas almenaŭ en la prusan Polujon, kaj ne povante transiri la limon, gastas tie kelkajn monatojn kaj vidas arojn da polaj elmigrantoj, kiuj post la malfeliĉa fino de l� pola milito, iris en Francujon.
En j.1832 M. vojaĝas Drezdenon, kie li komponas sian plej alteflugan ĉefverkon, la III-an parton de �Dziady�, estantan eksplodo de elementa inspiro, kiu atingas Prometean altecon en la ribelo kontraŭ Dio, kiu rigardas indiferente la turmentojn de milionoj, La poeto Konrad sentas sian potencon super la naturo, koncentriĝas en sia koro ĉiujn suferojn de l� nacio kaj fiere postulas la regadon de animoj, por savi sian popolon. Dio anoncas sub mistera signo al Polujo la savonton, sed ne al li, nur al sia humila servisto, la pastro Petro, kiu havas vizion de l� estonteco. � Baldaŭ poste sekvas �Libroj de l� nacio� kaj �Libroj de pola pilgrimeco�, kiuj montras al la popolo la vojon de interna renaskiĝo, kaj apogas sin sur la kredo pri reviviĝo de Polujo, post ĝia martireco, en la estonta homaro renaskita, fratigita kaj repacigita kun Dio.
En la sama j.1832 la poeto loksidiĝas en Parizo. Post la travivitaj anim-skuoj, evitante la bruegon de l� urbo kaj la disputojn de emigraciaj partioj, M. serĉas trankvilon en la rememoroj de l� infaneco, tiu lando �sankta kaj pura, kiel unua ekamo�. Li turnas sin al ĝi per ama rigardo, por ĉerpi el tie balzamon por propraj kaj samlandanaj suferoj. Tia estas la psikologia genezo de lia eposo �Sinjoro Tadeo�, kiun li komencis verki en Decembro de l�j.1832 kaj finis en Februaro 1834, kaj al kiu ni ankoraŭ revenos, por priparoli la ĉefverkon iom pli vaste.
Oni povas diri, ke kun �Sinjoro Tadeo� finiĝas la poezia agado de M. La fundon de lia animo okupas nun la nesolvitaj taskoj kaj demandoj naciaj kaj individuaj kaj la studado de mistikaj verkistoj. � En Julio 1834 la poeto edzigas kun fraŭlino Celina Szymanowska. Kiam lia familio komencis pligrandiĝi sekvis materialaj zorgoj pri vivtenado. La poeto verkas do en lingvo franca du dramojn �Jak�b Jasi�ski� kaj �Baraj Konfederatoj�, kiuj tamen ne estis prezentitaj sur la pariza scenejo kaj fine preskaŭ tute perdigis ĉe la teatrodirektoroj, tiel ke restis nur kelkaj fragmentoj. � Ricevinte la katedron de latina literaturo en Lozano (Svisujo), M. prelegas tie dum la akademia j.1839�40, kaj li estas alvokita tuj poste en Parizon kiel profesoro de slavaj literaturoj ĉe �Collège de France�, kie li ravas sian vastan aŭdantaron per sincera inspiro, kiu lin eĉ por momento ne forlasas.
En j.1841 aperas en Parizo la mistikulo Towia�ski, kiu tute gajnas la poeton por siaj ideoj. La lecionoj de l� poeto fariĝas prelegoj pri mesianismo, pri nova historiozofio, nova filozofio, nova historio kaj antaŭ ĉio pri idealo de nova homo. Per titanaj anim-streĉoj M. formas sintezojn de l� pasinteco, nuneco kaj estonteco kaj starigas ilin antaŭ la popolo kaj homaro kiel voj-montrilon. En j.1844 la franca registaro donas al li devigan forpermeson kaj por la granda homo komenciĝas malĝojaj tagoj; li batalas kun mizero, sed li restas fidela al sia misio.
Kiam en j.1848 venis la falsa printempo de popoloj, M. rapidas Romon, por emigi la novan papon Pion IX, ke li malkaŝe elpaŝu kiel defendanto de premataj popoloj. Ne trovinte aŭskulton li formas polan legionon, batalontan por libereco de Italujo kaj tramarŝas triumfe la tutan landon de Romo ĝis Mediolano. Reveninte Parizon li fondas la gazeton �La tribune de peuples� kun tendenco demokrata.
En j.1852 M. ricevas formalan eksigon kiel profesoro de Collège de France, por kio oni al li donas oficon de bibliotekisto en la Ars�nale. La poeto tamen ne ĝisvivas trankvilan maljunecon. En j.1855, post eksplodo de l� orienta milito, li aperas en Konstantinoplo, por formi legionon, kaj fariĝas viktimo de la reganta ĥolero, Li mortis la 26-an de Novembro 1855, kiel soldato sur posteno, restinte ĝis la lasta momento en servo de l� patrujo kaj de l� homaro. Lian korpon oni transveturigis en Parizon kaj enterigis sur tombejo Monmorency. En julio 1890 li ekripozis en la reĝaj katakomboj sur Wawel en Krak�w.

�Sinjoro Tadeo aŭ lasta zajazd[1] en Litvo, nobela historio el j.1811 k. 1812, en dekdu libroj verse de Adam Mickiewicz�, estas la modesta titolo, kiun la poeto donis al sia eposa ĉefverko. Li intencis komence komponi �idilian poemon en speco de Hermano kaj Doroteo�, sed dum la verkado la kadroj disvastigadis ĉiam pli, ĝis fine M. donis tutsolan en la moderna literaturo grandan poemon,[2] kies temo, historia momento kaj vivoplenaj figuroj de tuta malaperinta socio � kunmetis tutaĵon, pentritan kun Homera plastikeco kaj kun Olimpa trankvilo kaj sereno. La poeto prezentas la pasintecon, en kiu al li ĉio estas konata kaj kara, mondon kiu enhavis ĉiujn kondiĉojn de poezieco kaj kiu, vidate tra l� prismo de hejmsopiro, vestiĝis �per ĉarmo; tial ĉio estas en ĝi viva, klara kaj perfekta. Ĉar la poeto enfermis la tutaĵon sur malgranda spaco kaj en tre mallonga tempo (la tuta simpla agado de la unuaj dek libroj okazas en 5 tagoj, de vendredo ĝis mardo, kaj la du lastaj libroj okupas ne plenajn 24 horojn), do la poeto povis per siaj preskaŭ dekmil versoj priskribi ĉion tiel vaste, neniun kaj nenion preterlasante. Per belegaj koloroj kaj kun granda vereco estas pentritaj magnatoj kaj nobeloj, kampuloj kaj judoj, ilia vivo en palacoj, biendomoj kaj kabanoj, ĉe laboro-distriĝo kaj preĝo. La granda poeto prezentas la tutan kulturon, kutimojn, dezirojn kaj aspirojn de sia litvopola hejmlando. Same precize kaj belege li pentras la tutan naturon: la ĉielon kun astroj kaj nuboj, kaj la teron kun torentoj kaj lagetoj, kun bestoj sovaĝaj kaj hejmaj, kun arbaroj, grenkampoj kaj herbejoj, kun ĝardenoj, fruktarboj, legom-bedoj kaj floroj. Ĉio estas en la verko mirinde bele interligita kaj nenio estas en ĝi malnecesa.
La poemo ne estas heroa en la kutima senco de l� vorto. Sinjoro Tadeo, doninta kiel ĉefa amanto la nomon al la komence intencita idilia poemo, ne estas heroo, sed kiel la Goethea Hermano nur brava, bona junulo; ĉefa persono de la tuta agado estas la tragedia figuro de Jacek Soplica, kaŭzinto de l� konflikto inter du familioj kaj ĝia viktimo; efektiva ĉefa objekto kaj kune heroo de l� eposo estas la tuta popolo en sia propra, originala vivo, en sia honesta, bona naturo, en sia serena, bela karaktero, en sia tuta amo al patrujo kaj en la preteco de oferiĝo por ĝi. Alte super la sfero de idilia amo, kiu ligas kaj interesas precipe la geamantojn kaj iliajn zorgantojn, super la sfero de grava konflikto inter du familioj, kiu interesas la ĉirkaŭaĵon, la tutan distrikton, alte super tiuj hejmaj kaj interfamiliaj rilatoj, staras en �Sinjoro Tadeo� sfero tria, plej alta kaj plej larĝa, kiu ligas la rakonton kun la intereso de l� tuta nacio: dum la tuta rakonto ĉiuj okuloj turniĝas esperplene trans la riveron Njemen, kie staras, apud limo de Litvujo, la armeo de Napol�on, la longe atendita liberigonto de tuta Polujo. La popolo prepariĝas por lia akcepto kaj la junuloj rapidas en liajn vicojn. Ĉe l� fino de la poemo la oraj kaj arĝentaj agloj aperas efektive en Soplicowo kaj la idilia rakonto alprenas karakteron, indecon kaj grandecon de nacia epopeo.

La politika situacio de Polujo, kiun ni donas por pli bona antaŭorientiĝo de legantoj, estis la sekvanta: En j.1795, post la lasta dispartigo de Polujo inter la tri najbarajn regnojn, multaj polaj patriotoj forlasis la patrujon, por agi eksterlande por la restarigo de la perdita libereco. La generalo Henryk D�browski iris en Italujon, kie militis Francujo, kaj li intertraktis (1797) kun Napol�on Bonaparte pri formado de pola armeo, kiu estis helponta al Francujo kaj poste penetronta en Polujon, por restarigi ĝian sendependecon. Multaj polaj milituloj sekvis la flaman alvokon de D�browski kaj tiel estis formitaj la famaj polaj legionoj, kiuj sub komando de D�browski kaj Kniaziewicz verŝis la sangon por Francujo en Italujo, Germanujo, Hispanujo, atendante la momenton, kiam Napol�on helpos al ili en la batalo pri sendependeco. En la paco de Luneville (1801) Napol�on ne memoris pri Polujo, kaj li sendis baldaŭ grandan parton de la legionoj sub komando de princo Jablonowski kontraŭ la ribelantaj negroj en San Domingo. Nur post la eksplodo de franc-rusa milito en j.1806 Napol�on rememoris siajn polajn aliancanojn. D�browski ree milithelpis al N. kaj post la batalo ĉe Jena li enmarŝis en Poznanion. Dum la paco de Tilzit (1807), Napol�on, indulgante Rusujon, faris nur el parto de prusa Polujo la sendependan Varsovian Grand-duklandon. La poloj esperis, ke post milito kun Rusujo Napol�on tute reunuigos la dismembrigitan patrujon; kaj efektive en j.1812 li elmarŝis kun siaj armeoj kontraŭ Moskvo, sekvate de polaj soldataroj sub komando de marŝalo J�zef Poniatowski kaj generalo D�browski. Enpaŝinte en Litvon, Napol�on anoncis, ke li faras sian duan polan militon. La lastaj du libroj de �Sinjoro Tadeo� prikantas la ĝojan tempon, kiam la polaj generaloj aperas kun siaj armeoj en Litvo.

La traduko de la tuta epopeo en lingvon Esperanto ŝajnis al mi, pro la grandegaj malfacilecoj, afero preskaŭ neebla; almenaŭ mi neniam kuraĝis pensi, ke miaj fortoj por tia tasko povus sufiĉi. Sed en la jaro 1916, kiam mi kolektis malgrandan aldonon por mia �El Parnaso de popoloj�, tiam tentite de samideano S.K., post longa ŝanceliĝado mi decidiĝis aldoni kelkajn belegajn fragmentojn el ĉi tiu verko. Vizitante la malsanan, neforgeseblan karan Majstron, mi ricevis la respondon: �Traduku la tutaĵon�. Mi ekridis, ĉar al mi ŝajnis, ke la Majstro naive postulas neeblaĵon. Sed doktoro Zamenhof ne ĉesis min emigi dum ĉiu mia nova vizito, ĝis mi fine subiĝis kaj komencis en decembro de la jaro 1916 la tradukadon, kun malfido, ke mi iam ĝin finos. Tamen komencinte mi jam ne ĉesis. La Majstro, kiun mi konsultadis pri kelkaj novaj vortoj, formoj kaj esprimmanieroj, legis antaŭ sia morto preskaŭ la unuajn kvar librojn. Poste, malgraŭ mia malbona sanstato, mi daŭrigis la laboron, kiu postulis streĉon de ĉiuj miaj animfortoj por plenumi la lastan deziron de mia kara amiko, la granda kreinto de nia lingvo. Nun mi prezentas la verkon al la Esperantistaro en la konvinko, ke mi faris bonan servon al la patrujo kaj al nia tutmonda afero.
La tradukon mi faris kun granda pietismo por la pola originalo kaj la lingvo Esperanto, penante eble plej fidele transdoni la enhavon kaj ĝian formon. Kvankam esperantaj vortoj estas ĝenerale pli longaj ol polaj, la fleksebleco kaj elasteco de Esperanto permesis al mi koncizigi la lingvon kaj konservi la formon de la originalo preskaŭ sen pliigo de versoj; nur en kelkaj lokoj oni trovos verson aldonitan, kiu tiakaŭze ne estas nombrita en la dekversa kalkulado.
En lingvo Esperanto, kiu havas konstantan akcenton, verso ĉiam egalritma, en la granda eposa verko kiel �Sinjoro Tadeo� estus unutona kaj ĝi ne transdonus la muzikon de la originalo. La skemon de la uzata verso dektrisilaba kun konstanta akcento sur la sesa kaj dekdua silabo, mi donis jam en �El Parnaso�. La leganto baldaŭ alkutimiĝos kaj sentos kiel moviĝeme la ritmo sekvas la penson kaj kiel bele ĝi ilustras la enhavon. Ekzemple, kiam en libro XII, v. 855 la suno kun osceda hiatuso
�Ekdormante, per varma aero ekspiras�,


la ritmo kvazaŭ �balancante, kantante ĝin lulas al dormo�; sed jen formiĝis legionoj (Libro XII, v. 720)
�Kaj jam laŭtakte marŝas harmoniaj sonoj�.


Dum la traduko mi ofte devis admiri, kiel sonopentraj estas la vortoj de Esperanto. Tute fidela, preskaŭ laŭvorta traduko permesis konservi ankaŭ la poezian onomatopeon de la originalo, kiel la atenta leganto rimarkos tion en la Koncerto de Jankjel, en la Tempesto, en la Ĉaso ktp.
Mi intencas doni la verkon kun portreto de la poeto kaj kun ilustraĵoj de Andriolli. La nuna tempo, kiu multoble pligrandigis ĉe ni la eldonkostojn, tion jam ne permesis. Eble iam mi prosperos aperigi apartan albumon.
Al la Esperantista Rondeto, kiu dum la malfacila milita tempo per sia helpo ebligis la eldonon de l� verko, mi esprimas mian plej koran dankon.
La tradukinto
Varsovio, en februaro 1918


Libro I. � Mastrumado

Reveno de l� sinjorido � Unua renkonto en ĉambreto, dua ĉe la tablo � De l� Juĝisto grava instruo pri ĝentileco � De l� Ĉambelano politikaj rimarkoj pri modoj � Komenco de disputo pri Stumpulo kaj Falko � Plendoj de Vojski � La lasta Vokisto de l� tribunalo � Ekrigardo je la tiama politika stato en Litvo kaj Eŭropo

Litvo! Patrujo mia! simila al sano;
Vian grandan valoron ekkonas litvano[1]
Vin perdinte. Belecon vian mi admiras,
Vidas ĝin kaj priskribas, ĉar mi hejmsopiras.

Sankta Virgin�! Vi gardas Ĉenstoĥovon helan,
En Ostra Brama lumas! Vi, kiu kastelan
Novogrodek defendas kaj pian urbanon![2]
Kiel Vi al infano redonis la sanon �
(Kiam mi, de l� patrino al Vi oferite,
La malvivan palpebron eklevis subite � � � �10
Kaj povis tuj al Via sanktejo ekiri,
Por redonita vivo Dion dankodiri)
Tiel Vi nin mirakle portos hejman limon!�[3]
Dume transportu mian sopiran animon
Al montetoj arbaraj, herbejoj verdantaj,
Larĝe apud lazura Njemen tirigantaj,
Al la kampoj per greno diversa pentritaj,
De sekalo arĝentaj, de tritik� oritaj,
Kiujn la neĝeblanka poligon� ornamas, � � � �20
Kie per virga ruĝo trifolio flamas
Kaj ĉion zonas kvazaŭ per verda rubando,
Kun maldensaj pirarboj la kampa limrando.

Inter ĉi kampoj antaŭ jaroj, sur monteto
Staris apud rivero, en betulareto,
Nobela domo ligna, sube masonita;
De malproksime brilis murar� blankigita,
Pli blanka eĉ, kontraste al verdo maljuna
De poploj gin ŝirmantaj kontraŭ vent� aŭtuna.
La ĉiuflanke pura, negranda loĝejo
Havis tri garbaregojn ĉe granda garbejo, � � � �30
Kiu ne povis ilin ampleksi tegmente
Ĉirkaŭaĵo abundas per gren� evidente;
Kaj montras fojnaretoj densaj sur herbaro.
Brilanta kiel steloj, � montras plugilaro,
Tranĉanta nigroterajn kampojn, kiuj trenas
Sin vastege kaj certe al dom� apartenas,
Tre kultivataj, kiom bedaro ĝardena,
Ke en domo bonhavo loĝas ordoplena.
Malfermita pordego anoncas ĉiame,
Ke ĝi invitas ĉiujn pasantojn gastame. � � � �40

Ĵus veturile tien venis juna homo,
Ĉirkaŭveturis korton, haltis antaŭ domo
Kaj desaltis. � Ĉevaloj ne tenataj bride,
Al pordeg� pinĉi herbon iris malrapide.
Neniu estas dome: frontpordo � fermita
Per paliseto, en la riglujon ŝtopita.
La veninto servistojn demandi ne iris,
Sed malfermis; li hejmon saluti deziris.
Li ne vidis ĝin longe, ĉar en urbo, fore
Li studis, ĝis li finon atingis ĝojkore. � � � �50
Enkurinte, li vidas malnovan muraron
Kortuŝe, kiel sian bonan konataron.
Samaj mebloj, drapiroj aperas renkonte
Kun kiuj de naskiĝo li ludis volonte.
Nur pli grandaj, pli belaj ili ŝajne estis;
Kaj la samaj portretoj sur la muroj restis:
Koscjuŝko[4] en laĉita vesto krakovane,
Okullevante, tenas glavon ambaŭmane;
Per ĉi glavo li ĵuris, sur stupo altara
Tri potenculojn peli el Polujo kara, � � � �60
Aŭ mem sur glavon fali � Plu, en vesto pola
Post perdo de libero, Rejtan[5] senkonsola,
Turnas al sia brusto tranĉilon por bato;
Apud li kuŝas Fedon[6] kaj vivo de Kato[7] �
Plu Jasinski, junulo malserena, bela,
Apude Korsak, lia kunulo fidela,
Defendante remparojn kontraŭ la moskvuloj,
Sabras la malamikojn; jen Praga en bruloj[8]
Li rekonis eĉ lignan ŝrankon kun malnova
Ludhorloĝo, staranta ĉe l� enir� alkova � � � �70
Kaj kun infana ĝojo li ektiris ŝnuron
Por aŭdi la malnovan Dombrovski-mazuron[9].

Li, trakurante domon, ĉambron serĉis vane,
Kie antaŭ dek jaroj li loĝis infane.
Li enkuras, reniras, vidas mirigita:
La ĉambro por virino estas aranĝita!
Kiu loĝas? La onklo ne havis edzinon,
Petersburg� antaŭ jaroj gastigis onklinon.
Nek estas mastrinejo. Jen la klavikordo!
Sur ĝi notoj kaj libroj, sed ĉio sen ordo, � � � �80
Senzorge disĵetita: agrabla senplano!
Tiel ĉion disĵetis ne maljuna mano.
Jen, el hoko prenita robet� blanke brila!
Por vestiĝo etendas ĝin seĝ� apogila.
Sur fenestroj en potoj aromas floretoj:
Geranio, levkojo, astroj, violetoj.

El fenestro li novan miraĵon ekvidis:
Ĉe l� fruktarbaro, kie urtikoj insidis,
Nun estas vojetara ĝardenet� malgranda
Kun florbukedoj, mento, herbo anglolanda. � � � �90
De l� eta ciferforme ligita barilo
Brilis da helkoloraj lekantetoj milo;
Ĉe l� freŝe surverŝita bedaro ĝardena
Staris ankoraŭ lada vazo, akvoplena;
Ĝardenistino tamen nenie vidiĝas;
Ŝi eliris, ankoraŭ pordet� balanciĝas,
Ĵus puŝite: sur sablo jen de piedeto
Postsigno: ŝi sen ŝuo estis, sen ŝtrumpeto.
Sur sablo delikata, seka, blanka pure,
Postsigneto preciza, vi divenos: kure � � � �100
Ĝin ĉi tie malgrandaj piedetoj lasis
De iu, kiu teron tuŝetante pasis.

Li longe en fenestro staris, meditante,
Per aromaj blovetoj de floroj spirante.
La vizaĝon li klinis ĝis la violetoj
Per okuloj scieme vagis sur vojetoj;
Kaj li ree al etaj postsignoj revenis,
Pripensante, al kiu ili apartenis.
Li levis la okulojn: sur tabul� barila
Staris juna knabino; vesto blanke brila � � � �110
Ĝis la brusto nur kovras figuron gracian,
Ne kaŝante la ŝultrojn, cignan kolon ŝian.
Tiel vestite, sole por matena iro,
Litvanino neniam vidiĝas al viro.
Do eĉ sen atestanto, per manoj-surmeto
Sur bruston ŝi aldonis ŝirmon al robeto.
La haroj ne en bukloj, sed node-tordite
Kaj en blankaj paperosilikvoj kaŝite,
Mirornamis la kapon, ĉar de sun� radia
Ili lumis per nimbo ĉielana ia. � � � �120
Vizaĝo � nevidebla. Al kampo turnite,
Ŝi iun serĉis fore, malsupre. Subite
Ŝi ekvidis, ekridis kaj manojn plaŭdinte,
Kiel bird�, de barilo sur herbon fluginte,
Tra ĝardeno, tra floroj, ŝi pasis en kuro.
Sur tabul� apogita ĉe la ĉambra muro,
Antaŭ ol li rimarkis, ŝi flugis facile
Tra l� fenestro, subite, mallaŭte, lumbrile
Trilante, ŝi robeton kaptis kaj spegulon
Enrigardi kuretis. Vidinte junulon � � � �130
Ŝi faligis robeton � pala de hororo
Kaj miro. Li ekflamis per roza koloro,
Kiel nubo, renkonte kun maten�-aŭroro.
Li modeste okulojn kovris, ekbalbutis,
Volis sin senkulpigi, sed nur klinsalutis
Kaj reniris. Virgino ekkriis dolore,
Malklare, kiel ido, sonĝe timigita.
Li time rerigardis: ŝi jam estis fore;
Lia kor� laŭte batis kaj li, konfuzita,
Eliris, ne sciante mem, ĉu la renkonto � � � �140
Estas inda de rido, de ĝojo, aŭ honto.

Dume oni rimarkis bone en bieno,
Ke antaŭ dom� okazis nova gastalveno.
Jam al stalo ĉevalojn forkondukis oni
Kaj ne avaris fojnon kaj avenon doni.
Juĝist� ne volis novan modon rekomendi:
Gastĉevalojn al juda gastejo forsendi.
Servistar� ne eliris saluti respekte,
Ne tial, ĉar ĝi servis en domo neglekte,
Sed nur, ĉar ĝi atendis de Vojski [10] alvenon: � � � �150
Li ekster dom� aranĝis vesperan festenon.
Li anstataŭas mastron; se mastro �as fore,
Gastojn li mem akceptas kaj amuzas kore;
(Domamiko de l� mastro, forparenco ia).
Vidinte gaston, kuris li al ĉambro sia;
(Li ne povis renkonte iri en tolvesto),
Do li prenis rapide vestaĵon, por festo
Preparitan, ĉar sciis li ekde mateno,
Ke li kun multaj gastoj sidos ĉe l� festeno.

Vojski al gasto brakojn etendis de fore � � � �160
Kaj krie ĉirkaŭprenis lin kaj kisis kore.
Rapide kaj konfuze ili ekparolis:
Kelkjaran historion vortresumi volis
Plej mallonge; demandojn sekvis rakontado,
Ekkrioj, eksopiroj, nova salutado.
Kiam Vojski demandis kaj esploris ĉion,
En fino li rakontis tagohistorion.

�Bone, mia Tadeuŝ�� (ĉar la juna homo
Estis bapte nomita per Koscjuska nomo,
Pro sia milittempa naskiĝo memore), � � � �170
�Bone, mia Tadeuŝ�, vi venis ĝusthore,
Ĉar ni havas en domo fraŭlinar�-ĉeeston.
Onlklo por vi pripensas jam edziĝofeston.
Do elektu; ariĝas societo granda
Ĉe ni, de kelkaj tagoj, pro juĝo limranda[11],
Por fini kun la Grafo malnovan proceson.
La Grafo, morgaŭ veni mem, donis promeson.
Ĉambelan� [12] kun edzino, filinoj, jam venis.
Junular� ĉaspafilojn en arbaron prenis: � � � �180
Maljunuloj, virinoj rikoltatan grenon
Rigardante, atendas junular�-revenon.
Se vi volas, renkontos ni apud arbaro
Onklon, Geĉambelanojn kun sinjorinaro�.

Vojski kun Tadeuŝo al arbaro iras,
Ĉar ĉiam satparoli ankoraŭ deziras.
Suno al ĉiellimoj aliradis laste,
Malpli forte ol tage, sed lumis pli vaste,
Tutruĝa, kiel sana vizaĝ� de kampulo,
Kiu finis laboron sur grenkampo sia
Kaj revenas ripozi. Jam rondo radia � � � �190
Falas arbaran supron; krepuska nebulo
Jam la pintojn kaj branĉojn de arboj plenigas,
Kaj tutarbaron kvazaŭ kunverŝas kaj ligas;
Arbaro nigras, kvazaŭ domo grandegulo,
La suno ruĝas, kiel sur tegmento brulo;
Ĝi falis suben, ĵetis tra branĉegoj brilon,
Kiel kandel� tralumas fenestrokovrilon,
Kaj estingiĝis. Tiam en greno falciloj
Sonantaj kaj en herbo ŝovataj rastiloj
Silentis, haltis: tiel ordonas Juĝisto, � � � �200
Ĉe li kun tago finas laboron kampisto.
�kiel longe labori, Mondoestro diras;
Kiam la suno, Lia laborist�, foriras,
Ankaŭ kampolaboron devas fini homo�.
La sinjoro Juĝisto paroladis jene.
Lian volon respektas sankte ekonomo,
Ĉar eĉ veturigiloj, ne ŝarĝitaj plene,
Kun duona garbaro al garbej� veturas:
Bovoj, pro nekutima malpezo, ĝojkuras.

Ĵus el arbaro iris tuta societo, � � � �210
Gaje, orde. antaŭe, infanoj-areto
Kun guvernist�; Juĝisto kun Ĉambelanino;
Ĉambelan�, ĉirkaŭita familiakrone;
Post ili la fraŭlinoj; junular� en fino,
Flanke, postla fraŭlinoj, eble paŝduone.
(Tion ordonas deco). Neniu parolis
Pri ordo, kaj neniu vicordon kontrolis,
Kaj ĉiu, malgraŭvole, la ordon observis,
Ĉar Juĝist� malnovmorojn en domo konservis
Por aĝo, nask�, prudento, ofico respekton � � � �220
Flegante, ne toleris li ĝian neglekton.
�Orde, li diris, staras domo kaj nacio,
Senorde ili falas, kaj pereas ĉio�.
Do al ordo kutimis anoj de la domo,
Servistoj, gast�, parenco kaj eĉ fremda homo;
Ĉar, se iu vizite al Juĝisto venis,
Li baldaŭ la kutimon de l� domo alprenis.

La Juĝisto salutis kore nevon sian,
Donis por kiso manon, kisis frunton lian,
Sed parolis malmulte, pro gastoj laŭ vide;
Tamen la larmoj, kiujn li viŝis rapide
Per tranĉita maniko de sia kontuŝo[13],
Vidiĝis lian amon al Pan Tadeuŝo.

Post la mastro al korto iris sekvantaro:
El rikolto, herbejo, paŝtejo, arbaro
Tie interpremiĝas la ŝafoj blekante,
Kaj densan polvan nubon sur vojo levante;
Kaj poste, malrapide paŝas kun latuna
Tintilar�, la tirola bovinaro juna;
Jen el herbejo kuras ĉevaloj henante.
Ĉio al put�, al ĝia ligna brako, kuras, � � � �240
Kiu knare en trogojn trinkaĵon mezuras.

Juĝisto, kvankam laca, kaj inter gastaro,
Gravan devon de mastro ne lasis pretere;
Li iris mem al puto. Plej bone vespere
La mastro vidas staton de sia brutaro.
Li neniam inspekton fidas de servulo,
�Ĉar la brutaron nutras de mastro okulo�.

Kun Vokisto[14] Protazo, Vojski, ĉe kandelo,
En vestiblo disputis, iom en kverelo;
Ĉar dum forest� de Vojski, Vokisto sekrete � � � �250
El dom� forigis tablojn, jam kovritaj prete,
Kaj rapide starigi en kastel� ordonis,
Kies ruinojn rando de l� arbaro zonis.
Vojski pro la transportoj malkontenta, iris
Pravigi al Juĝisto. Juĝisto ekmiris,
Jam ne povante ŝangi, preferis en fino,
Sin ekskuzi kaj gvidi gastojn al ruino.
Vokist�, dumvoje, ĉiam al Juĝist� klarigis,
Pro kio li disponon mastran aliigis:
En domo ne ekzistas ĉambro tiel vasta, � � � �260
Por tiel estiminda, granda aro gasta;
En kastel� �as vestiblo, bone konservita,
Arkaĵo sendifekta, unu mur� fendita,
Fenestroj sen vitraĵoj, ne ĝenas somere,
Proksimeco de keloj oportuna vere.
Sed li dume Juĝiston per okul� sciigis,
Ke li pli gravajn siajn kaŭzojn sekretigis.

Du mil paŝojn post domo estis situita
Kastelo, grandioze, vaste konstruita,
De Horeŝko antikva hered� familia. � � � �270
Li mem pereis en la temp� insurekcia;
La bienojn detruis sekvestraj ediktoj,
Senordo de l� zorgado kaj juĝaj verdiktoj
Parencoj de l� patrina flank� heredis parte,
Kreditoroj la reston dividis aparte.
Neniu volis preni dum kalkul� kastelon,
Kies subten� per kostoj tro ŝarĝus nobelon.
Sed la Grafo, najbaro, post plenkresko sia,
Riĉa sinjor�, Horeŝka fora parenc� ia,
El vojaGoj veninte, ekŝatis la murojn, � � � �280
Klarigante gotikan la arĥitekturon;
Kvankam Juĝist� asertis, laŭ antikva plano,
Ke arĥitekt� ne Goto estis, sed Vilnano.
Nu, Graf� volis kastelon. Ĝuste samadate
Juĝist� ekvolis samon; kial? nesciate.
Do proces�: en distrikto, en ĉefa juĝejo,
Senat�, ree distrikto, provincoficejo.[15]
Fine, post mult-verdiktoj, multaj kostoj grandaj,
La afero revenis al juĝoj limrandaj.

Vokisto diris prave, ke vestiblo vasta � � � �290
Ampleksos la palestron[16] kun la aro gasta:
Halo, kiel manĝejo, volbo sur kolonoj,
Konveksa; planko estis sternita per ŝtonoj.
Sur muroj senornamaj, puraj sin etendis
Kapreolaj kaj cervaj kornoj, kiuj pendis
Kun surskrib�: kie, kiam estis akiritaj,
Sub ĉasistaj blazonoj, nomoj gravuritaj.
Sur la arkaĵo brilis ensupre, kun krono,
Duonkapro, antikva Horeŝkoj-blazono.

Gastoj eniris orde kaj ronde ekstaris � � � �300
Ĉe tabl�; unuan lokon Ĉambelano prenis,
Laŭ aĝ�, ofic�, la digno al li apartenis;
Li irante, al ĉiuj klinsalutojn faris.
Ĉe li, antaŭ Juĝisto, Pastro Bernardina[17]
Diris mallongan preĝon en lingvo latina.
Viroj ricevis brandon; tiam, sidiĝante,
Ĉiuj manĝis malvarman supon,[18] silentante.

Tadeuŝ, gastorajte, kvankam li junulo,
Sidis apud fraŭlinoj, ĉe Pastro-moŝtulo;
Inter li kaj la onklo unu loko restis � � � �310
Libera, kvazaŭ iun atendanta estis.
Onklo ofte ĉi lokon kaj pordon okulis,
Kvazaŭ certa pri ies veno, ĝin postulis.
Tade� rigardon onklan al pordo sekvante,
Revenadis, malplenan lokon rigardante.
Strange! ĉirkaŭe estis de fraŭlinoj sido,
Kiujn plezure povus rigardi reĝido:
Ĉiuj noble naskitaj, bela, juna ĉiu;
Tade� rigardas, kie sidas ja neniu.
Enigma lok�, junuloj ŝatas enigmaĵon. � � � �320
Li, distrite, la belan sian najbarinon
Apenaŭ alparolis, Ĉambelanidinon.
Li ne ŝanĝas telerojn ŝiajn, nek trinkaĵon
Enverŝas, nek ĝentile, parole amuzas,
Nek li sian ĉefurban edukon ekuzas.
Nur ĉi loko malplena, lin logis kaj ligis�
Jam ne malplena, li ĝin per pensoj plenigis;
Sur ĉi loko jam kuris mil da supozetoj,
Kiel post pluv�, sur sola herbejo, ranetoj.
Unu figuro regas, kiel envetere, � � � �330
Lilio frunton levas, sur lago, fiere.

Ĉe la tria manĝaĵo, guton da ruĝvino
Ĉambelano enverŝis al Rozo, filino
Al pli juna li ŝovis kukumoj-teleron,
Diris: �Vin, filinoj, servos, ĉi vesperon,
Mi maljuna, mallerta�. Tuj saltis detable
Kelk-junuloj, por servi fraŭlinojn afable.
Juĝist� flankerigardis al Pan Tadeuŝo,
Ĝustemetis manikojn de sia kontuŝo,
Enverŝis hungarvinon kaj diris: �Junuloj � � � �340
Por instruo senditaj, laŭ nunaj postuloj,
En ĉefurbon. Ke niaj filoj nun ricevas
Pli da libra instruo, ni konfesi devas;
Sed por junuloj mankas lernejoj, domaĝe,
Kiuj, kun homoj vivi, instruus junaĝe.
Al kortegoj veturis nobelid� antaŭe;
Mi mem dek jarojn estis tia kortegano[19]
De l� Vojevodo, via patro, Ĉambelano!
Danke, viajn genuojn mi prenas ĉirkaŭe!
Vojevod� min al servoj publikaj preparis, � � � �350
El zorgado ne lasis, ĝis min homo faris.
Do ĉiam lin memoros kare domo mia;
Por li korpreĝojn sendas mi al trono Dia.
Se mi ne tiel grandan elportis utilon
Kiel aliaj, hejme postiras plugilon,
Dum aliaj, pli indaj de liaj favoroj,
Aliris al plej altaj en lando honoroj,
Almenaŭ mi profitis, ke en mia domo,
Neniu min riproĉos, ke al iu homo
Mankas de mi ĝentilo, afablo. � Ĝentila � � � �360
Eco ne estas eta instruo, facila;
Ĝentileco ankoraŭ ne finiĝas tuta
Per lerta piedŝovo, ekrido saluta
Al ĉiu: jen ĝentilo komercist�-popola,
Laŭ mi, sed nek nobela, nek antikve pola.
Ĝentilecon al ĉiu! ne al ĉiuj samo:
Ne estas senĝentila de l� infano amo,
Respekt� inter geedzoj, de l� mastro al sia
Servist�; sed ĉie estas diverseco ia.
Oni lernu tre longe ĝin, por ne erari, � � � �370
Kaj al ĉiu la ĝustan afablaĵon fari.
Eĉ maljunuloj lernis: ĉe sinjoro granda
Interparolo estis � historio landa,
Ĉe nobeloj � distrikta, hejma historio;
Do la frato nobelo sciiĝis per tio,
Ke la homoj lin konis, ne malŝat�-rigardis;
Tial nobelo zorge siajn morojn gardis.
Nun ne demandu: Kiu? de kia deveno?
Kion li faris? � Ĉiu eniru sen ĝeno,
Escepte mizerulon, registar�-spionon. � � � �380
Kiel Vespaziano[20] ne flaris la monon,
Ne demandis: el kiaj manoj, landolimoj?
Tial oni ne scias pri deven�, kutimoj;
Sufiĉas valideco kaj stampo; konkludo:
Oni ŝatas amikojn, kiel monon judo�.

Juĝist� ĉirkaŭrigardis la gastojn atente,
Ĉar, kvankam li parolis flue kaj prudente,
Li sciis, ke enuas la nunaj junuloj
Ĉe parolad�, dirata eĉ plej elokvente;
Sed ĉiuj lin aŭskultis profunde-silente. � � � �390
Ĉambelanon demandis Juĝist� per okuloj;
Sed, por ne interrompi, Ĉambelan � ne laŭdis,
Nur silente, per ofta kapklino, aplaŭdis.
Juĝist� haltis; responde al jesa kapklino,
Li por ambaŭ plenverŝis kalikojn per vino,
Kaj diris: �Ne malgrava estas ĝentileco;
Ĉar, kiam homo pesas konvene, laŭ speco,
La aĝon, naskon, virtojn, morojn de aliaj,
Li samtempe sciiĝas pri valoroj siaj:
Por ekkoni pri nia pezo, ĝustan veron, � � � �400
Ni devas iun meti sur kontraŭteleron.
Tre atentinda estas ĝentilec� modela,
Kiun ŝuldas junuloj al la sekso bela,
Des pli, se dom� honesta, donoj de l� fortuno,
Denaskajn ĉarmojn, ecojn, briligas en suno.
Jen vojo al korsentoj, vojo al splendoro
De familiaj ligoj � laŭ malnova moro.
Do�� Ĉi tie Juĝisto, la kapon turnante,
Sur Tadeo severan rigardon ektenis,
Videble al konkludoj de l� parolo venis. � � � �410

Tiam diris per ora tabakuj� sonante
Ĉambelan�: �Ho, Juĝisto! estis ja antaŭe
Pli malbone! Ĉu modo nin ŝanĝis ankaŭe,
Ĉu junuloj boniĝis; sed laŭ mi, konstante
Skandaloj malpliiĝas. � Kiam al Patrujo,
Ho, mi memoras, modoj venis el Francujo,
Tiam junaj sinjoroj, el la fremdaj landoj,
Horde al ni invadis, kiel Nogaj�-bandoj[21]
Persekutante Dion, de prapatroj kredon,
Leĝojn, morojn, de vestoj naciaj posedon. � � � �420
Kompaton junulaĉoj vekis, flaviĝintaj,
Parolantaj tra nazoj, ofte sennazpintaj,
Kun proviz� da broŝuroj, diversaj gazetoj,
Anoncoj de novkredoj, leĝoj, tualetoj.
Grand-forton super mensoj havis tiuj bandoj
Ĉar, kiam la popolon punas Dia mano,
La prudenton forprenas ĝi de l� civitano.
Pli saĝaj ne kuraĝis rezisti al dandoj;
Tuta popolo timis ilin, kiel peston,
Ĉar ĝi, interne, sentis jam malsanoneston. � � � �430
Oni mokis modanojn, modelojn prenante,
Kredon kaj lingvon, leĝojn kaj vestojn ŝanĝante:
Post tiu maskobalo, karnaval� petola[22]
Venis la granda fasto � malliber� popola.

�Mi memoras, ankoraŭ estis mi infano,
Kiam al mia patro, en distrikt� Oŝmjano[23]
Alveturis, sur franca veturil�, subite
Pokalestrid�, [24] unua laŭ france vestite.
Post li, kiel post falko birdoj, ĉiuj saltis[25]
Kaj enviis la domon, antaŭ kiu haltis � � � �440
La dando kun durada sia fiakreto,
Kiu franclingve nomis sin karioleto:
Anstat� lakeoj, poste, sidis du hundetoj;
Gvidside: ŝvab�, tabule malgrasa, ostvangoj,
Kruroj maldikaj, longaj, kiom lupolstangoj,
En ŝtrumpoj, kaj en ŝuoj kun arĝentkrampetoj;
Peruko, en harsako ligita. Ĉe l� vido
De l� ekip�, maljunuloj eksplodis per rido,
Kampuloj krucosignis sin time kaj diris:
Ke diablo en franca kaleŝo vojiris. � � � �450
Skizi Pokalestridon � longa historio;
Al ni li ŝajnis kiel papago, simio.
Perukon sian nomis li ora lanaro;
Laŭ ni, kun pliko estis pli ĝusta komparo.
Se iu polajn vestojn eĉ pli belaj sentis,
Ol imito de fremda modo, li silentis;
Ĉar junularo krius laŭte, ke li faras
Malhelpojn al kulturo, la progresojn baras,
Perfidas! Tia estis antaŭjuĝ�-potenco!

�Pokalestrid� anoncis pri sia intenco � � � �460
Reformi, civilizi nin laŭkonstitue,
Klarigis, ke ĉe francoj aperis unue
Pri homoj-egaleco la granda invento;
Kvankam tion jam skribis Dia testamento,
Kaj ĉiu pastro tion diras en prediko.
Scienc� malnova estas, mankas nur apliko!
Sed tiam tiom granda blindeco ekregis,
Ke oni malnovaĵon ne kredis, ne flegis,
Se en franca gazeto oni ĝin ne legis.
Pokalestrido, malgraŭ egalec�, markizo � � � �470
Titoliĝis; titoloj venas el Parizo,
Kaj tiam estis moda titolo markizo;
Do, kiam aliiĝis poste moda stato,
Ĉi markizo titolon prenis � demokrato;
Fine, kun modoŝanĝo, sub Napoleono,
Demokrat� el Parizo revenis barono.
Se li vivus pli longe, eble nova dato
El barono lin farus ree demokrato.
Famo de modoŝanĝoj al Parizo flatas,
Kaj kion franc� elpensas, tion polo ŝatas. � � � �480

�Dank� al Dio, ke nia nuna junularo
Veturas eksterlanden jam ne pro vestaro,
Ne por serĉi leĝdonon en presaj vendejoj,
Lerni elokventecon en Parizkafejoj.
Sub Napoleon, homo saĝa, rapidaga,
Ne temp� al modoserĉo, babilo papaga.
Tondras glavoj, do niaj koroj releviĝas;
Ke la famo pri poloj en mondo laŭtiĝas;
Estos la Respubliko, ĉar jam estas gloro:
El laŭroj ĉiam kreskas liberecofloro. � � � �490
Nur malĝoje, ke jaroj treniĝas senlime
En senagec�! kaj ili ĉiam malproksime!
Atendado! novaĵoj malofte aliras!
Pastro! (li al moŝtulo pli mallaŭte diras)
Mi aŭdis: el post Njemen vi havas skribaĵon;
Ĉu pri nia armeo ĝi portas novaĵon?�
�Ne, nenion�, respondis Verm�[26] indiferente,
Kiu interparolon aŭdis malkontente,
�Politik� enuigas min, venis letero
El Varŝavo, pri nia monaĥa afero; � � � �500
Ĉu dum la vespermanĝo pri tio babili?
Ĉeestas ja mondanoj, afer� ne por ili�.

Tion dirante, strabis li al festenano,
Gasto rusa, sinjoro Rikov�, kapitano,
En vilaĝo loĝanta soldato maljuna,
Ĝentile invitita al manĝo komuna,
De l� Juĝist�. Li bonguste manĝis parolante
Malmulte; sed li levis la kapon, aŭdante
Pri Varŝavo kaj diris: �Ho! Pan Ĉambelano!
Sciiemas pri Varŝavo! Bonaparte-ano! � � � �510
Nu! Patrujo! Mi pole scias, ne spionas:
Patrujo! tion sentas mi ĉion kaj konas!
Vi, poloj, kun mi ruso, ne militas nune;
Batalhalto! do manĝas ni kaj trinkas kune.
Rus� kun franc�, avangarde, ofte ĉe babiloj
Trinkas brandon, ĝis krio: hura! � pafegiloj!
Ni diras: mi lin batas, ĉar mi amas kore;
Do karesu amike, aŭ batu fervore.

Ni havos la militon! Al majoro Plut-o,
Stabadjutant� hieraŭ venis kun saluto: � � � �520
�Pretiĝu al marŝado!� Kontraŭ turk� ordono,
Aŭ franco? Ho, ruzulo ĉi Napoleono!
Sen Suvorov[27] li povas nin frapi per batoj.
Kontraŭ francoj marŝante, rakontis soldatoj,
Ke Suvorov� sorĉadis, same Bonaparto;
Do estis tiam sorĉoj kontraŭ sorĉa arto:
Bonapart� malaperis foje dum batalo,
Kien? Li iĝis vulpo, do Suvorov� � hundo;
Bonapart�, kiel kato, en sama sekundo,
Unge gratas; Suvorov� tuj iĝas ĉevalo. � � � �530
Rigardu, kion faris lia sorĉrivalo��
Li haltis; ĉar manĝaĵon, la kvaran laŭ ordo,
Portis servist�. Subite malfermiĝis pordo.

Venis nova persono, juna kaj gracia.
Ŝia aper� subita, bela kresko ŝia,
La vest� okulojn turnis; ĉiuj ŝin konante,
Ekster Tadeuŝ�, klinis kapojn, salutante.
Ŝi havis ĉarman bruston, la talion belan,
Robon el silka ŝtofo, rozkoloran, helan:
Kun dekolt�, maniketoj mallongaj, kolumo � � � �540
El puntoj. Ŝi, ludante, turnis ventumilon,
(Ĉar ne estis varmege); ventumil�-orumo.
Svingate, ĉirkaŭjetis da fajreroj milon.
Kapo belforma: haroj, en bukloj volvite,
Kaj per rozaj rubandoj, inter si plektite,
Ŝajnkaŝis brilianton, kiu lumis brile,
Al stelo, en kometa harligo simile.
Kelkaj flustris, ke troe eleganta vesto
Por vilaĝo kaj tago labora, ne festo.
Piedetojn okulo ekvidi ne povis, � � � �550
Ĉar ŝi kuris rapide, pli ĝuste, sin ŝovis,
Kiel figuroj, kiujn dum Trireĝoj-festo,
Knaboj kaŝe transŝovas en sia mirkesto.
Ŝi kuris, kapokline ĉiujn salutante,
Sur lok� por si lasita, sidiĝi volante;
Malfacile; ĉar seĝoj mankis por gastaro,
Sur kvar benkoj, da gastoj sidis vicoj-kvaro.
Transsalti benkon devis ŝi, aŭ vicon movi;
Ŝi lerte, inter benkoj, sciis sin traŝovi,
Poste inter gastvico kaj tablo apuda, � � � �560
Ŝi rondruliĝis, kiel globo bilardluda.
Kure, nian junulon trafis ŝia tuŝo;
Per falbalo al ies genuoj kroĉite,
Ŝi glitfaletis iom, kaj tiel distrite,
Sin apogis sur brako de Pan Tadeuŝo.
Ŝi ekskuzis sin, prenis lokon, klinsalute,
Inter li kaj la onklo, sed ne manĝis tute.
Ŝi nur ventumis sin, aŭ turnis prenileton
De ventumil�; jen ŝia mano kolumeton
El la brabantaj puntoj iom ĝuste metis, � � � �570
Jen harbuklojn kaj helajn rubandojn tuŝetis.

Interparoloj paŭzis ĉirkaŭ kvar minutoj.
Dume, ĉe tabla fino, mallaŭtaj disputoj
De viroj plilaŭtiĝis: interparolado
Juĝis pri hodiaŭa leporoj-ĉasado.
De l� Asesor�, Rejento[28] disput� nefinita
Daŭriĝis pri Stumpulo, hund� kun vostetranĉita.
Pri Stumpul�, fiere Rejento sinjoro
Asertis, ke ĝi estis kaptint� de leporo;
Dume, al li refutis, spite, Asesoro, � � � �580
Ke al vertrago Falko apartenas gloro.
Do ĉirkaŭe demandis oni opinion:
Ĉiu prenis de Falko aŭ Stumpul� partion,
Kiel konul� aŭ kiel atestant�. � En fino
Dua, de tabl�, Juĝisto al novnajbarino
Diris: �Pardonu, ke ni sidiĝis pli frue,
Ne povante prokrasti vespermanĝon plue;
Gastoj malsataj, fore en kamparon iris;
Mi pensis, ke vi veni al tabl� ne deziris�.
Poste Juĝist� mallaŭte, ĉe plena kaliko, � � � �590
Kun Ĉambelan� parolis pri la politiko.

Ĉe tablo, ambaŭflanke tiel okupata,
Tade� rigardis al la person� nekonata.
Pri lok� li rememoris, ke ĉe la ekvido,
Li divenis, por kiu estis tiu sido.
Lia kor� nekutime batis, li ruĝiĝis,
Vidante, ke misteraj konjektoj solviĝis:
Sekve, ĉe lia flanko sidis laŭ destino,
Vidita en krepusko, lia belulino!
Vere, ke pli belkreska ŝi estas ĉi tie, � � � �600
Ĉar la kreskon vestaĵo prezentas alie.
Tie estis hararo mallonga, hel-ora,
Jen: longa, plekt-volvita kaj korvokolora?
Ŝajne, kolor� devenis de suna radio,
Per kiu ĉe l� subiro, ruĝetiĝas ĉio.
Vizaĝon li ne vidis tiam, ĉar tro frue
Ŝi foriĝis; ĝin penso divenas unue:
Li pensis, ke ŝi havis nigrajn okuletojn,
Blankan vizaĝon, ruĝajn lipojn-ĉerizetojn.
Ŝi similas, laŭ buŝo, okuloj, vizaĝo; � � � �610
Plej grandan diferencon prezentus la aĝo;
Ĝardenistino ŝajnis malgranda knabino,
Kaj ĉi tiu, jam aĝe matura virino;
Sed junul� ne demandas belecon pri aĝo;
Al junul� ŝajnas juna, ĉiu belvizaĝo,
Samaĝulin�, al knabo, ĉiu belulino,
Kaj al ĉastulo, ĉiu amatin�, virgino.

Tadeuŝ�, kvankam preskaŭ dudekjar�-junulo,
Kaj loĝis en ĉefurbo[29] ekde infaneco,
Li havis pastron, kiu laŭ malnovregulo, � � � �620
Inspektis kaj edukis lin en severeco.
Do kun Tadeuŝ� venis, al lia hejmlimo,
Kor� senkulpa, pens� vigla, kaj pura animo;
Sed kune petolemo eta, de junaĝo.
Antaŭe jam projektis li, ke en vilaĝo,
Li ĝuos je veninta libereco nuna;
Li sciis, ke li estis vigla, bela, juna,
Kun gepatroj-heredo, fortiko kaj sano.
Li nomiĝas Soplico: ĉiu Soplicano
Estas, sciate, brava, forta, korpulenta, � � � �630
Bona soldat�, science malpli diligenta.

Tade� ne degeneris el prapatroj-speco:
Li piediris brave, rajdis kun firmeco;
Ne malkapabla, grandajn progresojn ne faris,
Kvankam onklo nenion por eduk� avaris.
Li preferis pafadi, sabr-ekzerzojn fari,
Ĉar oni lin intencis al arme� prepari;
Ĉi volon testamente la patro eldiris;
Do li, jam en lernejo, al tambur� sopiris.
Subite onklo ŝanĝis unuan destinon: � � � �640
Ordonis hejmveturi kaj preni edzinon,
Kaj promesis donaci vilaĝet�-mastraĵon,
Kaj poste doni tutan sian posedaĵon.

Ĉi virtoj de Tadeo, kaj ecoj-kombino,
Altiris la rigardon de la najbarino.
Ŝi mezuris belforman kaj altan figuron,
Larĝan bruston, fortikajn ŝultrojn, la staturon,
Rigardis la vizaĝon, kiu ruĝetiĝis,
Kiam junul� kun ŝia okul� renkontiĝis.
Libere de unua timem�, li rigardis � � � �650
Kuraĝe per okuloj, kiuj fajre ardis.
Egale ŝi rigardis: kaj pupiloj-kvaro
Kontraŭ si flamis, kiel frumes�-kandelaro.

Ŝi unue Tadeon france alparolis.
Li revenis el Vilno, do ŝi aŭdi volis
Pri aŭtoroj kaj novaj libroj opinion,
Kaj, laŭ respond�, sekvigis demandoj-serion.
Ŝi poste ekparolis pri arta pentrado,
Pri muziko, pri dancoj kaj eĉ pri skulptado!
Pruvis konon de notoj, pres� en ĉia speco: � � � �660
Ĝis Tade� konsterniĝis je l� instruiteco,
Timis, por ne fariĝi celo de mokanto,
Balbutis, kiel antaŭ instruist�, lernanto.
Feliĉe, instruisto bela, nesevera,
Divenis, kia estis terur�-kaŭzo vera.
Do ŝi al pli facilaj transiris objektoj:
Vilaĝa viv�, enuo, penoj kaj projektoj,
Kiel oni distriĝu, la tempon partigu,
Kaj en vilaĝo vivon al si agrabligu,
Tadeo respondante, parolis sentime: � � � �670
Post duonhoro ili estis jam intime,
Kaj komencis malgrandajn ŝercojn, disputetojn;
Fine ŝi metis antaŭ li tri panglobetojn
Por elekt�: plej proksiman li tuŝis per mano.
Fruntsulkiĝis filinoj de la Ĉambelano;
Najbarino ekridis, tamen ŝi silentis,
Kiun tiu feliĉa globeto prezentis.

Ĉe dua tablofino, oni sin alie
Amuzis: Falko-anoj, fortiĝinte tie,
Senkompate atakis de Stumpul� partion. � � � �680
Disputo bruis, oni manĝis plu nenion;
Ambaŭ flankoj kverelis stare, trinkis nure;
Rejento iritita estis plej terure:
Li ne ĉesis aferon sian prezentadi
Kaj ankoraŭ tre klare per gestoj pentradi.
(Antaŭe advokato, Rejento Bolesta,
Predikisto nomata, pro la emo gesta),
Manojn al flank�, kubutojn posten elfleksinte,
El sub brakoj longungajn fingrojn elŝovinte,
Per ĉi bildo du hundojn li prezentis nune; � � � �690
Ĵus li finis paroli: �Pel![30] ellasas kune,
Mi kun Asesor�; kvazaŭ du ĉanojn al subo,
Faligus unu fingro ĉe pafil�-dutubo;
Pel! Kiel kord� leporo en kampon flankiris,
Hundoj tuj tuŝ! (sur tablo li manojn longtiris,
Per fingroj imitante de hundoj movecon),
Hundoj tuj tuŝ! forpelis de l� arbar� jam pecon.
Falk� antaŭen! rapida hund�, sed fervolulo,
Eligis tiom, fingron, antaŭ la Stumpulo:
Mi sciis, ke maltrafos li. Lepor�, ruzulo, � � � �700
Kuris, ŝajne, en kampon, post ĝi hundoj; nune
Lepor�, ruzulo! kiam hundojn sentis kune,
Salt! dekstren, kapriolon! hundar� malprudente
Samflanken; li maldekstren sving! salt! salt! momente
Hundoj tuj sving! arbaren li kaj la Stumpulo:
Kapt!!� Rejento, sur tablon klinite, kun tia
Kri�, per fingroj alkuris ĝis al flank� alia,
Kaj �kapt!� en la orelon kriis al junulo.
Per ĉi voĉoeksplodo, Tadeo kaj lia
Najbarin�, timigitaj, mezinterparole, � � � �710
Ambaŭ de si forŝovis kapojn, malgraŭvole,
Kiel suproj de arboj ligitaj kupole,
Kiujn disŝiras vento; kaj manoj, metite
Proksime sub la tablo, diskuris subite,
Kaj du vizaĝojn kovris unu ruĝetiĝo.

Tade� por ne konfesi pri sia distriĝo,
Diris: �Vere Rejento, sendube kaj certe,
Stumpul� �as bela hundo; se li kaptas lerte��
� �Lerte? kriis Rejento � do kaptus mallerte
Mia hund�-favorato?�� Do Tadeo nia � � � �720
Ĝojis, ke bela hundo estis sen mank� ia;
Domaĝe, li nur vidis ĝin apud arbaro;
Mankis tempo, koniĝi kun bona ecaro.

Nun Asesor� kalikon tremfaligis plenan,
Kaj turnis al Tadeo rigardon venenan.
Li ol Rejento. malpli moviĝema, kria,
Malpli dika li estis kaj malpli statura,
Sed en balo, distrikta kunveno, terura.
Laŭ dir�, pikilon havis li en lango sia;
Li sciis tiom spritajn ŝercetojn komponi, � � � �730
Ke ilin kalendaroj povus prese doni:
Ĉiuj malicaj, akraj. Iam en bonstato,
Li disipis post patro heredon, de l� frato
Bienon, figurante en la granda mondo;
Nun, oficist�, graviĝis en distrikta rondo.
Li amis tre ĉasadon, parte por amuzo,
Parte, ĉar kornoj-sono, de pelistoj uzo,
Al li rememorigis, kiam, en juneco,
Li havis pafistaron kun fama hundspeco:
Nun al li, el hundaro, du vertragoj restis, � � � �740
Kaj kontraŭ glor� de unu, oni nun protestis!
Do li alproksimiĝis, glatis malrapide
Vangoharojn kaj diris malice-ekride:
�Hundo sen vost� � nobelo sen ofica ago;
Vost� ankaŭ multe helpas, dum kur� al vertrago.
Laŭ vi, stumpeco pruvas pri boneco ia?
Ni povas lasi juĝon al onklinjo via,
Telimen�. En ĉefurbo ŝi loĝis antaŭe,
Ne delonge distriĝas ĉi tie ĉirkaŭe,
Sed ĉason, pli ol junaj ĉasistoj komprenas: � � � �750
Jen tiel, kun la jaroj, sperteco mem venas�.

Tadeuŝ�, kiun trafis tondrobat� subite,
Momenton senparole staris konfuzite,
Sed rigardis rivalon terure severe�
Ĉambelan� tiam ternis, ĝustatempe vere:
�Vivu!� ekkriis ĉiuj; li dankis kapkline,
Kaj, per fingroj, sonigis tabakujon fine;
La tabakuj� el oro, briliant�-kadreto,
Kaj, en mezo, de reĝo Stanislav�[31] portreto.
Reĝo, al lia patro, ĝin donis favore, � � � �760
Ĉambelano, post patro, ĝin vartis honore;
Per ĝi donante signon, li paroli volis:
Do ĉiuj eksilentis, neniu parolis.
Li diris; �Moŝtaj fratoj, moŝta nobelaro!
Ĉasist�-juĝejo estas herbej� kaj arbaro;
Mi, pri l� afer�, en domo ne donas decidon,
Tial ĝis morgaŭ solvas mi nian kunsidon,
Kaj partiaj refutoj ne trovos toleron.
Vokisto! vi en kampon revoku aferon;
Morgaŭ ĉi tien venos Graf� kun ĉasistaro, � � � �770
Vi ankaŭ tien iros, Juĝisto, najbaro!
Kun estrinoj, fraŭlinoj ĉiuj, bel-eskorte;
Ni apartan grand-ĉason faros, unuvorte;
Ankaŭ Vojski honoros nin per akompano�.
Tabakujon transdonis al li Ĉambelano.

Vojski, inter ĉasistoj, ĉe tabla angulo,
Aŭskultis, senparole, kun fermit-okulo.
Ofte oni demandis lian opinion,
Ĉar neniu pli bonan havis ĉaso-scion.
El tabakuj� pinĉprenon li pesis silente � � � �780
En fingroj, kaj ĝin fine enflaris atente;
Li ternis, ke resonis ĉambrego eĥante,
Kaj diris, kun maldolĉa rido, kap-skuante:
�Ho, kiel min ĉagrenas, mirigas ĉi tio!
Kion dirus maljunaj ĉasistoj pri ĉio,
Ke, en nombra nobeloj-, sinjoroj-ĉeesto,
Oni juĝos disputojn pri hunda vost-resto?
Kion reviviĝinte, Rejtan al ni dirus?
En sian Laĥovican tombon li reirus!
Kaj kion Njesjolovski[32] vojevodo landa, � � � �790
Posedant� de plej fama ĉashundejo granda?
Ducent pafistojn tenas tiu grand-nobelo,
Cent retveturigilojn havas ĉe kastelo;
Monaĥe, jarojn sidas li en domo sia,
Ne akceptas invitojn al ĉasado ia;
Al Bjalopjotroviĉa[33] li rifuzis peto!
Kion li povus kapti dum via ĉaseto?
Bela estus la famo, se tia moŝtulo,
Laŭ nuna modo kurus post lepor�-grizulo!
En mia temp�, nomataj estis, ĉasparole, � � � �800
Nobelaj bestoj: apro, urs�, alk�, lupo, sole.
Sen kojndentoj, ungegoj, sen kornoj bestaro
Restis por la servistoj kaj la dungataro.
En manon preni volus neniu sinjoro
Pafilon, kiun ŝroto igis sen honoro!
Oni tenis vertragojn, ĉar post ĉaso, vere
Okazas, ke elkuras, sub ĉeval� senpere,
Lepor�. Amuze, oni solvis hundoj-ŝnuron,
Sinjoridetoj faris ĉevale postkuron,
Ĉe okul� de gepatroj, kiuj vidi pelojn � � � �810
Bonvolis, sed ne farus pro ili kverelojn!
Do, Ĉambelana moŝto, revoku ordonon,
Kaj al mi ne rifuzu favoran pardonon,
Ke mi ne partoprenos en ĉasado tia;
Neniam paŝon faros tien pied� mia!
Mi nomiĝas Hreĉeĥa: ekde reĝo Leĥo[34]
Post la leporoj kuris neniu Hreĉeĥo�.

Junularo ekridis tiam superbrue;
De tabl� oni leviĝis, Ĉambelan� unue:
Laŭ aĝ�, ofico, lia estis digno tiu; � � � �820
Irante, klinsaluton faris li al ĉiu;
Pastro post li, Juĝisto apud Bernardino.
Ĉe pord� Juĝist� brakdonis al Ĉambelanino,
Tade� al Telimeno, al Tranĉist�-filino[35]
Asesor� kaj Rejento al Hreĉeĥidino.

Tadeuŝ kelkajn gastojn al garbej� gvidante,
Sin konfuza, kolera, malgaja sentante,
Iris, kaj okazaĵojn pripensis sen fino:
Renkonton, vespermanĝon apud najbarino;
Ĉirkaŭ lia orelo precipe vorteto � � � �830
�Onklinjo� zumis, kiel trudiĝa muŝeto.
Li dezirus Vokiston demandi esplore
Pri Telimen�, lin kapti ne povis ĉi hore;
Vojski ankaŭ forestis, ĉar post vespermanĝo,
Ĉiuj iris post gastoj, zorgi pri aranĝo
En domo, kiel ĉambrojn por ripoz� reformi.
Virinoj, maljunuloj, en dom� povis dormi;
Junularon Tadeuŝ� gvidis en garbejon,
Mastron anstataŭante, sur fojnokuŝejon.

En domo mallaŭtiĝis post duona horo, � � � �840
Kiel en monaĥejo, post preĝa sonoro;
Silenton interrompis nur voĉ� de gardisto.
Ĉiuj dormas. Ne fermis okulojn Juĝisto:
Li, kiel mastr�, ekskurson en kampojn preparis
Kaj en domo aranĝojn por amuzo faris;
Kaj li, al ekonomoj, voktoj, garbejestroj,
Skribistoj, domestrino, pafistoj, stalestroj,
Donis ordonojn, tagokalkulojn kontrolis,
Nun, kun help� de Vokisto, senvestiĝi volis.
Vokist� malligis Sluckan[36] zonon, orteksitan, � � � �850
Per densaj kvastoj, kiel faskoj lumigitan:
Unuflanke orŝtofo kun purpur�-floraro,
Inverse silko nigra, arĝentkarearo;
Ambaŭflanke metebla estas zono tia,
Ora � solene, nigra � ĉe funebro ia.
Nur Vokist� sciis zonon malligi, kunmeti;
Li ĉe l� okupo, finis tiel babileti:

�Ĉu malbone, ke tabloj en kastelo staris?
Neniu perdis; eble, ke vi gajnon faris.
La kastelon koncernas ja procesaj aktoj. � � � �860
Por kastel�, de hodiaŭ, nin rajtigas faktoj;
Kaj malgraŭ obstineco, la kontraŭpartia,
Mi pruvos, ke okazis posedpreno nia.
Se iu en kastelon gastojn peti pravas,
Li pruvas, ke posedon li prenas aŭ havas;
Mi eĉ kontraŭpartion ateste proponas;
Similajn okazaĵojn miaj tempoj konas�.

Juĝist� dormis. Vokisto en vestiblon iris
Kaj, ĉe kandel�, el poŝo libreton eltiris,
Kiu kvazaŭ preĝaro al li servas ĉiam; � � � �870
Li forĵetas ĝin hejme, vojaĝe, neniam.
Ĝi estis tribunala vokando:[37] laŭ vico
Tie sekvis procesoj, kiujn ĉe l� ofico,
Vokisto propravoĉe, antaŭ jaroj vokis,
Aŭ kiujn li ekkonis kaj en libron lokis.
Al simpluloj vokando ŝajnas nur nomaro,
Al Vokist�, grandioza de bildoj skizaro.
Li legis kaj meditis: Oginski � Vizgrid-o,
Dominikanoj � Rimŝa, Rimŝa � Visogrid-o,
Radzivil � Vereŝĉaka, Gedrojc � Rodultovski, � � � �880
Obuĥoviĉ � Kaĥalo,[38] Juraha � Pjotrovski,
Maleski kun Mickjeviĉ, fine Graf� sinjoro
Kun Soplico; legante en sia memoro
Li vidis la procesojn, okazaĵ�-seriojn,
Juĝejon, atestantojn kaj kontraŭpartiojn;
Kaj li sin mem rigardis en blanka ĵupano[39]
Kontuŝ� blunigra, antaŭ tribunal�, kun mano
Unu sur sabro, dua al partioj donas
Alvok�-signon, kaj lia: �Silentu!� eksonas.
Revante, fine de la vesperpreĝo sia � � � �890
Ekdormis lasta litva Juĝ-Vokisto nia.

Tiaj estis amuzoj, disputoj en rondo
De kvieta vilaĝo litva, dum la mondo
Resta dronis en sango; kaj vir�, di� milita[40]
En regimentoj-nuboj, milkanon�-armita,
Aglojn orajn, arĝentajn, al batala ĉaro
Junginte, de Libia dezert� ĝis Alparo,
Flugis kaj tondreĵetis li fulmon post fulmo,
Ĉe Piramidoj, Tabor, Marengo, ĉe Ulmo,
Aŭsterlic. Post kaj antaŭ li, Konkiroj � � � �900
Kaj venko. Glor� de faroj, kaj de kavaliroj
Heroaj nomoj, bruis de Nilo al Nordo,
Sed kiel rokoj ilin, ĉe Njemena bordo,
Rebatis vic�, gardanta Litvon, feromura,
Kontraŭ famo, por Moskvo[41], kiel pest�, terura.

Tamen, kiel ĉiela ŝton�, iam novaĵo
Falis sur Litvon: Venas, peti pri manĝaĵo,
Senkrura, aŭ senbraka iu almozulo;
Nutrite, li rigardas per atentokulo;
Se li en domo vidas nek judan ĉapeton, � � � �910
Nek soldaton, nek rusan ruĝan kolumeton,
Tiam, legionisto, li konfesas veron,
Ke li portis maljunajn ostojn sur hejmteron,
Ne povante defendi ĝin plu� � Tiam tuta
Famili�, servistaro, kun alprem� saluta
Lin akceptis plorege! Kaj ĉe tabl�, al rondo,
Li, kvazaŭ mirfabelojn, rakontis el mondo:
Ke general� Dombrovski[42], ĉefo de komando,
Al Poluj� penas marŝi el itala lando;
Ĉe li sur kamp� lombarda, ariĝas la poloj; � � � �920
Ke Knjazjeviĉ ordonas el la Kapitolo,
Ke li ĵetis, venkinte Cezar�-posteulojn,
Cent sangantajn standardojn al franc� en okulojn:
Ke Jablonovski kuris, kun legi�, ĝis tero,
Kie kreskas la pipro, la kan� de sukero,
Kaj arboj, en eterna printempo elspiras
Aromojn; li, venkante negrojn, hejmsopiras.
Ĉi rakont� en vilaĝo ĉirkaŭis kaŝite;
Junulo ĝin aŭdinte, el domo subite
Malaperis; tra marĉoj, arbar�, ŝteliĝante, � � � �930
Antaŭ rusa postkuro en Njemen saltante,
Naĝis, sub akvo, ĝis la bordo de Varŝava
Dukland�[43], por aŭdi voĉon: �Ho, kolego brava!�
Sed li saltis sur rokon, antaŭ ol foriris,
Kaj al rusoj trans Njemen: �Ĝis revido!� diris.
Tiel iris Gorecki, Pac kaj Obuĥoviĉ,
Pjotrovski, Obolevski, Ruĵicki, Janoviĉ,
Mjeĵejevski-j, Broĥocki, Kup�� kaj Gedimin-o,
Bernatoviĉ-oj, multaj aliaj sen fino:
Ili lasis gepatrojn en hejmlando kara, � � � �940
Kaj bienojn forprenis trezorejo cara.

Okazis, ke al Litvo venis de translime,
Almozist�; ekkoninte domon pli proksime,
Li malkudris gazeton el skapulario;
Tie estis soldatoj-nombro, kaj krom tio,
De ĉiu legiestro la nomo kaj sorto,
Kun priskribo de ĉies venko aŭ de morto.
Post jaroj tiel venis al la familio,
Pri vivo, glor�, pri morto de filo ekscio:
Pro timo silentante, dom� funebron prenis, � � � �950
Sed kiun ĝi funebris oni nur divenis
Ĉirkaŭe; kaj de mastroj mallaŭta ĉagreno,
Aŭ ĝoj� mallaŭta estis gazet� de bieno.

Vermo estis, laŭdire, tia almozisto
Li aparte parolis ofte kun Juĝisto;
Post ĉi interparoloj disvastiĝis kure
Ia famo ĉirkaŭe Monaĥ�, laŭ figure,
Perfidis, ke ne ĉiam en kapuĉo sia
Li iris, nek en servo maljuniĝis dia.
Super dekstra orelo, en tempi�-alteco, � � � �960
Li havis haŭtcikatron de manolarĝeco,
Kaj en barbo, postsignon de paf�, ponardego;
Ĉi vundojn ne ricevis li ĉe mesolego �
Ne nur en vid� minaca, en cikatroj-speco,
Sed en voĉ�, movo, estis ia soldateco.

Ĉe meso, kun levitaj manoj, turniĝante
Al popol�, kaj �Sinjoro kun vi!� eldirante,
Li ofte, post lertega turniĝo, ekstaris,
Kvazaŭ li �dekstren-posten� laŭ komando faris:
Kaj liturgiovortojn li diris per tono � � � �970
De oficir�, staranta antaŭ eskadrono:
Servoknaboj rimarkis ĝin, ĉe meso lia.
Pri politiko estis Vermo pli konscia,
Ol pri Sanktuloj-vivo; pro kolekto sia
Veturante, ofte havis mult-aferojn
En urb� distrikta: jen li ricevis leterojn,
Kiujn li ne malfermis ĉe fremdulo ia;
Li sendis kurierojn, sed kien, ne diris.
Tre ofte li sekrete, dum nokto eliris
Al biendomoj, kun la nobelar� murmuris, � � � �980
Ĉirkaŭe kampovojojn piede-mezuris,
En drinkej� kun kampuloj diskutis intime,
Kaj ĉiam tion, kio okazis translime.
Nun Juĝiston, jam ekde unu hor� en dormo,
Li vekas; ŝajne venis li kun novinformo.



Libro II. � Kastelo

Ĉaso kun vertragoj je observita leporo � Gasto en kastelo � Lasta el korteganoj rakontas historion de lasta el Horeŝkoj � Ekrigardo en fruktoĝardenon � Knabino inter kukumoj � Matenmanĝo � Petersburga anekdoto de sinjorino Telimeno � Nova eksplodo de disputoj pri Stumpulo kaj Falko � Interveno de Vermo � Parolado de Vojski � Veto � Iru kolekti fungojn.

Ĉiu el ni memoras, kiam juna bubo,
Li fajfante, en kampon iris kun paftubo;
Rempar�, baril�, neniu lacigis piedon,
Lim-pasante, ne konis vi fremdan posedon!
Ĉar en Litvo ĉasisto, kiel ŝip� sur maro,
Kien volas, libere vagas tra l� vastaro:
Profete li rigardas nubojn sur ĉielo;
Multaj signoj vidiĝas al ĉasist�-okuloj;
Sorĉiste li babilas kun ter�: por urbuloj
Muta, ĝi voĉojn flustras al lia orelo. � � � �10

En herbej� krias kreko, ne serĉu en loko,
Ĝi naĝas, herbe, kvazaŭ en Njemen ezoko;
Supre sonas printempa la sonorileto;
Kaŝita, en ĉiela profund�, alaŭdeto.
Aglo, larĝa-flugile batante eterojn,
Kiel kometo carojn, timigas paserojn;
Akcipitro, sub helaj bluaĵoj pendante,
Kiel pingle-fiksita papilli� flirtante,
Ekvidis jen leporon aŭ birdon en valo;
Falas sur ĝin rapide, kiel stelo-falo. � � � �20

Kiam Dio permesos al ni, hejmreveni
Kaj ree, sur patruja kampo, loĝon preni?
Servi rajdiste, kontraŭ leporoj-grizuloj,
Kaj pafi birdojn, kiel piedo-iruloj;
Krom falĉil�, rikoltilo, ne havi aliajn
Armilojn; por gazetoj � dom-kalkulojn niajn![1]

Jam super Soplicovo la suno leviĝis,
Falis sur pajltegmentojn, tra fendoj ŝteliĝis
En garbejon; sur freŝa, aroma fojnaro,
El kiu la sternaĵon faris junularo, � � � �30
El aperto tegmenta, per oritaj strioj,
Kiel harlig�-rubandoj, fluis sun-radioj;
Suno incitas buŝojn, per maten� brilanta,
Kiel knabin�, per spiko, amaton vekanta.
Jam, saltante, ekĉirpis sub tegment�, paseroj,
Jam trifoje ekkriis laŭte la anseroj,
Kaj eĥis meleagroj-ĥor� kaj anasaro,
Kaj ekmuĝis iranta en kampon brutaro.

Leviĝis junularo. Tade� dormas plue:
Li ekdormis hieraŭ post festen� malfrue, � � � �40
Veninte maltrankvila; ĝis krio de koko
Li ne fermis okulojn kaj sur sia loko,
Li turniĝis, ĝis tute en fojnon sin ŝovis.
Li dormis, ĝis okulojn liajn vent� alblovis,
Kaj malfermiĝis pordo de garbej�, kun krako:
Eniris, kun nodara zono, Verm-Robako,
Al Tade� �Surge puer!�[2] severe vokante
Kaj ŝerce, super ŝultroj, la nodojn svingante.

Jam sur korto ĉasistoj krias; oni kuras,
Elkondukas ĉevalojn, gastoj alveturas; � � � �50
Apenaŭ kort� ampleksos tiel grandan aron.
Sonas trumpetoj, oni ellasas hundaron:
Elkurinte, hurletas vertragoj, ĝojplenaj,
Ĉe vido de ĉasistoj, gvidiloj rimenaj.
Hundoj, kiel frenezaj, svingiĝas sur korto,
Poste, por meti kolojn sur kolumnojn kuras;
Kaj ĉi tio bonegan ĉasadon aŭguras.
Al vojir�, Ĉambelana sonas signovorto;
Instigistoj ekiris unu post alia;
Post pordego, diskuris longa vic� ilia. � � � �60
Meze rajdis apude, Rejent�, Asesoro;
Iam sin rigardinte kun malamo forta,
Nun, parolis amike homoj de honoro,
Irante al decido de disputo morta:
Eĉ vorto ne perfidis obstinon de koro.
Rejent� Stumpulon gvidis, Falkon � Asesoro
Sinjorinoj veturis poste, kaj ĉe ili
Galopis junularo, por kune babili.

La Pastro malrapide korton paŝmezuris,
Finante matenpreĝojn; li rigardojn ĵetis � � � �70
Al Tade�, jen sulkigis frunton, jen ridetis,
Fine li svingis fingron; Tade� alveturis.
Fingron al nazo metis Verm�, por minaceto;
Sed malgraŭ de Tadeo demando kaj peto,
Ke li eldiru klare, kion li ekvolis,
Monaĥo nek rigardis lin, nek alparolis,
Nur surtiris kapuĉon kaj preĝon murmuris;
Do Tade� al ceteraj gastoj forveturis.

Ĉasistoj tiam hundojn ĵus haltigis tute,
Kaj staris sur la lokoj senmove kaj mute; � � � �80
Ĉiuj ripetis signon de silent�-ordono,
Kaj ĉiuj turnis siajn okulojn al ŝtono,
Kie staris Juĝisto. Li ekvidis beston
Kaj por ordon�, klarigan faris manogeston.
Ĉiuj komprenis, staras; Asesor�, Rejento,
En kampo malrapide trotas en silento.
Tadeo, pli proksima, alvenis antaŭe,
Ekstaris ĉe Juĝisto, rigardis ĉirkaŭe.
Jam longe li ne ĉasis; sur grizaj spac-fonoj
Malfacile grizulon vidi inter ŝtonoj. � � � �90
Montris al li Juĝisto: Sidis mizerulo,
Sub ŝtono platiĝante, orel�-pintigante,
Kaj renkontis rigardojn per ruĝa okulo;
Kvazaŭ sorĉite, sian destinon sentante,
Time, ĝi eĉ ne turnis okulojn en loko,
Kaj sub roko, senvive sidis kiel roko.
En kampo proksimiĝas dume polvotrenoj,
Kuras Stumpul�, rapida Falko, ĉe rimenoj;
Rejent� kun Asesoro, ambaŭ krias nune:
�Pel! pel!� kaj en polvaĵo malaperas kune. � � � �100

Nun, kiam post grizulo komenciĝis pelo,
Grafo aperis, apud arbar� de kastelo.
Oni sciis ĉirkaŭe, ke tiu sinjoro
Nenie venas en la difinita horo.
Hodiaŭ, malfruante, li grumblis servistojn,
Kaj en kampon galopis, vidinte ĉasistojn,
En surtut� angla, blanka, longa, ventflirtanta
Per baskoj; post li trotis servistar� rajdanta
En nigraj, brilaj, fungo-formaj ĉapeletoj,
Blankpantalon�, laĉitaj botoj, en jaketoj. � � � �110
Servistojn, kiujn vestis Graf� per formo tia,
Oni nomis ĵokeoj en palaco lia.

Galopantaro kuris en eriko-valon;
Graf� ekvidis kastelon, haltigis ĉevalon.
Li, vidante kastelon, matene unue,
Apenaŭ ĝin rekonis: tiel matenfrue,
Freŝiĝis kaj beliĝis konstruaĵ�-konturoj.
Grafon mirigis nova aspekto de muroj.
Tur� altiĝis dufoje, sur nebul� levite;
Lada tegmento brilis, de supre orite; � � � �120
Sub ĝi, en kradoj flagris vitraĵoj rompitaj,
Per leviĝo-radioj ĉielarkigitaj;
Subajn etaĝojn kovris tego de nebulo,
Kiu breĉojn, fendegojn kovris por okulo.
Sonis ĉasistoj-krio, per vent� alpelite,
Kelkfoje de kastelaj muroj rebatite,
Kvazaŭ kastelo krius; sub nebul�-vualoj
Rekonstruiĝis muroj, hom-pleniĝis haloj.

Grafo amis vidaĵon, nekutiman ian;
Li nomis ĝin romana, same kapon sian � � � �130
Romana; vere estis li granda strangulo.
Tre ofte li, pelante post vulp� aŭ grizulo
Subite haltis, ĉiel-rigardis sopire,
Kiel kat�, observanta paserojn ŝtelire,
Sur pino. Sen pafilo, rekrut�-forkurule,
Li vagis en arbaro; aŭ sidis silente,
Senmove, kun klinita kapo, ĉe-torente,
Kiel arde� manĝanta fiŝaron okule.
Tia estis sinjora Grafa stranga moro;
Ĉiuj diris, ke mankas io al sinjoro. � � � �140
Tamen estis ŝatata prapraav-moŝtulo,
Riĉega, tre humana por najbar�, kampulo,
Eĉ por judoj.

� � � � � � Ĉevalon Grafo turnis bride,
Kaj altrotis, tra kampo, ĝis kastel� rapide.
La Grafo, sopirante, rigardis la murojn,
Eltiris paperujon kaj skizis figurojn.
For ducent paŝojn, vidis li, flank-rigardinte,
Homon, kiu egale vidaĵoj-ŝatulo,
Kun kap� levita, manojn en poŝojn metinte,
Ŝajnis, ke li kalkulas ŝtonojn per okulo. � � � �150
Grafo tuj lin rekonis, sed kriis kaj plaŭdis
Kelkfoje, ĝis alvokon Gervazo ekaŭdis.
Nobel�, de kastel-estroj servist� iam estis,
Kaj lasta el Horeŝkaj korteganoj restis;
Maljunul� alta, griza; vizaĝ� malserena,
Severa, freŝa, sana, de sulketoj plena.
Iam, inter nobeloj, li fama gajulo,
Post batalo, en kiu kastel�-heredulo
Pereis antaŭ jaroj, li iĝis alia,
Iris al indulgenco-, edzofest� nenia; � � � �160
Neniun li gajigis per sprita ŝerceto,
Nek aperis, sur lia vizaĝo, rideto.
Li iris en malnova livreo sinjora:
Jako, kun baskoj, flava; kadro el galono,
Kiu nun flava, iam certe estis ora,
Ĉirkaŭe, silkbrodite, Horeŝkoj-blazono:
Duonkapro[3]; do, en la ĉirkaŭ� de kastelo,
Duonkapro nomatis maljuna nobelo.
Iafoje, pro lia senĉesa ripeto
De l� ĉevort�, oni ankaŭ lin nomis Moŝteto; � � � �170
Aŭ pro la fendoj-plena kalvaĵo, Fendulo;
Gervazo mem sin nomis Rembajlo, Sabrulo.
Laŭ blazon� ne konate, kun titol� � Ŝlosisto,
Ĉar antaŭ jaroj tia kastel�-oficisto,
Li portis ŝlosil�-faskon, sur la pasamenta
Ligil�, ĉe sia zono, kun kvasto arĝenta;
Kvankam li ion ŝlosi en kastel� ne povis,
Ĉar mankis pordoj; tamen li du-pordon trovis,
Kiun li mem ripari igis, propra-page,
Kaj sin, per ŝlos�-malŝloso, distris ĉiutage, � � � �180
En unu el malplenaj ĉambroj ekloĝinte.
Manĝi favoran panon, ĉe l� Grafo, povinte,
Li ne volis, kaj kvazaŭ malsana, sopiris,
Kiam li per kastela aero ne spiris.

Ekvidinte la Grafon, li deprenis ĉapon,
Antaŭ estroj-parenco li klinis la kapon
Kun grandega kalvaĵo, brilanta defore,
De multaj sabroj dense signita memore;
Li glatis ĝin per mano, kaj ankoraŭ foje,
Sin klininte: �Moŝteto!� li diris malĝoje. � � � �190
�Pardonu, Grafa moŝto! alparolo tia,
Ne malrespekto estas, sed kutimo mia:
�Moŝteto�, diris ĉiuj Horeŝkoj; Tablestro[4]
Lasta, tiun ĉevorton uzis, mia estro.
Do ĉu vere, Moŝteto, ke vi mon-avaras
Por proces�? al Soplicoj kastel�-cedon faras?
Mi ne kredis, distrikte oni tion diris�.
Rigardante kastelon, Gervazo sopiris.

�Ĉu strange?-diris Grafo-granda kost�, enue
Jam fariĝis; mi finos, ĉar nobelo plue � � � �200
Obstinas, kaj min volas tute enuigi:
Do plu mi ne rezistos kaj volas pac-igi,
Akceptante de l� juĝo kondiĉoj-donacon�.
�Pacon? kriis Gervazo: kun Soplicoj pacon?
Kun Soplicoj, Moŝteto?� Ĉi tion dirante,
Li kurbigis la buŝon, mem vortojn mirante.
�Pac�, Soplicoj! Moŝteto, Estreto! laŭ vido
Vi ŝercas? La kastelo, de Horeŝkoj sido,
Transiros al Soplicoj? Deiru, bonvole,
El selo. Ni kastelon iros. Vidu sole. � � � �210
Ne rifuzu! Diraĵon vi mem ne komprenis��
Kaj li, por elseliĝo, piedingon tenis.

Sur kastel-sojlo, diris Gervazo: �Antaŭe,
Ĉi tie la Tablestro, domanoj ĉirkaŭe,
Ofte sidis en seĝoj, posttagmanĝa-hore.
Li pacigis kampulojn, aŭ bona-humore,
Al gastoj historiojn diris belrakonte,
Aŭ per iliaj ŝercoj distriĝis volonte;
Junularon, en korto, skermiloj amuzis,
Aŭ ĝi turkajn ĉevalojn dresante rajd-uzis�. � � � �220

En vestiblo li diris: �Ĉi vestiblo, nune
Ne havas, en pavimo, tiom ŝtonojn kune,
Kiom, bontempe, krevis ĉi tie bareloj;
Nobelar�, tiris tinojn sur zonoj el keloj,
Invitite al sejmo[5] distrikta, aŭ landa,
Al nomfesto sinjora, aŭ ĉasado granda.
Sur ĉi ĥorejo staris kapel� dum festeno
Kaj sur instrumentaro ludis kaj orgeno[6];
Trumpetoj tondris, kiel en juĝ-tago lasta,
Dum vivukrioj sekvis laŭ ordo toasta: � � � �230
Je l� san� de reĝa moŝto toaston unue,
Kaj poste de primaso[7], de moŝto reĝina,
De nobelar�, de tuta Respubliko plue;
Fine, post eltrinkita vinpokalo kvina,
Oni levis: Ni amu nin! Vivu� senfina,
Ĝi tage ekkriita, sonis ĝis mateno:
Kaleŝoj, veturiloj staris sur posteno,
Por hejmen veturigi ĉiun post festeno�.

Ili trairis ĉambrojn; Gervaz�, silentante,
Jen sur muro, arkaĵo, rigarde haltante, � � � �240
Alvokis rememorojn, agrable, malĝoje;
Kvazaŭ: �Ĉio finiĝis!� li dirus kelkfoje,
Li balancis la kapon, manon svinge movis;
Ŝajne li, en memoro mem, turmenton trovis,
Kaj volis ĝin forpeli. Ili halton faris
Supre, en granda, iam spegula salono.
Post spegularo, kadroj nur, malplenaj staris,
Sen vitr� fenestroj; kontraŭ pordego, balkono.
Maljunul� tie kapon klinis plenmedite,
Kovris per man� vizaĝon: ĝi, remalkovrite, � � � �250
Esprimis malesperon kun melankolio.
Grafo, kvankam ne sciis signifon de ĉio,
Rigardante lin, havis emocian senton,
Kaj premis lian manon; maljunul� silenton
Interrompis, skuante per levita mano:
�Ne estos pac�, Moŝteto, inter Soplicano
Kaj sango de Horeŝkoj, fluanta ĝis horo
En vi, parenc�, Tablestra, post patrino via,
Ĉasestrino[8] filino de la Kastelano[9]
Kiel sciate, onklo de mia sinjoro. � � � �260
Aŭskultu: historio, via familia,
Okazis en ĉi ĉambro, ne alia.

�Mia sinjor�, Tablestro, altfamiliano,
Riĉulo, estis patro de unu infano,
Filin� anĝele bela; al fraŭlin� tiela
Svatiĝis sinjoregoj kaj aro nobela.
Inter nobeloj estis brulkapulo granda,
Jacek Soplica, ŝerce Vojevodo landa
Nomata; li graviĝis en vojevodlando,
Havante Soplicanojn kvazaŭ sub komando: � � � �270
Tricent familivoĉojn li regis laŭvole,
Kvankam li mem posedis terpeceton sole.
Kaj sabron, kaj lipharon grandan, ĝis orelo.
Tablestro kuraĝulon, dum sejm�, al kastelo
Alvokis kaj regalis ofte, malavare,
Parencojn, partianojn, traktis populare.
Lipharul� fieriĝis, pro akcept� favora,
Ke li imagis iĝi bofilo sinjora.
Al kastel�, nepetite, tre ofte li venis,
Kaj fine, kiel hejme, kvazaŭ loĝon prenis. � � � �280
Li volis jam deklari: ĝin rimarkis oni,
Kaj igis nigran supon[10] ĉe la tablo doni.
Laŭ dir�, Tablestridino Soplicon korsentis,
Sed al gepatroj, tion profunde silentis.

�Tio estis Koscjuŝka temp�; sinjor� protektis
Leĝon de Tria Majo[11], nobelojn kolektis,
Por elmarŝi al helpo de konfederuloj,
Kiam, nokte, kastelon ĉirkaŭis moskvuloj[12].
Nur estis temp�, alarme elpafi pistujon,
Fermi malsupre pordojn, kaj ŝtopi riglujon. � � � �290
Dome estis: Tablestro, mi, Estrino nia,
Kuirist�, du helpantoj, ĉi trio ebria,
Prepost�, lake�, hajdukoj kvar, kuraĝeguloj:
Do pafiloj fenestren! Ĵus moskva amaso
Kun �hura!� de l� pordego kuras sur teraso;
Kaj ni el dek pafiloj tondras: �For, kriuloj!�
Oni vidis nenion; servistoj senhalte
Pafis malsupre, Estro, mi balkone-alte.
Ĉio iris belorde, kvankam en teruro:
Dudek pafiloj kuŝis ĉi tie, ĉe muro; � � � �300
Post elpafo de unu ni havis alian.
La preposto helpante faris servon tian,
Estrin�, Fraŭlin�, kortega fraŭlinaro, same:
Do estis tri pafistoj, pafantaj ĉiame
De malsupre, moskvuloj kuglojn hajle pafis,
Ni, el supre, malofte, sed pli bone trafis.
Trifoje rusoj pordon jam tuŝis alsalte,
Sed ĉiufoje trio levis krurojn alte.

�Do ili en tenejon rifuĝis matene.
Tablestro sur balkonon eliris serene: � � � �310
Se el tenejo kapon eligis soldato,
Estro pafis, neniam maltrafis la bato;
Ĉiufoje kaskedo nigra falis teron�
Do jam malofte iu montris vizieron.
Estro volis, vidante timegon ilian,
Fari ekskurson, kaptis karabelon[13] sian,
Kriante el balkono, servistojn ordonis,
Kaj, al mi turniĝante: �Sekvu min!� proponis.
Ĵus pafo el pordego � Tablestr� ekbalbutis,
Li ruĝiĝis, paliĝis, sangokraĉe sputis; � � � �320
Mi vidas: jen trafita brust�! Ŝanceliĝante,
Falis Sinjor�, per fingro pordegon montrante;
Mi rekonis ĉi tiun friponon! Soplica!
Laŭ kresko kaj lipharoj! Lia paf� malica
Mortigis Estron, vidis mi! Li ne fortiris
Levitan tubon, fumo ankoraŭ eliris!
Mortigint�, kiel ŝtono staris! Mi elpafis,
Lin celante, dufoje, sed pafoj maltrafis
Dufoje, pro kolero aŭ malĝoj� en koro�
Mi aŭdas virin�-krion � malvivis Sinjoro�. � � � �330

Eksilentis Gervazo, kun larmaj okuloj,
Poste li finis: �Pordon jam rompis moskvuloj;
Ĉar mi, post mort� de l� Estro, staris senkonscie,
Jam ne sciante, kio okazis ĉi tie.
Feliĉe, helpe venis Pan Parafjanoviĉ
Kun ducent Mickjeviĉoj, ĉi el Horbatoviĉ,
Kiuj estas multnombra, brava nobelaro,
Kaj malamas Soplicojn, pli ol de centjaro.

�Tiel mortis potenca estro, justa, pia;
Havis seĝojn[14], rubandojn, bastonegojn lia � � � �340
Dom�; li kampuloj-patro, frato nobelara,
Ne lasis, kiu venĝon tombeĵurus, filon!
Sed fidelajn servistojn. Mi en sango kara,
Trempis mian rapiron, mian plumfendilon,
(Verŝajne, ke vi aŭdis pri mia rapiro,
Fama en ĉiu sejmo, sejmeto, foiro);
Mi ĵuris, ke ĝin fendos nuk� de Soplicano,
Serĉis ĝin dum invadoj[15], sejm�, foir�; kverele
Mi morthakis per sabro du, kaj du duele�
Unun mi ekbruligis en ligna kabano, � � � �350
Kiam ni Koreliĉojn kun Rimŝa invadis,
Li rostiĝis misgurne[16], mi ne kalkuladis,
De kiuj mi fortranĉis orelojn. Ĉi hore
De mi ricevis unu nenion memore!
Naska fratet� de tiu lipharul� fripona
Vivas ĝis nun, pro sia riĉec�, fanfarona;
De Horeŝkoj kastelon li tuŝas limstrie,
Respektata distrikte, Juĝisto ĉi tie!
Al li kastelon cedos vi? piedo lia,
Malinda, viŝos planke la sangon de mia � � � �360
Estro? Ne! kiel longe animon sentatan
Havas Gervaz�, kaj forton, ke li mane levos
Sian fendilon, nune ĉe muro pendantan,
Tiel longe kastelon Soplic� ne ricevos!�

� �Ho! � kriis Grafo, manojn alsupre levante,
Mi antaŭsentis bone, ĉi murojn ŝatante!
Kvankam mi ne suspektis ilin pri tiela
Trezor� da dramaj scenoj por rakonto bela!
Kiam mi el kastelo forpelos Soplicon,
Vi ricevos, en muroj, kastelestr�-oficon. � � � �370
Via rakont�, Gervazo, interesas vere;
Domaĝe, vi ne gvidis min malfruvespere;
Per mantel� drapirite, mi sur ruinaĵoj
Sidus, kaj vi rakontus pri sangaj faraĵoj.
Domaĝe, vi rakontan talenton ne flegis!
Similajn tradiciojn mi aŭdis kaj legis;
En Anglujo, Skotujo, ĉiu lordsidejo,
En Gremanuj�, grafkorto � mortigoj-scenejo!
Ĉiu nobla, potenca ligo familia
Estas fama pro sanga perfidaĵo ia, � � � �380
Post kiu, heredate, venĝo iras plue;
En Poluj� ĉi okazon mi aŭdas unue.
Mi sentas, ke Horeŝka sang�, en mia koro,
Ion ŝuldas al gento kaj al propra gloro!
Jes! kun Soplica rompos mi ĉian traktadon,
Se eĉ pistolon preni mi devus aŭ spadon!
Honor�-ordon��� Ekiris li per paŝ� solena,
Kaj Gervazo lin sekvis, en silento plena.
Antaŭ pordego, Grafo rigardis kastelon;
Al si mem paroplante, li saltis sur selon, � � � �390
Kaj, al parol�, distrite, tian donis finon:
�Domaĝe, ke Soplica ne havas edzinon,
Aŭ de filino ĉarmojn adori mi devus!
Kaj, amante, mi ŝian manon ne ricevus;
Estus nova konflikto de sentoj en dramo:
De koro kun la devo � de venĝo kun amo!�

Li spronis, la ĉevalo al bieno kuris;
Duaflanke ĉasistoj el arbar� veturis.
Graf�, ĉasamant�, apenaŭ pafistojn ekvidis,
Ĉion forgesis, rekte al ili rapidis; � � � �400
Ĉe pordego, ĝardeno, barilo, pasante,
Li, ĉe baril�, vojturne, haltis rigardante.
Fruktĝardeno:

� � � � � � En vicoj staris fruktarbaro,
Ombrante vastan kampon; malsupre bedaro.
Tie griza brasiko, kun kalvaĵoklino,
Sidas, ŝajne meditas pri legom�-destino,
Silikvojn, en verdaĵon de karot� plektante,
Staras fabo, okulojn mil al ĝi turnante.
Aliloke maiza ortufo leviĝas;
Ie akvomelono dikventra vidiĝas, � � � �410
Kiu for, malproksime de siaj trunketoj,
Ruliĝis, kiel gasto, al la ruĝaj betoj.

Bedojn tranĉas limetoj. Sur fosaĵoj ĉie
Staras, kvazaŭ sur gardo, kanabo serie �
Ĉi cipres� de legomoj, rekta kaj verdanta;
Bedojn gardas kanaba odor� penetranta:
Tra folioj ŝoviĝas vipero nenia,
Raŭpoj, insektoj mortas de odor� ilia.
Plu de papav� leviĝas blanka trunketaro;
Vi pensus, ke sidanta papilioj-aro � � � �420
Flirtas sur ĝi flugile, ĉielarke-brile,
Diverskolore, hele, juvelar�-simile:
Pupilon logas tiom papavokoloroj.
Kiel plenlumo inter steloj, meze floroj
Ronda sunflor�, kun granda vizaĝo orflama,
Sekvas sunoiradon per alturn� ĉiama.

Ĉe barilo, mallarĝaj levoj de tereno,
Sen arboj, sen arbustoj: kukumoj-ĝardeno.
Ili belkreskis; granda, vasta foliaro
Kovris la bedojn, kvazaŭ tapiŝa faldaro. � � � �430
Meze iris knabino, en vesta blankaĵo,
Kaj dronis, ĝis genuoj, en maja verdaĵo;
Klinante sin, el bedoj ĝis sulketoj fore,
Ŝi kvazaŭ sur folioj naĝis, verdkolore.
Pajlĉapel� ŝirmis kapon de suna radio,
Du rozaj rubandetoj flirtis de tempio,
Kaj kelk bukloj de blondaj, malplektitaj ruloj;
Sur brak� ŝi havis korbon, mallevis okulojn;
Kvazaŭ por kapt� leviĝis ŝia dekstra mano.
Kiel knabino pelas fiŝetojn en bano, � � � �440
Kun ŝia piedeto ludantajn simile
Ŝi kun korbo, al frukto, sin klinas facile,
Laŭ puŝo de piedo, aŭ okul�-elekto.

Graf�, ravite de tiel mirinda aspekto,
Aŭdante for hufbatojn, al anoj li faris
Manosignon por halto; do ili ekstaris.
Li, eltirinte kolon, fiksis la rigardon;
Kiel gruo, de l� aro for, farante gardon,
Staras unupiede, viglatenti penas,
Por ne ekdormi, ŝtonon en la dua tenas. � � � �450

Grafon vekis sur ŝultroj kaj tempi� susuro:
Jen estis Pastro Vermo; en lia manplato
Balanciĝis, levita supren, nodoj-ŝnuro.
Li kriis: �Vi kukumojn volas? jen salato!
For, sinjor�, de l� domaĝo! sur ĉi tiu bedo,
Ne por vi estas frukto; ne helpos rimedo�.
Minacinte per fingro, kapuĉon alie
Li ŝovis kaj foriris. Grafo restis tie.
Pro subita obstaklo, ride kaj malbene,
Ĝardenon rerigardis li, sed jam ĝardene � � � �460
Ŝi forestis; lumetis nur, en fenestreto,
Ŝia roza rubando kaj blanka robeto.
Kian vojon ŝi kuris, tion montras bedo:
Verda foli�, puŝita kure, de piedo,
Leviĝis, tremis, fine restis en trankvilo,
Kiel akvo, fendite de birda flugilo.
En loko, kie staris ŝi, ĵus forĵetite,
Korbet� pigmesalika, funde renversite,
Perdinte siajn fruktojn, sur foli� pendiĝis
Kaj ankoraŭ, sur verda ondo balanciĝis. � � � �470

Post moment�, ĉie estis solece, silente.
Graf�, rigardante domon, aŭskultis atente;
Li meditis; pafistoj senmove, senbrue,
Staris post li. La domo, mallaŭta unue,
Ekmurmuris, ekbruis, kiele malplena
Abeluj�, dum enflugo de svarmo revena.
Jen signo, ke el ĉaso gastoj reveturis
Kaj servistoj, ĉe tabloj, laboreme kuris.

Efektive movado ekregis ĉambraron:
Oni portis botelojn, manĝojn, manĝilaron. � � � �480
Viroj, kiel eniris, en vestoj de ĉaso,
Iradis tra la ĉambroj, kun teler� aŭ glaso,
Manĝis, trinkis, aŭ, apud fenestr�-apogiloj,
Diskutis pri vertragoj, leporoj, pafiloj.
Juĝist�, Geĉambelanoj � ĉe tabl�; en angulo
Flustris fraŭlinoj; mankis ordo, laŭ regulo,
Observata ĉe taga kaj vespera manĝo;
Tio estis, en pola domo, novaranĝo:
Ĝin sinjoro Juĝisto toleras matene,
Kvankam li la senordon ne aprobas plene. � � � �490

Diversa ankaŭ estis de manĝaĵoj vico;
Por sinjorinoj, pletoj kun kafoservico.
Sur pletoj, ornamitaj per floroj-pentrado:
Arome vaporantaj kafkruĉoj el lado;
Tasoj, oritaj el la porcelan� sakslanda,
Kaj por ĉiu, kun kremo, poteto malgranda.
Kafon, kiel la pola, ne konas translimo;
En pola dom� bonstata, laŭ malnovkutimo,
Estas, por kafpreparo, aparta virino,
Kafistin�; ŝi, el urbo aŭ el ŝip� vicino[17], � � � �500
Prenas plej bonan specon de kafa grajnaro,
Kaj konas la sekretojn de trinkaĵ�-preparo;
Karbenigra, ĝi havas de sukcen� klarecon.
Aromon de la mokko kaj miel�-densecon.
Bonan kremon bezonas kafo, memkomprene;
Ĝi ne mankas vilaĝe; kafistin�, matene,
Kruĉojn alfajriginte, en laktejon iras,
Kaj delikate, freŝan lakt-floron detiras,
En apartan, por ĉiu taso, belpoteton
Ke ĝi ricevu propran sian krem-ŝeleton. � � � �510

Maljunulinoj trinkis kafon jam pli fruan;
Ili por si preparis nun manĝaĵon duan:
El varmega biero, kreme blankigita,
En kiu naĝis, floke, kaze� pecigita.

Por viroj, fumaĵitaj kuŝas viandaĵoj:
Anseraj brustoj, ŝinkoj, de lango tranĉaĵoj;
Ĉio bonega, ĉio domomaniera,
Kamenefumaĵita en fum� junipera.
Oni enportis zrazojn[18] por lasta donaĵo:
Ĉe Juĝisto, jen estis matena manĝaĵo. � � � �520

En du ĉambroj, diversaj rondoj sin kolektis:
Ĉe tablet�, maljunuloj sidejon elektis,
Parolis pri mastraĵoj progres�-manieraj,
Kaj pri caraj ukazoj[19], ĉiam pli severaj.
El la novaĵoj, kiuj pri milit� rondiris,
Ĉambelan� politikajn konkludojn eltiris.
Preninte okulvitrojn, de Vojski filino
Amuze kartaŭguris al Ĉambelanino.
De junuloj diskuto pri ĉaso, en dua
Ĉambro, ĝi estis malpli, ol kutime, brua; � � � �530
Ĉar Asesor�, Rejento, grandaj parolistoj,
Konuloj de ĉasarto, plej bonaj pafistoj,
Ambaŭ sidis kontraŭe, kaj grumble koleris:
Instiginte vertragojn, ili cert-esperis
Venkon de siaj hundoj, kiam sur ebeno,
Troviĝis ia bedo de kampula greno.
Tien kuris leporo; Stumpul�, Falk� ĝin tenas,
Kiam Juĝist� rajdanton ĉe limo retenas,
Ili devis obei, kvankam grand-kolere;
Hundoj revenis solaj; kiu scias vere: � � � �540
Ĉu la besto forkuris? kiu ĝin akiris?
Ĉu Stumpulo ĝin manĝis, ĉu Falko disŝiris?
Ambaŭ kune? Diversa estis punkt� de vido,
Kaj la disputo daŭris plue, sen decido.

Maljuna Vojski ambaŭ ĉambrojn trairante,
Kaj, distrite, partiojn ambaŭ rigardante,
Ĉasistojn, maljunulojn preterpasis mute;
Videble, ke alio lin okupas tute.
Li portas ledklakilon, haltas kun murmuro,
Meditas, fine � muŝon mortigas sur muro. � � � �550

Tade� kun Telimeno, inter ĉambroj, sole,
Staris sur porda sojlo, mezinterparole.
Ĉar estis, ĝis aŭdantoj, nur interspaceto,
Ili flustris. Nun scias Tade�: Onklineto
Telimen�, sinjorino estas riĉostata,
Kaj, kun li, ŝi ne estas kanone-ligata[20]
Per troa parenceco; kaj eĉ dube restas,
Ĉu Telimen�, por nevo, parencino estas.
Onkla fratin�? ĉar nomis ŝin tiel, sen senco,
Kunaj gepatroj, malgraŭ aĝodiferenco. � � � �560
Kaj poste, en ĉefurbo, tre longe vivante,
Ŝi, al Juĝisto, faris komplezojn konstante;
Tial ŝatas Juĝisto, ŝin tre estimante,
Ĉe la homoj, sin nomi frato � eble vante;
Pro amikec�, ne donis ŝi la malpermeson.
Tade�, malpeza-kore, elaŭdis konfeson.
Mult-aliajn aferojn ili nun deklaris,
Kaj ĉion ĉi en unu momenteto faris.

Sed en la ĉambro dekstre, kun incita tento,
Asesor�, preterpase, diris al Rejento: � � � �570
�Ne povis ja sukcesi ĉaso en bieno
Tiel frue: ankoraŭ trunkestaras greno
Kaj de kampuloj bedoj kun gren� nefalĉita;
Do la Grafo ne venis, malgraŭ kart� invita.
Grafo pruvis pri ĉaso tre bonan komprenon,
Priparolante ĉasotempon kaj terenon;
Li trans lim� edukiĝis, ekde infaneco,
Kaj li diris, ke tio estas barbareco,
Ĉasi, kiel ĉi tie, kun plena neglekto
De statut�-artikoloj, sen ia respekto � � � �580
De ies kampolimoj, sur la fremdaj grundoj,
Sen posedantpermeso; rajdi kun ĉashundoj.
Printempe kaj somere, tra kampoj, arbaroj;
Mortigi vulpon dum la ŝanĝado de haroj;
Pri leporin� graveda tute ne atenti,
Kaj permesi al hundoj, ŝin morteturmenti,
Kun domaĝ� al bestaro. Grafo plendatestas,
Ke, ĉe rusoj, pli granda civilizo estas:
Tie, pri ĉaso, estas ukazoj de caro,
Inspekto de polico, por kulpoj � punaro�. � � � �590

Telimen�, al maldekstra flanko turniĝante,
Per batista tuketo ŝultrojn ventumante,
Diris: �Kiel mi panjon amas, Grafo pravis;
Mi konas ja Rusujon. Gesinjoroj havis
Dubojn, kiam mi diris: en multa rilato,
Laŭdon meritas vigla severec� de l� ŝtato.
En Petersburg� mi estis ne foje, multfoje!
Ĉarma memor� de bildoj, forpasintaj ĝoje!
Kia urb�! Vi ne estis en Petro-urbeto?
Urboplanon mi havas en la skribtableto. � � � �600
Petersburganoj loĝas en daĉo somere;
Daĉ� � vilaĝo, vilaĝa palacet�, pli vere.
Mi loĝis palaceton tian, ĉerivere,
De l� urbo nek tro fore, nek ĉe l� urb� senpere.
Sur negranda, intence ŝutita monteto:
Ho, kia dom�! Mi havas planon en tableto.
Jen, malfeliĉe, luis domon, ĉe la mia,
Suboficist�, polica esploranto ia;
Li havis kelk-vertragojn: vera turmentaro
Estas tia, kun hundoj, oficist�, najbaro! � � � �610
Kiam, kun libro, iris mi ĝarden�-trankvilon,
Ĝui vesper�-malvarmon, kaj de luno brilon,
Tuj alkuris kaj svingis voston hundo lia,
Orelojn pintigante, kiele furia.
Mi timis, mia koro aŭguris multfoje
Pro hundoj malfeliĉon; finiĝis malĝoje:
Tra l� ĝardeno promenis mi en iu tago,
Kiam amaton mian sufokis vertrago.
Bolonjan� estis ĉarma ido de hundino![21]
Mi havis ĝin donace de princo Sukin-o, � � � �620
Hundet� prudenta, vigla, kiel sciureto;
Ĝian portreton havas mi en skribtableto;
Ĝi kuŝis nun senvive; do min, pro ĉagreno,
Atakis korbatado, spazmoj, naŭzo, sveno.
Mi eble pli suferus, sed min, pro feliĉo,
Vizitis Kozodusin[22], Kiril� Gavriliĉ-o,
Kortega Grand-Ĉasestro, kaj, en ĝusta hiro,
Demandis min pri kaŭzo de malbonhumoro,
Kaj igis oficiston per orel� altiri:
Li venis pala, trema, pen-kapabla spiri, � � � �630
� Gravedcervinon, tondris Kiril�, per hundaro
Vi ĉasis, en printempo, sub nazo[23] de caro?
Oficist� konsterniĝis kaj ĵuri komencis,
Ke li, ankoraŭ ĉason fari, ne intencis;
Ke, kun granda permeso de Ĉasestro Granda,
Besto ŝajnas ne cervo, sed hund� itallanda.
� Kion? kriis Kirilo, kanajl�! arogecon
Vi havus, koni ĉason, kaj de bestoj specon
Pli, ol mi, Kozodusin, cara Jegermajstro[24]
Do, inter ni, tuj juĝon faros Policmajstro! � � � � �640
Al Policmajstro oni esploron ordonas:
� Mi, diras Kozodusin, ateston eldonas,
Kontraŭ li, ke jen estas ne hundo, sed cervo;
Juĝu, kiu pli bone ĉasobestojn konas! �
Policmajstro komprenis devon de la servo,
Pri malrespekto de la oficisto miris,
Kaj lin, flanke, per frata konsilo inspiris:
Do li, por lavi pekon, la kulpon konfesis.
Ĉasestro, pacigite, propeton promesis
ĉe l� caro, kaj pli mildan el punoj-serio. � � � �650
Finiĝis, ke vertragoj iris ligoŝnuron,
Kaj oficist�, por unu monato, en turon.
Tutvespere amuzis nin la historio;
Sekvatage rondiris anekdot� pri tio,
Ke en juĝon pri hundo miksiĝis Ĉasestro,
Kaj mi scias, ke ridis mem imperiestro�.

Rid� eksonis en ĉambroj. Juĝist� kun amiko
Verm� ludis mariaĵon[25], per atuta piko,
Ĵus al Verm� penspiranta, Juĝisto atencon
Minacis, sed li aŭdis de l� rakont� komencon, � � � �660
Kaj, levinte la kapon, ekinteresita,
Preta por bato, sidis kun karto levita,
Silentis kaj la Pastron timigis obstine,
Kaj, fine de l� rakonto, damon metis fine,
Kaj diris ride: �Laŭdu kiu ajn de l� pruso
Germanan civilizon, kaj ordon d l� ruso;
La grandpoloj[26] respektu prusan ĉasoficon,
Procesadu pri vulpo, alvoku policon,
Por aresti ĉashundon, trans fremda kamplimo,
En Litvo, dank� al Dio, laŭ malnovkutimo, � � � �670
Ĉasobestoj sufiĉas por ni kaj najbaroj,
Do, ĉe ni, malnecesaj estas ĉasobaroj;
Ankaŭ greno sufiĉas; ne malsatos homoj,
Se hundoj iom iras tra gren� aŭ legomoj;
Nur de kampuloj bedojn mi ŝirmas severe�.

Ekonom�, el maldekstra ĉambro, diris: �Vere,
Kaj ne mire: vi kare pagas ĉason tian.
Kampuloj eĉ kontentas, kiam en ilian
Grenon saltas vertrago, skuas spikoj-dekon:
Vi redonas al ili por tio sesdekon. � � � �680
Ofte kampul� ricevas taleron aldone.
Kredu, ke tio homojn influas malbone,
Arogantigas�� Kiel ekonomo plue
Argumentis, Juĝisto ne aŭdis, ĉar brue
Komenciĝis babiloj inter la diskutoj,
Anekdotoj, rakontoj kaj fine disputoj.

Tade� kun Telimeno, tute forgesite,
Pri si memoris. � Tree sinjorin� kontentis,
Vidante, ke Tadeon ŝi amuzas sprite;
Junulo, reciproke, ŝin bel-komplimentis. � � � �690
Telimen� ekparolis plimallaŭta-tone,
Tade� simulis aŭdi apenaŭ duone;
Flustrantoj proksimiĝis do, pro bruoj-svarmo,
Ke lin vizaĝe ĉarmis ŝia frunto-varmo;
Tenante spiron, kaptis li per buŝo ŝian
Sopiron, per okuloj rigardon radian.

Inter la buŝoj fulmis subite ekbrilo:
Unue muŝ�, tuj poste, de Vojski klakilo.

En Litvo, muŝ-abunda, ekzistas tiela
Aparta muŝoj-speco, nomata nobela; � � � �700
Laŭ kolor�, form�, simila al vulgara ia,
Sed dikventra; pli larĝa estas brusto ĝia.
Fluge netolereble ĝi zumas kaj bruas,
Kaj arane�-teksaĵon per forto traskuas;
Enfalinte, tri tagojn ĝi zume sin movas,
Ĉar ĝi, kun araneo, interlukti povas.
Tion Vojski observis; laŭ lia parolo,
El ĉi muŝo naskiĝas pli eta popolo:
Ĝi, inter muŝoj, kiel patrino abela;
Muŝoj pereos post la eksterm� de l� nobela. � � � �710
Vere, ke domestrino kaj prepost� vilaĝa
Ne kredis je ĉi tiu konkludo kuraĝa,
Havante, pri muŝgento, komprenon alian;
Tamen Vojski ne lasis for kutimon sian,
Vidante tian muŝon, postkuris nobelon.
Ĵus al li tia muŝo zumis en orelon;
Dufoje Vojski svingis, bat� maltrafe pasis,
Triafoje li preskaŭ fenestron frakasis;
Ĝis muŝo, surdigite de krakoj-teruro,
Vidante sur la sojlo homojn, ĉe forkuro, � � � �720
Sin, malespere, inter du vizaĝojn ĵetis,
Kaj, tuj poste, de Vojski mano ekbriletis.
Bat� estis forta, kapoj disiĝis forsalte,
Kvazaŭ fulm� duonigus arbotrunkon alte:
Ili forte batiĝis ambaŭ pordofoste,
Tiel, ke ambaŭ havis bluajn signojn poste.

Sed neniu rimarkis ĉi tion, feliĉe,
Ĉar ĝisnunan diskuton laŭtan, sed sufiĉe
Ordan, finis eksplodo de bruoj-amaso;
Simile en arbaro, dum la vulpoĉaso, � � � �730
Aŭdiĝas arboj-krako, bojado, pafanto;
Kaj jen, subite apron movis postrajdanto
Kaj signalis: ekbruis pafistoj, hundaro,
Kvazaŭ brue aŭdiĝis la tuta arbaro.
Same interparolo: malrapida iro
Ĝia trafas objekton, kiel aproviro.
Ĉasistoj-apro estis nun disput� furia
De Rejent�, Asesoro, pri hundar� ilia;
Ĝi daŭris nur mallonge, sed faris tre multe;
Ili elĵetis tiom da vortoj insulte, � � � �740
Ke, fine de kutimaj punktoj de l� debato:
Pikvort�, koler�, provoko-sekvus pugnobato.

Do al ili ruliĝis, el la ĉambro dua,
Ĉiuj tra l� pordo, kiel ondo rapidflua,
Forportis junan paron, sur sojlo starantan,
Al Janus[27], duvizaĝa dio, similantan.

Tadeuŝ, Telimeno, antaŭ ol sukcesis
Ordigi harojn, voĉoj minacaj jam ĉesis.
En ĉambroj sonis ridmiksita brueto;
Post kverel�, dank� al Vermo, ekregis kvieto: � � � �750
Li, maljunul�, sed ŝultrevasta, korpulenta,
Kiam, Asesor� kuris al moŝto Rejenta,
Kiam ili minacis sin geste kaj vorte,
Li ambaŭ, je kolumoj, dorse kaptis forte,
Batis dufoje kapojn fortikajn iliajn,
Unu al la dua, kiel paskoovojn iajn,
Kiel vojomontrilo brakojn krucetendis,
Kaj en du ĉambrangulojn la partiojn sendis.
Momenton braketende li staris en loko,
Kaj �Pax, pax, pax vobiscum!�[28] tondris lia voko. � � � �760

Ekmiris, eĉ ekridis ambaŭ kontraŭuloj,
Kaj, pro estim�, ŝuldata al pastroj-dignuloj,
Ne insultis monaĥon, kaj post tia provo
Ne inklinis komenci kverelon de-novo.
Almozisto, vidante, ke iĝis silente,
Li ne serĉis triumfon por si, evidente,
Ne mallaŭdis partiojn per riproĉa tono,
Nur ordigis kapuĉon, kaj manojn al zono
Metinte, tuj eliris el ĉambro silente.

Ĉambelano, Juĝisto, sidiĝis momente � � � �770
Inter ambaŭ partioj; kaj Vojski, vekita
Kvazaŭ el ia revo, profundemedita,
Stariĝis en la mezo, kaj iom tordinte
Sian grizan lipharon, jakon ordiginte,
Al societo turnis la fajran pupilon.
Kie laŭtiĝis, kiel pastro aspergilon,
Li, kvietige, svingis la ledan klakilon,
Kaj fine, grave supren levinte tenilon,
Kvazaŭ marŝal�-bastone[29] ordonis silenton:

�Silentu! Li ripetis, kaj havu atenton, � � � �780
Vi, plej bonaj ĉasistoj en distrikto nia!
Ĉu vi pensis pri sekvoj de skandalo tia?
Jen esper� de Patrujo, nia junularo,
De kiu novan gloron havu ĉasarbaro,
Domaĝe, jam preferas la ĉason neglekti,
Eble, trovos motivon, por ĝin malrespekti,
Se tiuj, kiuj ŝuldas por imit� modelojn,
El ĉaso nur alportas malpacon, kverelojn!
Ankaŭ volu respekti mian grizan haron;
Ĉar mi konis pli bonan ol vi ĉasistaron, � � � �790
Kaj juĝis ilin, kiel arbitraciano.
Kiu ĉasist� egalis tiam al Rejtan-o?
Por aranĝi pelĉason, renkonti bestaron,
Ĉu por Bjalopjotroviĉ vi trovus komparon?
Kie pafisto, kiel Ĵegota, nobelo,
Pistol�-kugle trafanta leporon dum pelo?
Terajeviĉon konis mi; li aproviron
Iris renkonti, sole prenante rapiron;
Budreviĉon; kun urso lukti, li maltimis;
Tiajn virojn rigardi, arbaroj kutimis!
Kiel pacigis oni tiam disputantojn? � � � �800
Prenis vetgarantion, elektis juĝantojn.
Oginski arbar-hubojn cent, pro lupkverelo,
Njesiolovski, vilaĝojn kelk� perdis pro melo!
Do vi, sinjoroj, sekvu malnovan modelon,
Per malpli granda veto decidu kverelon.
Vorto � vento, neniam finiĝas diskuto;
Domaĝe eĉ sekigi buŝon per disputo.
Do arbitracianojn elektu komence;
Kion ili verdiktos, fidu konscience.
Ke Juĝisto permesu, kuri eĉ tritikon, � � � �810
Al postrajdant�, mi petos Juĝiston amikon.
Mi esperas ricevi la grandan favoron�.
Dirante, je genuoj li premis sinjoron.

� �Ĉevalon mi, Rejento, metas kun jungaĵo,
Kaj promesas ankoraŭ, kun ofic�-skribaĵo,
Al Juĝisto ĉi tiun ringon garantian�.
� �Mi, Asesor�, demetas orkolaĵon mian,
Lacertlede-kovritan, kun ringoj el oro,
Kun silkteksa gvidilo, de arta laboro;
Sur ĝi juvelo lumas per mirinda brilo. � � � �820
Mi volis tion doni herede al filo,
Se mi edziĝus; tiun memoraĵon lasis
Al mi princo Dominik[30], kiam ni pelĉasis
Kun princ� marŝal� Sanguŝko, Mejen generalo[31],
Kaj mi ĉiujn provokis al hundvetbatalo
Ĉashistori� ne aŭdis pri tia kombino:
Mi kaptis ses leporojn per unu hundino!
Ni ĉasis en Kupiska erikeja valo;
Princo Radzivil saltis de sia ĉevalo,
Emocie alpremis gloran Milvon mian, � � � �830
Kaj, fervore, trifoje kisis kapon ŝian,
Kaj trifoje, sur buŝon, frapinte hundinon,
Li diris: Mi vin nomas de Kupisk� princinon. �
Tiel Bonapart� siajn ĉefestrojn princigas,
Laŭ lokoj, kiujn ili per venkoj glorigas�.

Telimen�, por ne aŭdi pluan disputaron,
Volis iri en korton, sed ŝi serĉis paron;
De hok� ŝi prenis korbon.�Sinjoroj deziras,
Ŝajne, resti en ĉambro; mi-al fungoj iras:
Kiu bonvolas, sekvu!� Ĉi tion dirante, � � � �840
Ruĝan kaŝmiran ŝalon ĉirkaŭ kap� volvante,
Ĉambelanan ŝi prenis je man� filineton,
Ĝis maleol�, per dua, levante robeton.
Tade�, post ŝi, silente al fungoj rapidis.

Juĝist� promen�-intencon ĝojigite vidis,
Kiel rimedon, rompi krian disputaron:
Do li vokis: �Sinjoroj, iru en arbaron!
Kun plej bela ruĝfungo, kiu table venos,
Ĉe plej bela fraŭlino sidlokon li prenos:
Kaj ŝin, li mem elektos. Se fraŭlino trovos, � � � �850
Plej belan fraŭlon preni, ŝi mem al si povos�.



Libro III. � Koketado

Ekskurso de grafo en ĝardenon � La mistera nimfo paŝtas anserojn � Simileco de fungokolektado al promenado de elizeaj ombroj � Specoj de fungoj � Telimeno en la sanktejo de meditado � Interkonsiliĝo pri la estonteco de Tadeo � Grafo kiel pejzaĝisto � De Tadeo pentristaj rimarkoj pri arboj kaj nuboj � De Grafo opinioj pri arto � Sonorilo � Bileto � Urso, sinjoro!

Graf� ĉevalon haltigis ĉiam, dum reveno
Kaj rigardis, turnante kapon al ĝardeno;
Al li refoje ŝajnis, ke el fenestreto,
Ekbrilis pure blanka, mistera robeto
Kaj, ke io malpeza defalis el alte
Kaj momente trakuris tutĝardenon salte;
Inter verdaj kukumoj ree lumis io:
El nubeto eliĝas tiel sunradio
Kaj inter glebo, trafas silikan buleton
Aŭ sur verda herbejo akvan vitraĵeton. � � � �10

Graf desaltis, hejmsendis servistaron sian
Kaj mem sekrete iris ĝardenon magian:
Li alkuris barilon, apertaĵon trovis,
Kiel lup� en ŝafejon, mallaŭte sin ŝovis.
Malfeliĉe li puŝis sekan grosarbeton:
Ĝardenistino kvazaŭ ektimis brueton;
Ŝi rigardis ĉirkaŭe, sed nenion vidis,

Tamen, al dua flanko de l� ĝarden� rapidis:
Grafo, flanke tra granda ĉeval�-rumeksaro,
Tra lap-folioj, herboj, sur finaĵoj-kvaro, � � � �20
Rampis mallaŭte, kiel rano eksaltante.
Li vidis mirindaĵon, kapon elmetante:

Kelk-ĉerizujoj kreskis tie en ĝardeno;
Inter ili intence kunmiksita greno:
Tritik�, horde� liphara, fabo kaj maizo,
Eĉ arbustoj kaj floroj, milio kaj pizo,
Al sia kortbirdaro, tian kort-estrino
Elpensis ĝardeneton: fama domestrino
Kokoŝnicka, kun patra Jendikoviĉ-nomo[1].
Ŝia invent� epokon prezentas en domo- � � � �30
Mastrumado; hodiaŭ jam ĉie konata,
Tiam ankoraŭ, kiel novaĵo, donata
Al nemultaj personoj kaj kiel sekreto,
Ĝis kalendar� ĝin presis sub titol�: �Rimedo
Je akcipitroj, milvoj, aŭ nova procedo
Eduki kortbirdaron� � jen la ĝardeneto.

Do apenaŭ la koko, kiu gardon faras,
Supren levinte bekon, senmove ekstaras
Kaj al flanko deklinas kapon la krestulo,
Ke pli facile celu ĉielon okulo, � � � �40
Ekvidas akcipitron inter nubetaro
Kaj krias: � tuj ĝardenon kuras kokinaro;
Eĉ anseroj kaj pavoj kaj alarm�-terure
Kolomboj el tegmento rifuĝas forkure.

Sur ĉiel� ne vidiĝis, en momento nuna,
Malamiko. Nur, kontraŭ fajrobrulo suna,
Birdoj per grena bosko sin ŝirmas agrable,
Kuŝas sur herbokovro, aŭ baniĝas sable.

Inter la birdaj, homaj sin levis kapetoj,
Senkovraj, kun mallongaj haroj, kiel lino; � � � �50
Koloj nudaj ĝis ŝultroj; inter infanetoj,
Pli alta kape, haroj pli longaj � knabino.
Post idoj sidis pavo; ringoj de plumaĵo
Disvastiĝis en arkon koloran, ĉielan,
Sur kiu blondkapetoj, kiel sur pentraĵo,
Brilis, ĵetite sur la fonon blumalhelan,
Konturite de pavaj okuloj, en greno,
Kiel steloj kroneto en aer�-sereno,
Meze de la maizaj bastonetoj oraj,
Angla herbo, en strioj arĝentokoloraj, � � � �60
Merkurial� korala, alteoj verdantaj,
Kies formoj, koloroj, kune miksiĝantaj,
Kunplektis kvazaŭ kradon, el or� kaj arĝento,
Kiel kurten� malpeza, moveblan de vento.

Super densaĵ�, kolora, spik- trunketoj-plena,
Papili�-helnebulo pendis baldakena:
Ĉi �avin�-papilioj� kun kvar flugiletoj,
Malpezaj, diafanaj, kiel vitraĵetoj
Pendante en aero, pen-videblaj estas,
Kaj, kvankam zumas, ŝajne tutsenmovaj restas. � � � �70

Knabino svingis tufon per mano levita,
Similan al pavpluma fasko kunplektita;
Ŝi forpelis, laŭŝajne, el kap� de infano
Papilian orpluvon. En la dua mano
De ŝi, lumetas io kornforma, orbrila,
Al vazo por infanoj-nutrado simila:
Ĉar ĝin vice al buŝoj almetis knabino,
Kvazaŭ oran abundokornon de feino.

Sed ŝi turnadis kapon, kvankam okupata,
Al grosarbusto, pro la bruet� memorata, � � � �80
Sen sci�, ke atakanto, tra l� bedar� silente,
El kontraŭflank� proksime alrampis serpente:
Ĝis, el lapoj saltinte, li staris proksime,
For kvar bedoj kaj klinesalutis estime.
Ŝi jam deturnis kapon, levis brakojn alte,
Kiel garol� ektime, por forflugi salte;
Jam foliojn alblovis piedetoj-spiro
Kiam infanoj time, pro fremdul�-eniro
Kaj pro knabin�-forkuro ekkriis momente.
Ŝi, aŭdante, eksentis, ke tre malprudente � � � �90
Estus lasi idetojn en terur� kaj sole
Kaj haltante, revenis, kvankam kontraŭvole,
Kiel laŭ sorĉalvoko spirit�, malvolonte;
Ŝi alkuris kun ido plej kria ludonte,
Sidiĝis kaj sur sinon prenis la infanon,
Sur duan karesvorte ŝi metis la manon:
Ili trankviliĝinte, premis per manetoj
kaj kapetoj genuojn siajn, laŭ birdetoj
Sub flugil� de patrino. Ŝi diris: �Ĉu bone,
Ĉu bele tiel krii? Timos senbezone � � � �100
Vin la sinjor�. Ne venis kun sak� almozulo,
Sed gast� sinjoro bona, vidu, jen belulo!�

Ŝi ekrigardis. Grafo, per ridet� afabla,
Ŝajne dankis por tiom da laŭdo agrabla;
Ŝi mallevis okulojn, tion rimarkinte
Kaj kiel rozburĝono, tute roziginte.

Vere, li estis bela, mezkreska, ovalan
Havis vizaĝon freŝan, kvankam iom palan,
Okuloj � bluaj, mildaj; helblonda hararo:
Sur ĝi folioj, viloj, kiujn, el herbaro, � � � �110
Graf� deŝiris, tra bedoj rampante vizite,
Kaj kiuj verdis, kiel krono malplektite.

�Ho vi! li diris, kia vin honoras nomo,
Ĉu diaĵo, aŭ nimfo, spirit�, aŭ fantomo!
Diru, ĉu propavole vi sur teron venis,
Aŭ vin, sur valo, fremda potenco katenis?
Ho! mi divenas: certe rifuzit�-amanto,
Potenca grand-sinjoro, ĵaluza zorganto,
En ĉi parko vin gardas, kiel ensorĉitan!
Vi indas kavaliroj-batalon armitan, � � � �120
Kaj iĝi de romanoj heroino; bela!
Malkovru la misterojn de sorto kruela:
Jen savonto! Al gesto via de ĉi horo
Obeas mia brako, kiel mia koro�.
Li etendis la brakon.

� � � � � � � � � � Ŝi roziĝis honte,
Sed, kun gaja vizaĝo, aŭskultis volonte;
Kiel infanon logas bildar� helkolora,
Kaj ludmarkoj amuzas ĝin per brilo ora,
Ĝis ekkon� de valoro: same ŝi, aŭskulte,
Kaptis belvortojn, kiujn komprenis malmulte, � � � �130
Kaj fine ŝi demandis: �Vi venas el kie,
Sinjor�? Kaj kion serĉas sur bedoj ĉi tie?�

Graf� malfermis okulojn konfuze, mirante,
Silentis; alparolotonojn mallevante,
Li diris: �Fraŭlineto, pardonu! Laŭvide
Mi ĝenis ludojn; kuris mi tiel rapide
Matenmanĝi; malfrui tro mi ne dezirus;
Vi scias, ke, sur vojo, mi ĉirkaŭe irus;
Tra l� ĝardeno pli rekte al domo biena��
Knabino diris: �tie estas voj� ebena; � � � �140
Jen vojet�; ne difektu moŝto la bedetojn��
�Ĉu dekstre aŭ maldekstre?� la moŝto sinjora
Demandis. Ŝi, levinte bluajn okuletojn,
Rigardis lin, laŭŝajne, kun sciem� esplora;
Ĉar domo, for mil paŝojn tutvideble staris
Kaj Graf� demandis vojon? Sed li tion faris,
Por ion diri, serĉe je motivo ia �
�Fraŭlin�, vi tie loĝas, proksime al via
Ĝardeno, aŭ vilaĝe? Mi, en domo, laste,
Vin ne vidis � Vi eble ĵus alvenis gaste?� � � � �150
Knabino skuis kapon � �Pardon�, fraŭlineto,
Vi loĝas tie ĉambron, kun ĉi fenestreto?�

Li pensis: ne estante roman�-heroino,
Ŝi tamen estas juna, belega knabino.
Ofte granda animo, granda pens�, kaŝite,
En solec� kiel rozo en arbar�, subite
Ekfloras; ĝin elportu en mondon, sunbrilon,
Kaj rigardantoj miros da koloroj milon!

Ĝardenistino dume stariĝis silente;
Idon, sur brak� pendantan, ŝi levis atente; � � � �160
Duan ŝi mane prenis kaj kelkajn postiris,
Kiel anseridaron, pele tra l� ĝardeno.

Turniĝinte: �Ĉu povas sinjoro, ŝi diris,
Mian birdaron ree peli al la greno?�
� �Mi birdojn pelu?� kriis grafo mirigite�
Ŝi dume malaperis per arboj kovrite.
Momenton, el spaliro tra verdaĵo maja,
Tralumis io, kvazaŭ okulparo gaja.

La Grafo staris sole, antaŭ la spaliro.
Lia animo, kiel ter� post sunsubiro � � � �170
Malvarmiĝis prenante kolorojn malhelajn;
Li ekrevis, sed sonĝojn li havis nebelajn.
Vekite, li ne sciis, kiun li koleris.
Domaĝe, li malmulte trovis, tro esperis!
Kiam tra bedoj rampis li al paŝistino,
Brulis en lia kapo, saltis kor� en sino.
Mil ĉarmojn por mistera nimfo li elektis,
Ŝin vestis en miraĵojn, tiom li konjektis!
Ĉion trovis alie. Jes, vizaĝo ŝia �
Bela, tali� � gracia, sed senproporcia! � � � �180
Kaj vizaĝa moleco, ruĝiĝa viveco,
Pruvas pri simplanima, troa feliĉeco!
Penso ankoraŭ dormas, kor� � nenionfara;
Ĉiu respondo � tiel vilaĝa, vulgara!
�Kial iluziiĝi? li kriis, misterojn
De l� nimfo mi divenas: ŝi paŝtas anserojn!�.

Kun malesper� de nimfo, tuta ŝorcvidaĵo
Aliiĝis: rubandoj, la ĉarma kradaĵo
El or�, arĝent�, domaĝe! estis pajl� en vero?

Grafo, manojn plektante, rigardis al tero, � � � �190
Al herbekunligita agrosta garbeto,
Kiun li opiniis plumofasko pava.
Li ne forgesis vazon: ora verŝileto,
Abundokorno � estis karot� ruge flava!
Li vidis, kiel ido gin manĝis avide,
Do pasis for miraĵo!, ĉarmo! sorĉ�! rapide.

Tiel knabo ĉe vido de flor� cikoria,
Logite de silkaĵo mola, blua ĝia,
Kareseme aliras, blovas: tuj forfluge
Tuta flor� en aero disfalas lanuge; � � � �200
Kaj en mano ekvidas esplorant� scivola:
Nuda trunk� de grizverda herb� restis sola.

Graf� surpremis ĉapelon, same revenante,
Kiel li venis, sed la vojon rektigante,
Li sur legomoj, floroj, grosarbustoj iris.
Transsaltinte barilon, fine li ekspiris!
Al knabin� li parolis pri manĝo matena:
Eble ĉiuj jam scias pri lia ĝardena
Renkonto, antaŭ domo? eble serĉi iros?
Rimarkinte forkuron, kion ili diros? � � � �210
Do revene, klinante sin apud barilo,
Ĉirkaŭ limetoj, herboj, post turniĝoj-milo,
Li troviĝis kontente sur vojo ebena,
Kiu rekte kondukis al domo biena.
Rigardi la ĝardenon li zorge evitis,
Kiel ŝtelist� grenejon; ke ne pensu iu,
Ke li volas viziti ĝin, aŭ jam vizitis;
Sed singardeman Grafon observis neniu.
Li vidis flanke, dekstre estis situita

Betularo maldensa, herbkovre-sternita. � � � �220
Sur la herba tapiŝo, tra blanka trunkaro,
Sub tendo de pendiĝa, majverda branĉaro,
Svarmis multo da formoj, strange moviĝantaj,
Kvazaŭ dancus, ĉe luno, fantomoj vagantaj;
En nigra kaj malvasta stranga vest�, kelk-iaj,
En longa, dislasita, neĝblanka, aliaj.
Tiu kap� sub ĉapelo vasta barelringe,
Alia nuda; tiuj kvazaŭ nubon pasas
Kaj post kapo, laŭ vento vualojn dislasas,
Tiratajn, kiel vostoj de kometoj, svinge. � � � �230
Ĉiu alia-poze: tiuj terfiksitaj
Turnas nur per okuloj siaj mallevitaj;
Tiu rigardas rekte, dormeme paŝante,
Kiel sur ŝnur�, neniel al flanko turniĝas:
Kaj ĉiuj al diversaj flankoj alkliniĝas,
Ĝis al ter�, kapoklinojn kvazaŭ dediĉante.
Se ili renkontiĝas, ili preteriras,
Nek parolas, nek ian saluton eldiras,
En sin profundiĝinte. Grafo, por komparo,
Vidis en ili bildon: elize�-ombraro, � � � �240
De doloroj kaj zorgoj jam libera plene,
Vagas trankvile, mute, tamen malserene.

Kiu divenus, ke la malmulte sin movaj,
Silentaj homoj estas konatoj malnovaj?
Ili iris post brua manĝado matena
Al fungokolektado, laŭ rito solena.
Kiel homoj prudentaj ili moderigas
Siajn parolojn, movojn, ilin konformigas,
En ĉiu cirkonstanco, al loko kaj horo.
Do, antaŭ ol ekiri post mastro sinjoro, � � � �250
Ili prenis la pozojn kaj vestojn aliajn;
Servantajn al promeno, blankajn linmantelojn,
Kiuj ŝirmas desupre kontuŝojn iliajn;
Kaj sur la kapojn ili metis pajlĉapelojn,
Do similas animojn, la purgatoriajn.
Junular� same vestita, ekster Telimeno
Kaj kelkaj sin vestantaj france.

� � � � � � � � � � � � � � � � Nova sceno
Por Graf�: li ĝin ne konis, la moron ne vidis,
Do li tre mirigite en boskon rapidis.

Fungoj estis abunde. De fraŭlar� ŝatataj: � � � �260
Ruĝovangaj vulpinoj[2] en kanto glorataj
Simboloj de virgeco, sen verma difekto;
Strange, neniam sidas sur li insekto.
Fraŭlinoj arbaranon ĉasas la gracian,
Kiun fungoj, en kanto, nomas ĉefon sian[3].

Ĉiuj serĉas ruĝulon; kreske ĝi modestas,
Malpli fama en kantoj, plej bongusta estas,
Ĉu aŭtune aŭ vintre, freŝa aŭ salita.
Vojski ĉasas je muŝomorto amanita.

Aliaj fungoj estas malŝatataj juste, � � � �270
Kiel sanmalutilaj, aŭ malbonaj guste.
Sed ec ili utilas, ĉar nutrante bestojn,
Ornamas boskon, donas al insektoj nestojn.
Sur verda herbotuko, kvazaŭ da malgrandaj
Tablovazetoj vico, staras rondorandaj
Rusuletoj arĝentaj, flavaj kaj ruĝhelaj,
Kvazaŭ kun vin� diversa, pokaletoj belaj;
Kaprido renversita funde belpoteto;
Funuleto gracia ĉampan�-kaliketo;
Plue blankuloj rondaj, blankaj, larĝaj, plataj. � � � �280
Kiel laktplenaj tasoj en Saksuj� farataj;
Globoforma, per nigra polvo plenigita
Polvul� kiel piprujo; � de aliaj, nomoj
Konataj nur al lupoj, leporoj; de homoj,
Ilia granda nombro estas ne baptita.
Al lupaj kaj leporaj neniu rapidas;
Se iu kliniĝinte eraron ekvidas,
Kolere piedbatas: li fungon rompante,
Faras nesaĝe, belan herbkovron difektas.

Telimeno nek lupajn, nek homajn kolektas, � � � �290
Distrite kaj enue ĉirkaŭrigardante,
Kun kapo altlevita. Do Rejent�, kolere,
Diris: ŝi fungojn serĉas sur arboj prefere;
Asesor� pli malice ŝin igis kompari
Al in� serĉanta lokon, kie neston fari.

Solecon kaj silenton serĉante laŭvide,
Ŝi, for de societo, iris malrapide
Tra l� bosko sur monteton deklive levitan
Kaj per arboj pli densaj ĉirkaŭe ombritan.
En mezo grizis ŝtono; torent� el sub roko � � � �300
Bruis, ŝprucis kaj serĉe je ombrara loko,
En densaj, altaj herboj sin kaŝis subite,
Kiuj ĉirkaŭflugpendis, akvotrinkigite.
Tie la petolulo, en herba vindaĵo,
Sen movo kaj sen bruo, sur folisternaĵo,
Kaŝite, pen-aŭdeble flustris; laŭ similo,
Kiel ido kriema, kiun al lulilo
Metis patrino, ligis super ĝi kurtenon,
Kaj papavofoliojn ŝutis sub kusenon.
Loko kvieta; ofte ĉi tie kaŝita � � � �310
Telimeno ĝin nomas Sanktejo medita.

Ŝi deĵetis, sur herbokovron ĉe torento,
De ŝultroj ruĝan ŝalon, flirteman laŭ vento;
Kaj kiel naĝantino, ankaŭ ol kuraĝas
Sin mergi en malvarman banon kaj eknaĝas,
Ŝi ekgenuis, klinis sin flanke al ŝalo;
Fine, kvazaŭ kaptite de torent�-koralo,
Ŝi falante, laŭlonge etendis korp-tuton,
Tempiojn man-apogis, sur herbo kubuton,
Kun malsupren klinita kapo; ĉe kuseno, � � � �320
Brilis, de franca libro, papero-veleno,
Kaj, super alabastraj, libro-paĝaj randoj,
Plektiĝis nigraj bukloj kaj rozaj rubandoj.

En smaragda herbar�, sur karneola[4] ŝalo,
En longa robo, kvazaŭ tego de koralo,
De kiu refleksiĝis har� el unu fino,
El dua � nigraj ŝuoj, dum ĉe flankoj brilis
Neĝblankaj ŝtrumpoj, tuko, manoj, blankvizaĝo.
Ŝi, malproksime, raŭpon makulan similis,
Rampintan sur acerofolion.

� � � � � � � � � � � � Domaĝo! � � � �330
Ĉiuj de tiu bildo ĉarmoj en kombino,
Vanatendis konulojn; rigardis neniu,
Per fungokolektado sin okupis ĉiu.
Tamen Tade� atentis flanke per okulo;
Ne kuraĝante rekte, flankiris junulo;
Kiel pafist�, en sia budo, sur durado,
Branĉ-kovrite, veturas al otis�-ĉasado[5]
Aŭ ĥaradrioj-ĉase[6] sur selo pafilon
Kaŝas, aŭ sub ĉevala kolo; la erpilon
Ŝajne sur kamplimeto irante, li trenas � � � �340
Kaj ĉiam pli proksime al birdaro venas.
Tiel Tade� ŝteliris.

� � � � � � � � � � � Juĝist� konfuzante
Embuskon, tranĉis lian vojon, rapidante
Al fonto. Venteflirtis la blanka mantelo
Kaj granda tuk�, ligita ĉe zono; ĉapelo
El pajlo, subligite, moviĝis sur kapo,
Ŝanceliĝante, kiel folio de lapo;
Jen ĝi falis sur ŝultrojn, jen okulojn kaŝas;
En mano � grendbastono: Juĝist� tiel paŝas.
Li kliniĝis, kaj, manojn en fonto lavinte, � � � �350
Ĉe Telimen� eksidis sur ŝton�, apoginte
Sin per manoj sur globo, el ost� elefanta,
De baston�; kaj aŭdiĝis alparol� sekvanta:

�Aŭdu, moŝtin�, de tempo, kiam Tadeeton
Ni gastigas, mi havas grandan malkvieton.
Mi � senida, maljuna; ĉi bubet� petola
Estas mia en mondo konsolaĵo sola
Kaj mia heredonto. Laŭ favor� ĉiela
Li havos belan pecon da pano nobela:
Pripensi lian sorton, venas jam momento, � � � �360
Sed konsideru kaŭzon de mia turmento!
Vi scias, de Tadeo patro, frato mia,
Jacek, strangul� silentas pri intenco sia,
Ne volas hejmreveni kaj sin kaŝas ie;
Pri sia vivo, filon lasante senscie,
Ĉiam lin administras, pensis en komenco
Pri legion�, afliktis min per la intenco,
Poste konsentis: restu li hejme trankvile
Kaj edziĝu. Edzinon li trovus facile.
Partion mi elektis. Kiu civitano, � � � �370
Laŭ nomo, parenceco, al la Ĉambelano
Egaliĝas? Jen lia pli aĝa filino,
Anno, bela, dothava, estas jam fraŭlino.
Mi volis svati�� Tiam Telimen� paliĝis,
Fermis libron, leviĝis iom kaj sidiĝis.

�Kiel mi panjon amas, ŝi diris, ĉu frato,
Via koro sen Dio estas, sen kompato?
Vi pensas de Tadeo iĝi bonfaranto,
Se vi la knabon faros poligon�-semanto![7]
Vi baros al li mondon! Li iam malbenos, � � � �380
Se vi tian talenton en arbaroj tenos!
Mi ekkonis: la ido havas kapablecon
Kaj indas, en grand-mondo, pluan polurecon.
Frato, vi bone knabon en ĉefurbon sendus,
Varŝavon? Aŭ mi, frato, kion rekomendus?�
Petr-urbeton? Verŝajne, pro afer� aŭtune
Tie mi estos; tial ni pripensos kune
Kion fari. Mi tie mult-personojn konas,
Havas influojn, tio karieron donas.
Kun mia help� en gravajn domojn li eniros � � � �390
Kaj kiam li, kun altaj dignuloj akiros
Konatecon, li havos oficon, ordenon;
Tiam li lasu servon, faru hejmrevenon,
Post akir� de signifo kaj de mondo-kono.
Do kion frato pensas?� � �Vere, ne malbono,
Diris Juĝist�, se iom junulo veturas,
Rigardas mondon, inter homoj sin poluras;
Ne malmulte en mondo mi veturis june:
Al Pjotrkov�[8] Dubno, kiel palestrano kune
Kun tribunal�; aferojn proprajn akcelante, � � � �400
Mi estis en Varŝavo, multe profitante!
Tiel mi ankaŭ volus, la nevon junaĝe
Elsendi inter homojn, jen simple vojaĝe,
Kiel metihelpiston, kiu migri iras
El hejm� kaj mondokonon per tio akiras;
Ne pro rangoj, titoloj! Pardon�, Telimeno,
Kian signifon havas moskva rang�, ordeno?
Antaŭe, nun eĉ, kiu sinjoro pli grava
Aŭ en distrikt� nobelo, iome bonhava
Zorgas pri similaĵoj? Tamen ĉiu homo � � � �410
Lin estimas, respektas, pro deveno, nomo
Aŭ ofico, sed ia civitan�-elekta,
Kaj ne danka al ies favoro protekta�.

Telimen� interrompis: �Sekve bone, frato:
Tra la mondo vojaĝi, iru la zorgato�.

Juĝist� skrapante kapon diris: �Jes fratino.
Mi volus, sed mi havas novan malfacilon!
Ĉar Jacek ne ellasas el zorgado filon;
Kaj ĵus al mi, sur kolon, venis Bernanrdino
Vermo el transvistule, kiu konfidato � � � �420
Estas, konanta ĉiujn intencojn de l� frato;
Do ili, pro Tadeo, jam decidis ĉion
Kaj volas, ke edziĝe li prenu Zofion,
Edukatan de via moŝt�. Ambaŭ havaĵon
Ricevos mian, krome de Jacek dotaĵon,
En kapitaloj; ilin havas ja sinjoro
Jacek, kaj mi plejparton el lia favoro:
Do li rajtas disponi. � Pensu pri metodo
Ke ĉio kun malgranda fariĝu klopodo.
Ili interkoniĝu; vere junaj aĝe, � � � �430
Precipe ŝi, sed tio estas nedomaĝe.
Estas tempo eiligi ŝin el fermiteco,
Ĉar Zosja jam elkreskas ja el infaneco�.

Telimeno ekmiris kaj preskaŭ timiĝis,
Leviĝante, sur ŝalo ree genuiĝis.
Komence ŝi aŭskultis, poste ĉe orelo
Neante, skuis manon, kvazaŭ por forpelo
De malagrablaj vortoj, returne en buŝon
De parolanto, kiel trudiĝantan muŝon.

�Ha! novaĵo, sinjoro! ŝi diris kolere, � � � �440
Ĉu bona por Tadeo, juĝu mem prefere!
Min Tade� ne koncernas; mem pri li decidu,
Faru lin ekonomo, en drinkej� li sidu,
Vendu brandon, Ĉasbestojn en arbar � insidu;
Kun li laŭvole agu. Sed Zonjon � mi flegas!
Ĉu Zosja vin koncernas? Ŝian manon regas
Nur mi mem! Se sinjoro Jacek donis monon
Por eduko de Zonjo, promesis aldonon
Al malgranda tutjara pensieto ŝia:
Li Zonjon ne aĉetis. Cetere konscia � � � �450
Vi estas kaj memoras homoj ĝis momento,
Ke ne senkaŭza estas malavaro via�
Ŝuldas ion Soplicoj al Horeŝkoj-gento�.
(Tiujn vortojn aŭskultis Juĝist� kun ĉagreno,
Konfuzo kaj videbla ia abonemo;
Kvazaŭ li timus reston de parol�, klinante
La kapon, li per mano jesis ruĝiĝante.)

Telimen� finis: �Estis mi la vartistino
Kaj nun sola, de Zonjo parenc�-zorgantino.
Krom mi, neniu pensos pri feliĉo ŝia�. � � � �460
� �Se ŝi feliĉon trovos en edziĝo tia?
Okullevante diris li; se Tadeeto
Plaĉos al ŝi?� � Ĉu plaĉos? Restu en kvieto!
Plaĉos, ne plaĉos: tute afero malgrava!
Vere, Zosja ne estos partio dothava;
Sed ankaŭ ne vilaĝa ia nobelino,
Sed ekscelenca moŝto, vojevodidino!
Edzon trovos nepino Horeŝko-devena!
Ŝia eduko estis tiom zorgoplena!
Ŝi eble sovaĝiĝis ĉi tie!� � Atente � � � �470
Rigardis ŝin Juĝisto, ŝajne jam kontente,
Ĉar li diris gajete: �Nu, do kion fari!
Dio vidas, mi iris al negoc� sincere;
Nur sen koler�. Se volas fratin� kontraŭstari,
Ŝi rajtas; nu, domaĝe, tamen senkolere.
Mi konsilis, ĉar frato ordonis; ne uzas
Iu devigon: se vi Tadeon rifuzas,
Mi reskribos al Jacek, ke pro kulp� ne mia,
Ne povas fianĉiĝi Tade� kun Zofia.
Nun mi zorgos mem. Ŝajnas ke kun Ĉambelano � � � �480
Ni svatos kaj konsentos pri cetera plano!�

Dume ŝi malvarmiĝis el fervor� laŭvide:
�Mi nenion rifuzas, fratet�, malrapide!
Vi mem diris: tro frue, kaj tro juna paro �
Ni pripensu, atendu, ne estos ja baro;
Interkoniĝi povas gejunuloj niaj,
Sed ni laŭ traf� ne risku sorton de aliaj
Nur mi frue avertas: ke frat� ne emigu
Tadeon kaj lin ami Zonjon ne devigu;
Kor� ne estas servisto, ne konas sinjoron, � � � �490
Neniam superforto katenos la koron�.

Juĝisto, leviĝinte, foriris medite.
Tade�, el kontraŭflanko, alvenis subite,
Ŝajnigante, ke fungoj-serĉo lin altiris.
Samdirekte la Grafo malrapide iris.

Grafo, kiam disputis Juĝist�, Telimeno,
Staris post arboj, ege mirante pri sceno.
Paperon kaj krajonon el poŝ� eliginte,
Kiujn li ĉiam havas � sur trunk� fleksiginte,
Li fiksis etenditan desegnokarteton � � � �500
Kaj diris: �Kvazaŭ mem vi pozigus grupeton.
Li sur rok�, ŝi en herbo, pentrindaj en vero,
Laŭ vizaĝoj-kontrasto, kapoj-karaktero!�

Li aliris, haltadis, frotis la lorneton,
Rigardis, ĉe okuloj svingante tuketon:
�Ĉu belega vidaĵo, inda je admiro,
Malaperos, sin ŝanĝos ĉe proksim-aliro?
Ĉu herbvelur� � papavo, verdaĵ� betfolia?
En nimfo ĉu vidiĝos kortestrino ia?�

Kvankam Graf� Telimenon antaŭe vidadis � � � �510
En domo de Juĝisto, kie li estadis,
Li malmulte atentis ŝin; do kun surprizo
Li rekonis modelon sian de la skizo.
Loko, ĉarma staturo, gusta vestfasono,
Ŝanĝis ŝin, faris pene ebla al rekono.
En okuloj kolero ne tutestingiĝis;
La vizaĝo, sub freŝa ekblovo, viviĝis,
Kiam subite venis junuloj proksime,
Per ruĝeco pli forta, viva, ol kutime.

�Estrino, diris Grafo, kuraĝon pardonu, � � � �520
Permesu senkulpiĝi, dankemon rekonu:
Ekskuzas sin de viaj paŝoj esplorinto,
Kaj dankas, de medito via, atestinto.
Tiom mi vin ofendis! tiom ŝuldas sento!
Mi ĝenis meditadon, ŝuldas por momento
De l� inspiro, momento feliĉa! personon
Kondamnu, sed artisto atendas pardonon!
Mi tre multe kuraĝis, jen pli da kurago:
Juĝu!� � Li genuiĝis kun sia pejzaĝo.

Do Telimeno juĝis la skizojn per tono � � � �530
Ĝentila, kiel arton konanta persono;
Ŝi, avarante laŭdojn, vigligon ne ŝparis:
�Mi gratulas, ŝi diris, vi ĝin brave faris,
Sed vi flegu talenton, serĉu por modelo
Belan naturon! Ho! vi feliĉa ĉielo
Itala! de Cezaroj vi ĝardenoj rozaj!
Kaskadoj de klasika Tibur�, [9] grandiozaj!
Terura Paŭzilipa[10] roka voj�! Jen tio
Pentristoj-lando, Grafo! Nin, kompatu Dio!
Muz-id� ĉe Soplicovaj nutristinoj, certe � � � �540
Mortos. Mi tion, Grafo, enkadrigos lerte,
Aŭ lokos en albumon, al desegnareto,
El ĉie kolektita de mi, en tableto�.

Ili interparolis pri ĉiel�-bluaĵoj,
Marbruoj, ventaromoj, pri rokaj supraĵoj
Kaj intermiksis, laŭ la vojaĝul�-kutimo,
Ridon, mokon pri aĵoj en patruja limo.
Tamen ilin ĉirkaŭis la litvaj, malhelaj
Arbaroj seriozaj kaj mirinde belaj! �
En krono de lupoloj, la padoprunujoj; � � � �550
Kun freŝa, paŝtistina ruĝiĝo, sorpujoj;
Aveluj�, laŭ menado[11], kun verdaj sceptretoj,
Kvazaŭ uv� ornamita de nuksaj perletoj;
Arbaridoj: kratagon viburn� ĉirkaŭprenas;
Rubuso, nigran buŝon al framboj premanta,
Per folioj sin arboj, arbustoj mantenas,
Kiel por danc� fraŭlinoj, junular� staranta
Ĉirkaŭ geedzoj. Meze de l� rond� staras paro,
Levite, super tuta amas� de l� arbaro,
Per ĉarmo de koloro, graciec� talia: � � � �560
Betulo, amatino � karpen�, edzo ŝia.
Plue kvazaŭ infanojn, nepojn, maljunuloj
Rigardas en silento: jen fagoj, aĝuloj,
Tie poploj, matronoj; jen muske barbhara,
Kun sia ĝiba nuko, kverko kvincentjara,
Kiun apogas, kvazaŭ rompitaj kolonoj,
Kadavroj de kverkavoj, kiuj iĝis ŝtonoj.

Tadeuŝ�, enuante, turnis sin kaj movis
Pro diskuto, en kiu part-preni ne povis.
Kiam laŭdon de fremdaj boskoj kaj belecoj � � � �570
Sekvis vice-nomate, ĉiuj arbospecoj:
La cipresa, oranĝa, oliva, migdala,
Citrona, mahagona, juglanda, santala,
Aloa, kakta, figa, ec fine hedera
Kaj sonis glor� de ĉies formo, trunko, floro,
Tiam Tade� fariĝis ĉiam pli kolera
Kaj ne povis reteni indignon de l� koro.

Li simplul�, sed kapabla por natur�-admiro
Rigardante arbaron, diris kun inspiro:
�En Vilna botanika ĝarden�, mi atente � � � �580
Observis famajn arbojn, kiuj oriente
Kreskas, kaj en la suda bela ter� itala;
Kiu el ili estas al niaj egala?
Ĉu fulmoforigiloj � aloaj bastonoj?
Ĉu pigmeo, kun oraj globetoj, citronoj,
Mallonga, dikotrunka, kun laka folio
Kiel virin� malbela, sed riĉa por tio?
Ĉu maldika, malgrasa kaj longa cipreso?
Enua, ne malĝoja arbo, laŭ impreso;
Ĝi aspektas malĝoje sur tomb�? Jen lakeo, � � � �590
Germano, en funerbra kortega livreo,
Ne kuraĝante levi manojn, nek moveton
De l� kapo, por neniel rompi etiketon.

�Ĉu ne pli bela nia honesta betulo,
Ploranta kampulino, pro filo, mortulo,
Aŭ pro edzo vidvino, kiu manplektante,
Ĝis al tero etendas harligon torente:
Muta malĝoj�, stature ploras elokvente!
Kial sinjoro Grafo, pentradon ŝatante,
Ne pentras arbojn, inter kiuj li mem sidas? � � � �600
Vere, pri vi najbaroj eble ŝerce ridas,
Ke loĝante fekundan litvan ebenaĵon,
Vi pentras rokoplenan ian dezertaĵon�.

�Amiko, diris Grafo, estas bel-naturo:
Formo, fon�, materio, sed anim� � inspiro,
Kiun levas alsupre fantazi�-flugiro
Kaj apogas reguloj; gusto �as poluro.
Ne sufiĉas naturo, nek ia fervoro:
Ideal�-sferon flugi devas nia koro!
Ne ĉio bela estas pentrebla, ne ĉio! � � � �610
Vi sciiĝos pli vaste el libroj pri tio.
Koncerne pentroarton: pejzaĝoj bezonas
Vidpunktojn, grupojn, kunon, ĉielon, ĝin donas
Italuj�! Do en pentra arto, Italujo
Estis, estas kaj estos: pentristoj patrujo!
Tial ekster Breughel-o[12], sed ne Van der Hell-o,
Nur pejzagisto, (nome estas du Breŭghelo),
Kaj krom Rujsdal-o[13], kie en tuta nordlando
Ekzistis pejzaĝisto de unua grando?
Do ĉielon!� � �Orlovski[14] nia, estis ĝuste, � � � �620
Telimen� interrompis, Soplican� laŭguste,
(Tio estas Soplicoj-malsano, laŭ scio,
Ke krom patrujo, plaĉas al ili nenio.)
Orlovski ĉiam vivis en Petro-urbeto;
Fama pentrist�, (mi havas skizojn en tableto):
Li loĝis apud caro, kiel en edeno:
Graf� vi kredas? li revis pri hejmoreveno!
Li ĉiam pri juneco sia rememoris,
Polajn: teron, ĉielon kaj arbarojn gloris��

�Kaj li pravis! ekkriis Tadeo fervore: � � � �630
Ĉiel� itala estas, laŭ dir� ĉiu hore
Blua, pura, do kvazaŭ akvoj glaciŝelaj;
Ĉu vent�, malbonvetero, ne estas pli belaj?
Ĉe ni, vi levu kapon: kiom da vidaĵoj!
Kiom da scenoj, bildoj, ludas la nubaĵoj!

Ĉiu nubo � alia: aŭtuna ĉi tie
Pluvegraveda rampas, laŭ maldiligenta
Testudo, kaj delasas ĝis ter�, longostrie
Malplektitajn harligojn da pluvo torenta;
Vento pelas hajlnubon, al balon� similan, � � � �640
Rondan, malhelbluan, meze flavebrilan;
Granda bruo ĉirkaŭe, vidu, eĉ en niaj
Ĉiutagaj nubetoj, ŝanĝoj estas kiaj!
Komence anseraro, blankaj cignoj velas,
Dorse vent�, kiel falko, ilin kune pelas:.
Ili premiĝas, kreskas � nova mirindaĵo!
Ricevas kurbajn nukojn, dislasas kolharon,
Elŝovante piedojn, sur ĉiel�-arkaĵo,
Kiel ĉeval�-tabuno, trakuras steparon;
Ĉiuj, arĝenteblankaj, miksiĝis; � subite � � � �650
El koloj kreskas mastoj, el kolharo � veloj;
Tabun�, en grandiozan ŝipon transformite,
Naĝas, sen bru�, sur blua eben� de ĉieloj!�

Graf�, Telimeno staris supren rigardante;
Tade�, per unu mano al nubo montrante;
Per dua manon premis li al Telimeno.
Jam pasis kelk minutoj de silenta sceno;
Graf� dismetis paperon sur sia ĉapelo
Kaj eligis krajonon. Tiam, por orelo
Malagrable, aŭdiĝis sonoril� biena; � � � �660
La silenta arbaro iĝis bruoplena.

Graf�, balancinte kapon, seriozatone
Diris: �Ĉio finiĝis sonorilasone!
Kalkul� de granda penso, plan� de imageco,
Ludoj de senkulpeco, ĝoj� de amikeco,
Konfidoj de la koro: ĉe l� bronzosonoro,
Ĉio sin miksas, rompas, for malaperante!�
Al Telimen� senteman rigardon turnante:
�Kio restas?� li diris, kaj ŝi: �Rememoro!�
Kaj volante konsoli la malĝojan koron, � � � �670
Ŝi deŝiris por Grafo neforgesofloron[15]
Grafo kisis ĝin kore kaj fiksis ĉe l� sino;
Duaflanke, Tadeo, post arbet�-disklino
Vidis, ke tra folioj, al li brilas io:
Tio estis maneto, kiel blanklilio;
Li, kaptinte ĝin, kisis; en ĝi buŝo lia
Dronis, kiel abelo en kalik� lilia.
Li eksentis malvarmon sur buŝ�: ŝlosileton
Li trovis kaj da blanka papero ruleton;
Li metis ĝin en poŝon, sciante nenion, � � � �680
Kion ŝlosil� signifas: kartet� diros tion.

Sonoro ĉiam sonis; ehe el arbaroj
Respondis mil� da krioj kaj da bruofaroj.
Tio estis resono de serĉo, vokado,
Signalo de finita fungokolektado;
Ne resono malĝoja, enterig�-aranĝa,
Kiel ŝajnis al Grafo: kontraŭe, tagmanĝa
Subtegmente, en ĉiu-tagmezo, krianta,
Al tagmanĝo servistojn, gastojn invitanta:
Tia kutim� antaŭe en bienoj estis � � � �690
Kaj ankaŭ en la domo de l� Juĝisto restis.
Do iris ar� portanta bastajn skatoletojn
Kaj al fin� de tuketoj, ligitajn korbetojn
Kun fungoj; ĉe fraŭlinoj, en la unu mano,
Volvita ventumilo kvazaŭ: arbarano,
En dua, kunligitaj, kiel kampfloretoj,
Trunkanoj[16] kaj diversaj kolorrusuletoj
Vojski kun muŝomorto. Kun mano malplena,
Flanke de sinjoridoj, venas Telimena.

Gastoj eniris orde kaj ronde ekstaris; � � � �700
Ĉe tabl� unuan lokon Ĉambelano prenis;
Laŭ aĝ�, ofic� la digno al li apartenis:
Li irante, al ĉiuj klinsalutojn faris.
Ĉe li, antaŭ Juĝisto, Pastro Bernandina
Diris mallongan preĝon en lingvo latina.
Oni donis la brandon; poste sidiĝante,
Ĉiuj manĝis malvarman supon, silentante.

Oni tagmanĝis ekster kutimo trankvile,
Sen babil�, kvankam mastro invitis ĝentile.
Partianoj de hundoj manĝis sendispute, � � � �710
Morgaŭan vetbatalon pripensante mute;
Granda pens� al silento devigas la buŝon.
Telimen� alparolis ĉiam Tadeuŝon,
Ankaŭ devis turniĝi al Grafo sinjoro,
Kelkfoje okuleti eĉ al Asesoro.
Same birdist� rigardas kaptilon, logante
Kardelojn, kaj samtempe paserojn kaptante.
Tade� kaj Grafo estis feliĉaj, kontentaj,
Ambaŭ esperoplenaj, do ambaŭ silentaj.
Graf� rigardis fiere al sia floreto, � � � �720
Kaj Tadeo ŝtelume palpis je l� poŝeto,
Ĉu ŝlosil� ne forkuris? Kaj turnis en mano
Ne legitan karteton. Al la Ĉambelano
Juĝisto alverŝadis hungar-, ĉampan-vinon,
Premis lin je genuoj, servis diligente,
Sed por interparolo ne havis inklinon.
Videble ian zorgon li sentis.

� � � � � � � � � � � � � � � � Silente
Pasadis de manĝaĵoj kaj teleroj ŝanĝo,
Kiam rompis enuan iron de tagmanĝo,
De gast� neatendita, subita enkuro; � � � �730
Arbarist� eĉ tagmanĝofinon ne atendis,
Kuris al mastro; montris mieno, staturo,
Ke grava, nekutima novaĵo lin sendis.
Ĉiuj al li okulojn turnis. Li respiris
Iomete kaj: �Urso, Sinjoro!� nur diris.
Reston ĉiuj divenis: el sia pranesto[17]
En arbaron post Niemen, trasteliĝas besto,
Oni ĝin persekutu; tion sciis ĉiu,
Kvankam nek konsiliĝis, nek pripensis iu;
Kuna penso montriĝis en vokoj subitaj, � � � �740
Vivaj gestoj, diversaj ordonoj donitaj,
Kiuj, el tiom buŝoj elirante kune,
Tamen al unu celo rapidis komune.

�Vilaĝen rajdu! kriis Juĝist� al centulo[18]
Tagiĝe morgaŭ ĉaso! ĉiu volontulo.
Kiu iros kun lanco, de laboro tera[19]
Kaj kvintaga servuto estos tutlibera�.

�Selu grizulon, diris Ĉambelan� ekkrie;
Galopu mian domon kaj prenu el tie
Du hirudojn[20] la fame ĉirkaŭe konatan � � � �750
Hundoparon, Strapĉina kaj Spravnik nomatan[21]
Ŝtopu al ili buŝojn kaj en sakon ligu,
Kaj ĉi tien rapide sur ĉeval� venigu!�
� �Vanjka! kriis al knabo Asesor� rus-tone,
Larĝan glavon Sanguŝkan tuj akrigu bone;
Vi scias, kiu estas de la princo dono;
Kuglo estu en ĉiu ŝargaĵo ĉe l� zono!�
� �Pafilojn, kriis ĉiuj, igu en pretecon!�
Asesor� ĉiam vokis: �Plumbon, plumbopecon!
Kugloformil� en poŝo�. � �Al prepost� biena, � � � �760
Diris Juĝist�, sciigu, ke en fru� matena,
Morgaŭ li legu meson en kapel�: oferto[22]
Por ĉasistoj; jen, meso de sankta Huberto�.

Post donitaj ordonoj fariĝis silente.
Ĉiuj meditis, ĉirkaŭrigardis atente,
Kvazaŭ iun serĉante; ĝis rigardo kuna
Ariĝis sur vizaĝo de Vojski maljuna:
Jen tiel por elmarŝo ĉefon serĉis oni,
Kaj decidis al Vojski estrbastonon doni�
Vojski stariĝis, volon de ĉiuj vidinte, � � � �770
Kaj per man� serioze la tablon batinte,
El ĉebrusto orbrilan ĉeneton ektiris,
Kun poŝhorloĝo, dika kiel pir�, kaj diris:
�Morgaŭ, duon� de kvina, al arbar�-kapelo,
Venos ĉasistoj kaj la anar� de ĉaspelo�.

Dirinte, li foriris de tabl�; arbarestro
Lin sekvis: ili ĉason pripensos, aranĝos,

Kiel, post anoncita batal� armeestro;
Soldatoj armilaron purigas kaj manĝos,
Aŭ sur manteloj, seloj, senzorge jam dormas,
Dum la ĉefoj en tendo batal�-planon formas. � � ��780

Post manĝo, tago pasis je hufum�-forĝado,
Hundoj-nutro, kolekto, armil�-purigado;
Vespere estis preskaŭ neniu ĉe-table;
Eĉ partioj de Falko kaj Stumpul�, afable,
Sian grandan disputon forgesinte plene,
Prenis sin je la brakoj: Rejent�, Asesoro,
Serĉas plumbon. Ceteraj, lace de laboro,
Iris dormi, por frue vekiĝi matene.

Al Tade� oni donis en domo ĉambreton. � � � �790
Li starigis kandelon en la kameneton,
Simulis dormon, tamen ne fermis okulon,
Sed atendis meznokton. Enue, junulo
Ĉe fenestrokovrila eltranĉo ekstraris,
Por vidi, kion nokta domgardisto faris.
Kiam gardist� foriris, Tade� elsaltinte,
Fermis fenestron, kaj, al tero kliniĝinte,
Laŭlonge de la muroj, ŝtelume forpaŝis.
Kien? Ĉi tion densa noktvualo kaŝis.



Libro IV. � Diplomatiko kaj Ĉaso

Aperaĵo en papilotoj vekas Tadeon � Tro malfrua rimarko de l� eraro � Drinkejo � Emisario � Lerta uzo de tabakujo turnas la diskuton sur ĝustan vojon � Pranestejo � Urso � Danĝero de Tadeo kaj de l� Grafo � Tri pafoj � Disputo pri pafiloj Sagalasa kaj Sanguŝka, decidita aprobe por la Horeŝka unutubo � Bigoso � De Vojski rakonto pri duelo inter Dovejko kaj Domejko, interrompita per instigo de hundoj kontraŭ leporo � Fino de l� rakonto pri Dovejko kaj Domejko

Samaĝuloj de litvaj grand-dukoj, arbaroj
De Bjalovjeĵa, Svitezj�, Kuŝelev�, Ponaroj[1]
Kiuj ombris kronitajn kapojn de Vitino,
De la Granda Mendogo kaj de Gedimino[2],
Kiam ĉe fajr� ĉasista, sur monto Ponara,
Li kuŝis sur la ursa felo vilohara
Kaj aŭskultante kantojn de saĝa Lizdejko
Kaj per Viljo aspekto kaj bru� de Vilejko
Dormlulite, li sonĝis pri la lupo fera,
Kaj vekite, laŭ dioj-ordono supera � � � �10
Fondis Viln�-urbon[3] kiu sidas en arbaro,
Kiel lup� inter uroj, aproj kaj ursaro.
El ĝi, kiel el roma lupino reĝidoj[4],
Eliris Kejstut, Olgerd kaj la Olgerdidoj
Grandaj ĉasistoj, same gloraj kavaliroj,
En postkuro de bestoj kaj en militiroj,
Al ni ĉasista sono malkovris misteron,
Ke Litvo bezonados arbarojn kaj feron.

Arbaroj! vin rigardis al ĉaso veninta
Lasta reĝ� en Vitolda kolpako la pinta, � � � �20
Feliĉa Jagellona lasta militisto[5],
Kaj en Litvo la lasta monarĥo ĉasisto.
Hejmlandaj arboj miaj! se dispono Dia
Permesos hejmrevenon, amikaro mia!
Ĉu vin mi trovos ree? ĉu vivas en sano
Vi, ĉirkaŭ kiuj rampis mi, kiel infano�
Ĉu vivas grandegulo, Baŭblis ĝia nomo[6]
Kies jarcent�-kavaĵo, kiel bona domo,
Por dekdu homoj estis vespera manĝejo?
Ĉu floras bosk� Mendoga, ĉe paroĥpreĝejo?[7] � � � �30
Tie en Ukraino, ĉu ankoraŭ bruas
Ĉe dom� de Holovinski, kie Rosj-o fluas,
Tilio diskreskinta, ke sub ombro ĝia
Centpare iris dancon junular� gracia?

Monumentoj vi niaj! Vin, kiom en jaro
Forhakas komercistoj, moskva registaro!
Ne lasante azilon al la birdoj kantaj
Nek al bardoj, la ombron kiel bird� ŝatantaj.
Ja tili� Ĉarnolesja al Jano sentema[8]
Inspiris multajn rimojn kverko babilema � � � �40
Al bard� kozaka tiom da mirakloj kantas[9]

Arboj miaj, kiome mi al vi ŝuldantas!
Pafisto forkuranta mokojn de kolegoj
Pro maltrafita besto, sub viaj branĉegoj
Mi ĉasis revojn; kaj en sovaĝregiono,
Forgesinte la ĉason, mi sidis sur ŝtono;
Ĉirkaŭe brilis griza musko surverŝita
Malhelblue per nigra bero dispremita,
Kaj tie flagris ruĝe erik�-altaĵetoj
Kun ornam� el koralaj vakcini�-perletoj. � � � �50
Malhel� ĉirkaŭe; supre branĉoj sin etendis
Kaj kiel verdaj, densaj nuboj suben pendis;
Vent� furiozis super arkaĵ� nemovata,
Per ĝemo, hurlo, krako, frakas� tondrobata.
Stranga, surdiga bruo! super kapo mia,
Kvazaŭ estus pendanta la maro furia.

Malsupre, urbruinoj kvazaŭ: renversita
Kverko, kiel grandega trabaĵo rompita;
Kaj sur ĝia apogo leviĝas kolone
Branĉaraj trunkoj, traboj putrintaj duone, � � � �60
En ĉirkaŭbar� de herboj. Kun terur� vi vidas:
Arbaro-mastroj meze de l� teraso sidas:
Aproj, ursoj kaj lupoj; jen kuŝas ĉe fostoj
Post nesingardaj gastoj ekmorditaj ostoj;
Iam elŝprucas supren tra herbo verdanta,
Kiel fontan� du kornoj de cervo kuranta,
Kiu brilas tra arboj per flaveta strio,
Kiel estingiĝanta en arbar� radio.

Ree silent� malsupre. Pego surabie
Frapetas, poste flugas, malaperas ie, � � � �70
Sed ne ĉesas per beko frapi en kaŝloko,
Kiel infano serĉi invitas per voko.
Sciur� tenanta nukson pli proksime sidas,
Mordas; vosteto pendas super la okuloj,
Kiel plumtufo super kask� de kirasuloj:
Malgraŭ ŝirmil� atentas ĝi, kaj se ekvidas
Gaston, saltas plej lerta el arbar�-saltuloj
De la arbo sur arbojn, fulmbrile; en fino
Ĝi nevideble kaŝas sin en trunkosino,
Kiel revenas hejman arbon driadino[10] � � � �80
Ree mallaŭte.

� � � � � � Branĉo skuiĝis puŝita,
Kaj inter la sorpuja berar� disŝovita
Ekbrilis, pli ol sorpoj, vizaĝo ruĝhela.
Berojn, nuksojn kolektas junulino bela.
En bastkorbeton metas ŝi la kolektatajn
Freŝvakciniojn, kiel ŝia buŝo skarlatajn.
Fkanke junul� avelojn klinas; post deklino
Briletajn nuksojn kaptas fluge la virgino.

Ĵus ili aŭdis kornoj-sonon, hundbojadon,
Kaj divenis proksime venantan ĉasadon. � � � �90
Do ambaŭ timoplene en densaj branĉetoj
For malaperis, kiel arbaraj dietoj.

Soplicovo moviĝas: sed, nek hundojbojo,
Ĉevalojheno, knaraj kaleŝoj sur vojo,
Nek de trumpetoj ĉasosignalo donita,
Povis tiri Tadeon el sternaĵo lita.
En vest� falinte liton, dormegis junhomo,
Kaj neniu ekpensis serĉi lin tra l� domo.
Ĉiuj mem okupite, laŭ ordon� rapidis
Pri dormul� forgesinte, foreston ne vidis. � � � �100

Li ronkis. Tra l� aperto fenestrokovrila
Eltranĉita korforme, enfalis sunbrila
Fajrokolono, rekte al frunto kaj buŝo
De volanta ankoraŭ dormi Tadeuŝo.
Li turniĝis, ŝirmante sin. Ĵus frapo ia
Lin vekis. Gaja estis revekiĝo lia.
Li estis birde vigla, facile respiris
Kaj sentis sin feliĉa, al si ridetante;
Pri ĉio okazinta hieraŭ, pensante.
Li sentis korbatadon, ruĝiĝe sopiris. � � � �110
Li rigardis fenestron: miraĵoj! En klaro
De tiu koro, brilis hela okulparo,
Tre larĝe malfermita, al rigard� simila,
Kiu penetras ombrojn el taglumo brila.
Kaj li vidis: maneto, kvazaŭ ventumilo
Al sun� turniĝis, kiel okuloj-ŝirmilo;
Fingretoj, direktitaj al roza sunhelo,
Ruĝiĝis trae, kiel rubena juvelo;
Scieme disklinita buŝo kun dentetoj,
Kvazaŭ inter koraloj lumantaj perletoj; � � � �120
Vangoj, kvankam ŝirmitaj per roza manplato
Flamas mem, kiel rozoj, per viva skarlato.

Tadeo, ĉe fenestro en ombro kuŝante
Kaj belegan aperon super si vidante
Preskaŭ sur la vizaĝo, ne sciis, ĉu tio
Estas vere maldormo, aŭ sonĝa vizio
Pri aminda, helbrila infana vizaĝo,
Kiun sonĝe ni vidis en senkulpa aĝo.
Vizaĝeto kliniĝis, li time kaj ĝoje
Tremante, ha! ekvidis precize, refoje, � � � �130
Rememoris, rekonis mallongan blondharon,
Volvitan en neĝblankan papilotoj-aron,
Kvazaŭ arĝentsilikvoj, ili sunobrile
Lumis al kron� sanktula en bildet� simile.

Li eksaltis; vidaĵo pro krako timplene
Forflugis, malgraŭ lia atend�, senrevene!
Nur aŭdiĝis denove trifoja frapado
Kaj la vortoj: �Leviĝu, tempo por ĉasado!
Vi malfruos�. Li saltis el lit�, ĉe foriro
Puŝis la fenestrumojn, ke krakis ĉarniro � � � �140
Kaj malfermitaj flankoj ekbatis la muron;
Li elsaltis, rigardis kun konfuzo, miro,
Sed nenia postsigno perfidis forkuron.
Proksime de l� fenestro estis fruktarbara
Baril�: sur ĝi lupoloj kun krono florara
Ŝanceliĝis, puŝitaj de manet�? aŭ vente
Movitaj? Li rigardis longe kaj atente.
Ne kuraĝante iri ĝardenon, ĉe bara
Palisar� apogite, li levis silente
La okulojn kaj fingron al buŝo alpreme
Metis silentordone, ke vort� rapideme � � � �150
Ne rompu la silenton; poste frunton frapis
Li, kvazaŭ al memoro dormanta, admone,
Fine ekmordis fingron, ĝis sango sin skrapis
Kaj laŭtekkriis: �Prave al mi, tiel bone!�

En domo, bruoplena nur antaŭ momento,
Nun estis kvazaŭ tomba, obtuza silento.
Ĉiuj iris en kampon. Tade� alturnetis
Orelojn kaj al ili manojn tube metis;
Aŭskultis, ĝis alportis vento el arbaro
Trumpetsonojn kaj kriojn de la ĉasistaro. � � � �160

Lia ĉeval� en stalo atendis selite.
Li preninte pafilon, kiel obsedite
Galopis al drinkejoj, kie ĉe kapelo,
Matene kolektiĝis anoj de ĉaspelo.

Du drinkejoj duflanke ĉe l� voj� kliniĝante,
Staris kvazaŭ fenestre al si minacante;
Malnova estis juĝe kastela heredo;
Nova, spitkonstruita, Soplica-posedo.
Tiu, kvazaŭ heredo propra de Gervazo
En ĉi tiu ĉe tablo prezidas Protazo. � � � �170

Nova drinkej� ne estis interes�-ekscita;
Malnova, laŭ antikva model� konstruita,
Kiun elpensis iam Tiraj ĉarpentristoj[11]
Kaj poste judujanoj disportis surtere:
Konstruospeco, kiun fremdaj konstruistoj
Ne konas; ni de judoj ĝin heredas pere.

Fronto kiel arkeo, kaj posto � sanktejo;
Arke�, kvazaŭ de Noe kvarflanka bestejo,
Konata nun vulgare laŭ nomo de staloj
Kaj en ĝi bestoj: bovoj, bovinoj, ĉevaloj, � � � �180
Barbaj kaprinoj; supre da birdoj kolektoj,
Ankaŭ rampuloj pare, ne mankas insektoj.
Posta part� kiel stranga sanktejo; konstrue
Memoriĝas laŭ vido, templo Salomona,
Kiun metio-sperte starigis unue
Hiramaj ĉarpentistoj sur monto Siona[12].
Nun judoj ĝin imitas en siaj lernejoj,
Lernej�-modelon sekvas staloj kaj drinkejoj,
El tabuletoj, pajlo: tegment� pintigita,
Ĉifaĵa, kiel juda ĉapo difektita. � � � �190
El supro ŝprucelevas randojn galerio,
Apogitajn sur ligna kolonoj-serio.
Kolonar�, kio estas miraĵ� arĥitekta,
Daŭras, kvankam duone putrinta, malrekta,
Kiel en Piza turo[13], sed ne laŭ modeloj
De grekoj, ĉar sen bazoj kaj sen kapiteloj.
Super kolonoj pendas duonrond-arkaĵo,
Ankaŭ ligna, de gota arto imitaĵo.
Supraĵe artornamoj, ne per skulptĉizilo,
Sed lerte eltranĉitaj per ĉarpent�-hakilo, � � � �200
Kiel kurbbrakoj de la kandelabr� sabata;
Finependas globetoj, kvazaŭ la butono,
De la judoj dum preĝoj fruntependigata
Kaj kiun oni nomas cices[14] en ĵargono.
Malproksime, drinkejo malrekta, ŝancela,
Kvazaŭ preĝanta judo balancas per kapo:
Taŭza pajlaĵo � barbo, tegment� kiel ĉapo,
La fulgaj muroj kiel nigra teg� mantela,
Kaj kiel cices frunte � skulptaĵo antaŭe.

Drinkejpartoj laŭ juda lernejo ankaŭe: � � � �210
Kun ĉambretoj malvastaj, longformaj, unua
Parto por gesinjoroj, kiuj vojaĝiras;
Kaj en grandega halo, ĉe muroj, en dua,
Multpiedaj, malllarĝaj lignatabloj sin tiras,
Kun malaltaj, al tablo similaj benketoj,
Kiel idoj al patro.

� � � � � � � � � � � � Ronde, sur seĝetoj,
Sidas parte kampuloj, nobeletoj parte,
Ĉiuj vice; nur sidas ekonom� aparte.
Post frumeso, ĉar estis dimanĉ�, el kapelo
Ili venis distriĝi, trinki ĉe Jankjelo. � � � �220
Antaŭ ĉiu jam ŝaŭmis kaliko grizbranda;
Drinkejistin� kuradis kun botelo granda.
Farmisto Jankjel portis longan sarafaron
Ĝis ter�, kun hoketingoj arĝentaj; li manon
Unu al sia nigra silka zono metis,
Per dua sian grizan barbon glatumetis;
Li ĉirkaŭe rigardis, disponis, salutojn
Faris al enirantoj, ĉe gastoj diskutojn
Komencis, kverelantojn li emigis pace,
Sed servis al neniu, irante senlace. � � � �230
Konata pro honesto, judo maljunulo
De multjaroj drinkejon farmis; sed kampulo
Neniu, nek nobelo en bieno plendis.
Ĉar kial? Li drinkaĵojn ĉiam bonajn vendis;
Li kalkulis singarde, tamen sen trompeco,
Ne malhelpis gajiĝon, sed sen ebrieco!
Li ŝatis tre amuzojn kaj oni solenis
Ĉe li edziĝojn, baptojn; en dimanĉo venis
El vilaĝo drinkejon, laŭ lia dispono,
Muzik� kun sakfajfiloj kaj basviolono. � � � �240

En muziko famigis lin granda talento;
Kun cimbalo, de sia popol� instrumento,
Iam li domojn iris, per lud� mirigante
Kaj per kantoj; ĉar estis li tre lerta kante,
Havis sufiĉe puran elparolon polan
Kaj precipe ekamis kantaron popolan:
Li alportis, farante trans Njemen veturojn
Kolomijkojn el Haliĉ, varŝavajn mazurojn[15]
Famo, ne ĉiam certa, ĉirkaŭe kolportis,
Ke li el eksterlando unue alportis � � � �250
Kaj disvastigis tiam, en distrikta rondo
Kanton, faman hodiaŭ en la tuta mondo,
Kiun unuafoje, sur ter� de Aŭzonoj[16]
Ludis polaj trumpetoj de la legionoj.
Kanta talent� en Litvo akiras la amon
Ĉe la homoj kaj donas riĉecon kaj famon.
Jankjel, havante glorosufiĉon kaj monan,
Pendigis ĉe la muro cimbalon belsonan,
Loksidiĝis kun idoj en drinkej� biena,
Krome, en urbo estis li helpant� rabena, � � � �260
Ĉie agrabla gasto, doma konsilanto.
Li estis ankaŭ sperta grenkomerc�-konanto
Kaj riverŝipa, kio vilaĝe tre gravis;
Kaj li ankaŭ de bona polo famon havis.

Li kverelojn, eĉ sangajn, pacigis unue
Inter ambaŭ drinkejoj: ambaŭ farmis plue;
Lin estimis egale malnovpartianoj
De Horeŝko kaj ankaŭ Soplicaj domanoj.
Lian aŭtoritaton respektis Ŝlosisto
Minacema, kaj ankaŭ kverelant� Vokisto; � � � �270
Antaŭ li kvietigis kolerojn Gervazo,
Minaca mane, kiel per lango Protazo.

Gervaz�, foresta, iris pelĉasi la urson.
Ne volante, ke gravan, danĝeran ekskurson
Faru sole la Grafo, nesperta junulo,
Li iris por konsilo kaj defend�-okazo.

Nune, plej for de sojlo, anstataŭ Gervazo,
Inter du benkoj, sidis en drinkej�-angulo
Honora[17], pastro Vermo; la lokon elektis
Jankjel por li. Videble, ke li altrespektis � � � �280
Bernardinon, ĉar kiam li sole ekvidis
Mankon en lia glaso, li tuj alrapidis
Kaj julian mielon alverŝi ordonis.
Laŭ dir�, kun Vermo ili junaĝe sin konis,
Ie fremdlande. Vermo ofte dum vesperoj
Lin vizitis, sekrete pri gravaj aferoj
Kun judo konsiliĝis, laŭ dir�: kontrabanda
Komerc�; sed tio ŝajnas kalumnio granda.

Vermo, tabl-apogite diskutis, nobeloj
Ĉirkaŭ, aŭskultis lin per atentoreloj � � � �290
Kaj nazojn al monaĥa klinis tabakujo;
Flarante, ili ternis kvazaŭ el pistujo.

�Ho! Reverendissime�[18], Skoluba terninte
Diris, tabako iras la kapon ĝispinte!
Ekde mi nazon portas (li glatis long-nazon,
Ternis), mi tian flari ne havis okazon;
Vere monaĥa, certe kun Kovna sigelo,
Urbo, fama en mondo, pro tabak�, mielo[19].
Mi estis tie�� Vermo enmiksis: �Por sanoj
De ĉiuj viaj moŝtoj, sinjoroj litvanoj! � � � �300
Koncerne la tabakon, ĉi tiu devenas
El pli fore, ol moŝto Skoluba divenas:
Paŭlinoj de Hel-Monta monaĥej� malnova
Tian tabakon faras en urb� Ĉenstoĥova[20]
Kie estas la bildo per mirakloj fama,
De Virga Dipatrino, Reĝino ĉiama
Pola, nomata ankaŭ de Litvo Dukino, �
Jes, Ŝi portas ankoraŭ kronon de reĝino,
Sed en Litva Duklando la skismo[21] eknestis!�
�El Ĉenstoĥovo? diris Vilbik, tie estis � � � �310
Mi dum la indulgenco antaŭ tridekjaro.
Ĉu vere, ke en urbo nun gastas francaro,
Rabi trezoron, templon ruinigi volas?
Ĉar Litva Kuriero[22] pri tio parolas�.
�Ne vere, diris Vermo, ĉar franca majesta
Moŝt�, katoliko estas, modele honesta.
Papo lin unktis, ili vivas en konkordo
Kaj konvertas la francojn, ĉe kiuj la ordo
Iome difektiĝis. Ĉenstoĥovo, vere
Donis multan arĝenton el trezor� ofere � � � �320
Al patrujo, Polujo; laŭ ordono Dia:
Liaj altaroj estas trezorej� nacia.
Ja en Duklando, pola armeo laŭscie
Kalkulas jam cent miloj, baldaŭ estos plie.
Kiu pagos armeon? ĉu ne litvanaro?
Sed vi nur monon donas por la moskva caro�.
�Ne donas, kriis Vilbik, oni prenas forte�.
�Bonfaranto � aŭdiĝis kampul� humilvorte,
Kliniĝinte al pastro, skrapis kapoŝelon:
Mizero nur duone premas la nobelon; � � � �330
Nin ili senhaŭtigas� � �Kampul�, kriis laŭte
Skoluba, vi kutimis tion kaj senhaŭte
Vivas plu, laŭ angilo; sed bone-naskitaj,
Al oraj liberecoj ni kutimigitaj!�
Egalis ja nobelo, sur kampet� malgranda �
(�Jes � kriis ĉiuj � al la vojevodo landa!�)
Nun, ili nobelecon neante, ordonas
Serĉi paperojn, ilin esplori proponas�.
�Pri vi, kriis Juraha, afer� malpli grava:
Kampul� nobeligita vi estas praava, � � � �340
Sed mi el princoj! Ili demandas pri tio,
Kiam mi nobeliĝis? memoras nur Dio!
Moskvul� demandi kverkon iru en arbaron
Kiarajte ĝi kreskas super arbustaron�.
�Princ�, diris Ĵagjel, vi nin imponi ne pravas.
Ĉi tie pli ol unu domo mitrojn[23] havas�.
�Vi havas en blazono krucon, jen kaŝita
Alud�, kriis Podhajski, al gent� neofita�[24]
�Fals�! interrompis Birbaŝ, mia grafa krono
Tatara, havas krucojn super ŝip-blazono�. � � � �350
Poraj[25], mitro or-kampa, princ-blazono, laste
Kriis Mickjeviĉ, skribas ĝin Strijkovski[26] vaste�

Drinkejo ekbruegis; do pastro Robako
Ree vice regalis per sia tabako
Parolantojn. Post krioj fariĝis kviete,
Ĉiu flaris ĝentile kaj ternis ripete.
Profitante silenton, la Pastro daŭrigis:
�Ho, grandajn virojn mia tabako ternigis!
Jen kvarfoje el tiu tabakujo same
Generalo Dombrovski flarumis iame!� � � � �360
� �Dombrovski?� ili kriis. � �Jes, jes li, litvanoj;
Mi estis en tendaro, kiam de germanoj
Li prenis Gdanskon[27] skribis li ion; timante
Ekdormi, li flarumis, ternis; min frapante
Sur la ŝultron, li diris: pastro Bernardino,
Ni vidos nin en Litvo, antaŭ jarofino;
Diru, ke min atendu litvanoj kun tia
Tabako ĉenstoĥova, neniel alia!�

Parolado de Pastro elvokis magie
Tian miron kaj ĝojon, ke ekregis ĉie � � � �370
Silento; poste sekvis duonlaŭte nova
Demandado: �Tabako pola? Ĉenstoĥova?
Dombrovski? Italujo?�� Ĝis fine kuniĝis
Penso kun pens�, kaj vorto kun vort� kaj aŭdiĝis
Unuvoĉe, kaj kvazaŭ laŭ ies komando,
La krio: �Marŝ� Dombrovski, el itala lando!�
Korpremis sin: kampulo kun grafotataro,
Kruc� kun Mitro, Porajoj kun Grif� kaj Ŝiparo;
Kaj forgesinte ĉion, eĉ la Bernardinon,
Kantis, kriante: �Brandon, mielon kaj vinon!� � � � �380

Longe kanteton Vermo aŭskultis inkline;
Por interrompi, prenis li en manojn fine
Tabakujon, per terno melodion skue
Miksis kaj diris, antaŭ reagordo, plue:
�Laŭdante la tabakon, sinjoroj, vi pravas;
Vidu, kion interne tabakuj� enhavas!�
Li, frotinte per tuko la malpurigitan
Kovrilon, montris etan armeon pentritan,
Kiel muŝsvarmo! meze, rajdesidis viro,
Granda kiel skarabo, ĉef� de militiro � � � �390
Spronis, kvazaŭ por salti ĉielon okaze,
Manon tenis sur brido kaj duan ĉenaze:
�Rigardu, diris Vermo, tiel minaceme
Kiu teniĝas?� � Ĉiuj rigardis scieme. �
�Granda imperiestro, ne de moskvularo,
Ĉar neniam tabakon flaris moskva caro�.
�Granda vir�, vokis Cidzik, kaj kapot�-vestite?
Mi pensis, tia iras per oro kovrite:
Ĉar ĉe moskvuloj iu general�, sinjoro,
Brilas kiel ezoko en safran�, en oro� � � � �400
�Nu, mi vidis Koscjuŝkon, en juneco mia,
Diris Rimŝa, li estis ĉefestro nacia,
Granda vir�, tamen iris en sukmano[28] sia
Krakova, aŭ ĉamarko!� � �en ĉamarko kia?
Diris Vilbik, ĝin oni nomis taratata.�
�Sed tiu havis franĝojn, kaj ĉi tiu glata�,
Kriis Mickjeviĉ. � Sekvis disputokomenco
Pri ĉamar�, taratatko kaj formdiferenco.

Vermo, ĉar diskutado disvojiĝis tree,
Komencis al fajrujo ĝin kolekti ree, � � � �410
Per tabak� regalante; oni ternis brue,
Al si deziris sanon; li parolis plue:
�Se franc-imperiestro dum batalo flaras
Tabakon, ĝi signifas, ke li venke staras.
Ekzemple kun kanonoj apud Aŭsterlico[29]
Staris francoj, al ili kuris moskva vico.
Li rigardis: Se francoj elpafis, momente
Kiel herbo sterniĝis rusoj regimente;
Kiam galope nova regimento falis,
Napoleon, flarante tabakon signalis, � � � �420
Ĝis fine Aleksandr� kun Konstanto, sia
Frat�, kaj imperiestro Francisko aŭstria
El kamp� forkuris: tion Napoleon vidis,
Do post batalo, fingrojn skuante, li ridis.
Se, en lia armeo ĉeesta sinjoro
Iu servos, li tion havu en memoro�.

�Aĥ, ekvokis Skoluba, Almozisto mia,
Kiam tio okazos? Ja por ĉiu dia
Festo dum jaro homoj la francojn profetas!
Ni rigardas, ĝis lace okul� sin fermetas; � � � �430
Kaj moskvulo je kolo nin tenas per forto:
Antaŭ ol venos helpo, nin forprenos morto�.

�Moŝto, diris la Pastro, virino veplendu,
Kaj kunmetinte manojn, la judo atendu,
Ĝis venos gast� aŭ pordon ekfrapos amiko;
Venki kun Napoleon � eta artifiko.
Li tri foje al ŝvaboj draŝis felon, tredis
Prusaĉojn, kaj trans maron anglojn forekspedis;
Sekve moskvulojn certe li simile benos;
Kio rezultos? moŝtoj, kio poste venos? � � � �440
Jen litva nobelaro saltos sur ĉevalojn,
Prenos sabrojn, post kiam li finos batalojn;
Tiam, venkinte ĉiujn, moŝt� Napoleona
Diros: kiu vi estas? helpo � malbezona.
Ne sufiĉas atendi, gastinviton fari,
Oni devas domanojn kolekti, prepari
Tablojn, kaj antaŭ festo purigi en domoj,
Mi ripetas: balau kaj purigu, homoj!�

Sekvis silento, poste voĉoj are sonas:
�Kiel domon purigi? Kiel vi proponas? � � � �450
Ni pretiĝos por ĉio, por ĉio prepare;
Nur Pastro Bonfaranto parolu pli klare�

Verm� rigardis fenestron, diskuti ĉesinte;
El fenestro li metis kapon ekvidinte
Ion interesantan, kaj diris: �Ĉar nune
Mankas temp� ni pli vaste priparolos kune
Tion morgaŭ: En urbo pro afer� mi estos;
Reveturante, voje mi ĉe moŝtoj kvestos�[30].

�Por nokto Njehrimovon bonvenu!, en domo
Standardestro[31] kontentos, diris Ekonomo. � � � �460
En Litvo ja parolas proverbo malnova:
Feliĉa homo, kiel kvestant� Njehrimova!�
�Kaj nin, diris Zubkovski, vizitu favore;
Estas tolpeco, buterbarelet� ĉi hore,
Ŝaf�, bovinet�; memoru la vortojn por provo:
Feliĉul� trafis kiel pastro al Zubkovo�.
�Al ni� diris Skoluba. �Al ni, Terajeviĉ.
Malsate ne eliris pastro el Puceviĉ�.
Nobelaro promesis kaj invitis kore
Akompanante Vermon ekster pordon fore. � � � �470

Antaŭe, tra fenestro li vidis kiele
Tadeo plengalopis sur voj� senĉapele,
Kun kap� klinita, pala vizaĝ� malserena
Kaj spronis, vipis beston en galopo plena.
Tiu aspekto pastron konfuzis laŭvide,
Do li post la junulo ekpaŝis rapide
Al praarbaro, kien okulo ĝisiris,
Sur horizonta rando ĝi nigre sin tiris.

* * *
Kiu vin tutesploris, abisma profundo
De litvaj praarbaroj, ĝis mezo, ĝis fundo? � � � �480
Fiŝisto borde sondas la fundon de l� maro;
Ĉasist� rondiras ĉirkaŭ litva praarbaro;
Li konas nur supraĵe la formon, eksteron,
Sed neniel internan de l� koro misteron.
Kio en ĝi okazas? scias nur fabeloj;
Ĉar post arbaroj, densaj arbetaĵ�-manteloj,
Estas rempar� da trunkoj, ŝtipoj kaj radikoj
Defendita de marĉoj kaj de mil torentoj,
De reto da herbaĉoj, ejoj de formikoj,
Vespoj-, krabroj-nestaro, volvoj de serpentoj. � � � �490
Se ĉi obstaklojn venkus kuraĝ� homsupera,
Ĝin renkontus ankoraŭ baro pli danĝera.
Ĉiupaŝe insidas lupkavaĵfasone
Lagetoj, putoj, herbekovritaj duone;
Homoj neniam sondos ilian profundon,
(Tre verŝajne diabloj okupas la fundon.)
Vitre brilas la akvo, sangorustoplena,
El intern� iras fumo, odor� abomena.
Arboj ĉirkaŭe perdas foliojn; senŝelaj,
Kalvaj, pigmeaj, vermaj kaj malsanŝvelaj, � � � �500
Klininte branĉojn, kun la muska plik� sur nukoj,
Ĝibigante la trunkojn, kun fungaĉ�-verukoj,
Kvazaŭ sorĉistinaro ĉe kaldrono staras,
Varmiĝas kaj kadavron kuire preparas.

Post ĉi lagetoj plue, ne nur paŝ� ne povus,
Sed eĉ okulo vane enpenetri provus,
Ĉar tie kovras ĉion la nebula nubo,
Kiu leviĝas el la varma marĉa subo.
Sed post nebuloj (kiel fabelas popolo),
Etendiĝas fekunda, bela regiono, � � � �510
La besta kaj kreskaĵa regnoj-metropolo:
En ĝi, de ĉiuj arboj, herboj, semdepono,
El kiu diversspecoj diskreskas sur tero
Kaj kiel en arkeo, de bestoj-genero,
Por multiĝo, almenaŭ konserviĝas paroj.
Ĝustemeze, en kortegoj loĝas fundamentaj:
Prabovo, uro, urso, praarbaraj caroj;
Sur arboj ĉirkaŭloĝas linkoj akrosentaj,
Kaj manĝegemaj guloj[32], ministroj atentaj.
Plue, kiel vasaloj, nobelaj subuloj, � � � �520
Loĝas la aproj, lupoj kaj alkoj kornuloj;
Ensupre vivas falkoj kaj agloj sovaĝaj,
Ĉe la kortegaj tabloj, flatistoj kuraĝaj,
Ĉe tiuj patriarkaj, ĉefaj bestoparoj,
Kaŝitaj nevideble, meze de arbaroj,
Trans lim�, por kolonizo, infanaron sole
Sendante, mem trankvilon ĝuas metropole,
Ne pereas de tranĉa, aŭ pafa perforto,
Sed maljunuloj mortas de natura morto.
Ili havas tombejon, se mort� proksimiĝas, � � � �530
Birdoj demetas plumojn, suĉbest� senhariĝas,
Kiam urso sendenta maĉi plu ne povas,
Cervo kaduka, kiam piedojn pen-ŝovas,
Leporo, kies sango jam iĝas rigida,
Korvo, iĝante griza kaj falko senvida,
Kiam aglon maljunan beko kurbigite
En arkon, ĉesas nutri, eterne fermite[33]
Ili iras tombejon; eĉ best malpli granda
Vundite, morti kuras al flanko hejmlanda.
Tial en loko, kie homo gasti povas, � � � �540
De mortinta bestaro ostojn li ne trovas[34].
Laŭ dir�, en metropolo ĉiuj bestoj flegas
Bonajn morojn, ĉar tie ili mem sin regas,
De homa civilizo ne vidas modelojn,
Ne konas pri proprecorajto la kverelojn,
Ne konas la militan arton, nek duelojn.
Kiel edene avoj, vivas nepoj-gento,
Sovaĝaj, hejmaj kune, en amo, konsento;
Nek sin kornpuŝas ili, nek mordas per dento.
Eĉ se homo enfalus tien serarmile, � � � �550
Li, meze inter bestoj, trairus trankvile;
Ili rigardus homon kun tia mirado,
Kun kia en la sesa tago de l� kreado,
Iliaj pragepatroj, kiuj pace sidis
En paradiz�, unue Adamon ekvidis.
Feliĉe, homo tien el voj� ne eraras,
Ĉar Pen�, Terur� kaj Morto enirejon baras.

Nur iam en postkuro tro fervoraj hundoj,
Troviĝinte sengarde en kavaj profundoj,
Kies intern�-aspekto ilin ekteruras, � � � �560
Hurlete, kun freneza rigardo, forkuras,
Longe poste per mano homa karesate,
Ĉe li piede tremas time-obsedate.
Mistera metropolo, bestoj-restadejo
Nomatas en ĉasista lingvo: Pranestejo!

Stulta urs�! se vi sidus en pranesto via,
Vojski pri vi neniam fariĝus konscia.
Sed, ĉu abelarbaro vin logis arome,
Aŭ matura aveno vin tentis tiome?
Vi eliris trans rando densarbara fore; � � � �570
Arbaristo vin tie spionis esplore,
Tuj sin, per sieĝantoj ruzaj, pleninformis,
Kie vi tage-manĝis, kie nokte-dormis.
Ĉaspelantoj de Vojski, jam antaŭ pranestoj
Vice starante, baras reniron al bestoj.

Tade� eksciis: multe da tempo jam pasis,
Kiam hundoj en densa arbaro ekĉasis.
Mallaŭt�. � Ĉasistoj vane streĉas aŭdosenton,
Vane scieme ĉiuj aŭskultas silenton,
Kaj en loko longtempe, senmove atendas: � � � �580
Nur al ili muzikon praarbaro sendas;
Hundoj ĝin sondas, kiel mergisto sub maro;
Kaj pafistoj, turninte tubojn al arbaro,
Rigardas Vojski-n, kiu per orelo teron
Demandas. Kiel legas amikoj esperon
De viv�, aŭ mortverdikton, pri kara persono,
En kuracistvizaĝo, tiel al ĉaskono
Lia fide, pafistoj lin rigardas time.
Leviĝante, li diris: �Estas jam proksime!�
Li aŭdis � plu aŭskultis ili � jen unua � � � �590
Hundo ekbojis, poste la dua, dekdua;
Diskuranta hundaro jam kune, amase
Pelas, trovinte tracon, bojludas pelĉase,
Ne tiel malrapide, kiel en ĉashoro
Dum postkuro de cervo, vulpo aŭ leporo,
Sed mallonge, tre ofte, akre kaj kolere;
Do ili proksimiĝas, jam beston senpere
Vidas, pelas, atingas � momenton atendas,
Ree bojas, hurletas: besto sin defendas
Kaj certe vundas; inter bojado kaj krio � � � �600
Aŭdiĝas ofte ĝemo de hundagonio.

Pafistoj staris, ĉiu pafisto jam pretis.
Ili fleksiĝis, kapojn antaŭen elmetis,
Ne povas plu atendi! laŭ vic� el posteno
Forkuras, en arbaron premiĝas kun peno,
Por renkonti la beston, kvankam avertante,
Pan Vojski ĉirkaŭ rajdis postenojn, kriante,
Ke ĉiu, ĉu kampulo, ĉu sinjorofilo,
Lasinte lokon, sentos baton de gvidilo!
Tutvane! Ĉiuj kuris malgraŭ la konsiloj, � � � �610
En arbaron. Ekkrakis kune tri pafiloj;
Poste ĉiam pafado, sed ĝin superbruis
Muĝo de urso, eĥe tutarbaron skuis.
Terura muĝ�! doloro, malesper�, furio!
Poste bojo, trumpetoj, de pafistoj krio
Tondris el arbarmezo. Tien la ĉasanoj
Kuras ĝoje, aŭ tenas la fingrojn sur ĉanoj,
Nur Vojski plendas: oni maltrafe celtiris.
Unuflanke pafistoj, pelantoj ekiris
Trae, inter arbaro kaj retoj de ĉaso, � � � �620
Kaj urso, antaŭ hundoj kaj homoj-amaso,
Returniĝis al lokoj malbone garditaj,
Al kampoj de pafistoj plejparte lasitaj,
Kie restis el tuta vico da ĉasantoj:
Vojski, Tadeo, Grafo, kun kelkaj pelantoj.
Tie arbaro estis maldensa rilate.

Aŭdiĝas muĝo, krakas rompaĵ� frakasate,
Kvazaŭ el nub�, ruliĝas urso tondrobate;
Hundoj lin pelas, ŝiras. Urso stariĝante
Postpiede, timigas muĝe malamikojn,
Kaj frontpiede ŝiras el tero radikojn, � � � �630
Trunkojn, stumpojn de arboj, ŝtonojn, bategante
En hundojn, homojn. Fine li arbon elŝiris;
Svingante bastonegon, li furie iris
Al lasta ĉasposteno kaj atakon faras
Kontraŭ Graf� kaj Tadeo. Ili firme staras
Sen tim�; al besto ĉiu turnis la paftubon,
Kvazaŭ fulmforigiloj du celas en nubon;
Ĝis ambaŭ unufoje ektiris per ĉanoj
Kaj kune (senspertuloj!) ambaŭ ili pafis
La urs� antaŭen saltis, ambaŭ lin maltrafis. � � � �640
Fiksitan lancon ili kaptas per kvar manoj,
Intertire; subite, ili vidas flanke:
El ruĝbuŝego brilas du dentvicoj blanke;
Ungopied� sur fruntojn jam baton mezuris.
Ili paliĝis, saltis posten kaj ekkuris
En maldensejon. Urso postkuras, leviĝas,
Ungekroĉas, maltrafas, alkuras, stariĝas,
Jam al Grafa blondharo celas; cerboŝelon
Li certe ŝirus, kiel de kapo ĉapelon;
Sed Asesor�, Rejento, alrapidis nune, � � � �650
Gervazo antaŭ ili, ĉirkaŭ paŝoj-cente,
Kun Vermo, sen pafilo, kaj unumomente
Kaj, kvazaŭ laŭ komando: tri elpafis kune.
Best� supren saltis, kiel lepor� ĉe hundaro,
Krakfalis kape-suben, kaj, per piedkvaro
Pezaĵon de la sanga korpo renversante,
Rulis ĝuste al Grafo, teren lin ĵetante.
Urso ankoraŭ muĝas kaj leviĝi penas,
Sed lin furiaj Spravnik, Strapĉina jam tenas.

Tiam Vojski ekkaptis sian pasamente � � � �660
Ligitan bubal-kornon, boao-serpente
Torĝitan, longan, strian; al buŝo ĝin metis,
Plenblovis vangojn, sange en okul� briletis,
Duonfermis palpebrojn, la ventron entiris,
En pulmojn tutprovizon de l� aero spiris
Kaj ekludis. La korno, kiel vent� senhalta,
Portis muzikon eĥe tra l� arbaro alta.
Eksilentis pafistoj kaj bestopelantoj,
Mirante harmonion kaj forton de kantoj.
Maljunul� sian arton, faman en la mondo, � � � �670
Nun refoje prezentis al ĉasista rondo.
Li plenigis, vivigis ĉasejon, kverkaron,
Kvazaŭ li por komenco enlasus hundaron.
Ĉar muzik� historion de la ĉaso donis:
Vigla alvok� unue: jen signal� eksonis;
Ĝem� post ĝemo hurletas: jen hundoj-ludado;
Iam tono pli akre tondras: jen pafado!

Li ĉesis, korntenante; pensis aŭdantaro,
Ke ludas li, sed ludis � eĥo tra l� arbaro.

Li blovis ree. Korno kvazaŭ formŝanĝante, � � � �680
En buŝ� de Vojski malpli, aŭ pli dikiĝante,
Imitis bestajn voĉojn: jen lupo malsata
Hurlas per ĝemo longa, terure trenata.
Poste el ursa faŭko muĝo vaste bruas
Poste ura blekado aeron traskuas.

Li ĉesis, korntenante; pensis aŭdantaro,
Ke ludas li, sed ludis � eĥo tra l� arbaro.
Aŭskultinte la arton de korna ĉefverko,
Ripetis ĝin la fagoj kaj kverko al kverko.

Li blovas; ĉu en korno estas kornoj-cento? � � � �690
Aŭdiĝas mikse krioj, kolero, lamento,
De homoj, hundoj, bestoj, ĝis Vojski korntubon
Levis kaj per triumfa himno, batis nubon.

Li ĉesis, korntenante; pensis aŭdantaro,
Ke ludas li, sed ludis � eĥo tra l� arbaro.
Kiom da arboj, tiom da kornoj sin trovis,
Kaj kiel ĥoroj eĥe la kanton reblovis.
Sonis muziko ĉiam pli vasta. pli hela,
Kaj ĉiam pli mallaŭta, pli pura, pli bela,
Ĝis ie, sur la sojlo ĉiela, ĝi svenis. � � � �700

Vojski ambaŭ la manojn de l� korno deprenis,
Krucetendis; korn� falis sur rimen� sia;
Kaj Vojski kun vizaĝo ŝveliĝa, radia,
Levis okulojn, staris kvazaŭ en inspiro,
Sekvante per orelo tonojn ĝis foriro.
Dume ektondris laŭte miloj da aplaŭdoj,
Miloj da vivukrioj, gratuloj kaj laŭdoj.

Post mallaŭtiĝo turnis sin ĉies okulo
Al la freŝa kadavro de l� urso grandulo,
Kiu kuŝis sangante per kugloj borite, � � � �710
Kun brust� en herboplekton densan enbatite;
Li frontpiedojn larĝe krucforme distiris,
Tra naztruoj torenton da sango elspiris,
Malfermadis okulojn, sen kapo-ŝancelo;
Lin Ĉambelan�-hirudoj tenas sub orelo:
Strapĉin� maldekstre, Spravnik dekstre pendiĝante
Suĉis la nigran sangon, gorĝon sufokante.

Vojski igis ferstangon enmeti atente,
Por malfermi al hundoj faŭkojn interdente,
Kaj per kolboj renversi beston, dors� al subo; � � � �720
Ree vivu� trifoja ekbatis je l� nubo.

Asesoro ekkriis, turnante per tubo;
�Nu? do diru! Ni venkis, mia pafileto!
Nu, diru, pafileto! Malgranda birdeto[35]
Kiel vi distingiĝis? Por mi ne novaĵo;
El ĝi laŭ vento iras nenia ŝargaĵo.
Mi ĝin de princ� Sanguŝko donace ricevis�.
De mirinda laboro pafileton levis
Li montrante, kaj nomis ĉiun bonkvaliton.

Rejento interrompis lin, viŝante ŝviton; � � � �730
�Mi tuj post urso; Vojski krias: �Staru loke!�
Kiel stari? Urs� kampon kuris kvazaŭ moke,
Kiel leporo salte, pli, pli malproksime;
Mi pen-spiris, atingi malesperis time �
Mi ekrigardis dekstren: li kuras; por celo
Lin prenante, mi pensis: haltu do Miĥelo[36]
Kaj paf�! nun kuŝas tie senviva amaso!
Jen Sagalasa, brava pafilo de ĉaso,
Signo: Balabanovka, London Sagalas-o�
(Serurist� tie loĝis, polo, kies famo: � � � �740
Polaj pafiloj, tamen kun angla ornamo.)

Asesor� kraĉospiris: �Je ursoj-centmilo!
Do kvazaŭ vi mortigis? Amuza babilo!�
�Aŭdu, diris Rejento, juĝesplor� ne estas
Ĉi tie, sed pelĉaso, do ĉiuj atestas�.

Do obstinan kverelon komencis pro tio
Anoj de Asesoro kun Rejent�-partio,
Gervazon forgesinte; ĉar ĉiuj rapidis
El flanko, kaj en fronto faraĵon ne vidis.
Vojski diris: �Almenaŭ disput� ne senkaŭza, � � � �750
Ĉar tio jam ne estas la leporo naŭza,
Sed urso: ne domaĝe revenĝokonsolon
Serĉi per serpentino[37], aŭ preni pistolon.
Malfacile pacigi; laŭ malnovaj moroj
Ni permesas duelon al ambaŭ sinjoroj.
En miaj tempoj vivis du najbaroj, bravaj,
Honestaj viroj, ambaŭ nobeloj praavaj;
Ili loĝis duflanke ĉe river� Vilejko,
Unu nome Domejko, la dua � Dovejko.
Al ursino pafante, ambaŭ kune celis; � � � �760
Kiu mortigis? Ili terure kverelis
Kaj ĵuris tra ursfelo sin pafi duele,
Preskaŭ tubo en tubon: jen vere nobele!
La duelo bruegon faris kaj eĉ kantoj
Ĝin prikantis, mi estis inter sekundantoj;
Kiel ĉio okazis, mi konante ĉion,
De komenco rakontos tutan historion�.

Antaŭ komenc�, Gervazo pacigis momente
Disputon: ĉirkaŭiris li urson atente,
Per hakilo buŝegon disduoniginte,
En kapoposto, cerbotavolojn tranĉinte, � � � �770
Trovis kuglon, eligis, per vest� purigetis,
Almezuris ŝargaĵon, al pafilo metis,
Poste diris, levante la kuglon sur mano:
�Sinjoroj, vi ne havis ĉi kuglon sub ĉano;
Jen Horeŝka pafilo solvas ĉian dubon!
(Li malnovan, laĉitan levis unutubon)
Pafis ne mi; ho, mankis kuraĝo por pafo;
En okuloj malhele fariĝis! terure
Rememori: Jen ambaŭ sinjoroj forkure � � � �780
Sin savas; urs� tuj-tuŝe sur kapo de Grafo,
La lasta el Horeŝkoj! laŭ patrino sia.
�Jezu-Mari�!� mi kriis; anĝelaro dia
Sendis helpon en pastro Bernardino sava.
Li hontigis nin ĉiujn, ho, pastreto brava!
Kiam mi tremis, tuŝi eĉ timis je l� ĉano,
La pafilon elŝiris li el mia mano,
Ekcelis, pafis: inter du kapojn! paŝ-centon!
Trafis ĝust-meze faŭkon! elbatis la dentojn!
Moŝtoj! longe mi vivas, sed dum vivo mia, � � � �790
Nur unu vir� kapablis al celpafo tia:
Iam fama pro tiom da duelaj bruoj,
Kalkanumojn pafanta for de virin-ŝuoj.
Fripon� super friponoj, eterna-memore,
Lipharul� Jacek � patra nomo restu fore;
Sed li nun certe ursojn ĉase ne insidas
Ĝis lipharoj kanajlo en infero sidas,
Glor� al Pastro! du homojn li savis plej lerte �
Eble tri; sin Gervazo ne laŭdos, sed certe,
Se el Horeŝkoj-sango la lasta infano � � � �800
Falus en ursan faŭkon, mondon mi forlasus,
Ankaŭ mian ostaron la besto frakasus;
Venu Pastro, ni trinkos je via bon-sano!�.

Vane serĉi la Pastron; oni scias nure,
Ke, post bestmortigo, li aliris kure
Al Grafo kaj Tadeo, rigardis atente,
Kaj vidante, ke ambaŭ sanas, li silente
Ĉiellevis okulojn, sian preĝon diris,
Kaj tuj poste en kampon rapide foriris.

Dume ordonis Vojski erikofaskaron, � � � �810
Sekbranĉetojn kaj trunkojn ĵeti en ŝtiparon.
Flamegas fajro, kreskas grizpino fulmplena
Kaj supreetendiĝas en form� baldakena.
Sur flam� oni kunmetis lancojn en ĉevronojn,
Sur ĵetilojn pendigis dikventrajn kaldronojn;
El veturiloj venas legomoj, panetoj,
Farun�, viand�.

� � � � � � Juĝisto keston kun faketoj
Malŝlosis: de boteloj blankkapoj elstaris;
De kristalo plej granda elekton li faris
(Ĝin Vermo al ĵuĝisto donacis afable); � � � �820
Jen Gdanska brando, polo ĝin trinkas agrable:
�Vivu � krias Juĝisto kaj botelon levas,
Urbo Gdansk�! iam nia, ni ĝin rericevas!�[38]
Li kalikojn plenverŝis per arĝent�-likvoro,
Ĝis en suno ekbrilis kaj ekgutis oro[39].

Bigos� kaldron�-varmiĝis. � Vana estus nomo
De mireginda gusto, kolor�, bel-aromo;
Orelo nur rim-ordon, vortoj-tinton sentus,
Sed enhavo urbanan stomakon ne tentus.
Litvajn kantojn kaj manĝojn ĝuste nur komprenas � � � �830
Vilaĝul� sana, kiam li el ĉaso venas.

Sed eĉ sen tiaj spicoj bonegas aparte
Bigoso, ĉar el bonaj legomoj ĝi arte
Kunmetiĝas: Hakita brasiko acida,
Kiu laŭ la proverbo, mem en buŝon iras;
Fermite en kaldrono, per sino humida,
Ĝi kovras elektitajn pecojn de viandoj,
Kaj varmiĝas, ĝis fajro el ĝi plen-eltiras
Nutrajn sukojn kaj ŝprucas brogaĵo el randoj,
Kaj aero ĉirkaŭe per aromo spiras. � � � �840

Bigos� preta. Pafistoj vivuas trifoje,
Kuler-armite kuras, vazon frapas ĝoje;
Tondras kupro, bigoso kiele kamforo
Malaperas; el fundoj de kaldronoj iras,
Kvazaŭ el estingiĝaj krateroj, vaporo.

Oni trinkis kaj manĝis, ĉiuj ĝis kontento,
Metis beston sur ĉaron kaj saltis sur selojn,
Gaje kaj paroleme ĉiuj; nur kverelojn
Siajn daŭrigis plue Asesor�, Rejento,
Disputante pri ecoj de pafilo ĉasa � � � �850
Sanguŝka kaj de fama tubo Sagalasa.
Graf�, Tade� ankaŭ rajdis malgaje kaj honte,
Ke maltrafinte urson, forkuris renkonte:
Ĉar, se dum ĉaso beston ellasas litvano,
Li antaŭ refamiĝo, longpenos je vano.

Graf� diris, ke unua li, per lancopuŝo,
Volis renkonti beston, sed lin Tadeuŝo
malhelpis; kaj Tadeo refutis aserte,
Ke, pli forta, la lancon li svingas pli lerte,
Kaj volis anstataŭi Grafon: do kun tia � � � �860
Disputo ili rajdis en amaso kria.

Vojski rajdis en mezo; maljuna sinjoro
Revenis parolema en bonhumoro.
Amuzi kaj pacigi havante volonton,
Pri Dovejko, Domejko li finis rakonton:
�Asesoro, se volis mi, ke kun Rejento
Vi duelu, ne pensu, ke ĝi estis tento
De homo sangavida; ne, ne, timu Dion!
Mi volis vin amuzi, kvazaŭ komedion
Aranĝi, renovigi ŝercaĵeton spritan, � � � �870
De mi, jam antaŭ kvardek jaroj, elpensitan.
Vi junaj ĝin ne konas; sed en miaj jaroj
Ĝia famo laŭtiĝis tra litvaj arbaroj.

�De Domejko, Dovejko, ĉiu kontraŭeco
Devenis, strangafere, de nomsimileco
Neoportuna: Kiam oni sejm-elektis
Kaj voĉojn por Dovejko amikoj kolektis,
Al nobel� iu flustris: voĉu por Dovejko,
Tiu, malbonaŭdinte, voĉis por Domejko.
Dum festeno toastis marŝalo Rupejko: � � � �880
�Vivu Dovejko!� � kriis aliaj �Domejko!�
Do kiu sidis meze, estis sen konsilo,
Precipe ĉe tagmanĝa malklara babilo.

�Eĉ pli malbone, foje en Vilno, nobelo
Ebria, kun Domejko sabris en duelo
Kaj ricevis du vundojn; dum li hejmrapidis,
Strangokaze ĉe pramo Dovejkon ekvidis,
Kaj, kune veturante per pram� sur Vilejko,
Li demandis najbaron: kiu? � kaj �Dovejko�
Aŭdinte, li rapiron kaptis sub kirejko[40]: � � � �890
Frap! Dovejkan lipharon tranĉis por Domejko.
Fine, kvazaŭ aldone, eĉ okazi devis,
Ke dum ĉaso, proksime postenojn ricevis
Kaj apude la ambaŭ samnomanoj staris,
Kaj al sama ursino kune pafon faris.
Vere, ŝi post la pafo tuj falinte mortis,
Sed antaŭe jam kuglojn dek en ventro portis;
Samkalibraj pafiloj multaj tiam estis:
Do, kiu ŝin mortigis? Ili ne atestis.

Ili kriis: �Sufiĉe! ni du nin disigu: � � � �900
Di�, aŭ diablo ligis nin kaj ni malligu!
Nin du, kiel du sunojn, mondo ne bezonas�.
Tuj ili serpentinoj-duelon proponas.
La honestulojn volis nobelar pacigi,
Sed tio la koleron ŝajnis nur instigi;
Ili forĵetis sabrojn al pistoloj kuris,
Stariĝis. �Tro proksime� ni krias; do ĵuris
Ili spite, pafceli sin tra ursa felo:
Mort� senduba! ĉar preskaŭ tub� en tubon � celo,
Kaj ambaŭ pafis brave. � �Estu sekundanto, � � � �910
Hreĉeĥ�!� Konsent�, mi diris, sed tombofosanto
Faru kavon; disputo finiĝos kruele;
Sed batalu, ne kiel buĉistoj, nobele;
Cel� sufiĉe proksima, vi estas bravuloj:
Sed ĉu tubojn apogu ventroj, celtabuloj?
Mi ne permesas, tamen konsentas: cellime
Vi pafos, sed ne fore pli, nek pli proksime,
Ol tra ursfelo; ĉar mi sekundas duelon,
Sur tero mi etendos mem ĉi tiun felon,
Kaj vin starigos, moŝtoj; vi staros: unua � � � �920
Sur fino de buŝego, kaj sur vosto dua. �
�Konsent�!�, �Temp�?� � �Morgaŭ�. �Loko?� � �Uŝ-Drinkej�.� Post tio
Ili disiris. Tiam mi al Vergilio��[41]

Daŭrigon rompis krio: Pel! Saltis grizulo
El sub ĉevaloj; pelas jam Falk��, jam Stumpulo.
La hundojn oni prenis, ĉar dum ĉasreveno
Sur kampo renkontiĝas lepor�. Sen rimeno
Ili apud ĉevaloj iris, kiam vidis
Leporon, sen instigo ambaŭ ekrapidis.
Rajde postkuri volis Rejent�, Asesoro, � � � �930
Sed Vojski ilin tenis: �Halt! rigardi, stari!
Mi de loko eĉ paŝon ne permesos fari:
Tie ni bone vidas, kampiras leporo�.
Grizul�, sentante poste ĉasistojn, hundaron,
Kiel du ĉamkornetojn pintigis aŭdilojn[42]
Kursaltis, etendite longe, kaj saltilojn
Elstreĉis sube, kvaaŭ da stangetoj kvaron,
Ŝajne ilin ne movas, nur tuŝas je l� grundo
Supraĵe, kiel akvon kisanta hirundo.
Polvo poste, post polvo � hundoj; for aspektis, � � � �940
Ke lepor�, polvo, hundoj unu korpon plektis:
Kvazaŭ tra kampo ŝovus sin vipero ia,
Leporo � kapo, polvo � kolo bluestria,
Kaj la hundoj � duobla svingovosto ĝia.

Rigardante, Rejento, Asesor� retenas
Spiron, apertas buŝojn. Rejent� iĝas pala,
Asesor� ankaŭ, vidas fariĝo fatala!
Vipero, ju pli fore, des pli sin distrenas,
Jam ŝiriĝas, forestas jam kolopolvaro;
Kap� tuj en bosko, vostoj � kie? ne atingis! � � � �950
Kap� malaperas, kvazaŭ laste kvaston svingis,
Falis arbojn, ŝiriĝis vost� antaŭ arbaro.

Malfeliĉaj vertragoj kuris ĉirkaŭloke,
Konsultis sin, kulpigis ŝajne reciproke:
Malrapide tra bedoj saltante, revenas,
Orelmallevas, vostojn ĉe ventro premtenas,
Ne kuraĝas eĉ levi okulojn, hontante,
Ne iras al sinjoroj, deflanke starante.

Malserene la frunton mallevis Rejento,
Asesoro rigardis en malgajsilento � � � �960
Kaj poste ili ambaŭ komencis pruvadi,
Ke hundoj ne kutimis sen gvidil� iradi;
Lepor� saltis subite; maboninstigite,
Hundoj, sur plugokampo, eble botvestite,
Tra akraj ŝtonoj kuri povus sendomaĝe.

La spertuloj aferon klarigis tre saĝe;
Ĉasistoj el paroloj profitus amason,
Sed ili ne atentis. Ekfajfis kelkiaj,
Ĉi tiuj ridis laŭte, babilis aliaj,
Memorante la urson kaj freŝan pelĉason. � � � �970
Vojski apenaŭ foje rigardis grizulon,
Vidante la forkuron, deturnis okulon
Kaj finis la rakonton: �Ĝis kio mi venis?
Ha! ĝis tio, ke ambaŭ mi je vorto prenis,
Ke ili tra ursfelo pafos en duelo.
Certa mort�! tub� en tubon! kriis nobelaro.
Mi ridis, ĉar instruis min amiko Maro[43]
Ke mezur� respektinda estas besta felo.
Vi scias moŝtoj, kiel Dido la reĝino[44]
Venis al Liboj, tie penege, en fino � � � �980
Al si terpecon tiam elmarĉandis sprite,
Kiam povus bovfelo kovri etendite;
Sur tiu teropeco Kartago ekstaris!
Do mi nokte zorgeme la planon preparis.

�Tagiĝe, el du flankoj, jam sur taradejko[45]
Alveturas Dovejko kaj rajdas Domejko.
Jen! tra rivero kuŝas vila ponto: zono
El ursa fel� tranĉita tute laŭ ĉifono.
Unuflanke sur besta vosto mi Domejkon
Starigis, duaflanke sur kapo Dovejkon: � � � �990
Pafu, mi diris, pafu ĝis la vivo pasos,
Sed antaŭ repacigo mi vin ne ellasos�
Ili koleras; preskaŭ nobelaro krevis
De rido; mi kun pastro citas al partioj
Parolojn el statutoj kaj evangelioj,
Ĝis fine: Ili ridis kaj � paciĝi devis.

�Poste ili por tuta vivo amikiĝis:
Dovejko kun Domejka fratino edziĝis;
Domejko edze-prenis fratinon bofratan;
Ili egalpartigis havon posedatan, � � � �1000
Kaj en loko de stranga duela decido,
Konstruinte drinkejon, nomis ĝin: Ursido�.



Libro V. � Kverelo

Ĉasistaj planoj de Telimeno � La ĝardenistino ironte en grandan mondon aŭskultas instruojn de la zorgantino � La pafistoj revenas � Granda miro de Tadeo � Refoja renkontiĝo en la Sanktejo de meditado kaj paciĝo faciligita pere de formikoj � Ĉe la tablo komenciĝas diskuto pri la ĉasado � Rakonto de Vojski pri Rejtan kaj la duko de Nassau estas interrompita � Komenco de pacaj traktatoj inter la partioj estas ankaŭ interrompita � Aperaĵo kun ŝlosilo � Kverelo � Grafo kun Gervazo faras militan interkonsiliĝon.

Vojski, laŭde fininte ĉason, hejmrevenas;
Telimen�, en soleca domo, entreprenas
Ĉason. Vere ŝi sidas senmove, kvietas,
Kaj la brakojn sur brusto krucforme kunmetas,
Sed pense ŝi postkuras du bestojn, rimedon
Serĉante, kiel ambaŭ kapti en posedon:
Grafon kaj Tadeuŝon. Grafo estas vere
Grand-Sinjor�, heredanto riĉa, juna, bela,
Jam ekaminta! Tamen ĉu restos fidela?
Ĉu li edziĝi volos? Ĉu amas sincere? � � � �10
Ŝi pliaĝas kelk jarojn! neriĉa virino!
Kion diros parencoj? la mondo en fino?

Telimen� tiapense el sofo leviĝis,
Stariĝis piedfingre: ŝajne plikreskinte,
Malkovris iom bruston; flankenfleksiĝnte
Ŝi mem sin ekrigardis per atentokulo
Kaj pri konsil� demandis ree en spegulo,
Poste mallevis frunton, sopire sidiĝis.

Grafo � sinjoro riĉa! ŝanĝojn amas tiaj!
Blonda, blonduloj estas ne troe pasiaj! � � � �20
Tadeo? � simplanima, honesta knabeto!
Unue li ekamas, preskaŭ infaneto!
Gardate, li ne rompos ligilojn sen peno;
Krome, li havas devojn jam por Telimeno�
Junuloj estas kvankam pense ŝanĝiĝantaj,
Sente, ol aĝulaĉoj, multe pli konstantaj,
Ĉar konsciencaj. Longe de l� koro virgeco
Restas danka por ama unua dolĉeco!
Ĝi kun ĝojo volupton renkontas salute
Kaj adiaŭas kiel amikan festenon. � � � �30
Nur maljuna drinkulo, kiu brogis tute
Intestojn, por drinkaĵo sentas abomenon.
Pri tio Telimeno estis tute certa,
Ĉar ŝi havis prudenton kaj estis tre sperta.

Sed kion diros homoj?� Ni povas foriri
El okuloj, kaj ien al flank� nin retiri;
Pli bone ĉirkaŭaĵon forlasi, forkuri:
Ekzemple por loĝado ĉefurbon veturi,
La junulon en grandan mondon enkonduki,
Direkti paŝojn, helpi, konsili, eduki � � � �40
Koron; kiel amikon aŭ fraton disponi,
Kaj � ĝui mondon, kiam juna estas oni!

En alkov� tia pense, kuraĝe, gajete,
promeninte � ŝi frunton mallevis ripete.

Ankaŭ de l� Grafo sorto indas konsideron.
Ĉu svatado kun Zosja ne havus prosperon?
Neriĉa, sed laŭ nasko ŝi estas egala,
El digna, senatora domo familia.
Telimen�, se edzigo fariĝus reala,
Havus estont�-azilon en hejmo ilia; � � � �50
Parencino de Zosja, Grafa svatulino,
Por jungeedzoj estus ŝi kvazaŭ patrino.

Post tia memkonsilo vokas Telimeno,
Tra fenestro, ludantan Zosjon en ĝardeno.

Zosja, en matenvesto, kun kap� ne kovrita,
Stare tenis kribrilon en mano levita;
Al ŝi kuris birdaro: Tie kokinetoj
Hirtaj volveruliĝas; jen tufaj koketoj
Skuas kapojn, ke kaskoj ruĝkoloraj tremas:
Ili tra sulkoj, herboj, per flugiloj remas, � � � �60
Larĝetenante spronajn kalkanojn; jen ŝovas
Sin poste meleagro, grave sin enblovas,
Je ventanima sia edzino grumblante;
Sur herbo pavoj, kiel flosoj, direktante
Sin per longvostoj, naĝas; ien diversloke,
Arĝentpluma kolombo falas neĝo-floke.
En mez� de verda, herba rond� ariĝas preme
La rondo de birdaro, krie, moviĝeme,
Zonite per kolomboj-rubando blank-hela,
Meze diverskolora, punkta, stria, stela. � � � �70
Tie bekoj sukcenaj, koralaj tufetoj,
Leviĝas el plumaro, kiel ond-fiŝetoj.
Jen koloj sin elŝovas kaj movas, trankvile,
Ŝanceliĝe, al akvaj tulipoj simile;
Al Zonjo mil okuloj fulmas, laŭ stelaro.

Ŝi meze altleviĝas super kort-birdaro:
Mem blanka kaj en longa blanka vesto sia,
Turniĝas kiel inter floroj ŝpruc-fontano,
Ŝutante sur flugilojn, kapojn, per blan-kmano,
El kribril� densan hajlon da perlaro gria, � � � �80
Hordea: La indanta princ-tablojn grajnaro
Por litvaj viandsupoj estas alpreparo;
Zonjo el ŝrank� ĝin prenas sen mastrina scio,
Farante al mastraĵo domaĝon per tio.

Ŝi aŭdis vokon. �Zosja!� onklinjo ripetis.
Do ŝi al birdoj reston da frandaĵoj ĵetis
Kaj kribrilon tenante, kiel dancistino
Tamburon, takt-batante, petola virgino
Trans kokinoj, kolomboj, pavoj kuris salte.
Konfuzita birdaro ekflugis al-alte. � � � �90
Zonjo apenaŭ teron piede tuŝanta,
Inter ili plej alte ŝajnis flug-pendanta.
Antaŭ ŝi timigita flugis kolombaro,
Kiel antaŭ volupto-diina la ĉaro.

Tra fenestro, kun krio Zonjo enkurante,
Sur onklino-genuojn penspire eksidis;
Telimeno kisante ŝin kaj karesante,
Ĝoje ŝian viglecon kaj belecon vidis,
Ĉar la edukatinon ŝi amis sincere.
Sed ree ŝi agordis vizaĝon severe, � � � �100
Stariĝis � larĝen, longen alkovon trairis
Kaj, tenante ĉe buŝo fingron, tiel diris:

�Vi tute jam forgesas, mia Zonjo kara,
Devenon, aĝon: via jaro deka-kvara
Hodiaŭ komenciĝas. Do lasu en fino
Kortbirdaron; fi! ludo de dignul�-filino!
Malpurajn kampulidojn sufiĉe ĝis horo
Vi karesis! � vidante vin, doloras koro:
Vi sunbrunigis haŭton, vera ciganino,
Kaj vi paŝas, moviĝas, kiel kampulino. � � � �110
Kontraŭ tio mi trovis jam rimedon bonan:
Mi hodiaŭ vin gvidos en mondon salonan;
Ni havas multajn gastojn, do bone atentu,
Ke pro via konduto, mi honton ne sentu�.

Zonjo saltis, manplaŭdis, poste ĉe onklino
Ekpendinte per ambaŭ brakoj sur la sino,
Pro ĝojo ŝi laŭvice jen ploris, jen ridis.
�Aĥ, onjo! tiel longe mi gastojn ne vidis!
Ekde mi vivas tie ĉi, kun birdoj � gaste
Nur sovaĝan kolombon mi ekvidis laste. � � � �120
Enue tiel sidi en ĉambro trankvile,
Sinjor� Juĝisto diras: eĉ sanmalutile�.

�Juĝist�! diris onklino, tedas min terure,
Por vin konduki mondon; sub-naze murmure
Babilas, ke vi estas jam plene-kreskinta;
Jen avo, en grand-mondo neniam estinta!
Mi scias, kiel longe devas sin prepari
Fraŭlinet�, por en mondo bon-impreson fari.
Sciu, ke kiu kreskas inter homoj-rondo,
Eĉ bela, saĝa restos sen efekt� en mondo � � � �130
Kutiminta lin vidi ekde infaneto;
Sed edukita, plene-kreska fraŭlineto,
Se antaŭ mond� ekbrilas el ie momente,
Tiam ĉiu alkuras, observas atente
Ŝiajn movojn, kaj kiel ŝi rigardojn ĵetas;
Ŝiajn vortojn aŭskultas ĉiu kaj ripetas;
Kaj kiam ŝi modiĝas jam foje, aplaŭdi
Ĉiu ŝin devas tiam, eĉ neplaĉan laŭdi.
Vi kreskis en ĉefurbo, do kondutos saĝe;
Eĉ kvankam vi du jarojn jam loĝas vilaĝe, � � � �140
Vi ne forgesis tute pri Petro-urbeto.
Nu, faru tualeton, prenu el tableto,
Vi ĉion pretigitan trovos por vestado.
La gastoj jam revenos baldaŭ el ĉasado�.

Vokitaj: ĉambristino, knabin� por akcelo,
En arĝentvazon verŝis akvon el sitelo,
Zonjo, � kiel pasero flirtas sablobane,
Lavas vizaĝon, kolon, brakojn ambaŭmane,
Kun helpantin�. Eligas vazojn Telimeno
Kun parfumoj, pomadoj, el la magazeno � � � �150
Sia ĉefurba, Zonjon aspergas parfume,
(Arom�-plenigas ĉambron), harojn unktas gume.
Zonjo surmetas blankajn, aĵurajn ŝtrumpetojn
Kaj la varŝavajn, blankajn, atlasajn ŝuetojn.
Dume al ŝi korsaĵon laĉis ĉambristino,
Poste sur korson ĵetis mantelon el lino;
Oni la papilotojn frizitajn kolektis,
Buklojn, kiel tro longajn, en du volvojn plektis,
Lasante sur tempioj kaj frunto glat-harojn.
Ĉambristin � kolektitan freŝe cejanaron � � � �160
Kunligis en girlandon, kiun Telimeno
Al kap� de Zonjo pinglas, laŭ art� speciala,
De l� dekstra flank� maldekstren: flor� de haro pala,
Kontrastis bele, kvazaŭ de spikoj da greno!
Post mantelo-depreno, preta estis ĉio.
Zonjo, trans kapon, blankan surĵetis robeton,
En mano volvas blankan, batistan tuketon,
Ŝi tiel aspektas, kiel blank-lilio.

Harojn kaj veston oni al ŝi lastfasonis
Kaj iri longen, larĝen tra ĉambro ordonis, � � � �170
Onklin� atentas, kiel konulino sperta,
Ekzercas la nevinon kaj grumblas kolere;
Fine, ĉe riverencoj, krias malespere:
�Mi malfeliĉa! Zonjo, jen influo certa
De anseroj, paŝtistoj! vi larĝe dismetas
Piedojn kiel knabo, rigardojn vi ĵetas
Kiel separatino{1}! ĉio sengracia!�
Zonjo diris malĝoje: �Jen kulpo ne mia!
Fermite, mi ne povis flegi danco-arton,
Do ŝatis mi kort-birdojn kaj infanoj-varton; � � � �180
Sed kiam inter homoj mi iom distriĝos,
Vi vidos onjo, kiel mi tiam lertiĝos�

�Cetere, diris onjo, mi eĉ kort-birdaron
Preferus, ol ĝisnunan, nian fi-gastaron;
Diru, kiu kutimis gaste alveturi:
Preposto, damojn ludi, aŭ preĝojn murmuri,
Kaj palestro[1:16] kun pipoj! Jen fraŭlaro nia,
Imitinda modelo de kondut� gracia!
Nun almenaŭ sin montri povas fraŭlineto,
Ĉar ĉe ni kolektiĝas deca societo. � � � �190
Atentu, juna Grafo nun estos en domo,
Vojevoda parenco, instruita homo;
Estu por li ĝentila�.

� � � � � � � � � Ĉe pordego henas
Ĉevaloj kaj ĉasistoj bruas. �Ili venas!�
Gvidante al salono nevinon, ŝi diris.
Sed la ĉasistoj tien ankoraŭ ne iris,
Sed en ĉambrojn, kaj ŝanĝis tie ĉaso-veston,
Por ne iri en jakoj sinjorin�-ĉeeston,
Tadeo, Graf�, unuaj, vestite alie,
Enkuris:

� � � � � � � � Telimeno mastrinas ĉi tie, � � � �200
Salutas kaj sidigas gastojn, komplimentas,
Kaj nevinon al ĉiuj laŭvice prezentas;
Unue al Tadeo, kiel al parenco.
Li kliniĝis malalte, ŝi kun riverenco.
Li volis ekparoli, jam apertis buŝon,
Sed vidante okulojn de Zonjo timeme,
Li mutiĝis kaj staris pale, flame, treme,
Kaj li mem ne komprenis sian koro-tuŝon.
Li estis malfeliĉa tree � post rekono
De Zonjo, laŭ lumharoj, kresko, voĉa sono; � � � �210
Ĉi talion, kapeton, li vidis ĝardene,
Ĉi voĉeto lin vokis al ĉaso matene.
Sed Vojski lin eligis el konfuz� vidante,
Ke li paliĝis, staras krur-ŝanceligante,
Foriri al ripozo donis la konsilon;
Tadeo sin apogi iris al kameno,
Poste silente larĝan, frenezan pupilon
Turnadis jen al Zonjo, jen al Telimeno.
Telimeno rimarkis kaj ŝi ne eraris,
Ke Zonjo sur Tadeon grand-impreson faris; � � � �220
Ŝi ne divenis ĉion, tamen ŝin konfuzas
Lia aspekto, kiam ŝi gastojn amuzas.
Elektinte momenton, ŝi alkuras fine:
Ĉu li sanas? kaj kial malĝojas? obstine
Ŝi demandas, aludas Zonjon, ŝerci provas.
Sur kubut apogite ade� sin ne movas,
Mute sulkigas brovojn kaj buŝon kurbigas,
Kaj des pli Telimenon konfuzas, mirigas.
Do ŝanĝinte vizaĝon, parol�-manieron,
Ŝi komencis per akraj vortoj la koleron � � � �230
Eligi, pik-aludi, riproĉi. � Subite
Tade� leviĝis, kvazaŭ de vespo pikite,
Ekrigardis kolere, kraĉis, ne eldiris
Eĉ vorton, piedŝovis seĝon kaj eliris,
Krake-fermante pordon. Feliĉe pri l� sceno
Neniu gast� atentis, ekster Telimeno.
Li kuris en kamparon. � Kiele ezoko,
Kiam trapikis ĝian bruston dentoj-hoko,
Baraktas, subakviĝas kaj forkuri penas,
Sed ĉie la feraĵon kaj ŝnuron kuntrenas: � � � �240
Tiel Tadeon sekvis mordanta malĝojo;
Li saltis trans fosaĵoj, bariloj, sen vojo
Kaj sen celo, ĝis kiam tre longe vagante,
Li eniris arbaran profundon, trafante,
Intence, aŭ okaze, altaĵeton saman,
Kiu vidis feliĉon lian, kie aman
Bileton li ricevis, amo-garantie,
Lokon, Sanktej� medita nomatan laŭscie.

Ĉirkaŭe rigardante, Tadeo ekvidas:
Telimeno! solece, pens-profundiĝinte, � � � �250
Laŭ figur�, vest� � alia ol hieraŭ sidas,
En blankaĵo, sur ŝtono, kvazaŭ ŝtoniĝinte;
La klinitan vizaĝon en manojn ŝi premas
Kaj kvankam ne aŭdiĝas, videble plorĝemas.

Vane Tadea koro sin defendi provis.
Li sentis, ke kompato lian koron movis.
Li mute rigardadis, fine eksopiris
Kaj mem al si kolere: �Stultulo! li diris,
Ĉu estas ŝi la kulpa de mia eraro?��
Do li elŝovis kapon el post arbetaro � � � � �260
Ŝi subite leviĝas kaj en ĉi momento
Ĵetiĝas ĉiuflanken, saltas tra l� torento,
Diskrucas brakojn, harojn dislasinte, palas,
Kuregas en arbaron, ekgenuas, falas,
Ne povante leviĝi sur herbo turniĝas
Kaj el movoj teruro de l� turment� vidiĝas:
Ŝi kaptas bruston, kolon, genuojn; do time
Saltis Tade�, pensante pri epilepsia
Atako aŭ frenezo. Sed kaŭzo alia
Estis de l� movoj.

� � � � � � Apud betular� proksime, � � � �270
Estis grand-formikejo. Insekt� laborema
Ĉirkaŭe herbe svarmis, nigra, moviĝema;
Ia bezono, plaĉo, aŭ celo kaŝita
Ĝin speciale logis al Sanktej� medita.
De l� ĉefurba altaĵo ĝis fonto flustranta
Eltredis vojon ĝia vicaro marŝanta.
Telimen� malfeliĉe sidis sur vojeto.
Formikoj brillogite de blanka ŝtrumpeto,
Dens-enkuris, komencis tikleti, mordadi;
Do ŝi devis forkuri, ilin forskuadi, � � � �280
Fine sur herb� sidiĝi kaj insektojn ĉasi.

Ne povis ja Tadeo sen helpo ŝin lasi.
Purigante robeton li teren kliniĝis,
Al ŝia frunt� okaze per buŝ� proksimiĝis,
En ĉi amika pozo, ili ne parolis
Pri kvereloj kaj tamen paciĝi bonvolis;
Eble pli longe daŭrus la interbabilo,
Sed ilin Soplicova vekis sonorilo:
Signo al vespermanĝo�

� � � � � � � � � � � Temp� al revenado,
Precipe, ĉar aŭdiĝis branĉetoj-krakado. � � � �290
Oni serĉas? ne decas kuna hejmreveno;
Do Telimen� ŝteliĝas dekstren al ĝardeno
Kaj Tadeo maldekstren kuras sur la straton.
Ambaŭ sentis revene timan korobaton.
Al ŝi el post arbusto foje kvazaŭ brilis
Vizaĝo kapuĉita, ĝi Vermon similis;
Tadeo vidis bone, ke al li refoje
Longa kaj blanka ombro montriĝis dum voje.
Kiu estis? ne sciis li, sed antaŭsentis,
Ke, en angla surtuto, Grafo sin prezentis. � � � �300

Oni manĝis kastele. Obstina Vokisto
Malgraŭ, ke ne permesis tion la Juĝisto,
Ree sturmis kastelon kaj prenis posedon
Kaj intromitis[2] (kiel li diras) bufedon.
Gastoj eniris orde kaj ronde ekstaris:
Ĉe tabl� unuan lokon Ĉambelano prenis,
Laŭ aĝ�, ofic�, la digno al li apartenis.
Irante, li al ĉiuj klinsalutojn faris;
Kvestant� forestis; lokon de la Bernardino
Havas dekstre de l� edzo la Ĉambelanino. � � � �310
Juĝisto stariginte la gastojn konvene,
Manĝotablon latine krucosignis bene.
Viroj ricevis brandon; poste sidiĝante,
Ĉiuj malvarman supon manĝis, silentante.

Sekvis kankroj, kokidoj, legom� asparaga,
En akompan� de vinoj hungara, malaga.
Ĉiuj manĝas kaj trinkas sen parol�-murmuroj
Ŝajne de kiam staris la kastelaj muroj,
Kiuj regalis tiom da nobeloj frate,
Aŭdis tiom vivuojn kaj eĥis rebate, � � � �320
Ne estis vespermanĝo tiom malserena;
Nur ŝtopiloj-frapado, teleroj-tintsono
Aŭdiĝas en vestiblo granda kaj malplena,
Kvazaŭ la buŝojn laĉis spirit� de malbono.

Multaj estis silentokaŭzoj. Ĉasistaro
Revenis babileme, gaje el arbaro,
Sed pensante pri ĉaso, kiam la fervoro
Malvarmiĝis, rimarkis ili, ke sen gloro
Ili revenis: iu pastraĉ�, kapuĉulo
El ie saltis, kiel el kanab� grizulo[3] � � � �330
Kaj venkis la ĉasistojn de l� distrikt? Fi, honto!
Kia estos en Lido, Oŝmjano, rakonto[4]
Kiuj kun ni batalas de pli ol jarcento
Pri ĉasart�? Tiel pensis ili en silento.

Krom komuna aflikto, Rejent�, Asesoro,
Freŝan honton pri hundoj havas en memoro.
En okul� ili vidas: jen fripon� leporo
Streĉas saltilojn, voston movas, per svingilo
Mokas kaj vipas korojn, kiel per batilo;
Sidante, ili klinis vizaĝon al plado. � � � �340
Asesor� havis novan kaŭzon de plendado:
Telimenon kaj siajn rivalojn li vidas.
Al Tade� flankturninte Telimeno sidas,
Konfuzite, rigardi lin, al si ne fidas;
Ŝi volis iom distri la Grafon sinjoron
Per diskuto bonigi lian senhumoron;
Ĉar Grafo malserene venis de promeno,
Pli ĝuste, laŭ Tadeo, el embusk�-posteno.
Fiere levis frunton Grafo, ŝin aŭdante,
Kuntiris brovojn, poste preskaŭ malestime � � � �350
Rigardinte, sidiĝis ĉe Zonjo proksime,
Plenigas ŝian glason, telerojn ŝanĝante,
Kliniĝas kaj ridetas, ĝentilaĵojn diras,
Iafoje okulojn turnas kaj sopiras.
Tamen, kvankam li lerte simulis komence,
Vidiĝas, kiu-spite li Zonjon koketas,
Ĉar kapon returnante, kvazaŭ ne intence,
Al Telimen� rigardon minacan li ĵetas.

Telimeno ĉi tion kompreni ne povis,
Ekpensis: jen strangulo! kaj ŝultrojn ekmovis. � � � �360
Pri nova koketado de l� Graf� eĉ kontente,
Ŝi al dua najbaro sin turnis atente.

Tadeo ne aŭskultis, nenion manĝante,
Ne trinkis, al telero okulojn fiksante;
Telimen� al li verŝis vinon; li kolere
Je l� trudec� demandite pri sano � oscedas.
Li indignas (ŝanĝite tiel ĉi vespere),
Ke tro da koketeco Telimen� posedas;
Tro dekoltita vesto skandalas junulon,
Kiel maldeca � dume li levis okulon! � � � �370
Li ektimis, li havis nun pupil�-spegulon
Pli klaran, ĉar al ŝiaj vangoj rigardeton
Ĵetinte, tuj malkovris teruran sekreton:
Ŝi estas ruĝumita!

� � � � � � � � � Ĉu malbona speco
De koloril�? ĉu iel viŝiĝis ruĝeco,
Kelkloke haŭto estas maldense kovrita�
Eĉ eble mem Tadeo en Sanktej� medita
Parolante proksime, viŝis el blankilo
Ruĝon, malpezan kiel polvet� de flugilo
Papilia. Ŝi troe rapidis revene, � � � �380
Mankis tempo bonigi kolorojn konvene.
Ĉirkaŭ buŝo vidiĝis lentugaj makuloj.
Kiel ruzaj spionoj de Tade� okuloj,
Malkovrinte perfidon unu, la restaĵon
De ĉarmoj vicesploras kaj trovas falsaĵon:
En buŝ� � du dentoj mankas; sur frunt�, sur tempio �
Sulkoj, mil sulkoj � sub la menton� antaŭ ĉio!

Tade�, domaĝe! sentis, kia malbezono
Atenti tro belaĵon; hontinde, spiono
Esti de amatino sia; abomene, � � � �390
Ŝanĝi guston � sed kiu regas koron plene?
Tutvane volas helpi konscienc� al amo.
Revarmigi animon ĉe l� rigardoflamo.
Jam ĉi rigardo kiel lun� senvarme helas.
Do ĝisfunde rigida anim� ne degelas�
Li tiel memriproĉis sin kaj koropente
Klinis kapon kaj mordis la lipojn silente.

Dume malbonspirito lin allogas tente,
Kaŝaŭdi, kion Zosja al la Grafo diras.
Graf� afable favoron de l� knabin� akiras. � � � �400
Ŝi mallevas okulojn, roziĝas de honto,
Sed poste ili ridas; sekvis babilado
Pri ia, en ĝardeno, subita renkonto
Kaj pri ia sur lapoj kaj bedoj paŝado.
Tadeo eble-longe orelojn streĉante
Glutis maldolĉajn vortojn, anim�-digestante
La teruran festenon. � Kiel en ĝardeno
Viper� pikile trinkas el herbaĉ�-veneno,
Poste kunvolviĝante, kuŝiĝas sur strato,
Minace al sengarde-kura piedplato. � � � �410
Tiel, ĵaluz�-venenon trinkinte abunde,
Li, ŝajnindiferenta, koler�-ŝaŭmis funde.

Se gaja societo havas kelk kolerajn,
Malserenec� ilia influas ceterajn.
Ĉasistoj jam silentis; dua part egale
Eksilentis: Tadeo ĝin infektis gale.

Eĉ Ĉambelano sidis tree malserene,
Sen babilem�, vidante kiel sidas jene
Liaj dothavaj, belaj kaj junaj filinoj,
Laŭ distrikt�-opinio unuaj fraŭlinoj, � � � �420
Silente, neglektite de la junularo.
Juĝist� gastama same ĉi tion atentas;
Kaj Vojski rimarkinte, ke ĉiuj silentas
Diris: tiel ne manĝas poloj, sed luparo!

Hreĉeĥa je silento estis tre sentema.
Li amis babilulojn, mem tre babilema.
Ne miru! li pasigis vivon je festenoj,
Sejmetaj konsiliĝoj, pelĉasoj, kunvenoj.
Al li kutime io al orel� tamburis,
Eĉ kiam li silentis, aŭ muŝon postkuris � � � �430
Kun klakil�, aŭ ferminte okulojn ekrevis;
Tage � diskutoj, nokte � murmuradi devis
Ies rozari�-preĝoj, aŭ rakont� fabela.
Do li sentis malamon al pipo malbela,
Invento de germanoj, por nin fremdlandigi:
Ĉar Polujon mutigi � estas ĝin mortigi[5].
Aĝon trababilinte, li dormis en bruo;
Silent� lin vekis. Tiel mueliston skuo
Kaj radoj-knar� dormigas; kiam aksoj haltas:
Vort� karnigis! [6] li time kriante eksaltas. � � � �440

Vojski kapkline turnis sin al Ĉambelano.
Al Juĝist� signodonis ĉe buŝo per mano,
Petante voĉon. Ili ambaŭ kapokline
Respondis, tio estas, invitis inkline.
Vojski komencis:

� � � � � � � � �Volu, sinjoroj junuloj,
Ĉe vespermanĝ� amuzi laŭ malnovreguloj,
Ne silenti kaj maĉi. Ĉu kapucenaro
Ni estas? Silentanto inter nobelaro
Similas al ĉasisto, ŝargon en pafilo
Rustiganta. De avoj emon al babilo � � � �450
Mi laŭdas: ne nur manĝi post ĉasado ili,
Sed ankaŭ reciproke volis satbabili.
Malpezigante korojn, laŭdis kaj mallaŭdis.
Pri pafistoj, pelantoj, hundoj oni aŭdis
Opiniojn; leviĝis por ĉasist�-orelo,
Bruo agrabla, kvazaŭ dua ĉasopelo.
Mi scias: Nub� da nigraj zorgoj viapense,
El kapuĉo de Vermo ekleviĝis dense!
Vi hontas pro maltrafoj! Ne hontu pri pafoj:
Al plej bonaj ĉasistoj okazas maltrafoj; � � � �460
Trafi, maltrafi estas sort� de pafisteco.
Vagante kun pafilo ekde infaneco,
Mi maltrafis! Tuloŝĉik, fam-pafisto, same;
Eĉ Rejtan, la mortinto, ne trafis ĉiame.
Pri Rejtan mi rakontos poste. Koncernante
Ellason el sieĝo: ke lancon havante,
Ambaŭ sinjoroj antaŭ best�, kiel mi aŭdas,
Ne staris firme, tion ja nek iu laŭdas,
Nek mallaŭdas; forkuri kun ŝargo pafila
Signifis ĉiam esti timul� sensimila � � � �470
Kaj ankaŭ (kiel faras multaj) pafi blinde,
De fore, sen celpreno, estas tre hontinde;
Sed kiu al si beston allasas, mezuras
Kiel konvene celon, kaj poste forkuras
Maltrafinte, li tute reniras sen honto.
Li povis lancbatali, sed nur laŭ volonto,
Ne laŭ devo, ĉar lanco servas, ĉe pafilo
Ne por atak�, sed sole kiel defendilo.
Tia estis regulo. Do fidu sinjoroj
Al mi kaj retiriĝon ne prenu al koroj, � � � �480
Kara Tadeo, same via moŝto, Grafo!
Kiel ofte vi pensos pri tiu maltrafo,
Rememoru averton de Vojski refoje:
Neniam baru unu la alian voje,
Kaj ne pafu duope al sama ursino��

Kiam Vojski parolis la vorton: ursino,
Asesor� duonlaŭte sufloris: knabino.
Brave! kriis junuloj, kiel brua eĥo,
Ripetante averton de sinjor� Hreĉeĥo,
Nome vorton: ursino, aliaj: knabino, � � � �490
Vokis ridante. Flustris rejento: virino.
Koketulino, diris Asesor� rigardojn
Al Telimen� ĵetante, kiele ponardojn.

Vojski neniun iel pikaludi volis,
Nek li atentis, kion flustrantoj parolis;
Tre kontenta, ke povis li gastojn ridigi,
Li diris en kalikon enverŝante vinon:

�Vane miaj okuloj serĉas Bernardinon
Al okazaĵo � turnus mi lian atenton, � � � �500
Similanta ĉi tagan nian akcidenton.
Nur unu viron konis Ŝlosisto ĝishore,
Pafantan, kiel Vermo, celtrafe de fore.
Mi konis duan, kiu per celtrafo same
Savis du vivojn; tion mi vidis; tiame
Iris en Nalibokajn[7] arbarojn al ĉaso
Sendit� Tadeuŝ� Rejtan kaj duko de Nasso[8]:
Sinjoroj ne enviis gloron de nobelo,
Lian sanon ĉe tablo trinkis en kastelo.
Grand-donacojn ricevis li, sen nombro iu, � � � �510
Kun fel� de mortigita apro. Pri ĉi tiu
Apro kaj paf� rakontos mi, kiu atestas
Okulvide: afero tre simila estas
Kaj okazis al gravaj pafmajstroj de ĉaso,
Al sejm-sendito Rejtan� kaj duko de Nasso�.

Tiam Juĝist� kun plena pokalo en mano
Diris: Vojski, nun mi trinkas por Verma bonsano!
Ne povante Kvestulon rekompenci riĉe
Ni almenaŭ por pulvo lin pagu sufiĉe.
Por urso mortigita de Verm� en ĉasejo � � � �520
Dujar�-kuirprovizon havos monaĥejo,
Sed felon mi ne donos al Verm�; ĝin posedos
Mi per fort�, aŭ monaĥo humile ĝin cedos,
Aŭ mi felon aĉetos, eĉ por dek ribeloj;
Ni laŭvole disponos pri ĉi tiu felo.
La glorokronon prenis jam servisto dia;
Felon donos moŝtulo, Ĉambelano nia,
Al ĉi, kiu por dua rekompenc� meritis�.

Ĉambelan� glatumante frunton, ekmeditis.
Pafistoj ekmurmuris: ĉi tiu sinjoro � � � �530
Trovis beston, alia faris al ĝi vundon,
Tiu returnis beston al ĉasejo, hundon
Tiu vokis. Kverelis Rejent�, Asesoro,
Unu laŭdante ecojn de Sanguŝka ĉasa
Sia pafil�, kaj dua de la Sagalasa.

�Juĝist�, najbaro! fine Ĉambelano diris,
Unuan rekompencon la Pastro akiris.
Kiu ricevu duan, juĝi malfacile;
Ĉiuj ŝajne meritis ĝin tute simile
Kaj egalas laŭ sperto, lerto, kuraĝeco. � � � �540
Du ĉasistojn distingis sort� per danĝereco,
Du estis plej proksime de urs-ungoj-celo:
Tade� kaj Graf�; al ili apartenas felo.
Sinjor� Tade� (mi certas pri lia intenco),
Cedos, kiel pli juna kaj mastra parenco;
Do prenos moŝto Grafo opima spolia.[9]
Ĉi ornamo de ĉambro ĉaspafista lia
Estu de hodiaŭa amuz� rememoro,
Signo de ĉasfeliĉo, impulso al gloro�.

Li pensis, ke li Grafon ĝojigis konsole � � � �550
Kaj dume, lian koron li akre traboris;
Ĉar kiam Graf� pafistan ĉambron rememoris,
Li rigardis levinte kapon malgraŭvole
Al cervaj kapoj, branĉaj kornoj: laŭrarbaro,
Kiun patroj al filoj semis por kronaro.
La portretornamitaj vicoj de kolonoj
En arkaĵ� Duonkapro, antikvaj blazonoj,
Per voĉoj de pasinto ekparolis ĉie.
Li vekiĝis: ĉe kiu li gastas? kaj kie?
En propra dom�, Horeŝka gastas heredanto! � � � �560
Ĉe malamik� Soplico, kiel festenanto!
Kaj, kiun por Tadeo li sentis, envio
Kontraŭ Soplicoj Grafon movas ekster tio.

Do li diris maldolĉe: �Ĉar dometo mia
Ne indas je donaco grandioza tia,
Do inter ĉi kornuloj restu ursa felo,
Ĝis Juĝisto ĝin donos al mi kun kastelo�

La Ĉambelano, kio minacas vidante,
Sonigis tabakujon, pri voĉo petante.

�Tre laŭdinde, li diris, mia Graf�, najbaro, � � � �570
Vi eĉ manĝante, zorgas pri negoc�-afero,
Ne tiel, kiel moda, juna sinjoraro,
Vivanta sen kalkulo. Laŭ dezir�, espero,
Mia juĝo finiĝos per paco bonvola;
Pri grund� biena restas malfacilo sola.
Interŝanĝon proponi tial mi intencis,
Laŭ manier� sekvanta�. � Paroli komencis
Li orde (laŭ kutimo) pri plan� intencita,
Kiam, duonparole, mov� neatendita � � � �580
Komenciĝis ĉe fino de tablo. Kelkaj
Ion rimarkis, fingre ĝin montris aliaj,
Ĝis fine kapoj, kiel spikoj, reklinite
De vent�, al kontraŭflanko turniĝis subite,
Al angul�.

� � � � � � � � � � Tie pendis Tablestro-portreto,
De lasta el Horeŝkoj gento; el pordeto
Tie kaŝita inter kolonoj, jen homo
Mallaŭte elŝoviĝis, kiele fantomo:
Gervazo, laŭ staturo kaj vizaĝo grava,
Kun arĝent-Duonkaproj sur jako flava.
Li paŝis rekte, mute, severe, la ĉapon � � � �590
Ne depreninte, eĉ ne klininte la kapon;
Kaj li, ponardebrilan ŝlosilon tenante,
Malfermis ŝrankon, ion en ĝi ŝraŭbturnante.

En du vestibl�-anguloj, kolon�-apogite,
Staris du lud-horloĝoj, en ŝrankoj fermite:
La malnovaj stranguloj, en malpac� konstanta
Kun sun� tagmezon montris ĉe sun� subiranta.
Ripari maŝinaĵon Gervazo ne provis,
Sed ankaŭ sen streĉado ĝin lasi ne povis
Kaj per ŝlosil� turmentis en ĉiu vespero; � � � �600
Ĵus nun okazis tempo de tiu afero.
Do kiam Ĉambelano okupis atenton
De partioj, Gervazo pezilon ektiris.
Grincigis rustaj radoj la fenditan denton;
Ĉambelano skuiĝis kaj haltinte diris:
�Vian urĝan laboron vi prokrastu, frato�
Kaj li daŭrigis planon. Ŝlosist�, dum traktato
Duan pezilon forte-pli ektiris spite,
Kaj tuj pirolo super horloĝo lokite
Komencis sian kanton kun flugilojbato. � � � �610
Birdo artefarita, difektita tute,
Ekbalbutis kaj pepis, ĉiam pli balbute.
Gastoj ridis; rompiĝis Ĉambelan�-traktato;
Li ekkriis: �Ŝlosisto, pli ĝuste noktuo[10],
Se vi ŝatas la bekon, sufiĉe da bruo!�

Sed Gervazon minaco tute ne tuŝetis;
Dekstran manon li grave sur horloĝon metis
Kaj ĉe kokso preninte sin maldekstramane:
�Ĉambelaneto! kriis li, vi ŝercas vane;
Paser�, pli eta, hejme pli kuraĝa estas � � � �620
Ol noktu�, kiu fremdan kastelon eknestas.
Ne mi � noktu�, sed kiu nokte sin enŝtelas
Fremdan domon � noktuas, kaj mi lin forpelas�.

�For, for kun li!!� ekkriis Ĉambelan�. � �Sinjoro
Grafo! vokis Ŝlosisto, kion vi aranĝis:
Sufiĉe makuliĝis jam via honoro,
Ke vi kun ĉi Soplicoj kune trinkis, manĝis;
Jen vi toleras: oni kastel�-oficiston
Min, Gervazon Rembajlon, Horeŝkaj-Ŝlosiston,
Insultu, nepunate, en Tablestra domo?� � � � �630
Tiam vokis Protazo: �Silentu! En nomo
De leĝo! Mi Protazo, Baltazar� Bĵeĥala,
Dunoma, Generalo iam tribunala,
Vulgo[11] Vokisto, faras mian obdukcion[12]
Vokistan kaj samtempe formalan vizion,[13]
Mendante ĉeestantoj-ateston; sinjoro
Asesor�, mi vokas vin por juĝesploro
Pro Juĝista Soplica moŝt�; pri inkursio
Aŭ liminvado! estas superforto tio
Pri kastelo, en kiu Juĝist� leĝe sidas, � � � �640
Ĉar tie li manĝadas, kiel ĉiuj vidas.
�Bĵeĥaĉ![14] kriis Ŝlosisto, vi ĉesos, fripono!�
Kaj li, preninte ferajn ŝlosilojn ĉe zono,
Ĉirkaŭ kap� ilin svingis, ĵetis el tutforto;
La fasko flugis, kiel el ĵetilo ŝtonoj,
Certe Protazan kapon fendus je kvaronoj;
Sed Vokisto sin klinis kaj savis de morto.

Ĉiuj saltis de sidoj; mallaŭtiĝis plene,
Ĝis Juĝisto ekkriis: �Ligu lin katene!
Hola servistoj!� � Ili alvenis en kuro, � � � �650
Tra mallarĝa irejo inter benk� kaj muro.
Sed Graf� per seĝ� al ili meze vojon baris,
Kaj sur redut� malforta per pied� ekstaris:
�Garde! Juĝist�! li vokis, neniu ofendu
En mia dom� serviston; kiu volas, plendu
Al mi, sed ne kuraĝu tuŝi maljunulon�

Ĉambelano al Grafo strabis en okulon:
�Sen via help� mi scios puni senprokraste
La impertinentecon de la nobeleto;
Graf�, kastelon proprigas vi antaŭ dekreto; � � � �660
Ne vi ĉi tie mastras, nek akceptas gaste,
Se vi eĉ ne respektas kapon pro grizeco,
Distriktan altoficon estimu laŭ deco!�

Graf� murmuris: �Sufiĉe da babilo via
Pri respektoj, oficoj; enuu alia!
Mi faris stulte, kiel kun moŝtoj miksata
En drinkadon, kun fino tre maldelikata;
Pri honoroofenda, respond� ĉe okazo
De sobra revidiĝo! Sekvu min Gervazo!�

Ĉambelano respondon ne supozis tian. � � � �670
Ĝuste tiam plenigis li kalikon sian;
Malrespekto lin trafis kiel fulmobato:
Ĉe kalik� apogite, botel� en manplato,
Kun kapo flanktirnita, orelo streĉita,
Larĝ-apertaj okuloj, buŝo malfermita,
Li silentis, sed premis kalikon en mano
Potence; vitro krevis, vinon ŝprucigante
En okulojn kaj kvazaŭ fajron enverŝante
En animon: vizaĝe flamis Ĉambelano,
Okuloj ardis; vorton li maĉis, post maĉo � � � �680
Ĝi elflugis tra dentoj: �Stultul�!� Grafidaĉo!
Mi vin tuj! Mi ĉi tie! Tomaŝ�, karabelon!
Mi vin instruos mores![15] en karceron sendos!
Respektoj enuigas delikatorelon!
Mi tuj la oreletojn per sabro forfendos!
For! ekster pordon! Sabron! Tomaŝ, karabelon!�

Tiam saltis amikoj al la Ĉambelano;
Juĝist�, vokante: �Haltu!� kaptas lin je mano;
�Antaŭe li provokis min! Protaz�, palaŝon![16]
Kiel urs� ĉe bastono, li faros danc-paŝon�. � � � �690
Sed Tade� Ĉambelanon kaj onklon retenas:
�Moŝtoj, ĉu kun la dando batiĝi konvenas
Al vi sinjoroj? estas ĉi tie junuloj;
Konfidu: mi lin punos laŭ ĉiuj reguloj,
Kaj vi, kiu provokas aĝulojn kverele,
Ni vidos, ĉu vi estas kavalir� duele.
Ni morgaŭ fin-decidos pri loko, armilo;
Nun kuru, dum vi sanas!�

� � � � � � � � � � � � Tre bona konsilo:
Por Graf�, Ŝlosisto, estis danĝera situo;
Ĉe supra tablo-fino estis nur grand-bruo, � � � �700
Sed el malsupra, fluge boteloj zumetis
Ĉirkaŭ kapo de Grafo. Ekploris, ekpetis
Timigitaj virinoj; Telimen� kriinte:
�Vee! levis okulojn kaj falis sveninte;
Kolon trans Grafaj brakoj ŝi klinis kaj metis
La cignan bruston sian al Grafo ĉe koro.
Grafo, kvankam kolera, haltis en fervoro,
Komencis elsvenigi, froti.

� � � � � � � � � � � � Dume celis
Al Gervazo boteloj, seĝoj, jam ŝancelis
Lin; servistaro levis jam pugnojn por bato, � � � �710
Atakante amase: feliĉe kompato
Movis Zonjon; vidante sturmon, ŝi alsaltis
Kaj braketojn etendis ŝirme: oni haltis
Cedante, li foriĝis ien el okulo;
Oni serĉis sub tablo: tiam maljunulo
Eliris duaflanke, el sub ter� kvazaŭe,
Per fortaj brakoj levis benkegon, ĉirkaŭe
Ĝin turnis muelile, vestiblon dumvoje
Duonpurigis, prenis Grafon, ŝirme svingis
Benkon, ĝis ambaŭ tiel pordsojlon atingis; � � � �720
Li haltis, malamikojn rigardis refoje
Kaj pensis dum momento, ĉu cedi armite,
Aŭ kun armilo serĉi feliĉon milite.
Li batalos. Jam kiel rompilon de muro
Li posten svingis benkon, jam kapon fleksinte,
Kun brust� antaŭstreĉita, kun levita kruro,
Atakis, sed ektimis� Vojski-n ekvidinte.

Pan Vojski kun okulo duone fermita
Sidis silente, ŝajne profundemedita,
Sed li alturnis kapon, kiam Graf� malpacis � � � �730
Kun Ĉambelan� kaj poste Juĝiston minacis;
Vojski frotis palpebrojn, tabakon reflaris.
Kvankam li al Juĝisto forparence staris,
Sed loĝante en lia domo gastamema,
Por sano de l� amiko estis tre zorgema;
Do scieme rigardis li al ĉi batalo,
Metis sur tablo manon kaj sur ĝi tranĉilon;
Al ung� de montra fingro turninte tenilon,
Al kubut� li direktis akraĵon el ŝtalo;
Poste per brak� klinita posten, balancante, � � � �740
Li kvazaŭ ludis, Grafon fikse rigardante.

Tranĉil-ĵet-art�, terura en batalo mana,
Jam neglektita estis en lando litvana;
Nur maljunaj ĝin konis; Ŝlosist� iam svingis
Tranĉilon dum kvereloj, Vojski sin distingis.
Ke li forte ekbatos, montras manimpeto,
El okuloj vidiĝas: Grafon celas ĵeto,
(La lastan el Horeŝkoj, kvankam laŭ patrino).
Junuloj ne atentis pri movoj-destino.
Gervaz� paliĝis, Grafon post benk� ŝirme lokas � � � �750
Cedas al pordo. �Kaptu!� kriantaro vokas.

Kiel lup� ĉirkaŭite sur kadavro besta,
Hundojn, kiuj malhelpis lin ĉe manĝo festa,
Atakas, pelas, ŝiras; ĵus tra l� bojo, sonas
Kraket� de duonĉano[17]; lup� kraketon konas
Ĉirkaŭrigardas, vidas: post hundoj, kaŝite,
Ĉasist� duonklinite, genu�-apogite,
Turnas tubon, jam tuŝas ĉanon� Lup� orelojn
Mallevas, vostalpremas kaj forkuras celon;
Hundaro, triumfante sur lupon ĵetiĝas, � � � �760
Pinĉas lin je vilharoj; jen, besto turniĝas,
Rigardas, makzelklakas, dentojn grincigante,
Minacas � tuj forkuras hundoj, hurletante:
Tiel Gervaz�, minaca stature, forkuras,
Atakantojn per benko kaj okul� teruras,
Ĝis kun Grafo en niĉon rifuĝi prosperis.

�Kaptu!� ree laŭtiĝis. Triumfo � tro frua
Ŝlosisto, super kapoj de l� amaso brua
Sur ĥorej�, ĉe malnova orgen� reaperis, � � � �770
Elŝiradis plumtubojn kaj krakigis akre,
Jam batonte el supre, minacis masakre;
Sed gastoj la vestiblon forlasis en kuro,
Kaj servistoj ne staris firme; pro teruro,
Kaptis vazojn kaj sekvis sinjoroj-postsignon,
Pri kovraĵoj kaj mebloj farante rezignon.

Do kiu cedis lasta el kampo batala,
Malgraŭ minacoj, batoj? � Protazo Bĵeĥala.
Li post seĝo Juĝista, neskueble staris,
Kaj per vokista voĉo, daŭrige deklaris,
Ĝis li el batalejo foriris, post fino; � � � �780
Tie restis kadavroj, vunditoj, ruino.

Homoj-perdo ne estis, sed dum militiro,
Benkoj perdis piedojn; lama tabl� apude
Sen tuko, sur telerojn vinmakulitajn nude
Falis, kiel sur sangajn ŝildojn, kavaliro,
Meze de meleagraj korpoj, kokidetoj,
En kies brustoj staris fiksitaj forketoj.

En Horeŝka, soleca kastel�, post momento,
Ree ĉie ekregis kutima silento.
Mallum� densiĝis; restoj de festen� sinjora � � � �790
Kuŝas, kiel ĉe nokta fest� Avoj-memora[18],
Al kiu la mortintoj venos, sorĉvokite.
Subtegmente ekkriis noktuoj subite,
Kvazaŭ sorĉistoj, lunon salutas vespere;
Ĝi falis tra l� fenestro malsupren, trem-brilas
Laŭ puriĝej�-animo; tra l� truoj, eltere,
Elsaltas ratoj, kiuj damnitojn similas:
Mordas, trinkas; ekfrapas iam, en angulo,
Ĉampan�-botel�, toaste al fantom�, mortulo.

Sed supre, en spegula, nomata salono, � � � �800
Kvankam mankis speguloj � Grafo, sur balkono,
Turnita al pordego, sin al vent� elmetis,
Por freŝiĝi; sur ŝultron li surtuton ĵetis:
Duan manikon, baskojn li falde kuntiris,
La bruston per surtuto mantele-drapiris.
Gervazo en salono faris grandajn paŝojn.
Ambaŭ al si, medite, ne ĉesis babili:
�Pistolojn, diris Grafo, laŭvole � palaŝojn�.
Ŝlosist�: �Kastel�, vilaĝo, niaj estas ili�.
Grafo: �Provoku onklon, nevon, familion!�. � � � �810
Ŝlosist�: �Kastelon, grundon, la vilaĝon, ĉion
Ni forprenu�. Li poste Grafon alparolas:
�Rabu ĉion, se moŝto pacon havi volas.
Kial proces�? afero havas tagohelon:
Kvarcentjare posedis Horeŝkoj kastelon;
Grundoj-parton, ŝirinte for, dum Targovica,
Kiel vi scias, oni donis al Soplica.
Ne nur ĉi parton � ĉion forprenu vi kune,
Por kostoj de proceso, por rabado pune.
Mi ĉiam diris: ĉesu, ĉesu procesadi; � � � �820
Mi ĉiam diris: Preni perforte, invadi!
Antaŭe, kiu prenis, ekposedis teron;
Gajnu en kamp�, vi gajnos en juĝej� aferon.
Kun Soplicoj, koncerne malnovan kverelon,
Ne proces�, fendileto atingos nur celon;
Kaj se Mateo donos helpe la vergeton,
Ni du Soplicojn tranĉos en pajlhakaĵeton.

�Brave! diris la Grafo, plan� � gote-sarmata,
Preferinda al ia disput� advokata.
Ĉu vi scias? ni tutan Litvon movos brue, � � � �830
Per neaŭdita longe jam ekspedicio
Kaj distriĝos. Du jarojn mi sidas enue:
Nur kampuloj batiĝis foje pro limstrio.
Nia ekskurs� aŭguras finiĝi sangflue.
Mi tian unu faris dum vojaĝo mia.
Kiel gasto ĉe iu duko Sicilia.
Montaj rabistoj kaptis lian bofileton
Kaj postulis: parencoj pagu elaĉeton.
Kolektinte servistojn kun aro vasala
Ni atakis; rabistojn du mi mem mortigis. � � � �840
Kaptiton mi unua en tend� liberigis.
Gervazo! vere estis triumfon egala,
Nia bela reveno kavalir�-feŭdala!
Kun floroj nin renkontis popol�, duk-filino,
Danke por savo, larme premis min al sino.
Pri mia ven�, Palermon sciigis gazetoj,
Per fingroj min montris ĉiuj virinetoj;
Eĉ romano aperis pri evento tia,
Kie estis nomata mi, laŭ nomo mia
Roman� titolon havas: �Grafo, aŭ mistera � � � �850
Kastel� Birbante-rokka�. � Ĉu estas subtera
Mallumej� en kastelo?� � �Jes, malplenaj keloj,
Diris Ŝlosist�, ĉar vinon Soplic� el bareloj
Eltrinkis�. Grafo diris: �Ni armos ĵokeojn,
Kaj vokos el bienoj vasalojn� � �Lakeojn?�
Interrompis Gervazo. Fi! ĉu friponaĵon
Celas invado? Kiu faras similaĵon
Kun kampuloj? Vi tion sekve ne komprenas!
Vonsaloj,[19], lipharuloj, jes, tio konvenas.
Ne vilaĝe, sed serĉu ilin en zascjankoj[20] � � � �860
En Dobĵin, Ĵezikovo, Cjentiĉe, Rombankoj;
Nobela de jarcentoj sango kavalira,
Favora por Horeŝkoj, sed malame-spira
Kontraŭ la malamika Soplicana gento!
El tie kolektiĝos liphara tricento;
Mi ĝin faros. Revenu palacon sinjoro,
Dormu bone, ĉar morgaŭ estos grand-laboro.
Vi ŝatas dormi, kantas la koko jam due;
Ĝis tagiĝo mi gardos kastelon, kaj frue
Mi aperos en Dobĵin, ĉe suna leviĝo�. � � � �870

Graf� el balkono cedis, sed antaŭ foriĝo
Li rigardis ankoraŭ tra l� breĉo por pafo;
Lumojn en dom� Soplica vidante, la Grafo
Ekkriis: �Iluminu! morgaŭ en kastelo
Ĉi hore estos lumo, kaj ĉe vi � malhelo!��

Gervazo tersidiĝis; ĉe mur� apogite,
Al la brusto la frunton li klinis medite.
Luna lumo defalis sur kapokalvaĵon:
Sur ĝi Gervazo fingre faris desegnaĵon:
Estontan milit�-planon li al si prezentas. � � � �880
Pezaĵon de palpebroj li ĉiam pli sentas;
Kolbalance, li vidis dormon jam proksiman
Kaj komencis vesperan preĝaron kutiman;
Sed inter Patro-Nia kaj Salut�-Mario,
Aperis volve-preme fantomoj-serio:
Jen li vidas Horeŝkojn: malnov-estroj liaj,
Kun karabel�, kun estra bastono aliaj,
Ĉiu minacrigardas, lipharojn tordante,
Skermas per karabelo, bastonon svingante;
Silenta, malserena, unu ombro poste � � � �890
Kun sanga brust�� Gervazo rekonis tremfroste
Tablestron kaj komencis krucosignojn fari
Kaj por certe terurajn sonĝojn kontraŭstari
Pri puriĝej�-animoj flustris litanion.
Okuloj kungluiĝis, sonor� en oreloj �
Li vidas nobelaron, brilas karabeloj;
Invado! Koreliĉojn! gvidas kompanion
Rimŝa! Sur grizĉevalo, mem Gervazo kuras,
Rapiron super kapo svingante, teruras;
Malbutonite, vente bruas taratatko[21], � � � �900
De orel� posten falis la konfederatko[22];
Li renversas rajdantojn, piediran vicon
Kaj fine en garbejo bruligas Soplicon.
Revoj-peze, sur bruston falis kap� senmova;
Tiel ekdormis lasta Ŝlosist� Horeŝkova.



Libro VI. � Nobeletejo

Unuaj militaj moroj de l� invado � Ekspedicio de Protazo, Vermo kaj sinjoro Juĝisto interkonsiliĝas pri publika afero � Daŭrigo de la senefika ekspedicio de Protazo � Ĉapitro pri kanabo � Nobeletara sidejo Dobĵin � Priskribo de la domaĵo kaj persono de Macjek Dobĵi�ski.

Eliri el humida krepusk� ne rapidas
La mateno senruĝa; lumokul� ne gvidas
Tagon, kiu jam estas, sed ĝin al vidsento
Kovras nebul� sur tero, kiel pajltegmento
Super litva kabano. Nur blanketa helo
En orienta flanko, montras sur ĉielo
Kie suno leviĝis, kaj kvazaŭ malĝoje
Irante super teron, dormetas dumvoje.

Ĉiel�-ekzemplo ĉion sur tero influis: � � � �10
Brutaro sur paŝtejon eliri malfruis
Kaj trafis ĉe matena manĝo leporaron;
Ĝi kutimas pli frue reveni arbaron,
Nun pinĉas en nebulo alsine�-herbetojn,
Aŭ kolektiĝas pare, fosante kavetojn,
Volas ĝui ripozon, freŝaeron spiri,
Sed devas antaŭ brutoj, arbaron reiri.

Arbar� silentas. Birdo ne kantas, vekite,
Skuas roson el plumoj, al arbo premite,
Ŝovas kapon al ŝultroj, okulojn fermetas,
Atendas sunon. Apud marĉeto klaketas � � � �20
Cikonio. Sur garboj sidas, tutmalseke,
Kornikoj kaj babilon daŭrigas larĝbeke:
Abomene al mastroj nun pluvon antaŭdiris.
Kampistoj jam de longe al laboro iris.

Falĉistinoj ekkantis kanteton matenan,
Laŭ pluva tag� sopiran, des pli malserenan,
Ĉar seneĥe ĝi sonas, nebulon sorbante.
Ektintis rikoltiloj en gren�; respondante
Sur herbejo, falĉistoj tintigas kaj kante
Fajfetas, � haltas fine de ĉiu strofeto, � � � �30
Akrigas ŝtalon: takte frapas marteleto.
Nebulo kovras homojn; sonas nur falĉantoj,
Nevideble, per voĉoj de tintoj kaj kantoj.

Meze, sur grena garbo, ekonomo sidas,
Enue turnas kapon, laboron ne vidas,
Sed rigardas al strato, disiĝo vojara,
Kie okazas io eksterordinara.

Ekde mateno regas moviĝado ia
Nekutima sur vojoj. Veturilo tie
Kampula knare kuras; nobela el ie � � � �40
Pretergalopas klake ĉe dua kaj tria;
El voj� maldekstra oni kurieron vidas�
El dekstra voj� vetkure rajdantoj rapidas
Kaj ĉiuj al diversaj flankoj sin direktas:
Kion signifas tio? ekonom� konjektas.
Li leviĝis el garbo, ekiris al stratoj
Kaj demandis, sed vane: ne haltis vokatoj;
En nebul� preterkuras ĉiu, laŭ fantomo;
Nur aŭdiĝas de hufoj obtuza frapado,
Kaj kio estas stranga, palaŝoj-tintado: � � � �50
Tial ĝojas kaj kune timas ekonomo;
Ĉar, kvankam estis tiam en Litvo kviete,
Pri milit� ĉirkaŭkuris jam famo sekrete,
Kaj pri francoj, Dombrovski, pri Naoleono.
Ĉu militon aŭguris de armiloj sono?
Ekonom� al Juĝisto kuris diri ĉion,
En espero, ke ankaŭ mem li aŭdos ion.

Post kverel� hieraŭa, leviĝis matene,
Pri si mem nekontente, ĉiuj malserene.
Vane Vojski-idino kabalon proponas, � � � �60
Vane oni al viroj ludokartojn donas:
Neniu volas ludi, distriĝi; silente
Viroj fumas, virinoj trikas diligente;
Eĉ muŝoj dormas.

� � � � � � � Vojski klakilon forĵetis.
En kuirejon el la silentej� kuretis.
Tie, de domestrino kriojn li aŭskultis
Kaj kiel kuiristo helpantojn insultis;
Ĝis fine lin ekregis agrabla revado,
Ĉe movo de rostiloj, rostaĵoj-turnado.

Sin ferminte en ĉambro skribis la Juĝisto � � � �70
Ekde maten�; sur sojlo atendis Vokisto.
Juĝist� invokon finis, al Protazo plendon
Kontraŭ Grafo laŭtlegas, koncerne ofendon
De honoro nobela, per insultaj vortoj,
Kaj kontraŭ la Ŝlosisto pro batoj, perfortoj;
Pro minac� ambaŭ ilin, pro kosto afera
Meti en traktregistron[1] ĉe l� juĝo supera;
Invokon komuniki buŝe; memkomprene � � � �80
Antaŭ sunosubiro � Vokisto solene
Streĉis aŭdon kaj manon; li antaŭ invoko
Staris grave, sed ĝoje li saltus en loko:
Ĉe penso pri proceso, li june sin sentis,
Kiel li antaŭ jaroj invokojn prezentis,
Por ricevi tuberon, sed riĉe pagitan.
Tiel soldato, kiu pasigis militan
Vivon, maljune ĝuas hospital�-kvieton,
Ekaŭdas malproksime tamburon, trumpeton,
Krias sonĝe el lito: �Moskvuloj, batalo!�
Saltas per ligna kruro el la hospitalo,
Ke lin apenaŭ kapti povas junflegisto. � � � �90

Protazo tuj surmetis veston de Vokisto.
Tamen li nek ĵupanon, nek kontuŝon prenas:
Al granda juĝparado ili apartenas;
Por vojaĝo lin vestas: rajdopantalonoj
Kaj jako, kies baskojn pere de butonoj
Oni refaldas supren, aŭ genu�-pendigas;
Ĉapon, kun orelumoj, laĉo supre ligas:
Bonvetere por levo, pluve por surtiro.
Tiel vestite prenis li por piediro
Bastonon; ĉar vokistoj, laŭ milit�-spionoj, � � � �100
Antaŭ proces� kaŝiĝas sub diversfasonoj.

Bone faris Protazo, akcelante vojon,
Ĉar ne longe li sentus pro l� invoko ĝojon.
En Soplicovo ŝanĝas sin plano milita;
Al Juĝisto enkuris Vermo enmedita
Kaj diris: �Ve, Juĝisto, pri tiu onklino,
Sinjorin� Telimeno, koketflirtulino!
Kiam Zonjo malriĉa restis infaneto,
Jacek al Telimeno por eduk� ĝin donis,
Aŭdante, ke ŝi estas bona, mondon konis; � � � �110
Kaj mi vidas: ŝi kaŭzas al ni malkvieton,
Intrigas kaj laŭŝajne logas Tadeeton:
Mi ŝin observas; eble ŝi Grafon koketas,
Aŭ ambaŭ. Do pripensu rimedojn, mi petas
Por ŝin forigi; tiel povas kreski klaĉoj,
Skandalo kaj malpaco inter junulaĉoj,
Kio povas traktaton konfuzi subite�.
�Traktat�?� kriis Juĝisto, tree ekscitite,
�Mi ĝin jam finis, ŝiris, kun traktatoj kvite�.
�Jen kio? interrompis Vermo, kie senco? � � � �120
Vi babilas pri nova malpacokomenco?�
�Kulpo ne mia, diris Juĝist�, juĝ� supera
Klarigos, ke malpacon kaŭzis Graf�, fiera
Stultulo kaj Gervazo fripono. Ne plaĉis
Al vi, domaĝe, Pastro, kunmanĝi kastele;
Vi atestus, ke Graf� min ofendis kruele�.
�Kial vi, kriis Vermo, kastelon iraĉis?
Vi scias, mi malamas ĝin; piedo mia
Ne paŝos tien. Ree kverel�! puno Dia!
Rakontu! oni devas aferon glatigi. � � � �130
Tiom stultaĵoj fine tedi min komencas:
Pligravaĵon, ol fari pacojn, mi intencas,
Sed vin ankoraŭ foje pacigos�. � �Pacigi?
� Piedfrape Juĝisto rompis � al damnito
Iru kun via paco! jen monaĥa sprito!
Ĝentile akceptante, nazgvidi min volas!
Sciu moŝto: Soplicoj pri pac� ne parolas,
Sed invokinte, gajnas; ofte familio
Procesadis ĝis sesa la generacio.
Mi kunvokis, tre stulte, laŭ konsilo via, � � � �140
La ĉambelanan juĝon, jam por fojo tria.
Paco de nun ne estos, ne estos! � Kun krio
Li marŝis per piedoj frapante � Krom tio,
Por sia malĝentila kondut� en kastelo,
Li devas min depreki[2], aŭ estos duelo!�
�Sed, Juĝisto, se Jacek sciiĝos pri ĉio?
Li mortos malespere! Pri kastel� ĝis dato,
Ĉu ne sufiĉe kulpis Soplicoj? Ho frato!
Mi eĉ ne memorigu terurakcidenton.
Vi scias ankaŭ: grundoj-parton, Targovico[3] � � � �150
Preninte de Horeŝko, donis al Soplico.
Jacek ĵuris por sia pek� farante penton,
Ĉe absolvo, bienojn redoni, do prenis
Li Zonjon, el Horeŝkoj, malriĉan, subtenis
Ŝin, por eduko ŝia pagis karan renton,
Kun Tadeeto volis ŝin kunigi svate,
Ambaŭ malpaciĝintajn domojn ligi frate
Kaj al heredantino rabaĵon bonvole
Cedi� � �Afero, kriis Juĝisto, ĉu mia?
Mi ne konis, ne vidis lin, pri Jacek sole � � � �160
Iom aŭdis, pri vivo hajdamaka lia;
Mi estis tiutempe retoriklernanto[4]
Poste, ĉe l� Vojevodo, kortega servanto.
Ricevinte bienojn, Zonjon kun volonto
Mi akceptis, edukis zorgas pri estonto,
Laŭ lia vol�. Jam tedas min la historio
Virina! Kial Grafo miksiĝis krom tio
En aferon? kun kia rajto pri kastelo?
Li al Horeŝkoj deka akvo sur kisjelo[5]
Min insultu? Mi cedu, por pacon proponi?� � � � �170
�Frato! gravaj motivoj estas por ĉi tio:
Jacek ja volis filon al armeo doni,
Poste lin hejme lasis: kaŭzo estis kio?
Jen hejme lin Patrujo povos pli bezoni.
Vi aŭdis, kion ĉie jam rakontas oni,
Pri kio mi portadis famojn el ekstere;
Nun � tempo, diri ĉion, nun � jam tempo vere!
Gravaĵo, frat�! tre baldaŭ � milit� de popoloj!
Milito pri Polujo! frat� ni estos Poloj!
Certa milit�! Sendite ĉi tien sekrete, � � � �180
Antaŭpostenojn vidis mi, ĉe Njemen prete:
Napoleon grandegan armeon disponas,
Kian homoj ne vidis, histori� ne konas;
Apud francoj, armeo pola marŝas flanke:
Nia Juzef[6], Dombrovski, agloj flirtas blanke!
Sonu de Napoleon lasta vorto sola:
Trans Njemen! � kaj revivas, frat�, Patrujo pola!�

Okulvitrojn demetis Juĝist�, aŭskultante,
Ne parolis, la pastron fikse rigardante,
Eksopiris profunde; eklarmis okulo� � � � �190
Fine li ĉirkaŭkaptis kolon de Kvestulo:
�Mia Vermo, vokante, sed ĉu estas vere?
Mia Verm�, ripetante, sed ĉu estas vere?
Tro ofte ni trompiĝis! Famo sin etendis:
Napoleon jam venas! kaj ni jam atendis.
Oni diris: En Krono[7] � li, Prusuj� venkita,
Li enpaŝas! Kaj iris li � al pac� Tilzita![8]
Estas ver�? Vi ne trompas vin mem pri ĉi tio?�
�Ver�, vokis Vermo, kiel en ĉielo � Dio!�
�Benata estu buŝo tion anoncanta! � � � �200
Diris Juĝisto, manon alsupre levanta.
Vi ne bedaŭros, Vermo, ĉi tiun sendaĵon,
Nek monaĥejo: ducent ŝafojn, elektaĵon,
Ricevos monaĥejo. Pastro, vi aplaŭdis
Hieraŭ kaŝtanulon, brunĉevalojn laŭdis:
Do ambaŭ veturile tiros la Kvestulon.
Hodiaŭ vi laŭplaĉe petu, mi postulon
Ne rifuzos. Sed Grafo min tree ofendis;
Do lasu ĉi aferon; invokon mi sendis;
Ĉu konvenas?�

� � �  � � � � � � Plektinte manojn, Pastro miris, � � � �210
Rigardis lin kaj ŝultrojn movinte, rediris:
�Dum Napoleon portas al Litvo liberon,
Dum tuta mondo tremas, vi, proces�-aferon
Pripensante, post ĉio aŭdita kvietos?
Anstataŭ agi, frato, vi manojn kunmetos?�
�Agi, kiel?� demandis Juĝisto � �Do tion
Vi ne legis el mia okulo? Nenion
Ankoraŭ pri ĉi tio via koro diras?
Se da Soplica sango eĉ guto rondiras
En vi, pripensu: Francoj batas el-antaŭe � � � � �220
Kaj, se leviĝus dorse popolo ĉirkaŭe?
Ekhenu la Postkuro[9], muĝu samogita[10]
La Urso! � Se almenaŭ milo bonarmita,
Eĉ kvincento atakus dorse la moskvulojn
Kaj ĉirkaŭe etendus de leviĝo brulojn;
Se ni kanonojn, signojn de Moskvo akirus,
Venkintoj al renkonto de savantoj irus?
Napoleon demandas, vidante taĉmentojn:
Kia arme�? � Ni krias: Polaj insurgentoj
Imperiestro! Litva volontuloj-vico! � � � � �230
Li demandas: Ĉefestro? � Juĝisto Soplico!
Kiu poste aludus eĉ pri Targovico?
Frat�, dum Ponaroj staros kaj Njemeno fluos,
En Litvo de Soplicoj nomo fame bruos;
Nepojn, pranepojn montros Jagjel�-metropolo[11]
Per la fingroj, dirante: jen Soplico, polo,
El farintoj unue la insurekcion!�

Juĝist� rediris: �Malpli grave estas, kion
Homoj diras; mi laŭdojn neniam avidas
Mi � senkulpas pri fratopekoj, dio vidas. � � � �240
Mi ne multe miksiĝis politik�-aferon,
Plenumante oficon kaj plugante teron.
Nobel�, mi volus lavi domomakulaĵon,
Kiel polo, por lando mi farus gravaĵon,
Eĉ vivon donus. Estis mi sabrul� negranda,
Tamen de mi prenadis homoj ankaŭ batojn;
Oni scias, ke iam, dum sejmet� pollanda,
Mi provokis kaj vundis du Buzvikojn, fratojn,
Kiuj� sed malpli grave. Do prefere diru,
Ĉu necesas, ke tuje ni en kampon iru? � � � �250
Pafistoj kolektiĝos; pulvo � en tenejo;
Kelk kanonetojn havas pastr� en prepostejo.
Mi memoras, ke lancoĵetilojn Jankjelo
Havas kaj ilin doni promesis al celo.
Ĵetilojn li venigis en pakoj sekretaj
El Krolevjec[12] teniloj estos baldaŭ pretaj.
Sabroj estas; nobeloj sidiĝos sursele,
Mi kun la nevo fronte, kaj � estos iele!�

�Pola sango! � tuŝite vokis Bernardino
Kaj etendinte brakojn, premis lin al sino � � � � �260
Vera Soplic�! Vi lavos laŭ destino Dia
Pekojn de senhejmulo, vaga frato via.
Mi ĉiam vin estimis; sed mi amas nune
Vin tiel, kvazaŭ estus ni du fratoj kune.
Tro frue por kampiro: ni ĉion preparos;
Mi mem difinos lokon, tempanoncon faros.
Car� kurierojn sendis al Napoleono,
Peti pacon; sed oni militon deklaros,
Ĉar princo Juzef� aŭdis de sinjor� Binjono[13]
Franc�, el imperiestraj konsil�-konfidantoj, � � � �270
Ke tute vanaj estas ĉi tiuj traktatoj;
Estos milito. Sendis min princ� por sekretaj
Sciiĝoj, kun ordono, ke Litvanoj pretaj
Estu pruvi, ĉe veno de Napoleono,
Ke ili volas ree kuniĝi kun Krono,
Kaj postulas starigon de Poluja trono.
Dume, dum Graf� paciĝu. Li estas strangulo,
Iom fantaziema, sed bona junulo,
Honesta polo; estas necesa ĉi tia;
Strangulojn tre bezonas temp� revolucia. � � � �280
Mi scias ĝin laŭ sperto; taŭgas eĉ stultulo,
Sed honesta, kaj kiam regas lin saĝulo.
Graf� sinjor�, ĉe nobeloj ĝuas grand-respekton,
Tuta distrikt� leviĝos kun li al ribelo;
Ĉar konante lin, diros ja ĉiu nobelo:
Certa afer�, ĝi havas sinjoroj-protekton.
Mi iros tuj�� � �Unue li al mi turniĝu,
Diris Juĝist�, ĉi tien venu, senkulpiĝu;
Mi pliaĝas kaj estas ĉe ofico mia!
Kaj pri proceso estos juĝ� arbitracia�� � � � �290
Pastro krakfermis pordon. �Bonvojaĝon!� diris
Juĝist�.

� � �  � � � En kalamaŝkon[14] salte Verm� eniris,
Vipas ĉevalojn, tiklas flanke per gvidilo;
En nebul� malaperas flirte veturilo;
Nur monaĥa brungriza kapuĉ�, dum veturo,
Iam leviĝas, kiel super nub� vulturo.

Vokist� pli frue iris jam al Grafa domo.
Kiel vulp� sperta, kiun logas lardaromo,
Kuras, sed konas ruzan pafistoj-sekreton,
Iam haltas, sidiĝas, levas vosttufeton, � � � �300
Per ĝi ventume venton en naztruojn prenis,
Demandas ĝin, ĉu manĝon pafist� ne venenis:
Protaz� el voj� deiris, ĉe fojno irante,
Ĉirkaŭ domo, en mano bastonon tenante,
Ŝajne vidas, ke ie brut� domaĝon faras.
Li tiel laŭirante, ĉe ĝardeno haltis,
Kliniĝis, kuras, ŝajne krekon li postflaras:
Ĝis trans baril� subite en kanabon saltis.

En ĉi verda, odora, densa arbustaro,
Ĉirkaŭ dom� estas certa rifuĝ� al bestaro � � � �310
Kaj homoj. Renkontite, ĉe brasik� leporo
Saltas en kanabejon kaŝiĝi sekure;
Pro densaĵo, ne sekvos ĝin vertrago kure,
Nek ĉashundo postflaros pro forta, odoro.
En kanabon servisto forkuras de bato
Kaj sidas, ĝis sinjoro koleros ĝis sato.
Forkurinta rekruto ofte tie sidas,
Kiam lin registaro en arbar� insidas.
Kaj tial dum batalo, invado kaj trado[15]
Ambaŭ partioj celas, kun granda penado, � � � �320
Okupi pozicion en kanab�-tereno,
Kiu tiriĝas fronte ĝis dom� de bieno
Kaj ŝirmas tuŝigante poste kun lupolo
Atakon, cedon antaŭ malamik�-patrolo.

Protaz� ektimis, kvankam tre kuraĝa homo,
Ĉar al li memorigis kanaba aromo,
Kion diversokaze li spertis ofice
Kaj kion kanabejo atestis laŭvice:
Lin foje invokita nobel� Dzindoleto
Devigis per metita al brust� pistoleto, � � � �330
Rampi sub tablon, boji hunde, revokante,
Ĝis Vokist� en kanabon saltis, pen-spirante.
Kaj poste Volodkoviĉ [16], fiera brutalo,
Perfortant� de sejmetoj kaj de tribunalo,
Akceptinte invokon, akton dispecigis,
Hajdukojn kun bastonoj ĉe pordo starigis,
Nudan rapiron levis super lian kolon,
Kun kri�: por savi kapon, manĝu protokolon!
Ŝajne Vokisto manĝi komencis prudente,
Ĝis tra fenestro saltis kanabon momente. � � � �340

Jam ne estis kutimo en litva bieno,
Ŝirmi sin de invokoj per sabro, rimeno;
Apenaŭ iam aŭdis Vokisto insulton:
Sed Protazo pri tio sciis nur malmulton,
Delonge ne estinte invokoj-portisto,
Kvankam li ĉiam preta, petis kun insisto;
Sed respekte al aĝo, Juĝisto rifuzis
Liajn petojn, hodiaŭ akceptinte, uzis
Lin pro urĝa bezono.

� � �  � � �  � � � � � � Atentas Vokisto �
Mallaŭto � En kanabon manojn enŝovante, � � � �350
Li disklinas trunketoj-densaĵon, naĝante
En legom�, kiel akve mergiĝas fiŝisto.
Li eliĝis � mallaŭto. � Ĉe dom� li insidas �
Mallaŭto � tra fenestroj internon li vidas �
Malplene � time paŝas li al enirejo,
Levas anson � malplene, kiel en sorĉejo.
Li prenas akton, legas laŭte sian temon;
Ĵus li aŭdis radbruon kaj sentis kortremon,
Volis forkuri; trafis lin iu subite:
Feliĉe, ke konato! Verm�! Ambaŭ ekmiris. � � � �360
Grafo kun sekvantaro videble foriris
Rapide, ĉar li pordon lasis malfermite;
Li armis sin: sur planko jen apogpafiloj,
Kuŝas dutuboj, plue ĉanoj kaj ŝargiloj,
Serurist�-iloj; oni riparis armaĵojn;
Pulvo, papero: oni faris pafŝargaĵojn.
Graf� ĉasiris kun tuta anar� de bieno�?
Sed kial manarmiloj? Rusta sabro tie
Kuŝas sen klingo, tie spado sen rimeno:
El difektaĵo, oni elektis ĉi tie, � � � �370
Eĉ serĉis en malnova armil�-magazeno.
Vermo paftubojn, spadojn rigardis atente,
Poste al bienkorto foriris silente,
Por demandi servistojn pri Grafo � malplene.
Du maljunajn virinojn li eltrovis pene
Kaj aŭdis, ke sinjoro anaron kolektis
Kaj armite al Dobĵin sur voj� sin direktis.

* * *
Fama estas en Litvo Nobelej� Dobĵina,
Pro nobeloj-kuraĝo, belec� nobelina.
Iam riĉa, multhoma, ĉar kiam Jan Tria [17] � � � �380
Armeigon anoncis per vergoj [18] kun sia
Standard�, el Dobĵin sole, aperis sescento
Da nobelar� armita. Hodiaŭ la gento
Malpli nombra kaj riĉa. Kiel korteganoj,
En arme�, ĉe invadoj, sejmetoj � gentanoj
Kutimis vivi iam facilemerite;
Hodiaŭ, mem labori por si, devigite,
Kiel kampuloj! sole kitelon ilian
Ne portas, sed kapoton blankan, nigrestrian,
Kaj dimanĉe kontuŝon. Vesto nobelina, � � � �390
Plej malriĉa, alias ol jup� kampulina:
Irante en drelikaj, aŭ perkal�-robetoj,
Brutaron paŝtas ne en bast-, sed led-ŝuetoj,
Tranĉas grenon, eĉ ili ŝpinas en gantetoj.

Diferencis Dobĵinaj de litva frataro,
Laŭ lingvo, kresko, kiel laŭ formo aspekta.
Pura sango leĥida[19]; laŭ la nigra haro,
Alta frunt�, nigrokuloj, agla naz� malrekta;
El ter� Dobĵina[20] venis la antikva gento;
Kaj kvankam Litve sidis de jaroj-kvarcento, � � � �400
Flegis mazurajn morojn kun lingva akcento.
Se al sia infano iu nomon donas,
Kutime al baptato Kronano [21] patronas:
Sankta Bartolomeo, aŭ Sankta Mateo;
Mate� nomiĝas filo de Bartolomeo
Kaj Bartolo la filo de Mate�. Virinoj
Ĉiuj baptitaj estas Kaĥnoj kaj Marinoj.
Do por orientiĝo en miksaĵo tia,
Oni donis alnomojn, laŭ merito ia
Aŭ difekto, al viroj kiel al virinoj. � � � �410
Nobelo estis ofte kelknome konata,
Por signo de estimo, aŭ eco malŝata;
Okazis, ke samulo en Dobĵin alie,
Kaj alinome famis ĉe najbaroj ie.
Per imito, aliaj najbar�-nobeletoj
Ornamis sin alnome per ĉi �sobriketoj�.
Nun ilin preskaŭ ĉiu famili� alprenis;
Malofte iu scias, ke ili devenis
El Dobĵin, laŭ neceso, dum lando cetera
Stultimitis kutimon, sen bezono vera. � � � �420

Do Mateo Dobĵinski, kiu en frontloko
Staris ĉe l� gent�, nomiĝis surpreĝeja Koko.
Sed kiam jaro sepcent naŭdek kvara venis,
Li, ŝanĝinte, alnomon Ĉe-flanko alprenis;
Ankaŭ Kuniklo[22] nomas lin Dobĵino-anoj
Kaj Mate� de Mateoj titolis litvanoj.

Kiel li genton, lia dom� al nobelejo
Regis, starante inter drinkej� kaj preĝejo.
Ŝajne malriĉo loĝas en lia bieno:
Pordego � sen flugiloj, sen baril� � ĝardeno � � � �430
Nesemita; sur bedoj � betular� malaĝa.
Tamen mastraĵo ŝajnas rezidej� vilaĝa,
Ĉar estas plej bonforma kaj plej etendita;
Dekstra, loĝeja flanko el brik� masonita;
Flanke tenej�, grenejo, staloj, tutproksime,
Amase, kiel estas ĉe nobel� kutime.

Ĉio malnova, putra. De l� domotegmento
Brilis kvazaŭ ladaĵo per verda pigmento,
Per musko, herbo, vente altbalanciĝanta.
Sur garbej�-pajltegmento � ĝardeno pendanta; � � � �440
Diversa herb�, urtiko, kokos� ruĝkorala,
Flava vebask�, kolora kvast� merkuriala,
Nestoj de divers-birdoj; en mansardoj estas
Kolombejoj; hirundoj en fenestroj nestas.
Blankaj kunikloj saltas ĉe sojl�, sur herbejo;
Mallonge, domo: kvazaŭ kaĝ� aŭ kuniklejo.

Antaŭe fortikaĵo! Da postsignoj plene,
Ke ĝi atakegojn spertis kelk-revene:
Ĉe pordego, en herbo, ĝis nun kuŝas granda,
Kiel kapo, kuglego el kanon� svedlanda. � � � �450
Antaŭtempe, pordega flugil�, malfermata,
Estis ĉe l� kuglo, kiel ĉe ŝton�, apogata.
Sur korto, el herbaĉo kaj foli� absinta,
De kelkdek krucoj resto leviĝas putrinta,
Sur nebenita tero: do, enterigite
Ĉi tie kuŝas, kiuj pereis subite.
De dom�, tenej�, grenejo muroj rigarditaj
Proksime, estis funde ĝis supro punktitaj,
Kvazaŭ de nigr-insektoj: en makulo ĉia
Sidiĝis kuglo, kiel burd� en kavo sia. � � � �460

Ĉe l� pordoj: ansoj, najloj, hokoj � detranĉitaj
Estas ĉiuj, aŭ dense per sabro signitaj.
De Zigmunt-sabroj[23] hardon oni tiel provis
Kaj per ili detranĉi najlkapetojn povis,
Aŭ tranĉi hokon, kiu klingon ne ekfendis.
Super Dobĵinaj pordoj gentblazonoj pendis;
Sed armaturon[24] kovris � fromaĝoj-bretaro
Kaj dense superkrustis hirundoj-nestaro.
En interno de domo, veturilej�, stalo,
Ĉie armaĵoj, kvazaŭ malnovarsenalo. � � � �470
Sub tegmento da grandaj kaskoj pendas kvaro.
Ornamoj de Marsfruntoj; nun Venusbirdaro[25]
Kolomboj, idojn nutras en ili. En stalo,
Super krib�, etendiĝas kiras�; por ĉevalo
Kiel en ŝtupetaro, en kiras�-ringaro
Kuŝas, de knab� metate, herbo trifolia.
En kuirej�, rapirojn virino malpia
Malhardis, uzis ilin anstataŭ rostilon;
Per bunĉuk�[26] el Vieno, la ekspedicia
Akir�, ŝi senpolvigas manomuelilon.
Ĉie elpelis Marson Ceres, la mastrino, � � � �480
Kun Pomon�, Flor�, Vertumno[27] regas en Dobĵino,
Super domo, garbejo kaj tenej� de greno.
Sed hodiaŭ diinoj cedu: jen reveno
De Mars�.

� � � � � Sendit� en Dobĵin� tagiĝe aperis,
De kaban� al kabano rajde kurieris
Kaj kiel por servuto vekis. Nobelfratoj
Sin levas; hompleniĝas nobelejostratoj;
En drinkej� oni krias, prepostejo helas;
Ĉiuj kuras, demandas: kion oni celas?
Maljunaj konsiliĝas, junaj ĉevalojn selas; � � � �490
Virinoj baras, knaboj baraktas kaj krias,
Volas kuri, batiĝi, kun kiu? ne scias,
Do restas. En loĝejo de pastro Dobĵina
Daŭras konsil�, terure konfuza, senfina,
Ĝi decidis, ĉar oni ne povas konsenti,
Tutaferon al patro Mateo prezenti.

Mate�, aĝulo vigla, jam sepdekdujara,
Maltakreska, antaŭe konfederat� Bara[28].
Anoj kaj malamikoj memoras tre bone
Lian damaskan[29] sabron, kurbiĝan duone, � � � �500
Per kiu lancojn tranĉis li, kiel pajleton,
Kaj kiun ŝercmodeste li nomis vergeton.
Li fariĝis reĝano el konfederato,
Tenis kun Tizenhaŭzo[30] trezorist� de l� ŝtato:
Sed kiam reĝon gajnis Targovic�-partio,
Ree Mate� forlasis reĝon; kaj pro tio,
Ke li ofte partion ŝanĝis, li per moko
Nomita iam estis surpreĝeja Koko;
Ĉar li turnis flageton, kiel Kok�, laŭvente
Kaŭzon de ŝanĝoj vane vi serĉus atente:
Eble, Mate� militon tro amis; venkite,
El unu flank�, al dua batali rapidis?
Eble li politikon penetris spirite
Kaj iris, kie bonon de l� Patrujo vidis?
Kiu scias! Sed certe li neniam sentis
Laŭddeziron, malnobla gajno lin ne tentis,
Kaj neniam li sekvis moskveman partion;
Eĉ vidi ruson, sentis li antipation,
Do, post landpartigo, hejme sidis konstante,
Kiel urs� en arbaro, ungegon suĉante. � � � �520

Lastfoje li militi iris kun Oginski,
En Vilnon, kie servis ambaŭ sub Jasinski;
Kun verget� li kuraĝomiraklojn atingis,
El Prag-remparoj sola malsupren sin svingis
Al defend� de lasita sinjoro Pocjejo[31]
Kun siaj vundoj, dudek tri, sur batalejo.
Litvo pensis, ke ambaŭ falis mortigite:
Revenis ambaŭ, kiel kribrilo pikite.
Sinjoro Pocjej havis honestan intencon,
Doni al defendinto riĉan rekompencon: � � � �530
Por dumviva uzado kvinkaban�-bienojn
Kaj kiel jaran renton, oran milflorenon.
Sed Dobĵinski reskribis: �Pan Pocjej Macjejon,
Bonofarinton havu, ne Maciej Pocjejon�.
Li rifuzis bienon, pagon de sinjoro
Kaj reveninte, vivis de propra laboro,
Farante abelulojn, brutokuracilojn,
Por foiro perdrikojn logis en kaptilojn
Kaj ĉasis bestojn.

� � � � � � � � � � � � Tute ne mankis Dobĵine
Kleraj aĝuloj, kiuj sciis eĉ latine � � � �540
Kaj june en palestro lertiĝis krom tio:
Estis pli riĉaj, sed en tuta familio,
Macjek, simplul� malriĉa, �is plej estimata,
Ne nur sabrul�, per sia verget�, famigata,
Sed kiel homo saĝa, kun certopinio,
Kun kono de hejmlanda kaj genthistorio;
Li same konis leĝon, kiel mastrumadon,
Sciis pafist�-sekretojn kaj best-kuracadon.
Oni al li aljuĝis (pastro neas tion)
Strangan, de superhomaj aferoj, konscion. � � � �550
Certe, ke veterŝanĝojn li bone komprenas
Kaj pli ofte, ol mastra kalendar�, divenas.
Tial, ĉu por komenci semadon sur bedo,
Ĉu grenon ekrikolti, ĉu dum ŝipekspedo[32]
Antaŭ proces�, aŭ iel interkonsentante,
Nenion oni faris sen konsilo lia.
Maljunulo ne celis al influo tia;
Kontraŭe, por seniĝi, gastojn mallaŭdante,
Plej ofte sen respondo puŝis for el domo.
Li konsilis malofte, ne al ĉiu homo; � � � �560
Nur en aferoj gravaj eksterordinare,
Li diris opinion sian, vortavare.
Supoze li hodiaŭ part-prenos volonte
Kaj persone stariĝos ekspedici�-fronte,
Ĉar li interbatiĝon amis en juneco
Kaj estis malamiko de la moskva speco.

Maljunul� sur soleca korto ĵus promene
Kantetis: �Kiam suno leviĝas matene�[33]
Kaj estis tre kontenta, ke iĝis serene;
Ĉar la densa nebulo alsupre ne iris,
Kiel kutime, kiam nuboj sin kuntiris, � � � �570
Sed falis. Al nebulo manojn vent� etendis,
Glatige tuŝis, sterne sur kamparon sendis;
Dume suno elsupre brilas milradie,
Teksas fonon arĝente, ore, ruĝostrie,
Kiel paro da majstroj en Sluck faras zonon[1:36]:
Virgino, ĉe teksilo, trasilkigas fonon,
Malglatigas: elsupre teksisto, dum tio,
Ĵetas al ŝi fadenojn el oro, arĝento,
Purpur�, kreante florojn: tiel teron vento
Per nebul� ĉirkaŭŝpinis, teksis sunradio. � � � �580
Mateo finis preĝojn kaj varmiĝis sune;
Jam sian mastrumadon li komencas nune,
Portis herbon, foliojn, ĉe domo sidiĝis
Kaj fajfis: tuj kunikloj svarm� el ter� ŝpruciĝis.
Kiel narcisoj, super herbon ekflorante,
Blankas longaj aŭdiloj; sub ili, brilante,
Tralumas okuletoj, kiel sangrubenoj,
Broditaj en veluron de herbokusenoj.
Kunikloj staras rekte kaj ĉiu atente
Rigardas; blanklanuga ar�, fine momente, � � � �590
Brasik�-logite, saltas al aĝulo kure
Sur piedojn, genuojn, ŝultrojn; li plezure,
Mem blanka laŭ kuniklo, bestetojn arigas
Kaj per mano la varman lanugon glatigas;
Per dua man� li ĵetas el ĉapo milion;
Paseroj el tegmentoj falas, faras krion.

Subite, dum aĝulon amuzis festeno,
Kunikloj malaperis en herba tereno;
Paseroj, senhavuloj, flugis al tegmentoj,
Ĉar al bien� rapide paŝis novklientoj. � � � �600
De nobelar�-amaso, el la prepostejo,
Senditoj, pro konsilo, venis al Macjejo,
Kaj de fore salutis malalte-kapkline:
�Laŭdatu Jezu-Kristo� � �Eterne, senfine�,
Respondis maljunulo; poste informite
Pri gravec� de l� sendaĵo, li gvidas invite
En kabanon, sur benko sidiĝi proponas.
Meze, stare, raporton ĉefsendito donas.
Dume ĉiam pli dense venis nobelaroj,
Dobĵinski-j preskaŭ ĉiuj, krom multaj najbaroj � � � �610
El ĉirkaŭnobelejoj, kun kaj sen armiloj,
En kalamaŝkoj, briĉkoj[35], rajde kaj starigas
Veturilojn, ĉevalojn al betuloj ligas,
Rondiras, volus aŭdi iron de konsiloj;
Jam pleniginte ĉambron, en vestibl� ariĝas,
Aŭskultas, en fenestrojn per kapoj premiĝas.



Libro VII. � Interkonsilo

Savaj konsiloj de Bartek, nomata Pruso � Soldata voĉo de Macjek Baptisto � Publika voĉo de sinjoro Buĥman � Jankjel konsilas al konkordo, kiun Fendilo tratranĉas � De Gervazo parolado, el kiu montriĝas grandaj efikoj de sejma elokventeco � Protesto de maljuna Macjek � Subita alveno de milita sukurso rompas la interkonsilon � Hejse, kontraŭ Soplicoj!

Vice, Bartek sendito sian vorton diris
Ĉar li ofte per ŝipo en Prusujon iris,
Tial de samgentanoj li Pruso nomatis,
Laŭŝerce, ĉar li prusojn malamis, kaj ŝatis
Nur priparoli. Homo, progresinta aĝe,
Kiu multe da mondo vizitis vojaĝe,
De gazetoj leganto, politik�-konscia,
Povis multe klarigi per konsilo sia.
Li tiel finis:

� � � � � � � � �Tio estas help� ne vanta,
Sinjor� Mateo, mia frato, bonfaranta � � � �10
Patro kvazaŭ de ĉiuj ni. Mi al francaro
Fidus milite, kiel al atutoj-kvaro:
Nacio militema; post Koscjuŝko nia
Ne estis en la mondo militist� genia,
Kiel imperiestro, granda Bonaparto.
Mi memoras de francoj transiron de Varto[1];
Mi estis eksterlande, pro komerco mia
Kun urbo Gdansk[2], en mila-okcent-sesa jaro;
En land� Poznanja loĝas mia parencaro,
Kiun mi vizitiris; do kun Pan Jozefo � � � �20
Grabovski[3], li nun estas regimenta ĉefo,
Kaj tiam en vilaĝo vivis oportune
Ĉe Objezjeĵe, ambaŭ ni ĉasadis kune.
En Grand-Polujo estis paco; famo kura
Venis, foje subite pri batal� terura.
Kuriere leteron alsendis Todven-o:
Grabovski, ĝin leginte, kriis: �Jena! Jeno! [4]
Prusoj � kape batitaj, gajnita batalo!�
Mi tuj, por danki Dion, saltis de ĉevalo
Kaj genuiĝis� Urbon ambaŭ ni post tio � � � �30
Veturinte, ŝajnigas scii pri nenio;
Kaj jen ni vidas: ĉiuj Landratoj, Hofratoj, [5]
Komisarioj, ĉiuj similaj hundfratoj,
Salutas nin malalte; ĉiu tremas, palas,
Laŭ prusa blato, kiu sur brogaĵon falas.
Ni ridas, frotas manojn kaj humile petas
Novaĵojn: kion oni pri Jena ripetas?
Ili ektimis, miras, ke ni jam eksciis
Pri malvenko kaj aĥ-herr-gott-o-vee![6] kriis,
Mallevis nazojn, kuras domen, for el tie� � � � �40
Konfuzo, interpuŝo! polaj vojoj ĉie
Pleniĝis; forkurantoj svarmas formikare,
Tiras siajn vagenojn, ĉe ni populare
Nomatajn veturiloj; geprusoj kun vestoj,
Kun pipoj, kafokruĉoj, plumlitoj kaj kestoj
Forkuras. Ni mallaŭte faras konsiliĝon:
Sur ĉevalojn! konfuzi prusan retiriĝon!
Hej! Landratojn nukbati, Hofratojn ripŝiri,
Kaj Herrojn oficirojn je harcopfoj[7] tiri!
Generalo Dombrovski venis Poznanion: � � � �50
Imperiestr� ordonis la insurekcion!
Dum semajno prusaĉojn leviĝo popola
Balais, ke ne restis eĉ nur unu sola!
Se tiel lerte, vigle, turniĝus litvanoj,
Por regali moskvulojn per tiaj ŝvitbanoj!
Nu, Mateo? Se Moskvo kverelas malsprite
Kun Bonaparte: tiu ne ŝercas milite:
Plej granda mondheroo! sennombra armeo!
He, kion pensas patro, Reĝeto, Mateo?�

Li finis. Ĉiuj tiam verdikton atendis � � � �60
De Mate�. Li eĉ kapon ne movis, etendis
Nur manon kaj ĉe-flankon ekbatis: laŭ vido
Li serĉis sabron. (Ekde Pollando-divido
Jam sabron li ne portis, sed ĉe rememoro
de Moskvo, manon metis, laŭ malnova moro,
Ĉe flanko: kvazaŭ �vergon� li kaptus batale;
Do oni lin Ĉe-flanko nomis ĝenerale.)
Li levis kapon: ĉie ekregis silento;
Tamen Mateo, malgraŭ komuna atento,
Ree mallevis kapon kaj brovojn kuntiris. � � � �70
Fine li aŭdiĝante, ĉiun vorton diris
Malrapide kaj kapon balancis laŭ senco:

�Silentu! la novaĵo el kie devenas?
Kiel proksime francoj? ĉefkomandon tenas�?
Ĉu, kie, kial iĝis militokomenco?
Kie tramarŝos francoj? Kun kia potenco?
Arme�-specoj? scianto parolu pri jeno!�

Silente sin rigardis vice la kunveno.
�Mi, diris Prus�, konsilus la pastron atendi,
Vermon, de li devenas ĉi tiu novaĵo; � � � �80
Dume certajn spionojn al la limo sendi,
Kaj mallaŭte armiĝi en la ĉirkaŭaĵo,
Kaj dume tut-aferon singardeme gvidi,
Por neniel al Moskvo intencojn perfidi��

�Atendi? sendi? mendi?� dua Macjek krie
Interrompis, baptita Aspergist� alie,
Laŭ bastonego, kiun li kunportis ĉie
Kaj nomis aspergilo. Tiun li starigis
Antaŭ si, ambaŭ manojn sur globo pendigis.
Manapogis mentonon: �Prokrasti! veturi!
Konsiliĝi! Hem, trem, brem kaj poste forkuri! � � � �90
En Prusuj� mi ne estis; prudento tiela
Bona por prusoj, mia prudento � nobela.
Do mi scias: por bati � kaptu aspergilon,
Kaj por morti � alvoku de pastro konsilon!
Mi vivu, batu! Pastron? kvazaŭ ni � bubaro?
Por kio Verm�? Antaŭen! ni estu vermaro,
Mordu Moskvon! Spionoj? Hem, trem, brdem, por klaĉoj?

Tio pruvas � ke estas vi maljunulaĉoj,
Tut-netaŭgaj! He, fratoj! ĉashundo � postflaru,
La Bernardino � kvestu! mi � aspergon faru! � � � �100
Aspergi!� � Bastonegon sian li svingetis,
Kaj kriantar�: �Aspergi! aspergi!� ripetis.

Baptist�-partion prenis Bartek, la Razilo,
Laŭ tre maldika sabro, kaj Mate�, Verŝilo,
Laŭ apogtub�, el kies vastgorĝo facile
Dekdu kuglojn ŝprucigis li, kvazaŭ verŝile.
�Vivu Baptisto!� kriis ambaŭ. Prus� dum tio
Ekparolis, sed ĉesis pro rido kaj krio.
Oni kriis: �For! prusoj, timuloj, for paŝu!
En Bernandan kapuĉon timulo sin kaŝu!� � � � �110

Tiam Mate� maljuna ree kapon levis,
Do bruparoloj ree mallaŭtiĝi devis:
�Ne moku Vermon; konas mi pastraĉ�-ruzulon;
Ol vi, pli grangan nukson ĉi vermet� mordetis.
Nur foje mi lin vidis: mi rigardon ĵetis
Kaj rekonis birdeton; li turnis okulon,
Time, ke mi konfesprenos lin pro io;
Sed � afero ne mia, longa historio!
Li ne venos, do vane voki kapuĉulon
Se de tiu ĉi venis tuta novaĵeto, � � � �120
Kion ĝi celas? estas diablo pastreto!
Se, krom tiu novaĵo, vi scias nenion,
Do kial vi alvenis kaj volante kion?�

�Militon!� kriis oni � �Kian?� � �Kun la caro,
Militon kun moskvuloj! Kontraŭ moskvularo!�

Pruso vokis kaj voĉon pli alte levis,
Kapoklinis, ĝis fine aŭskulton ricevis,
Parte per voĉo alta, kriema akiris.

�Mi volas bapti! bruston frapante li diris;
Kvankam sen aspergilo, per ŝipstango mia, � � � �130
De mi ricevis bapton prusoj-kvar� ebria,
Volinta min dronigi, ĵeti en Pregelon�.[8]
�Bravul�! diris Baptist�, bone aspergis felon!�
�Sed dolĉa Jezu! oni havu la konscion,
Kie batali? kial? homoj sciu tion,
� Vokis Prus� � ĉu popolo volos kune iri?
Kien iri? ni tion eĉ ne scias diri.
Fratoj, nobelaj moŝtoj! ni agu prudente!
Ni faru ĉion plane, bonorde, konsente!
Por militi: ni ligu konfederacion[9], � � � �140
Sub ies estrbastono; kie fari tion?
En Grand-Polujo vidis ni la retiriĝon
Prusan, do ni sekrete faris konsiliĝon,
Armis nin kaj preparis kampular�-leviĝon;
Prete, ni de Dombrovski ordonon ricevis:
�Sur ĉevalon!� kaj ĉiuj samtempe sin levis!�

�Mi petas voĉon! vokis Klecka Rajtigito,
En germana[10] vestaĵo, homo juna, bela,
Nome Buĥman, sed polo, Poluja naskito;
Ne certe, ĉu devene li estis nobela; � � � �150
Oni lin ne demandis, en ĉiu rilato
Estimante: li servis ĉe litva magnato,
Estis bonpatrioto kaj plena de scio;
El fremdlibroj lerninte pri ekonomio,
Bienojn administris li orde, kun plano;
Pri politik� prudente konkludis Buĥmano,
Belskribis, fluparolis, lerte argumentis,
Do kiam li komencis, ĉiuj eksilentis.
�Mi petas voĉon!� diris li, kraĉotusinte,
Kliniĝis kaj eksonis per vortoj beltinte: � � � �160

Preopinantoj[11] miaj tuŝis elokvente
Ĉiujn decidajn punktojn, kaj, ĉefamomente,
Diskuton sur pli altan levis pozicion;
Do en unu fajrujon mi kunprenu ĉion:
Trafe ĵetitajn pensojn, gravajn argumente,
Ke kontraŭopinioj kuniĝu konsente.
Du partojn en diskuto tuta mi ekvidis
Kaj mi sekvos partigon, kiel vi dividis.
Unue: kial devas leviĝi la lando?
Kiasence? jen viva unua demando; � � � �170
Dua koncernas regon kaj revolucion.
Divido � trafa; prenus mi inverse tion.
Ni esencon de rego komprenu unue,
El ĝi leviĝocelon mi deduktos plue.
Pri rego, se okule homar�-historion
Mi trakuras, do tiam mi perceptas kion?
En arbaroj sovaĝe vagas homgenero.
Kaj ĝin kolektas, ligas komuna danĝero,
Pripenso de defendo; jen konsilapero.
Ĉiu parton de propra liberec� demetas � � � �180
Por bon� komuna: tiel statuto jam pretas;
El ĝi elfluas, kiel el fonto torento,
Ĉiuj leĝoj: formiĝas rego per konsento,
Neniel devenante el la volo Dia;
Do regecon apogas kontrakto socia,
Rego-divido estas nur sekva momento��

�Kaj jen estas kontrakto! [12] Minska aŭ Kijova?
Diris Mate� maljuna � Babin-rego nova! [13]
Sinjor� Buĥman, ĉu caron al ni trudis Dio
Aŭ diablo, neniu kverelos pro tio; � � � �190
Vi diru, kiel caron forigu nacio�.

�Jen, kriis Aspergisto, malfacil� en kio!
Se mi ekzemple povus salti pli facile
Al tron�, kaj plaŭd! surŝpruci caron aspergile,
Tiam li ne revenus sur Kijova trakto[14],
Nek sur Minska, nek ia Buĥmana kontrakto;
Nek lin pop� diapove, nek mem Belzebubo
Revivigus� Aspergas ĉiu brava bubo!
Sinjor� Buĥman, vi moŝto, elokventon havas,
Sed elokvento � ŝum, drum[15]: kaj aspergo gravas�.

�Jes, jes!� manojn frotante, Bartek la Razilo, � � � �200
De Baptisto al Macjek kuris laŭ teksilo-
Boben�, el unu flank� al dua: �Nur kun vergo
Vi Macjek�, kaj vi Macjek�, kun il� de aspergo,
Konsentu, kaj je Dio, vere, moskvan bandon
Ni splitigos; mi iros sub Vergo-komandon�.

�Komand�, diris Baptisto, bona por parado;
Ĉe ni estis komando en Kovna brigado,
Tre konciza: Timigu, ne timu; atingu
Per bato, mem evitu baton; dense svingu
Ŝaĥ, maĥ!� [16] � Razilo pepis: �Bona regularo! � � � �210
Kial skribi, difekti inkon? � En ĉi loko
Nun ligi konfederon volas nobelaro?
Marŝalo � nia Macjek�, estrbastono � vergo!�
�Vivu, kriis Baptisto, surpreĝeja Koko!�
Oni respondis: �Vivu majstroj de aspergo!�

Meze mallaŭtigate, flanke bruis krioj:
Konsilo dispartiĝis, estis du partioj.
Buĥman kriis: �Konsenton ne laŭdi, jen mia
Sistemo!� � �Ne permesas mi!� kriis alia.
En angul� oni jesas. Fine voĉo tuba � � � �220
Aŭdiĝis de veninta nobelo Skoluba:

�He sinjoroj Dobĵinaj! kion vi komencas?
Nin senigi de nia rajto vi intencas?
Invitante el nia nobelar�-ejeto,
(Invitis nin Ŝlosisto Fendulo Moŝteto)
Oni diris, aferoj estos okazontaj,
Ne Dobĵinon, sed tutan distrikton tuŝontaj,
Tutnobelaron; ankaŭ Vermo murmuretis,
Kvankam neniam finis, ĉiam balbutetis,
Malklare parolante � Fine de aferoj. � � � �230
Ni kunvenis, najbarojn vokis kurieroj:
Ĉeestas jen ĉi tie, krom Dobĵinaj viaj,
Ĉirkaŭ ducent diversaj nobeloj aliaj;
Do ĉiuj ni konsilu! Se baston� marŝala
Necesas, ĉiuj voĉu, ĉiu voĉ� � egala.
Vivu egalo!�

� � � � � � � Tiam du Terajeviĉoj,
Same kvar Stipulkovski-j kaj tri Mickjeviĉoj
Krias: �Vivu egalo!� kiel li proponas.
Buĥman vokis: �Konsento estos finpereo!�
La Aspergisto kriis: �Ni vin ne bezonas: � � � �240
Vivu nia marŝalo, Mateoj-Mateo!
Prezidu!� � �Ni invitas!� krias Dobĵinanoj:
�Ni ne permesas!� vokas aliaj litvanoj.
Amas� disiĝas, en du grupojn sin kolektas
Kaj kapojn al du flankoj kriante direktas,
Tiuj: �Ni ne permesas!� � ĉi tiuj: �Ni petas!�

Maljuna Macjek� sidas meze kaj kvietas,
Kaj sola lia kapo tute ne moviĝis.
Kontraŭ li la Baptisto staris, man-pendiĝis
Sur bastoneg�, kaj kapon, sur glob� apogitan, � � � �250
Turnis, kiel kukurbon, sur stango fiksitan,
Alterne sin antaŭen, posten balancante,
Kaj senĉese: �Aspergi, aspergi!� kriante.
Razileto laŭlonge ĉambron paŝ-mezuris,
De benko Aspergista al Matea kuris.
Kaj Verŝilo laŭlarĝe la ĉambron trairis,
De Dobĵinaj al fremdaj, ŝajne pacinspiris;
Unu vokadis: �Razi!� � dua: �Verŝi!� tentis.
Macjek� jam ekkoleris laŭ vid�, sed silentis.

Post kvaronhora bruo, en amas� krianta, � � � �260
Super kapojn elsaltis kolono brilanta:
Tio estis longega rapir�, kun larĝeco
De manstreĉo kaj ambaŭflanke kun tranĉeco.
Laŭvide glav� teŭtona, N�rnberg-ŝtal� forĝita:
Ĉiuj silentrigardis. Kiu glavon tenis?
Ne vidiĝis, sed oni tion divenis:
Jen Fendil�! kaj leviĝis laŭt-krio subita:
�Vivu Fendilo! Vivu Sabruloj-juvelo,
Duonkapro, Moŝteto, Rembajlo nobelo!�

Baldaŭ Gervazo (estis li), trapremiĝinte � � � �270
En mezon, kaj ĉirkaŭe per fendil� fulminte,
Klinis ĝian akraĵon suben kaj salute
Al Macjek� diris: �Vergon salutas Fendilo.
Fratnobelar� Dobĵina! kial por konsilo
Mi vin arigis, diros mi, neniel tute,
Kion fari; decidu, kiel vi deziras.
Delonge famo inter nobelejoj iras,
Ke grand-aĵoj okazos en mond-historio;
Pastro Robak parolis, vi scias pri kio?�
� �Ni scias!� oni kriis � �Bone. Laŭ regulo, � � � �280
Sufiĉas, ke du vortojn ekaŭdu saĝulo;
Vere?� li diris � �Vere!� � �Estro de francaro,
Diris Ŝlosist�, almarŝas ĉi tien kaj caro;
Do milit�: car� kun estro, kaj reĝo kun reĝo
Kapbatiĝos, jen estas de monarĥoj leĝo.
Kaj ni kviete sidos? Se grandul� alian
Sufokos, ni sufoku etajn, ĉiu sian.
Ĉiuj supre, malsupre, ni interbatalos
Kaj hakos: tiam tuta kanajlaro falos
Kaj feliĉo florigos Respublikon nian. � � � �290
Ĉu vere?� � �Vere, kvazaŭ el libro legite!�
�Vere, diris Baptisto, aspergu kaj kvite!�
�Ni ĉiam razi pretas�, aŭdiĝis Razilo.
�Nur konsentiĝu, petas afable Verŝilo,
Baptisto kaj Mateo�! kiu � komandulo?�
Sed Buĥman interrompis: �Konsentu stultulo!
Diskuto por publika afer�, jen utilo.
Silenton!� � �Ni aŭskultas� � �Gajne por decido,
Ŝlosisto opinias laŭ nova punktvido�.
�Jes, ekvokis Ŝlosisto, laŭ mia regulo, � � � �300
Pri granda aĵo pensi devas granda ulo:
Imperiestro, reĝo, senat�, deputatoj.
Tielaĵoj fariĝas en Krakov� konvene,
Moŝtet�, aŭ en Varŝavo, ne ĉi tie, fratoj;
Konfeder-aktojn oni ne skribas kamene
Per kret�, ne sur viciniŝip�, sed pergamene.
Por skribi aktojn estas en Poluj� skribuloj[17]
Kronaj kaj litvaj: tiel faris antaŭuloj.
Mia afero � fendi� � �Plaŭdaspergi plene�,
Aldonis Aspergisto � �Kaj fari pikadon�, � � � �310
Kriis Bartek Aleno, elpreninte spadon.

�Ĉiujn, finis Ŝlosisto, mi ateste prenas,
Ĉu Vermo ne parolis: antaŭ ol litvanojn
Vizitos Napoleon�, purigu kabanojn
De balaaĵo? Ĉiuj aŭdis, ĉu komprenas?
En distrikt� � balaaĵo? Kiu �as malica
Mortigint� de bravulo? Farinte rabaĵon,
Kiu de heredulo forŝiras restaĵon?
Kiu li? Ĉu mi diru?� � �Fripono Soplica!�
Interrompis Verŝilo � �Premegant� ofica!� � � � �320
Pepis Razil�. � Baptisto: �Svingi aspergilon!�
Buĥman: �Se li perfidis iru pendigilon!�
�Hejse!� ekkriis ĉiuj, �hej, kontraŭ Soplica!�

Sed Juĝiston kuraĝe Pruso ekdefendis
Kaj al nobeloj brakojn levitajn etendis:
�Sinjoroj fratoj! vee! je vundoj de Kristo!
Ĉu obsedita estas vi, sinjor� Ŝlosisto?
Se li frenezan fraton havas, ekzilaton
Ĉu tial oni punu la senkulpan fraton?
Jen kristane! En tio serĉu intrigaron � � � �330
De Grafo� Ke Juĝisto premas nobelaron,
Ne vere! kiel estas? Vi mem sen neceso,
Lin provokas; li serĉas pacon kaj punaĵon
Pagante, li forcedas eĉ sian propraĵon.
Se Juĝisto kun Grafo estas en proceso,
Riĉuloj interŝiru: ĉu nia afero?
Juĝist� � tiran�! Unua lia malpermeso:
Kampuloj ne kliniĝu antaŭ li ĝis tero,
Ĉar tio estas peko laŭ li � Li afable
Kampulojn, mem mi vidis, sidigas ĉetable; � � � �340
Pagas vilaĝ�-impostojn: ne laŭ Klecka moro,
Kie germane regas moŝt� Buĥman sinjoro.
Juĝist� � perfida! Kune, de infim�[18] ni estis:
Honesta ido, sama ĝis hodiaŭ restis;
Polujon amas, polajn morojn li deziras
Konservi; moskvaj moroj al li ne ĝisiras.
El Prusuj� revenante lavi germanaĵon,
Mi kuras Soplicovon, kvazaŭ kernpolaĵon:
Sattrinki kaj satspiri Patrujon! � Je Dio!
Mi � frat� Dobĵina via, sed zorgas pri tio, � � � �350
Ke al Juĝist�, neniu faru maljustaĵon!
Gran-Polujo[19] ne konas, fratoj, tian ordon:
Agrable rememori � spiriton! konkordon!
Per bagatel�, neniu konfuzis konsilon�.

Ŝlosist� �Ne bagatelo! fripon�! � pendigilon!�

Bruo kreskis. Ĵus Jankjel aŭskulton atingis;
Li stariĝis sur benko, super kapojn svingis
Barbon kiel pajlfasko, pendantan ĝis zono,
Per dekstra man� deprenis li sian vulpĉapon
Per maldekstra jarmulkon[20] alprenas sur kapon, � � � �360
Post zon� maldekstran metis, pasis al propono,
Per kolpak� salutante malalte laŭ vico:

�Nu, sinjoroj Dobĵinaj! mi, judaĉo tia,
Nek frato, nek svatano estas de Soplico,
Tre ŝatinda sinjoro, bona, estro mia;
Estimon al Dobĵinaj Bartkoj, Mackoj! karaj
Kiel bonaj najbaroj, sinjoroj bonfaraj.
Malbone, se vi volas fari superforton
Al Juĝisto; ĉar povas batiĝon, batmorton
Tio kaŭzi � kaj spravnik? asesor?� arestas. � � � �370
Ĉe Soplico, vilaĝe, soldataro estas
Jegroj[21] Asesor� � dome: li fajfsignon faras,
Ili venas, intence kvazaŭ tie staras,
Kio sekvos? � Se moŝtoj atendas je franco,
La franco � malproksime, granda vojdistanco.
Mi � judo, pri militoj ne scias, sed vidis
En Bjelica[22] judetojn, kiuj lime sidis;
Aŭdiĝas: francoj � apud �ososna[23] rivero,
Kaj milit� � en printempo, se estos en vero.
Nu, mi diras; Soplica dom� � ne butiketo � � � �380
Disprenebla, kaŝebla en veturileto.
Biendom� ĝis printempo staros, ne veturos,
Juĝisto � ne farmanta judet�, ne forkuros:
Oni lin en printempo trovos kun facilo.
Nun disiru, kaj laŭta ne estu babilo
Pri tiu, kiu estis tuta historio!
Al favoraj nobeloj mi havas nun peton:
Mia Sjora malgrandan vindis Jankjeleton,
Do mi regalas ĉiujn, grand-muzik� ĉe tio!
Fajfiloj, violonoj, bas�, formas kapelon: � � � �390
Moŝt� Macjek maljunan ŝatas trinkmielon,
Novan mazurkon: havas mi novajn mazurkojn,
Kaj mi instruis kanti fajn miajn baĥurkojn�[24].

De komune ŝatata Jankjel elokvento
Trafis korojn. Leviĝis ĝojkria konsento;
Bru� aplaŭda eĉ antaŭ la domon elkuris:
Kiam Gervaz� Jankjelon per fendil� mezuris.
Judo saltis amason. �For! kriis Ŝlosisto,
Fingrojn jud� inter pordon ne puŝu! afero
Ne via! � Prus�, moŝteto! ĉar vi de Juĝisto � � � �400
Kelk mizerajn vicinojn[2:17] havas sur rivero,
Vi lin ŝirmas? pri via patro forgesante?
Horeŝkajn dudek ŝipojn al Prusuj� konstante
Li flosis, do riĉiĝis kaj li kaj infanoj
Kaj ĉiuj ĉeestantaj moŝtoj Dobĵinanoj.
Ĉiu aĝul� memoras kaj aŭdis junulo:
Tablestro ĉies patro estis, bonfarulo!
Kiu en Pinsk-bienoj havis plenrajtecon?
Dobĵinski! � Kalkulistoj? same! � Marŝalecon[26]
De bufed� al neniu alia li fidis, � � � �410
Nur al Dobĵinski-j; ĉie Dobĵinski-jn vi vidis!
Li protektis dobĵinajn procesojn laŭ leĝo,
Por vi favoran panon klopodis ĉe reĝo,
Infanojn po sesdekoj lokis en konvikto[27]
Ĉe Piaroj, je sia kosto, vesto, vikto;
Plenaĝulojn promovis[28] li per kosto sia.
Kaj pro kio? ĉar estis li najbaro via!
Hodiaŭ vi Soplican tuŝas limostrion;
Kion bonan li faris al vi?�

� � � � � � � � � � � � � �Tutnenion!
Vokis Verŝil�, ĉar li el nobelet� devenas! � � � �420
Nun plenbloviĝas, phu, phu, nazon alte tenas!
Mi lin al edzofesto petis de filino
Kaj trinkigis; li diris: ne trinkas sen fino
Mi, kiel vi nobeloj, funele! � Magnata
Pupet�, el marimonta[29] farun� delikata!
Ne trinkis; ni en gorĝon verŝas, do li krie:
Perfort�! Nu, el Verŝilo, mi enverŝos plie�.

Baptisto kriis: �Mi lin aspergos, trompulon,
Por mia filo, kiu estis saĝa ido,
Nun stultiĝis, nomata estas Sak�[30], bovido, � � � �430
Kaj kaŭze de Juĝisto iĝis li stultulo.
Mi diris: Soplicovon vi vagas pro kio?
Se mi vin tie kaptos, do gardu vin Dio!
Li al Zonjo ŝteliĝas ree tra l� kanabo:
Mi kaptis lin kaj ŝiris je orel� dolore;
Kaj li ploras, ploregas, kiel eta knabo:
Patro, mortigu, iros mi, li ĝemas plore �
Kial? � li diras: Zonjon mi amas kaj ŝatas
Eĉ iom ŝin rigardi! Do mi lin kompatas
Kaj al Juĝisto: donu al Sako Zofion. � � � �440
Li diras: tro malgranda atendu jartrion,
Kiel ŝi mem ekvolos. Fripon�, jam ŝin svatas
Al iu; mi al tiu edzofesto venos,
Per aspergil� al ili edzoliton benos�.

�Kaj ĉi kanajlo, vokas Ŝlosisto, regadu
Kaj sinjorojn, pli bonajn ol li, ruinadu?
Kaj Horeŝkoj-memoro, nom� pereos fine!
Kie dankem� en mondo? forestas Dobĵine!
Fratoj batalon volas vi kune kun car� multpova,
Kaj vi timas militon kun dom� Soplicova? � � � �450
Timas turon! Ĉu iun mi al raboj sendas?
Dio gardu! Ne, fratoj! mi leĝon defendas;
Graf� ja gajnis, obtenis dekretojn, atendas
Nur ilian ekzekvon[31] Laŭ malnovaj moroj
La dekreton plenumis nobeloj sinjoroj
Kaj precipe Dobĵinski-j, do iĝis famuloj
En Litvo. Ja tutsole Dobĵinaj bravuloj
Batalis, ĉe invado Minska, kun moskvuloj,
Kiujn algvidis rusa ĉefo Vojniloviĉ,
Kun fripono, amiko, Volk el Logomoviĉ. � � � �460
Vi memoras: ni prenis Volk en arestejon
Kaj kondukis pendigi sur trab�, en garbejon,
Kiel kampul�-tiranon, serviston de caro;
Sed Volkon ekkompatis stulta kampularo!
(Mi lin ankoraŭ rosti sur fendilo volas.)
Pri multaj grand-invadoj mi eĉ ne parolas,
El kiuj ni nobele-konvene eliris,
Profiton, ĝeneralan aplaŭdon akiris!
Kaj hodiaŭ? Najbaro Grafo vane penas
Fini sian proceson, dekretojn obtenas: � � � �470
Neniu volas helpi al orf� mizerulo!
De Tablestro, nutrinta milojn, heredulo
Jam ne havas amikojn, krom Ŝlosist� kastela
Kaj jen ĉi tiu mia fendilo fidela!�

�Kaj aspergilon! diris Baptist�. Gervazeto,
Mi � kun vi, dum en mano plaŭdos plaŭdileto.
Du estas du! Je Dio! Gervazo, vi brave
Sabras, do mi aspergos kaj vi hakos glave:
Kaj tiel: ŝaĥ, maĥ, plusk, plask1[32] anstataŭ babilo!�

�Vi Bartkon ne forpelos, diris la Razilo: � � � �480
Do kion vi sapumos, mi razos tutglate�.
� �Kaj mi, diris Verŝilo, kune iros frate,
Se ili ne konsentas pri marŝalo ia;
Mi lasu voĉglobeton! Jen globet� alia!
� Li tintis per prenitaj el poŝo kugletoj� �
Jen globetoj! Juĝiston per ĉiuj globetoj!�
� �Al vi, vokis Skoluba, al vi ni aliĝas!�
� �Kun vi, kriis nobeloj, ni ankaŭ kuniĝas!
Vivu Ĥoreŝkoj! Duonkaproj! en ofico
Vivu Ŝlosist�! Rembajlo! Hej, kontraŭ Soplico!� � � � �490

Kaj tiel ĉiuj sekvis Gervaz�-elokventon,
Ĉar al Juĝisto havis jam ofendosenton,
Kutiman ĉe najbaroj: domaĝo per brutoj,
Elhako de arbaro, pri limo disputoj.
Iujn koler�, aliajn envio instigis
Kontraŭ riĉa Juĝisto: ĉiujn konsentigis
Malamo. Al Ŝlosisto leviĝas palaŝoj,
Bastonoj. �

� � � � � � � Tiam Macjek, ĝis nun nubigita
Kaj senmova, leviĝis kaj per gravaj paŝoj
Iris mezon; je koksoj mane-apogita, � � � �500
Antaŭ sin rigardante, kapon balancante,
Li prenis voĉon, ĉiun vorton parolante
Kun halto kaj akcento: �Ho stultaj! ho stultaj!
Vi stultaj! Kulpa estos unu, pentos multaj!
Dum Poluj�-revivigon koncernis konsilo
Kaj publikbonon, bruis malpaca babilo;
Ne estis eblo, stultaj, opinion diri,
Nek, por elekti super vi ĉefestron, ordo;
Tamen, stultaj! se iu volas vin inspiri
Per personaj rankoroj, stultaj, tuj konkordo! � � � �510
Do for!, for! ĉar mi, Macjek, vin je milionoj,
Centmiloj, veturiloj, bareloj, furgonoj [33]
Da diabloj!!!�

� � � � � � � Silentis ĉiuj, fulm-trafite:
Sed kriego leviĝis antaŭ dom� subite:
�Vivu Graf�!� Li enrajdis korton de Mateo,
Mem armita, armite sekvis dek ĵokeoj.
Grafo, en nigra vesto, sidis sur-ĉevale:
Sur vest� � nuksokolora mantel�, laŭ-itale
Tre larĝa, sen manikoj, kiel grand-tegaĵo,
Ĉe kol� bukite, falis ŝultrojn per faldaĵo; � � � �520
Li havis rondĉapelon kun plumo, kaj spadon
En man� turnante, faris ĉirkaŭ-salutadon:

�Vivu Graf�! oni kriis, kun li vivon, morton!�
Nobelar�, tra fenestroj, rigardis en korton
Kaj post Ŝlosist�, premiĝis ĉiam pli al pordo.
Ŝlosist� eliris, sekvis amaso sen ordo.
Macjek reston elpelis, pord-riglon ektiris
Kaj tra fenestr, ankoraŭ foje: �Stultaj!� diris.

Dume kun Graf� nobeloj drinkejon eniris.
Gervaz� malnova-more faris la disponojn: � � � �530
Do, al si doniginte tri kontuŝo-zonojn,
Sur ili tri barelojn el drinkeja kelo
Eligas: da biero, brando kaj mielo.
Malŝtopite, trinkaĵoj ŝprucis tri-torente:
Sukcene, karneole kaj blanke-arĝente,
Kaj supre per triobla ĉielark� radias,
Zum-falas cent pokalojn, cent glasojn. Bruante,
La nobelaro trinkas, al Graf� dezirante
Cent jarojn; ĉiuj �Hejse je Soplico!� krias.

Jankjel sen sel� forrajdis kaŝe. Pruso volis � � � �540
Ne aŭskultite, kvankam li saĝe parolis,
Forkuri; oni sekvis lin krie: perfidis.
Mickjeviĉ staris fore, silente: sed vidis
Nobelar� el mieno lia, ke konspiras
Li ankaŭ; do al sabroj! Li skerme reniras,
Jam vundita; premite al bariloj, haltas;
Sed Zan kaj tri Ĉeĉotoj[34] al li helpe-saltas.
Oni batalhaltigis, sed, dum ĉi ribelo,
Du estis man-tranĉitaj, unu ĉe orelo.
Resto � sur selojn!

� � � � � � � Graf� kaj Gervazo disponas, � � � �550
Ordigas, kaj armilojn, ordonojn, disdonas.
Fine ĉiuj, tra longa Dobĵina strat-vico,
Forgalopis, kriante: �Hejse, je Soplico!�



Libro VIII. � Invado

Astronomio de Vojski � Rimarko de Ĉambelano pri kometoj � Mistera sceno en ĉambro de Juĝisto � Tadeo, volante lerte malimpliki sin, falas en grandajn embarasojn � Nova Dido � Invado � Lasta Vokista protestado � Grafo konkiras Soplicivon � Sturmo kaj buĉo � Gervazo kiel kelestro � Invada festeno.

Antaŭ tempesto estas mallaŭta momento:
Nubo super hom-kapojn transfluginte, haltas,
Minacvizaĝe spiron retenas de vento,
Silentas, fulm-okule teron ĉirkaŭ-saltas,
Signante lokojn, tondrebatotajn laŭ vico:
Tia silent�-momento � en dom� de Soplico;
Kaj kvazaŭ antaŭsente de stranga apero,
Buŝoj mutas, spiritojn levis revoj-sfero.

Post vespermanĝ� Juĝisto kun gastoj eliras
Antaŭ domon kaj ĝui vesperon deziras, � � � �10
Sidiĝas sur pordsojla, herbkovra sterneto;
Malserene, mallaŭte tuta societo
Rigardas al ĉielo, kiu malaltiĝas,
Malvastiĝas kaj ŝajne al ter� proksimiĝas,
Ĝis ambaŭ sub vualon sin kaŝas vesperan,
Kaj kiel geamatoj, parolon misteran
Komencas, klarigante sentojn per tenataj
Sopiroj, flustroj, vortoj duone dirataj.
Strangan vesper�-muzikon formas tiu bruo.

Komencis ĝin ĝemante en mansard� noktuo. � � � �20
Vespertoj flugas, flustre per molaj flugbatoj,
Al domo, kie lumas fenestro-vitraĵoj;
Svarmas noktpapilioj, laŭ vespertoj fratoj,
Allogate de blankaj virino-vestaĵoj;
Precipe tedas Zonjon, vizaĝeton batas
Kaj de helokuletoj ŝiaj allogatas.
Insektoj, kolektite ronde en aero,
Turniĝas, ludas kiel harmoniko-sfero [1]
Zonja orelo aŭdas, inter mil bruuloj,
Muŝakordon kun falsa duonton� de kuloj. � � � �30

Kampe koncert� vespera ĵus komencis ordon;
La muzikistoj finis instrument�-agordon.
Trifoje kriis kreko, herb-violinisto,
El marĉoj lin sekundas botaŭro, basisto.
Jam skolopoj, flirtinte supren, volviĝante,
Blekas refoje, kvazaŭ tamburon batante.

Post muŝ-susuroj, birdo-krioj, por finalo,
Du-ĥore du lagetoj aŭdiĝas en valo,
Kiel Kaŭkazo-monta ensorĉita lago,
Dum-vespere ludanta, silenta dum tago. � � � �40
Unu, klar-akva, havis bordon sabloplenan,
El brusto donis ĝemon mallaŭtan, solenan,
Dua, kun kota fundo, el faringo sia
Respondis per kriego malĝoje-pasia:
En ambaŭ ĉi lagetoj kantis ranoj-hordoj.
Ambaŭ ĥoroj konsentis en du grand-akordoj:
Tiu fortege sonis, ĉi mallaŭte spiras,
Tiu kvazaŭ lamentas, ĉi tiu sopiras.
Trans kampoj inter ambaŭ sonas kunparolo,
Kiel altern-ludantaj harpoj de Eolo.[2] � � � �50

Krepusk� densiĝis. Brilis nur el saliketoj,
Ĉe l� river�, lup-okuloj kiel kandeletoj.
Ĉe horizonto-randoj malvastaj, pli fore,
Paŝtistaj nokto-fajroj ie flamas ore.
Fine luno arĝentan torĉon ekbruligis,
El bosk� irante, teron, ĉielon lumigis,
Kiuj nun, el krepusko duon-malkovrate,
Apude dormis, kiel geedzoj beate:
Ĉielo, pura-brake, ĉirkaŭis silente
Bruston de tero, kiu lumas lun-arĝente. � � � �60

Jam, kontraŭ luno, stelo unu, dua, tria�
Jam palpebrumas milo, milion� ilia.
Kastor� kun frato Polluks� brilas fronte, hele.
Nomitaj iam slave: Lele kaj Polele;[3]
Ilia nom� vulgara nun estas alia:
Unu nomiĝas Litvo, dua � Krono nia.

Plu brilas du teleroj de Pesil� ĉiela:
Sur ili dum kreado (laŭ diro fabela),
Dio pesis laŭvice planedojn kaj teron,
Antaŭ ol ilin puŝis en abism�-aeron, � � � �70
Poste oran pesilon fiksis sur ĉielon:
Homoj havis por siaj pesiloj modelon.

Norde briligas rondo de Kribril�[4] stelaron,
Tra kiu Dio kribris sekalan grajnaron,
El ĉielo ĵetante ĝin al patr� unua,
Elpelita, pro pekoj, el ĝardeno ĝua.

Davida veturilo[5] iom pli levita,
Longtimone al polus-stelo �as turnita;
Pri veturilo scias litvanoj maljunaj:
Ĝin malĝuste Davida nomas homoj nunaj, � � � �80
Ĉar ĝi estas Anĝela. Lucifer� [6] sin lokis
Sur ĝin, kiam li Dion al lukto provokis;
Tra laktvojo li kuris en ĉielan sferon,
Sed Miĥael� deĵetis el ĝi Luciferon.
Nun difektite, kuŝas ĝi inter stelaro;
Ĉefanĝel� ne permesas je ĝia riparo.

La maljunaj litvanoj scias ankaŭ tion:
(De rabenoj laŭdire, preninte la scion),
Ke tiu Zodiaka Drako longa, dika,
Ĉiele volviĝanta per stelar� artika, � � � �90
Kiun Serpent� erare baptis astronomo
Estas fiŝo: Levjatan � ĝia vera nomo.
Dum diluvo ĝi loĝis maroj-profundaĵon,
Akvo-manke ĝi mortis; sur ĉiel�-volbaĵon,
Pro vidindec�, por fari memoraĵ�-ateston,
Anĝeloj elpendigis la malvivan reston.
Same el Mir-preĝejo estas pendigitaj[7]
Grandegulaj tibioj kaj ripoj fositaj.

Tiel rakontis Vojski pri stel-historio:
Li konis ĝin el libroj kaj el tradicio. � � � �100
Maljunulo jam vidis malforte vespere:
Pri ĉielo ne helpus okulvitro lia;
Sed steloformojn, nomojn li konis parkere
Kaj montris fingre lokojn de vetur� ilia.

Hodiaŭ ne atentis iu al babilo
Pri Pesilo-teleroj, Drako aŭ Kribrilo.
Ĉies okulojn, penson, nova gast� altiris,
Kiu ekde nelonge sur ĉiel� vojiris:
Kometo de unua grando, forto hela[8],
Kuris de okcidento al nordo ĉiela, � � � �110
Sangokule malplenan kaleŝon mezuris,
Kvazaŭ ĝin post Lucifer� ekokupi kuris,
Per trenaĵo envolvis ĉielotrionon,
Kvazaŭ rete forŝovis steloj-milionon
Kaj ilin posttrenante, mem per kapo celon
Mezuras norde, rekte en polusan stelon.

Litva popol� rigardis stranga-antaŭsente
Ĉiunokte miraklon tiun firmamente,
Kaj malbonon aŭguris el ĝi kaj aliaj
Signoj: tro ofte birdoj, malbon�-antaŭkriaj, � � � �120
Akrigis, sur malplenaj kampoj ariĝante,
Bekojn, kvazaŭ kadavrojn tie atendante.
Oni vidis, ke hundoj ofte kavojn faris,
Terure hurlis, kvazaŭ morton antaŭflaris,
Malsat�-, milit-aŭgure; arbaristoj vidis
Kiel pest-virgulino tra tombej� rapidis,
Kiu frunte plej altajn arb-suprojn atingis
Kaj en maldekstra mano sangan tukon svingis.

Divers-konkludojn formis, apud palisaro,
Laborestro, veninta kun tag-raportaro � � � �130
Kaj spez-skribisto, flustre kun la ekonomo.

Ĉambelan� inter gastoj, sur sojl� antaŭ domo
Interrompis parolojn, mem parolos nune:
Lia grand-tabakujo, ekbrilis ĉe-lune,
(Tuta el pura oro, briliant�-kadreto;
Meze, post vitro, reĝa Stanislav-portreto)
Li sonigis ĝin fingre, flarumis kaj diris:
�Sinjor� Tade�, pri steloj vi al ni inspiris
Eĥe, kion vi devis en lernej� aŭskulti.
Pri miraklo mi ŝatas simplulojn konsulti. � � � �140
Mi, pri astronomio, aŭskultis dujaron
En Vilno, kie riĉa sinjorino, saĝa
Puzina[9] el enspezo ducent-hom-vilaĝa,
Teleskopojn aĉeti igis kaj vitraron;
Pastro Poĉobut[10], fama vir�, observatoro,
De tut-Akademio li estis rektoro,
Fine lasis katedron priastronomian,
Revenis monaĥejon, silent-ĉelon sian,
Tie mortis. Mi konas, ne sole laŭ nomo,
Snjadecki-n[11] viron saĝan, kvankam li mondano. � � � �150
Jen planedon, kometon, ĉiu astronomo
Tiel rigardas, kiel karoson[12] urbano:
Scias, ke rezidejon reĝan ĝi veturas,
Aŭ trans limon, tra urbaj barieroj, kuras.
Kiu veturis? kion kun reĝo parolis?
Ĉu reĝo pacon sendis? aŭ militon volis?
Oni eĉ ne demandas. Mi memoras tion,
Kiam Branicki[13] iris en karos� Jassion[14]
Malhonestan karoson, da Targoviculoj
Trenaĵo sekvis, kiel kometon: Kampuloj, � � � �160
Kvankam en publikaĵoj ili ne part-prenis,
El trenaĵo perfidoaŭguron divenis.
Ĉi kometon popolo nomas balailo,
Diras, ke balaata estos miloj-milo�.

Tiam, ekparolonte, Vojski kapon klinis:
�Vere, mi rememoras, moŝta Ĉambelano,
Kion oni parolis al mi, al infano,
Memoras, kvankam dekan jaron mi ne finis,
Kiam estis en nia domo vizitanto,
Sapjeha, de kirasa signo leŭtenanto[15] � � � �170
Li poste estis reĝa marŝal� kortegana,
Kaj grand-kanceliero li mortis litvana,
Havinte cent dek jarojn. Li, dum reĝo Jano
Tria, apud Vieno, estis sub hetmano
Jablonovski. Sapjeha rakontis pri tio:
Ĝuste kiam ĉevale sidiĝis Jan Tria,
Kaj por voj� adiaŭis lin papa nuncio,
Reĝan piedon kisis sendito aŭstria,
Tenante piedingon, (de l� sendito nomo:
Graf� Vilĉek) reĝ� ekkriis: �Jen, rigardu homo, � � � �180
Ĉielen!� Super kapoj treniĝis kometo,
Sur vojo, kiun marŝis ar� de Mahometo[16]
Orient-okcidenten. � Pastro Bartoĥova
Komponis panegiron[17] pri triumf� Krakova,
Embleme �orientis Fulmen�; pri l� kometo
Ĝi traktas. Priparolas ĝin ankaŭ verketo
�Janina� nome, kie estas priskribita
Tuta ekspedicio de l� reĝo farita,
Kaj gravurita granda flag� de Mahometo
Kaj sama, kiel nia hodiaŭ, kometo�. � � � �190

�Amen, diris Juĝisto, pri aŭguro via
Mi konsentas: kun astro aperu Jan Tria!
En okcidento estas grand-hero� franclanda,
Kiun komet� algvidu, donu Dio granda!�

Vojski rediris, kapon klininte malĝoje:
�Kometo � jen milito, kverel� alifoje.
Ĝi aperis ĵus super Soplicovo nia:
Eble al ni minacas malfeliĉo ia.
Ni hieraŭ sufiĉe havis da kverelo,
Dum ĉaso kaj vespera manĝo en kastelo; � � � �200
Matene remalpacis Rejent�, Asesoro,
Kaj vespere Tadeo kun Grafo sinjoro.
Tiun disputon ŝajne kaŭzis ursa felo;
Se mian buŝon tiam Juĝisto ne ligus,
Mi ambaŭ kontraŭulojn ĉe tablo pacigus,
Ĉar mi volis rakonti akcidenton tian,
Kiu tree similas hieraŭan nian;
Ĝi okazis al grandaj pafmajstroj de ĉaso,
Al sejmsendito Rejtan� kaj duko de Naso.
Jen kiel:

� � � � � � � � � Generalo de landoj Podolaj[18] � � � �210
Veturis el Volinjo al bienoj polaj,
Aŭ, se mi bonmemoras, al sejm� Varsovia;
Vizitante nobelojn, por amuzo sia,
Aŭ por populareco, venis al sinjoro
Tadeuŝ Rejtan, nun jam en sankta memoro.
Rejtan� en Novogrodek iĝis sejmsendito
Kaj mi kreskis en lia dom� ekde infano.
Jen do, pro Generalo princo, al Rejtano
Multnombra nobelaro venis laŭ invito.
Estis �teatrum� (princo � ŝatant� de teatro); � � � �220
Fajraĵojn donis Kaŝic�, loĝanta en Jatro;
Pan Tizenhaŭs dancistojn sendis, kaj kapelon
Ogi�ski kaj Pan So�tan, loĝanta Zdjencjelon:
Oni eksterkutimajn amuzojn preparis
En domo, kaj arbare grand-pelĉason faris.
Pri Ĉartoriski-j scias vi, ĉiu sinjoro
Princ�, kiom ilin povas ampleksi memoro,
Kvankam Jagjelo-sanga, sed por ĉasisteco
Ne tro fervora: ne pro maldiligenteco,
Sed pro gustoj fremdlandaj; same Generalon � � � �230
Pli ofte libroj vidis, ol li hundoj-stalon,
Pli virinajn alkovojn li, ol lin pelĉaso.

En Princa sekvantaro estis duk� de Nasso;
Pri li rakontis oni, ke en ter� Libia
Gaste, li ĉasis iam kun negra reĝ� ia,
Tie tigron renversis per lanco en mano[19]
Pro kio duko laŭdis sin tre fanfarone.
Kaj ni je aproj ĉasis ĉitiu-sezone:
Grand-aprinon pafile mortigas Rejtano,
Kun grand-danĝero, ĉar li proksime cel-tiris; � � � �240
Do paftrafecon ĉiuj ni laŭdis kaj miris,
Nur germano de Nasso aŭskultis okazon
Tute indiferente kaj flustris sub nazon,
Ke paf� kuraĝokulon pruvas, pik-armilo
Kuraĝan brakon; sekvis vasta rebabilo
Pri lia lancopuŝo en tero Libia
Pri lia negra reĝo kaj pri tigro lia.
Pro ĉi tio Pan Rejtan ĉagreniĝis vere;
Li ekbatis je sabro kaj diris kolere:
Duk�! kuraĝbatalanto prenas bone celon, � � � �250
Aproj valoras tigrojn, lanco karabelon �
Komenciĝis diskurso impeta sufiĉe;
Sed General�, rompante diskutojn feliĉe,
Pacigis france. Mi ne scias babilaĵon:
Sed pacigo nur metis cindron sur ardaĵon;
Ĉar Rejtan plu koleris kaj atendis sole
Okazon por repagi al duko petole;
Li pagis petolaĵon preskaŭ sano-koste,
Sekvatage, kaj kiel, mi diros tuj poste�.

Ĉe tio, silentante, Vojski levis manon � � � �260
Kaj pri la tabakujo petis Ĉambelanon.
Li longe flaras, fini ne bonvolas temon,
Kvazaŭ li de aŭdantoj akrigus sciemon,
Fine komencis: tiam ree iĝis ĉeso
En rakont� aŭskultata kun grand-intereso!
Ĉar al Juĝist� subite homon iu sendis,
Kiu kun senprokrasta afero atendis.
Juĝisto al la tutrondo bonan nokton diris;
Do oni diversflanken tuj dormi disiris:
Sur fojno, en garbejo, aŭ en biendomo; � � � �270
Juĝist� aŭskulton donis al vojaĝa homo.

Aliaj dormas � Sole Tade�, laŭ gardisto,
Paŝas vestible ĉirkaŭ pordo de Juĝisto,
Pri gravaĵoj konsilon de onklo serĉante,
Hodiaŭ antaŭ dormo, sed frapi ne volas:
Juĝisto ŝlosis pordon, sekrete parolas;
Tade� atendas finon, orelon streĉante.

Li aŭdas ploron, anson ektuŝi sin gardas
Kaj tra ŝlosila truo, tra serur� rigardas:
Vidas strangaĵon! Vermo, Juĝist�, genuante � � � �280
Sin alpremas, per larmoj kortuŝe plorante:
Al Juĝist� manojn kisis Verm�, Juĝisto forte
Ĉirkaŭprenis, plorante, Vermon ĉirkaŭ kolo.
Fine, post kvaronhora ĉeso de parolo,
Mallaŭte ekparolis Vermo tiavorte:

�Frato! Dio ĝin scias, ke mi ne ekĉesis
Kaŝi, kion pekpente mi ĵure promesis,
Ke al Dio, Patrujo, tute dediĉite,
Ne servante fieron, homlaŭdon evite,
Mi vivis; morti volis Bernardino ia, � � � �290
Silentante, pri nomo mia familia,
Al ĉiuj, eĉ al frato kaj al filo mia!
Tamen Provincialo[20] donis la permeson
In articulo mortis[21] fari la konfeson.
Ĉu mi revenos viva? Kia iĝos fino?
Frato, granda ĥaoso regas en Dobĵino!
Franc� � malproksime, antaŭ vintropas�, ne venos:
Ĉu io nobelaron ĝis tiam retenos?
Eble mi, pri leviĝo, tro agemon uzis.
Oni min ne komprenis! Ŝlosisto konfuzis! � � � �300
Freneza Graf�, mi aŭdas, al Dobĵin ekpelis
Mi lin ne antaŭ venis, gravaĵ� min ŝancelis:
Jen Macjek min rekonis; nur unu parolon
Li flustru, kaj mi donos al fendilo kolon:
Ŝlosisto ne hezitos! Mi ne zorgas sanon,
Sed komplotomalkaŝo ŝirus tutan planon.
Tamen mi tien kuras, ekscii pri ĉio!
Eĉ perei, ĉar kaptus nobelojn furio!
Adiaŭ kara frato, adiaŭ, mi iros.
Post mia mort� vi sola al Dio sopiros; � � � �310
Okaze de milito, vi finu laŭ plano
Komencita; memoru, ke vi � Soplicano!�

Pastro larmojn deviŝis, kapuĉon surŝovis,
La postan fenestrumon mallaŭte formovis,
Kaj tra fenestro saltis ĝardenon; restinte
Sola, Juĝisto ploris, seĝon sidiĝinte.

Tade� atendis, antaŭ ol anson ektiris,
Post malŝloso, mallaŭte, kapkline eniris,
Dirante: �Kara Onklo, kelk tagojn mi sidis
Ĉi tie: tagoj, kiel moment� forrapidis; � � � �320
Mankis tempo sat-ĝoji, vin kaj domon vidi,
Ĉar tuj mi forveturas; mi devas rapidi,
Tuj hodiaŭ, Onkleto, morgaŭ plej malfrue.
Vi memoras, ni Grafon provokis unue:
Batiĝos � mi! provoko de mi jam senditas.

Ĉar en Litvo dueloj nun malpermesitas,
Mi veturos al limo de Dukland� Varŝava.
Grafo � fanfaronulo, sed kuraĝohava,
Sur lokon difinitan li certe alvenos,
Do ni interbatalos, kaj se Dio benos, � � � �330
Mi lin punos, kaj poste trans Lososna-bordoj
Mi naĝos, kie frataj atendas vicordoj.
Armean servon patra testament� ordonis.
Kaj mi ne scias, kiu alie disponis�.

�Tadeo, diris onklo, ĉu vi fervolulo
Estas tia, aŭ turnas vin, laŭ vulp� ruzulo,
Kiu ne tien iras, kiel voston tenas?
Jes, ni provokis, certe dueli konvenas:
Sed veturi hodiaŭ, kial obstiniĝi?
Antaŭ duel� kutimas ni amikojn sendi, � � � �340
Intertrakti. La Grafo povas senkulpiĝi,
Depreki: estas tempo, do volu atendi.
Aŭ alia tabano vin pikis sub nazo?
Tiam diru sincere ĝin, sen ĉirkaŭfrazo!
Junkoron mi maljuna kompreni ne ĉesis,
Patris al vi (li nevon sub menton� karesis),
Mia fingreto flustris al mi en orelon,
Ke kun fraŭlinoj havis vi etan kverelan.
Junuloj kun fraŭlinoj nun frue komencas!
Nu, Tadeet�, konfesu kion vi intencas�. � � � �350

�Vere, diris Tadeo, estas kaŭz� alia,
Amata Onklo, eble eĉ pro kulpo mia!
Eraro! malfeliĉo! ŝanĝi malfacile!
Ne, mi ne povas resti ĉi tie trankvile!
Eraro de juneco! Ne demandu plie!
Mi devas plej rapide iri el ĉi tie�.

�Ho! diris onklo, certe amaj malkonsentoj!
Jen lipojn vi hieraŭ mordetis per dentoj,
Rigardante oblikve iun knabineton;
Ankaŭ ŝi tre acidan havis mieneton. � � � �360
Mi konas ĉi stultaĵojn: amu idoj-paro,
Tuj sekvas malfeliĉoj ekster ordinaro!
Ili ĝojas, sin ree ĉagrenas malĝoje,
Aŭ senkaŭze kverelas ĝis dentoj kelkfoje,
Staras en anguletoj, grumblule murmuras,
Ne parolas, eĉ iam en kampon forkuras,
Se vin ĉi frenezeto atakas simile,
Estu nur paciencaj, mi helpos konsile;
Mi baldaŭ vin kondukos al paco komuna;
Mi konas ĉi stultaĵojn: ja estis mi juna. � � � �370
Rakontu, moŝto, eble mi malkaŝos ion,
Kaj tiel reciproke ni klarigos ĉion�.

�Onklo � diris Tadeo, kisis manon lian,
Ruĝiĝante � jen vero: fraŭlineton, vian
Edukatinon, Zonjon, mi tre ŝatas nune,
Kvankam ni nur kelkfoje ambaŭ estis kune:
Laŭ dir� destinis onklo jam por mi edzinon,
Belan, riĉulfilinon, Ĉambelan-idinon.
Mi ne povus fraŭlinon Rozon edzinigi,
Amas Zonjon: neeble koron aliigi! � � � �380
Preni unun, kaj ami duan � malhonesto,
Eble temp� min kuracos dum longa foresto�.

�Tade�, enmiksis onklo, strangamaniere
Vi amas � forkurante de amataj! Vere
Bone, ke vi sinceras; vi farus sensencon
Forirante, ĉar svati mi havas intencon
Al vi Zonjon. Nu? kion? vi ne saltas ĝoje?�.

Tadeo diris: �Onkla boneco multfoje
Min mirigas. Sed kion? Favora ofero
Ne taŭgas jam por io! Ho!! vana espero! � � � �390
Telimeno ne donos al mi Zofieton!�
�Petu!� diris Juĝisto.
� � � � � � � � � � � � �Vane fari peton,
Interrompis Tadeo: ne, mi senprokraste
Devas nun forvojaĝi, morgaŭ frue laste;
Donu al mi, Onkleto, sole benon vian:
Mi pretas tuj veturi landon Varsovian�.

Juĝist� lipharojn tordis, rigardis kolere:
�Do tiel moŝto koron malfermis sincere?
Unue la duelo, poste amo, via
Forveturo; ho! estas komplikaĵo ia. � � � �400
Mi jam aŭdis, mi viajn paŝojn jam postiris!
Deloganto, flirtulo, vi mensogojn diris!
Kaj kion do hieraŭ vespere vi faris?
Kaj kion vi ĉe domo ĉashunde postflaris?
Ho, bubeto! se eble vi Zonjon inside
Delogis kaj nun volas forkuri rapide,
Tiam vi ne prosperos! Vi ŝatas, ne ŝatas,
Sed Zonjon edzinigos, tion mi konstatas:
Se ne, vipon � vi morgaŭ edziĝos, sinjoro!
Li babilas pri sentoj, pri konstanta koro! � � � �410
Fi! mensogul�! pri moŝto mi faros esploron
Kaj lin akoraŭ bone je oreloj tiros!
Hodiaŭ mi de zorgoj havas kapdoloron;
Li malhelpas trankvile ripozi! vi iros
Tuj dormi!� � Larĝe pordon malfermis Juĝisto
Kaj por senvestiĝado vokis je l� Vokisto.

Tade� mallevis kapon, eliris silente,
Malagrablan diskurson pripensis atente:
Unue insultita tiel!� Li, sentante
Pravecon de riproĉoj, ruĝiĝis hontante. � � � �420
Kion fari? se ĉion ekscios nun Zonjo?
Peti manon? sed kion diros ŝia onjo?
En Soplicovo resti plue � li ne povas.

Medite li kelk paŝojn antaŭen sin movas,
Kiam voje lin baras nokt-fantomo ia
En blankaĵo; maldika, longa kaj gracia
Ĝi ŝoviĝas, kaj mano al li etenditas,
De kiu sin refleksas luna brilo treme,
�Sendankulo! mallaŭta voĉo plendas ĝeme,
Vi serĉis la rigardon, kiun vi evitas; � � � �430
Por serĉitaj paroloj nun orel� fermitas,
Kvazaŭ vortoj, rigardo, venenus per spiro!
Bone al mi, mi sciis, ke vi estas: viro!
Fremda al koketeco, mi vin ne turmentis,
Feliĉigis: do tian dankemon vi sentis!
Triumf� je mola koro vian koron hardis:
Tre facilan akiron vi malŝat�-rigardis!
Bone! Sed instruite per terura provo,
Pli ol vi, mi malŝatas min el tuta povo!�.

�Telimeno, li diris, ne hardiĝis mia � � � �440
Koro, nek vin evitas pro malŝato ia;
Sed pripensu, nin oni vidas, spioniras:
Pri tia malkaŝeco kion homoj diras?
Tio estas maldeco, eĉ peko en fino��
�Ha, peko! � ŝi respondis kun maldolĉa rido �
Senkulpa ŝafideto! Se mi, la virino,
Pro amado ne zorgas pri ies insido,
Eĉ ies kalumnio: kaj viro, sinjoro?
Kio al li domaĝas, se li eĉ konfesas,
Ke li dek amatinojn laŭvice karesas? � � � �450
Vi volas min forlasi?� � ŝi diris kun ploro�
�Telimen�, kion mondo parolus pri homo,
Kiu, en mia aĝo, nun sidus en domo
Sane, kaj amus, kiam tiom da junuloj,
Edzoj, for de edzinoj, infanoj, karuloj,
Ekster limon sub signojn naciajn rapidas?
Se mi eĉ volus resti, ĉu mem mi decidas?
Ke mi servu en pola armeo, ordonis
La patro testamente, onklo redisponis:
Mi veturas, farinte jam decidon mian, � � � �460
Kaj, di-vere, ne povas mi fari alian�.
�Mi, diris Telimeno, ne volas ja bari
Vian glorvojon, nek al feliĉ� kontraŭstari!
Vi estas vir�! vi trovos pli indan de l� koro
Amatinon, pli riĉan, pli belan, sinjoro!
Antaŭ disiĝo sciu mi nur, por konsolo,
Ke amo estis via inklin�, ne petolo,
Vera amo, ne ŝerco volupta, pasia;
Mi konsciu, ke amas min Tadeo mia!
Vorton �mi amas� aŭdu mi el via buŝo, � � � �470
En penson skribu, skulptu ĝin mia kortuŝo;
Pli facile pardonos mi: eĉ ami plue
Vi ĉesu, mi memoros!� � Ŝi ploris korskue.

Tade� vidante, kiel ŝi petegas plore
Kaj nur bagateleton postulas memore,
Kortuŝiĝis; traigis lin kompata pento,
Kaj, se li sondus koron pri kaŝita sento,
Nun eble ne ekscius li mem efektive�
Ĉu li ŝin amis, aŭ ne. Do li diris vive:
�Telimeno, min trafu hela fulmobato, � � � �480
Se malvere, ke estis mi plena de ŝato,
Aŭ am� al vi. Mallongaj nur pasis momentoj.
Sed pasis tiel dolĉe; pri agrablaj sentoj
Mi tre longe, neniam memori ekĉesos,
Kaj vin mi dio-vere neniam forgesos�.

Telimeno lin salte ĉirkaŭ kolo prenis:
�Mi esperis! Vi amas, do vivo revenis!
Propramane mi volis hodiaŭ frakasi
Mian vivon; vi amas min, do ĉu forlasi
Vi min povas? Mi donis koron al karulo, � � � �490
Donos havon, vin sekvos: ĉiu mond-angulo
Estos kun vi agrabla; kredu, amopleno
Sovaĝ-dezerton faros volupto-ĝardeno�.

Tade� el ĉirkaŭpreno perforte sin ŝiris.
�Ĉu vi frenezas? kien? kial? li rediris;
Vi sekvos min? Vin trenu mi, simpla soldato,
Kiel provizistinon?� � �Edziĝu, amato!�
Respondis Telimeno � �Neniam! sensenco!
Vokis Tade�. Edziĝi, ami � nun intenco
Ne mia. Ŝercoj! lasu ni tiun aferon! � � � �500
Kvietiĝu, mi petas, faru konsideron!
Mi estas al vi danka, sed edziĝi � nune
Ne eble. Ni nin amu, sed tiel � malkune.
Plu mi resti ne povas; morgaŭ en mateno
Mi veturos; adiaŭ, mia Telimeno!�

Surŝovinte ĉapelon, turniĝis junulo,
Por iri; lin haltigis Telimen�-okulo
Kaj vizaĝo Meduzo-kapa[22]. Kun teruro
Li restis, rigardante al ŝia figuro:
Pala, sen movo, staris ŝi, sen viv�, ne spiris, � � � �510
Ĝis, etendinte manon, laŭ glavo por puŝo,
Fingre okulojn celis ŝi de Tadeuŝo:
�Ha! drak-lango! lacerta kor�! ŝi krie diris,
Ĝuste tion mi volis! tion mi deziris!
Ke mi pro vi okupis mian korosenton,
Malŝatis Asesoron, Grafon kaj Rejenton,
Ke vi orfinon lasis, sciinte delogi �
Jen nenio! vi � viro, vi konas kruelon;
Mi scias, laŭ aliaj, vi rompas fidelon;
Sed, krome, vi kapablas malnoble mensogi!
Mi aŭskultis, ĉe pordo onkla� Do, la ido, � � � �520
Zonjo? al vi ekplaĉis? kaj via perfido
Insidas ŝin?� Ĵus unu trompinte animon,
Apud mi jam alian vi serĉas viktimon!
Forkuru, sed atingos vin malbeno mia;
Aŭ restu, mi malkaŝos al mondo pri via
Senhonor�, vi ne trompos plue, perfidulo!
For! vi estas mensoga homo, malnoblulo!�

Je l� ofendo, mortiga por ĉiu nobelo,
Kiun neniam aŭdis Soplica orelo,
Li ektremis, kun morta paleco vizaĝa, � � � �530
Piedfrapis kaj diris buŝpreme: �Malsaĝa!�

Li foriris; sed kore resonis esprimo:
�Malnobla�; li skuiĝis, sentis en animo,
Ke li meritis, faris ja al Telimeno
Grandan maljustaĵon; pravis ŝi, laŭ konscienco;
Sed, post ĉi plendoj, kreskis al ŝi abomeno.
Pri Zonjo, ve! ekpensi eĉ estus sensenco
Kaj Zonjo estis tiel bela kaj agrabla!
Onklo svatis! ŝi estus edzino afabla:
Sed satan� lin implikis en pekojn kaj vice � � � �540
En mensogojn kaj cedis, ridante malice!
Insultite, li perdis de ĉiuj estimon,
Detruis estontecon! juste punis krimon!

En tempesto de sentoj, brilis al Tadeo,
Kiel ripozoankro, pri duel� ideo;
�Morton al Graf� fripono! � kolere li kriis,
Venĝi, aŭ mem perei!�� Kial? li ne sciis;
Kaj la kolero tiel granda, post momento
Forflugis. Ree kaptis lin profunda pento;
Li pripensis: �Se estis, laŭ observo mia, � � � �550
Inter Grafo kaj Zonjo konsentiĝo ia,
Do sekve? eble Zonjon amas Graf� sincere,
Eble, ke ŝi lin amas? kaj edzigos vere?
Kiarajte mi volus rompi tiun ligon,
Mem malfeliĉa, kaŭzi plu malfeliĉigon?�

Malesper�! li nenian vidis manieron,
Nur forkuron; sed kien? en tombon, sub teron!

Do al klinita frunto li pugnon alpremis,
Kuris herbejon, kie lagetoj briltremis,
Kaj li haltis ĉe l� kota; akvan verdkoloron � � � �560
Avide rigardante, kotecan odoron
Tra malfermita buŝo li enspiris ĝue;
Ĉar memmortiĝo, kiel voluptem�, unue
Pripensas: en furia kapturn�, laŭ dorloto,
Nedireble lin tentis � droniĝi en koto.

Sed Telimen� divenis el lia staturo
Malesperon; vidante al lagetoj kuron,
Kvankam al li tutprave ŝi ardis kolere,
Ŝi ektimis, havante bonan koron vere.
Ŝi bedaŭris, ke amis alian Tadeo; � � � �570
Punonte, ŝi ne pensis pri lia pereo.
Do ŝi lin kure sekvis, levis manojn krie:
�Haltu! stultaĵo! amu aŭ ne! eĉ alie
Edziĝu, aŭ veturu for! sed haltu nure!� �
Sed li jam antaŭiris ŝin, rapida-kure,
Malproksime, jam � haltis ĉe lageto-bordo.

Strangdispone de sortoj, sur la sama bordo,
Rajdis Grafo, lin sekvis ĵokeoj-vicordo;
Kaj ravite per ĉarmo de nokto serena,
De orkestro subakva, harmonio-plena,
De ĥoroj, kiuj sonis laŭ harpoj eolaj, � � � �580
(Neniaj ranoj ludas bele kiel polaj),
Li haltigis ĉevalon, forgesis vojcelon,
Kaj aŭskultis, turninte al laget� orelon,
Okule vagis kampojn, sur ĉiel�-vastaĵo:
Ŝajne, pense komponis li noktajn pejzaĝojn.
Efektive pentrinda estis ĉirkaŭaĵo!
Ambaŭ lagetoj turnis al si la vizaĝojn,
Laŭ geamantoj; dekstra akvo estis glata
Kaj pura, kiel vangoj de virgin� amata;
Maldekstra, malpli hela, laŭ vizaĝ� de juna � � � �590
Viro, jam barb-lanuga kaj iom sunbruna;
Dekstra, per ora sablo ŝajn-brilis ĉirkaŭe
Blond-hare; de maldekstra frunt-haroj, kvazaŭe
Per salika vergaro tufaj, hirtigitaj;
Ambaŭ lagetoj estis verdaĵe-vestitaj.

El ili riveretoj du, laŭ manoj kore
Sin premas. Rivereto en kavon pli fore
Falas, ne malaperas: ĉar en kavmallumon
Ĝi forportas, sur ondoj, de luno orumon;
Akvo tavole falas; ĉiu tavoleto � � � �600
Flagretas per plenmanoj da luna brileto;
Lumo en mil splitetojn fendiĝas; kaptante
Ilin, en profundaĵon portas ond� kurante;
Kaj de supre plenmane falas lun� brilante;
Kvazaŭ apud lageto sidas Svitezjanka[23]
Senfine verŝas fonton el kruĉeto blanka.
Per dua man� amuze disĵetas, prenitan
El la antaŭtuketo, oron ensorĉitan.

El fosaĵo kurinte for, sur ebenaĵo
Torento kvietiĝas, laŭvide fluetas; � � � �610
Ĉar sur ĝia moviĝa, tremanta tegaĵo,
Tremanta luna lumo laŭlonge flagretas.
Kiel bela, givojtos nomata serpento
Samogita, ŝajndorme kuŝas en eriko,
Sed rampas, vicbrilante per oro, arĝento,
Kaj subitmalaperas en musk� aŭ filiko:
Tiel ankaŭ turniĝis torent�, kaŝiĝonta
En alnoj, kiuj nigris ĉe fin� horizonta,
Kaj levis siajn formojn malpezajn malklare,
Kiel duonvideblaj spiritoj nubare. � � � �620

Inter lagoj, en foso, muelilo sidas;
Kiel zorgant� maljuna amantojn insidas,
Subaŭskultis parolojn, koleras malpace,
Skuas kapon kaj brakojn, balbutas minace;
Tiel sian muskfrunton muelilo skuis,
Fingran pugnon rondturnis, sed apenaŭ bruis
Kaj klake dentmakzelojn movis, tuj ĝi same
Superbruis lagetojn, parolantajn ame,
Kaj vekis Grafon.

� � � � � � � � � � � � Grafo vidis, ke proksime
Tade� aliris lian postenon sentime, � � � �630
Do li kriis: �Armilojn! kaptu!� Tuj ĵokeoj,
Antaŭ ol, kio iĝas, komprenis Tadeo,
Kaptis lin, kuras domon. Krias noktgardistoj,
Hundoj bojas, vekiĝas domo. Elrapidas
Juĝist� duonvestite; ĉar li bandon vidas,
Ĝis li Grafon rekonas, pensas pri rabistoj.
�Jen kio?� li demandas. Spadon Graf� eltiris,
Sed vidis nearmiton, do grave li diris:
�Hereda malamiko! mi punos, Soplico,
Vin por malnovaj kulpoj kaj da freŝaj vico; � � � �640
Vi respondos pri mia havaĵo rabita,
Kaj mi venĝos por mia honor� ofendita!�

Sed Juĝist�, krucsignante sin kriis: �Je Kristo.
Fi! Grafo, ĉu vi estas rabist�, mortigisto?
Pro Dio! ĉu konvenas via entrepreno
Al via mondsignifo, eduko, deveno?
Maljuston ne toleros mi!� � Servistoj liaj
Kure portis bastonojn, pafilojn aliaj;
Vojski de fore Grafon rigardis scieme
Kaj en maniko tenis tranĉilon alpreme. � � � �650

Komencotan batalon Juĝisto retenis;
Vana defendo: nova malamik� alvenis:
En alnaro ekbrilis, paf� aeron skuis!
De rajdistaj huf-frapoj river-ponto bruis,
Kaj �Hejse je Soplico!� milvoĉe eksonis.
Juĝist� ektremis: signon de Gervaz� li konis.
�Bagatel�, vokis Grafo, ni estos mult-pliaj;
Do subiĝu, Juĝisto, jen liganoj miaj!�.

Alkuris Asesoro kun kri�: �Arestadon,
En nom� de Cara Moŝto, mi faras; do spadon � � � �660
Donu Grafo, aŭ venos helpe soldataro!
Vi scias: por armita noktatako-faro,
Estas per mil-ducenta ukaz� avertate,
Ke�� Ĵus Grafo vizaĝon lian sabris plate
Li falis kaj sin kaŝis en urtik�-profundon:
Ĉiuj pensis, ke mortis li aŭ havis vundon.

�Oni, diris Juĝisto, ekrabos ĉi tie�.
Ĉiuj ekĝemis; Zonjo superbruis krie,
Kriis ĉirkaŭpreninte onklon per maneto,
Laŭ ido, kiun pikas judoj per pingletoj. � � � �670

Dume inter ĉevalojn Telimeno kure
Falis, al Grafo manojn etendis, terure
Kriante: �Je honoro via! � kun klinita
Kapo alposte kaj kun harar� dislasita �
Je ĉio sankta, Grafo, ni petas genue!
Vi kuraĝus rifuzi al damoj?[24] Unue,
Kruelulo, mortigu nin per via glavo!� �
Ŝi svenefalis. � Grafo alsaltis por savo,
Mirante, konfuzite, pro ĉi tiu sceno:
�Fraŭlin� Zofi�, li diris, estrin� Telimeno! � � � �680
Neniam sendefenda sang� makulos spadon,
Soplicoj iros mian malliber�-tenadon.
Tiel en Italujo mi faris en loko,
Sicilianoj nomas ĝin Birbante-Roko;
Mi, konkirinte tendojn, armitojn mortigis,
Malarmitajn rabistojn mi nur katenigis;
Ili sekvis ĉevalojn, briltriumf�-okaze,
Poste oni pendigis ilin Etna-baze�.

Por Soplicoj feliĉe, ekster ordinaro,
Pli taŭgis Graf-ĉevaloj, ol de nobelaro. � � � �690
Por unue alveni, Grafo malantaŭe
Rajdantoj-reston lasis, mejlon almenaŭe.
Obea, disciplina lia ar� ĵokea
Estis kvazaŭ taĉmento regule-armea:
Dum nobelar� cetera, laŭ ribelo mema,
Estis tre malkvieta kaj tre pendigema.

Dume Graf� malvarmiĝis el fervor�, kolero
Pensis fini batalon sen sangoofero:
Do li Soplico-anojn en domo fermigis
Milit�-kapte, kaj gardon ĉe pordoj starigis. � � � �700

Jen �Hejse je Soplicoj!� � Nobelaro venas
Ĉirkaŭas biendomon kaj sturme ĝin prenas,
Facile: ĉef� � prenita, forkuris eskorto;
Sed konkirintoj volas bati, pri objekto
Serĉas, kaj ne lasite en domon, al korto
Kuras, en kuirejon: de potoj aspekto,
Fajro ĵus estingita, freŝa manĝodoro,
Hundoj krake mordantaj restaĵojn de manĝo,
Kaptas ĉiujn je koroj, sekvas pensoj-ŝanĝo,
Koler� foriĝas, vekas sin al manĝ� fervoro. � � � �710
Post marŝo kaj tuttaga sejmeto krom tio,
�Manĝi! manĝi!� trifoje ekbruis laŭtkrio;
Respondis: �Trinki! trinki!� � Nobelbando lokas
Sin duĥore, jen �trinki�, kaj jen �manĝi!� vokas.
Resono eĥe kuras, trovante rebaton,
Naskas en buŝ� agacon, en stomak� malsaton.
Tiel neatendite, laŭ signala vorto,
Armeo, pro furaĝo, disiris en korto.

Gervazo, forpuŝite de ĉambro Juĝista,
Cedis respekte antaŭ Grafa ar� gardista, � � � �720
Kaj ne venĝinte kontraŭ malamiko sia,
Pensis pri dua granda cel� ekspedicia:
Kiel spertulo, lerta pri jura procedo,
Volas sidigi Grafon, en nova posedo,
Leĝe kaj forme; do li Vokiston insidas,
Ĝis, post longaj esploroj, post forno lin vidas,
Je kolumo lin kaptas, en korton eltiras,
Kaj celinte al brusto per fendilo, diras:
�Sinjor� Vokisto, Grafo vin petas humile,
Ke vi, al nobelaro, anoncu aktstile � � � �730
Pri Grafa intromito[25] kastelon, vilaĝon,
Soplic-domon, semitajn grundojn, sterilaĵon,
Kune cum gajis, boris et omnibus rebus,
Et quibusdam aliis.[26] Vi laŭscie boju,
Nenion forlasante!� � �Ŝlosist�, vi ekboju!
Diris Protazo, manojn metinte post zonon �
Mi pretas sekvi ĉian partioj-ordonon:
Averte, ke ne havos forton, devigita
Perforte, tia akto nokte anoncita�. � � � �740
�Kiu? diris Ŝlosisto, perfortaĵon celas?
Mi petas ja ĝentile; se al vi malhelas,
Per fendilo, al moŝto mi fajron eligos,
Kiel en sep preĝejoj okulojn lumigos�.
�Kial, diris Vokisto, Gervazet�, koleri?
Ne vokista afero � juĝe konsideri;
Sciate, ke vokiston invitas partio,
Diktas laŭ vol�, vokisto anoncas laŭ tio.
Vokiston, leĝsenditon, neniu arestas;
Do mi ne scias, kial mi sub gardo estas. � � � �750
Mi skribos akton, donu al mi lanterneton;
Nun mi anoncas: Fratoj, silenton, kvieton!�

Por laŭtiĝi, ekstaris li sur grand-trabaro.
(Traboj sekiĝis apud ĝarden�-palisaro);
Li suriris, tuj kvazaŭ de vent-blova skuo
Malaperis. Aŭdiĝis en brasik� falbruo;
Tra kanabej� malhela flugis blanka lia
Konfederatko, kvazaŭ hel-kolombo ia.
Verŝilo pafis ĉapon, ne trafis laŭ volo;
Krakas stangoj, Protazo vokas el lupolo: � � � �760
�Mi protestas! �Jam certas forkuro prospera;
Restis post li salikoj kaj marĉo rivera.

Kvazaŭ, sur konkirita rempar�, de kanono
Lasta pafo, aŭdiĝis ĉi protesta sono;
En dom� Soplica ĉesis jam ĉia rezisto,
Malsata nobelaro rabas: Aspergisto,
En bovejo, sur sia prenita posteno,
Bovon kaj du bovidojn asperge-mortigis,
Razil� al ili sabron en gorĝojn dronigis;
Same ageme uzis spadeton Aleno. � � � �770
Junporkojn sub skapolojn pikante en staloj.
Buĉo minacas birdojn: Anseroj per krio
Savintaj Romon antaŭ perfido de Galloj,
Vane alvokas helpon; anstataŭ Manlio[27],
Kuras Verŝil� kameron, gras-birdojn sufokas
Aŭ vive, ĉe kontuŝa zon�, ligante lokas.
Vane birdinoj turnas kolojn, raŭkigante;
Vane siblas anseroj, rabiston pinĉante;
Li kuras: surŝutite per lanugo brila,
Levate per laŭrada movo densflugila, � � � �780
Al malica ĥoĥliko[28] li estas simila.

Sed, kvankam malplej krie, buĉo plej teruris
Inter kokoj. Kokejon juna Sak enkuris;
El ŝtupetoj per laĉo kaptante koketojn,
Detirante hirtplumajn, tufajn kokinetojn,
Ĉiujn vice sufokas: amase metita
Kuŝas bela birdaro, per grioj nutrita.
Sak senpripensa! kia vin kaptis furio!
Tion al vi neniam pardonos Zofio.

Gervaz� antikvomore farante disponojn, � � � �790
Al si ordonas doni de kontuŝoj zonojn,
Kaj per ili eligas, el Soplica kelo,
Barelojn da grizbrando, biero, mielo,
Kelkajn tuj senŝtopigas; aliajn nobela
Densa aro forrulas al sojlo kastela,
Tie ĉiuj kolektas sin por noktkuŝejo,
Tie estas fondita Grafa ĉefloĝejo.

Cent fajroj brulas, rostas, bakas kaj kuiras;
Viandoj fleksas tablojn, drinkaĵoj fluiras.
Nokto estis pasonta trinke, manĝe, kante; � � � �800
Sed vice ekdormetas oni, oscedante,
La okulojn estinge nebulo vualas,
Kapojn balancas ĉiuj, kie sidis, falas:
Kun plado, glaso, kruĉo, aŭ rostaĵa pato.
Tiel venkintojn venkis dormo, mortofrato.



Libro IX. � Batalo

Pri danĝeroj rezultantaj el senorda tendarejo � Helpo neatendita � Malgaja situacio de l� nobelaro � Kvestula vizito estas antaŭdiro de savo � Majoro Plut per troa koketeco turnas sur sin la tempeston � Pafo el terceloro signalas batalon � Faroj de l� Aspergisto; faroj kaj danĝeroj de Macjek � Verŝilo per insido savas Soplicovon � Sukurso rajdistara; atako kontraŭ piedirularo � Faroj de Tadeo � Duelo de ĉefoj, interrompita per perfido � Vojski per decida manovro superpezigas la pesteleron de l� batalo � Sangaj faroj de Gervazo � Ĉambelano, grandanima venkinto.

Ili ronkis, dormege tiel, ke sen veko,
Kun lanternoj eniris da homoj kelkdeko,
Atakis nobelaron sen ies rezisto,
Kiel dormantajn muŝojn arane� �falĉisto�:
Apenaŭ iu zumas, jam ĝin longakrure
Ĉirkaŭprenas rabisto, sufokas terure.
Sed pli firme, ol muŝoj, dormas ar� nobela:
Ne zumas, kvazaŭ kuŝas sen vivo iela,
Kvankam per fortaj brakoj estas ekkaptata
Kaj kiel sur ligiloj pajlo, renversata. � � � �10

Nur Verŝilo, al kiu en distrikt� ne trovas
Vi same fortan kapon ĉe festen�: li povas
Trinki du bareletojn da julimielo
Antaŭ lango-konfuzo kaj kapo-ŝancelo:
Li, kvankam longefestenis kaj ekdormis ŝtone,
Donis signon de vivo: okulon duone
Malfermis, vidas� veraj inkub�-inferanoj!
Du teruraj vizaĝoj, kun lipharoj-paroj,
Spiregas, buŝon lian tuŝas per lipharoj,
Kiel flugile volvas ronde per kvar manoj. � � � �20
Time, li krucosigni sin volas: sed vane,
Kvazaŭ flanke-najlita estas dekstra-mane,
Movas maldekkstran, sentas: ve! de man� spirita,
Kiel ido en vindojn, li estas vindita;
Li timas pli terure, kun fermit-okulo
Kuŝas sen spir�, malvarma iĝas, laŭ mortulo.

Sed Aspergist� sin volas defendi: malfrue,
En propra zon� li estis ligita unue;
Tamen li kunvolviĝis, elaste eksaltis,
Falis, sur brustoj, kapoj de dormantoj haltis. � � � �30
Ĵetiĝis, laŭ ezoko sable, baraktante,
Muĝis laŭ urs�, el pulmoj fortikaj kriante:
�Perfido�� Tuj vekita nobelaro ronde,
Ĥore: �Perfid�, perforto!� ekkriis responde.

Spegulan ĉambron eĥoj atingas laŭtkrie;
Kun Gervazo, ĵokeoj, Grafo dormis tie.
Gervaz� vekite, vane ŝiriĝas, kun miro
Sin vidas alligita ĉe propra rapiro;
Ĉe fenestro li vidas: jen homoj armitaj,
En nigraj kaskedetoj, verduniformitaj. � � � �40
Unu, skarpezonita, la spadon tenante,
Kaj akraĵon al siaj altuloj turnante,
Flustradis: �Ligu!� Ĉirkaŭ-kuŝas, kiel ŝafoj,
Ĵokeoj en katenoj; malarmita Grafo
Sidas; kun bajonetoj nudaj, du longuloj
Staras ĉe li. Rekonis Gervazo: Moskvuloj!!!
Ve!

� � � � � Ŝlosisto ne foje estis en teruroj,
Multfoje havis ŝnurojn sur manoj kaj kruroj:
Tamen saviĝis; sciis fortul� manieron
Ŝiri katenojn, tial ne perdis esperon; � � � �50
Li pripensis, okulojn fermis, ŝajndormante,
Kaj malrapide brakojn, krurojn longigante,
Enspiris � ventron, bruston kunpremis laŭpove:
Subite kuntiriĝas, sin streĉas plenblove;
Laŭ serpent�, kapon, voston, kaŝanta artike,
Longa Gervaz� aspektis nun mallonge dike,
Subite distiriĝis: eĉ ekknaris ŝnuro,
Sed ne krevis! Ŝlosisto, kun honto, teruro,
Renversiĝis, kaŝinte vizaĝon kolere,
Fermis okulojn, kuŝis kiel ligno tere. � � � �60

Ĵus aŭdiĝis tamburoj: malofte unue,
Poste ĉiam pli dense, pli frakase-brue.
Oficir� de moskvuloj, je tiu apelo[1]
Ĵokeojn, Grafon, lasis sub gard� en kastelo,
Nobelaron en korton gvidis; staris tie
Dua rot�. Vanbaraktas Aspergist� furie.

Stabo � en korto, kune armitaj nobeloj:
Podhajskioj, Birbaŝoj, Hreĉeĥoj, Bjergeloj,
Ĉiuj Juĝist�-parencoj, amikoj, kun spado
Helpe kuris, aŭdante pri atak�, invado � � � �70
Ĉar kun Dobĵinski-j estis longe en kvereloj.

Kiu moskvan taĉmenton el vilaĝoj gvidis?
Kiu najbarojn helpe kolekti rapidis?
Asesor�? Jankjel? Estis diversopinio,
Certe neniu sciis tiam, nek post tio.

Jam leviĝas la suno, sange ruĝiĝite,
Malakra rande kvazaŭ radi�-deŝirite,
Duonvideble kaŝas ĝin nigra nubsfero,
Kiel ardas en karboj forĝistaj, huffero.
Nubojn, ŝiritajn kiel glacibuloj, vento, � � � �80
Plifortiĝante, pelis el la oriento;
Nubaĵoj flugas, pluvon malvarman ŝutante.
Post ili kuras vento, pluvon sekigante.
Post vento ree nubo malseka alkuras:
Tag� alterne malvarmas, aŭ pluve murmuras.

Dume Majoro trabojn el apud barilo,
Igas treni, en ĉiu tranĉi per hakilo
Duonrondtruojn, meti al aperto trua
Kaptitoj-krurojn, fermi per lignaĵo dua.
Du traboj, akrarande najlekunbatitaj
Kunpremis krurojn, kiel hundfaŭkoj fermitaj: � � � �90
Ŝnuroj, forte streĉitaj, dorse manojn ligis;
Sed Major� al nobeloj turmenton pliigis:
De kapoj deŝirigis la konfederatkojn,
De ŝultroj la mantelojn kaj la taratatkojn,
Eĉ kontuŝojn, ĵupanojn. Tiel trabforĝite,
Dentklakante, al pluvo, malvarm�, elmetite,
Nobeloj vice sidis dum malbonvetero;
Aspergisto baraktas vane en kolero.

Vane sin pro nobeloj Juĝist� intermetas, � � � �100
Kaj vane Zonjo ploras, Telimeno petas,
Agi pri katenitoj ne tiel severe.
Nikita Rikov, rota oficiro vere
Paciĝus, mem moskvulo, sed bona sinjoro:
Tamen obei devis li al Plut, majoro.

Majoro, polo, naske el urbo Dzjeroviĉ,
Nomita pole (kiel aŭdiĝas) Plutoviĉ,
Alibaptiĝis; granda fripon�, laŭ regulo,
Se polo, en carservo, fariĝas moskvulo.
Plut, kun pipo frontstaris, koksapogiĝante, � � � �110
Responde al kapklinoj nazon altlevante;
Por signo de kolero li brovojn kuntiris,
Fumovolvon ellasis kaj en domon iris.

Dume Juĝist� Rikovon pacemigi penas,
Kaj ankaŭ Asesoron al flanko forprenas:
Ili pripensas fini sen juĝo aferon,
Kaj, pli grave, eviti registaran peron.
Do diris al majoro Plut, Rikov sinjoro:

�Kion el ĉi kaptitoj havos ni, Majoro?
Doni sub juĝon? estos nobeloj-mizero. � � � �120
Kaj vi, Major�, nenion gajnos el afero.
Aŭdu, Major�, pli bone paciĝi: Sinjoro
Juĝisto rekompencu vin por ĉi laboro;
Ni diros, ke li estis de ni vizitata:
Tiel vivos kaprinoj, lupo estos sata.
Rusoj diras: singarde eblas ĉiu faro,
Kaj ankaŭ: por vi rostu sur rostil� de caro:
Kaj ankaŭ: ol malpace, pli bone konsente;
Nodu bone kaj kaŝu finaĵojn prudente.
Ne raportu, do scios neniu pri tio. � � � �130
Rusoj diras: por preno donis manojn Dio�.

Major� aŭdante tion kolere kraĉ-spiris
Kaj: �Vi frenezas, Rikov? Cara servo � diris �
Ne estas amikeco, stultulo maljuna!
Vi frenezas? Ellasu mi en tempo nuna,
Milita, ribelulojn? Ha, poloj ribelaj,
Mi vin instruos! Ha, vi friponoj nobelaj,
Dobĵinski-j! malsekiĝu kanajloj, tremante!
(Li rigardis fenestren, tut-gorĝe ridante.)
Jen ĉi Dobĵinski, kiu sidas en surtuto, � � � �140
� For surtuton! � pasinta-jare, dum reduto,
Kun mi kverelis� Estis ne mi komencinto:
Dum mi dancas, li krias: �Post pordon, ŝtelinto!�
Ke tiam, por priŝtelo de regiment-kaso,
Mi estis sub esploro, en grand-embaraso,
Ĉu tio lin koncernis? Estas danc� mazura,
Li krias: jen ŝtelisto! kaj nobeloj: hura!
Maljust�? Falinte miajn ungojn, li prudentos.
Mi diris: He, Dobĵinski, vi tion ekpentos!
Kaj nun, Dobĵinski, kion? la vergojn vi sentos!� � � � �150

Kliniĝinte li flustris en Juĝist�-orelon:
�Se vi volas, ke ili savu sian felon,
Por ĉiu kap� mil rublojn, en kontanta mono;
Mil rubletojn, Juĝisto, jen lasta propono�.

Juĝisto ekmarĉandis; Major� ne atentis,
Kuris en ĉambro, lasis densfumon: prezentis
Sin kiel turnfajraĵo ia, aŭ raketo;
Postiris lin virinoj kun ploro kaj peto.
�Major�, diris Juĝisto, antaŭ tribunalo,
Kion vi gajnos? Estis nek sanga batalo, � � � �160
Nek vundoj; por manĝitaj anseroj, kokinoj,
Oni sole repagos laŭ Statutdifinoj.
Kontraŭ Graf� mi ne plendos, ne sekvos verdikto;
Tio estis kutima najbara konflikto�.

�Kaj ĉu Juĝisto legis Flavan Libron?� [2] diris
Majoro � �Kian libron?� Juĝisto ekmiris.
�Libro � pli bona, diris Plut, ol la Statutoj,
Ĉiupaĝe: pendigo, Siberio, knutoj;
Libro militoleĝa, nun en Litvo tuta,
Deviga; jam sub tablo kuŝas leĝ� statuta! � � � �170
Militleĝe vi marŝos, por petolo tia,
Jam almenaŭ al puna labor� siberia�.
�Sed mi apelacios al guberniestro�,
Diris Juĝist� � �Eĉ iru al imperiestro!
Respondis Plut � verdiktojn car� konfirmas noble,
Punon pligrandigante, eĉ ofte duoble.
Apelaciu, trovos mi eble, bezone
Kontraŭ Juĝisto hokon, por ektiri bone.
Jankjel, spiono, kiun registar� insidas,
Via doman�, en via drinkejo loksidas. � � � �180
Vin ĉiujn mi areste povas nun reteni!�.
�Sen ordon�, vi kuraĝus min areste preni?�
Diris Juĝist�. Disputo tre vive ekkuris,
Kiam al biendomo nova gast� veturis.

Vetur� amasa, stranga: Antaŭe kuranta,
Nigra vira ŝafego, kun kap� hirtiĝanta
Per kvar kornoj, el kiuj du, laŭ arkkurbaĵoj,
Ĉe oreloj volviĝas kun sonoriletoj:
Kaj du, el frunt� al flanko ŝovante finaĵojn,
Per latunaj, tintantaj skuas rond-globetoj. � � � �190
Post virŝafo � ŝafinoj, bovoj, kaprinaro,
Post brutoj � pez-ŝarĝite, veturiloj-kvaro.

Ĉiuj divenis venon de pastr� Almozisto;
Do devon de la mastro konante, Juĝisto
Staris sojle, saluti gaston. Veturante,
Pastro kaŝis vizaĝon, kapuĉ�-vualante;
Sed oni lin rekonis: vidante areston,
Li alturnis vizaĝon kaj faris man-geston.
Dua veturigisto estas rekonita:
Maljuna Macjek Vergo, kampule vestita. � � � �200
Nobelaro ekkriis, kiam lin rekonis;
Li diris: �Stultaj!�� mane silenton ordonis.
Sur tria veturilo � Prus� en vest� flik-ara,
Fine Zan kun Mickjeviĉ veturis sur kvara.

Kaj dume Podhajskioj kaj Isajeviĉoj,
Barbaŝoj kaj Vilbikoj, Bjergeloj, Kotviĉoj,
Vidante de Dobĵinski-j tian malliberon,
Komencis kvietigi malnovan koleron;
Ĉar pola nobelaro, kvankam kolerema
Kaj batalema, tamen ne estas venĝema. � � � �210
Oni Maljun-Mateon petas pri konsiloj:
Li starigas amason ĉirkaŭ veturiloj,
Atentigas.

� � � � � � Kvestulo iris ĉambron pene
Rekonebla; ne ŝanĝis li vestaĵon sian,
Sed figuron alprenis li tute alian:
Kutime malserena, nun li gajmiene
Levis kapon, laŭ kruda kvestulo petola,
Antaŭ ol ekbabili, ridis:
� � � � � � � � �Ha, ha, hola!
Mi gratulas! Ha, ha, ha! bonege, image!
Sinjoroj oficiroj! iuj ĉasas tage, � � � �220
Vi nokte! Bonĉasaĵo: mi vidis nobelojn;
Hej! pinĉi, senplumigi, hej! deŝiri ŝelojn!
Nobelaro petolas, vi surmetu bridon!
Mi gratulas, Majoro, vi kaptis Grafidon:
Grasul�, riĉul�, sinjoro li el antenatoj[3];
Ne lasu lin el kaĝo sen tricent dukatoj!
Prenu! por monaĥejo donu groŝoj-trion,
Kaj por mi; mi pri via savo petas Dion;
Jes, vere, mi tre zorgas por vi pri ĉielo!
Mort� eĉ staboficirojn kaptas je orelo: � � � �230
Baka[4] pravis, ke morto trapikas brokatojn[5]
Kaj skarlatojn; sur drapon bone faras frapon;
Kaj tra tolo ĉe kolo ĝi tranĉas laŭ volo,
Sama normo: frizformo, kiel uniformo.
Morto panjeto, diras Baka, laŭ bulbeto,
Larmpremas, dum alpremas; same karesemas
Dum lulo de mamulo aŭ diboĉbravulo!
Aĥ! Majoro! ni vivas, morgaŭ morto venos,
Kion ni manĝas, trinkas, al ni apartenos.
Juĝisto, matenmanĝi estas tempo nune? � � � �240
Mi sidiĝas ĉe tablo, petas ĉiujn kune.
Majoro, eble zrazojn? Moŝto Leŭtenanta,
Kion vi pensas? vazon da punĉ� varmiganta?�

Oficiroj rediris: �Jes Patr� Almozisto,
Tempas manĝi kaj trinki sanon de Juĝisto!�

La domanoj ekmiris kaj diveni penas:
Kial Vermo la gajan mienon alprenas?
Juĝist� al kuiristo ordonon raportis:
Zrazojn, botelojn, vazojn, sukeron li portis.
Plut kaj Rikov komencis glutadi rapide, � � � �250
Tiom ofte posttrinki, manĝante avide,
Ke duonhore manĝis for dudek tri zrazojn
Kaj eltrinkis da punĉo du mezgrandajn vazojn.

Majoro sata, gaja, larĝe sur sofeto
Sidiĝis, prenis pipon, per banka bileto
Ekbruligis, deviŝis buŝon per tukfinoj,
La ridantantajn okulojn turnis al virinoj,
Kaj diris: �Belfraŭlinojn mi deserte ŝatas,
Je majorbantoj! kiam matene mi satas,
Post zrazoj, mi deserte, volonte babilas � � � �260
Kun belfraŭlinoj, kiuj ĉarme vin similas!
Mi proponus kartludon? elf-cvelfe?[6] je visto?
Aŭ ni dancu mazurkon? je diabloj-centoj!
En jegroj-regimento mi � ĉefmazuristo!�
Kaj pli proksimiĝante al damoj-asisto,
Li alternigis fumon kun la komplimentoj.

�Danci! elvokis Vermo: trinkinte ĝis resto
Botelon, eĉ mi, pastro kun levita vesto,
Dancas mazurkon. Tamen majoro, je vere.
Ni trinkas, kaj la jegroj frostiĝas ekstere? � � � �270
Diboĉu! Mastro donos la brandon favore,
Major� permesos: trinku bravuloj ĝojkore!�
Plut rediris: �Mi petus, lasante laŭvolon�.
Vermo flustris: �Juĝisto, donu alkoholon�.
Kaj tiel, dum en domo stabo glutis ĝoje,
Post dom� armeo drinki komencis samfoje.

Kapitan� senparole kalikojn plenumis;
Major� trinkis, samtempe damojn amindumis,
Kaj ĉiam pligrandiĝis lia dancinklino;
Manon de Telimeno li kaptis en fino, � � � �280
Por danci; ŝi forkuris; li al Zonjo iris,
Ŝanceliĝe-kapkline, dancinviton diris:
�Hej! Rikov, ĉesu fine blovi fumpipeton:
For la pipon! vi bone ludas gitareton;
Jen kuŝas gitareto, do prenu gitaron,
Mazurkon! Mi, majoro, dancas gvidoparon�.
Kapitan� sur gitaro kordojn streĉe-tiris,
Plut ree Telimenon emigi deziris:

�Major�-vorton: ne ruso mi estas, Fraŭlino.
Se mi mensogas, estu mi tuj sukinsin-o [7] � � � �290
Mensogante: demandu ĉiun oficiron,
Ĉiuj, tuta armeo atestos verdiron,
Ke en naŭa korpuso de armeo dua,
En regiment� kvindeka, divizi� unua
De Jegroj, Plut majoro � ĉef mazuristo!
Venu do fraŭlineto, ĉar mi, por rezisto,
Obstinan fraŭlineton punos oficire��

Li saltis, Telimeno-manon tion dire
Kaptis, kaj larĝakise blankan brakon klakis;
Tadeo lin alkuris: survango ekkrakis. � � � �300
Ŝmac�, survango aŭdiĝis en vicordo tia,
Kiel vorto post vorto, unu post alia.

Plut konsternite, pala kolere, okulojn
Ekfrotis, poste kriis: �Ribel�! ribelulojn!�
Kaj kuris, eliginte spadon por trapiko.
Ĵus pastro tercerolon prenis el maniko,
Kriante: �Taĉjo! pafu kiel helkandelon!�
Tadeo kaptis, celis, pafis, sed li celon
Maltrafis, nur surdigis, nigrigis orelon
Al Major�. � Kun gitaro, vokante: �Ribelo!�
Al Tade� saltis Rikov; sed Vojski al celo � � � �310
Trans tablo svingis manon: ekfajfis tranĉilo
Inter kapoj; plifruis bato ol ekbrilo,
Trafis gitaron funde kaj trae ĝin splitis;
Rikov flanken kliniĝis kaj morton evitis,
Sed ektimis, kaj: �Jegroj! ribelo!� kriante,
Prenis defende spadon, al sojlo cedante.

Ĵus aliflanke ĉambron nobeloj konkiras
Tra fenestro kun sabroj; Vergo fronte iras.
Plut, Rikov, en vestiblo, vokas je soldatoj.
Jam helpe plej proksimaj kuras tri vokatoj: � � � �320
Jam tra pordo eniĝas brilaj bajonetoj,
Kaj post ili tri nigraj klinitaj kasketoj.
Mate�, levinte �vergon�, apud pordo staras,
Ĉe mur�; laŭ kat� je ratoj, insidon li faras;
Terura bat� faligus tri kapojn; sed vidis
Eble aĝul� malbone, aŭ fervorrapidis:
Antaŭ koloj-apero li hakis kasketojn
Kaj deŝiris; tintfalis vergo bajonetojn.
Rusoj reniras, antaŭ Mate� forkuregas
En korton.

� � � � � � � � � Tie granda konfuziĝo regas. � � � �330
Tie Soplico-anoj por liberigo luktas.
Disforĝas Dobĵinanojn kaj trabojn disŝiras.
Jegroj tien alkuras, ekvidinte tion;
Per bajonet� trapikis serĝent� Podhajskion,
Du nobelojn li vundis kaj pafis al tria:
Ili forkuras � Tie jam ĉe trabo sia
Baptist� liberajn manojn havis; do por bato
Li stariĝis, long-fingrojn volvis ĉe manplato,
Kaj el supre sur dorson de rus� faris frapon,
Ke en pafil�-seruron batis lian kapon; � � � �340
Seruro krakis, sed pro sango ne ekbrulis;
Serĝento al Baptistaj piedoj sin rulis.
Baptist� kliniĝis, tubon de pafil� kaptinte,
Turnas ĝin aspergile kaj supren levinte,
Muelturnas, soldatojn du igas al falo;
Ŝultre, kape trafita estas kaporalo.
Reston, de trabo pelas for teruro-sento:
Baptist� nobelojn ŝirmis laŭ mova tegmento.

Oni disbatis trabon, distranĉis ligilojn;
Nobelaro libere kuras veturilojn � � � �350
De Kvestul�: prenas sabrojn, rapirojn, tasakojn[8]
Falĉilojn kaj paftubojn; Verŝil� � du sturmakojn,
Sakon da kugloj; ŝutis ilin en sturmakon
Per dua samŝargita li ekipis Sakon.

Da jegroj pli alvenas. Tumult� ĉiuparte;
Nobeloj jam ne povas sabri kruca-arte[9];
Jegroj ne povas pafi; en mana batalo,
Dent� por dento, fendiĝas jam ŝtalo je ŝtalo,
Bajoneto je sabro, falĉil� klingon falas,
Pugno pugnon renkontas, brak� kun brak� batalas. � � � �360

Rikov, kun jegroj-parto, kuris palisaron
Ĉe garbej�, tie haltas, vokas soldataron,
Ke ili ne batalu en tia konfuzo,
Kie sub pugnoj falos sen armiloj-uzo;
Li koleras, ĉar mem li pafcelon ne trovas,
Diferencigi rusojn de poloj ne povas,
Krias: �Stroj!� (�vicon formu� signifas ĉi tio),
Sed komando ne estas aŭdata en krio.

Maljun-Mate�, por manaj luktoj ne taŭgante,
Retiriĝas, la vojon antaŭ si farante, � � � �370
Dekstre, maldekstre: Viŝas sabra pinto cela
Bajoneton el tubo, laŭ meĉo kandela;
Pikante kaj tranĉante, maldekstran li svingas,
Kaj tiel singardeme kampon ekatingas.

Sed Mateon atakas, kun granda fervoro,
Maljuna Gefrejtero, soldat�-instruktoro[10];
Bajoneta ĉef-majstro sin streĉis risorte,
Pafilon ambaŭmane ekkaptis tutforte:
Dekstra man� ĉe seruro, maldekstra sur tubo:
Li turnas sin, eksaltas, kaŭriĝas al subo, � � � �380
Maldekstran li mallevas, el dekstra armilon
Ŝovas kiel serpento el faŭko pikilon,
Kaj ree ĝin retiras, genu�-apogante,
Tiel turniĝas, saltas, Macjekon atakante.

Do Mateo, taksinte lerton kontraŭulan,
Per maldekstra surmetis nazvitron okulan,
Vergtenilon per dekstra man� ĉe brusto tenas,
Cedas, Gefrejter-movojn okul�-ekzamenas,
Krurŝanceliĝas, kvazaŭ li estus ebria.
Gefrejter� kuras, certa jam pri venko sia, � � � �390
Por fari pli facile al cedant� atakon,
Leviĝis, longetendis tutan dekstran brakon;
Puŝante karabenon, li tiel streĉiĝis
Per puŝ�, armilopezo, ke li eĉ kliniĝis:
Macjek, kie sur tubon bajonet� metadas,
Submetis vergtenilon kaj supren ĝin batas,
Mallevas vergon, ruson je mano hakante,
Kaj tuj, maldekstramane, makzelon tranĉante.
Tiel falis Gefrejter�, majstr� en skermturniro,
De kvar medaloj kaj tri krucoj kavaliro. � � � �400

Ĉirkaŭ traboj, maldekstra nobeloj-flugilo
Jam venke staras. Tie batis Aspergilo,
Tie Razil� al rusoj distribuis frapojn:
Ĉi tiu korpojn tranĉas, tiu hakas kapojn,
Jen kiel de germanaj majstroj la maŝino
Elpensita, nomata de ni draŝistino
Kun pajlhakilo: draŝ- kaj tranĉ-ilojn havante,
Pajlon tranĉas kaj grenon samtempe eldraŝas;
Aspergist� kaj Razilo tiel kune paŝas,
De supre kaj malsupre moskvulojn buĉante. � � � �410

Sed Aspergist�, jam certan venkon forlasante,
Kuras dekstran flugilon, kie novdanĝero
Macjekon minacas. Morton de brav-Gefrejtero
Venĝante, longspontone Praporŝĉik[11] atakas;
(Spontono lance pikas kaj hakile hakas,
Hodiaŭ neglektita kaj nur en ŝiparo
Uzata, tiam servis al piedularo).
Praporŝĉik, homo juna, sed batalis sperte:
Se kontraŭul� armilon flankbatis, li lerte
Cedis: junulon Macjek ne kaptus postkure, � � � �420
Kaj sekve, ne vundante, sin defendis nure.
Al li Praporŝĉik lance jam vundeton faris,
Jam levante spontonon hako-prete staris:
Baptisto alkuranta, mezvoje haltinte,
Sub malamikpiedojn armilon ĵetinte,
Rompis oston: Praporŝĉik, post sponton�-ellaso,
Ŝanceliĝas; alkuras Baptist� kaj amaso
Nobela, poste rusoj el maldekstr-flugilo.
Komenciĝis batalo ĉirkaŭ Aspergilo.

Defendinte Mateon, li perdis armilon, � � � �430
Preskaŭ per vivo pagis servemam ĝentilon;
Ĉar elposte du fortaj rusoj alsaltinte,
Kvar manojn en hararon lian implikinte,
Per piedoj firmiĝis, tiris laŭ elastaj,
Ligitaj, al rivera ŝip�, ŝnuregoj mastaj.
Vane Baptisto blinde batas posten time
Ŝanceliĝante: vidas Gervazon proksime,
Do li vokas: �Fendilo! Ho Jezu�! Mario!�

Ŝlosist�, teruron lian ekkonis laŭ krio,
Returniĝis kaj ŝtalan akraĵon faligis, � � � �440
Baptistkapon kaj moskvajn manojn fulmdisigis.
Rusoj, cedante voĉojn terurajn eldonis;
Sed unu man� pli forte en hararo dronis:
Tiu restis pendanta, per sango ŝprucinte.
Tiel aglo leporon per ungo kroĉinte,
Per dua, por firmteni, ĉe arbo tenas;
Kaj lepor�, ekŝirinte, aglon duonfendas:
Dekstra ungo ĉe arbo restas en arbaro,
Maldekstran, sangan, portas lepor� al kamparo.

Aspergisto, libera, rigardojn rondsendas, � � � �450
Serĉas armilon, vokas kaj manojn etendas,
Dume tondras per pugnoj kaj paŝas sentime,
Ĉar flanke de Gervazo teniĝas proksime,
Ĝis en amas�, li vidas sian filon Sakon;
Sak� dekstramane turnis al celo sturmakon,
Maldekstra man� lignegon postetreni devis,
Armitan per silikoj, tuberoj, enhakoj[12];
(Neniu ĝin eklevus krom Baptisto-brakoj).
Baptisto aspergilon karan rericevis:
Kaptis ĝin, kore kisis kaj tuj ensangigis.

Kiel li plu batalis kaj venkon multigis,
Vane kanti: ĉar kredus al Muzo neniu,
Kiel Vilno ne kredis al virino, kiu,
Starante super Ostra-Brama, tion vidis,
Kiel general� Dejov regimenton gvidis
Kaj malfermis pordegon jam kun bruo kraka,
Kiam unu urbano, nome Ĉarnobaka,
Mortigis lin kun tuta regiment� kozaka[13].

Okazis, kiel diris antaŭe Rikovo: � � � �470
Jegrojn venkis tumulte kontraŭuloj-povo;
Dudek tri mortigite, jam kuŝas sur tero,
Tridekkelkaj, per vundoj tutkovrite, ĝemas,
Multajn kaŝis ĝardeno, lupol�, ĉerivero,
Kelk� sub virinoj-zorgon, en domon sin premas.

Kun ĝoja krio kuras venkantaj nobeloj,
Tiuj ŝiri akirojn, tiuj al bareloj;
Triumfon ne kunsentas sola Verm�; Kvestulo
Mem ĝis nun ne batalis (ĉar pastra regulo
Ĉi tion malpermesas), sed kiel spertulo � � � �480
Konsilis, batalejon ĉirkaŭe revidis,
Batalantojn per mano kaj rigardo gvidis,
Nun vokas, ke kolektu sin oni prefere,
Por ataki Rikovon, fini venkon vere;
Dume lia sendito al Rikov ripetu,
Ke li, por savi vivon, armilon demetu;
Sed, se li senprokraste sabron ne fordonos,
Verm� restintojn ĉirkaŭi, forhaki ordonos.
Kapitan� Rikov tute ne petis �pardonon�[14],
Ĉirkaŭ si kolektinte duonbatalionon, � � � �490
Kriis: �Armil�!� Tuj estis armiloj kaptitaj,
Ektintis karabenoj delonge ŝargitaj;
Kriis: �Cel�!� � ekbrilis tuboj-vic� longstria;
Kriis: �Vic-pafu!� � tondras unu post alia;
Ĉi pafas, tiu ŝargas, aŭdiĝas armiloj:
Kugloj fajfas, seruroj tintas kaj ŝargiloj.
Tutvico ŝajnas kiel rampulego voje,
Kiu mil brilpiedojn svingas unufoje.

Vere, jegroj per forta trinkaĵo ebrie,
Malboncelas, maltrafas kaj apenaŭ ie � � � �500
Iun mortigas, tamen estas du Mateoj
Vunditaj, falis unu el Bartolomeoj.
Nobeloj el malmultaj tuboj nur celtiras,
Malamikon per sabroj ataki ekiras,
Sed aĝuloj retenas; kugloj celakiras,
Trafas, forpelas, korton preskaŭ malplenigas,
Kaj jam de biendomo fenestrojn tintigas.

Tade� virinojn ŝiirmis en dom�, onklordone,
Sed aŭdante: batalo turniĝas malbone,
Elkuris; Ĉambelano sekvis kun palaŝo, � � � �510
Kiun fine alportis laŭ ordon� Tomaŝo;
Li rapide kuniĝis kun nobeloj, fronte
Kuras kun sabro; sekvas nobelar� volonte;
La jegroj allasinte ilin, per subita
Kugloj-hajlo ekŝutis: Razilo � vundita,
Pereis Isajeviĉ, Vilbik; do Kvestulo
Kaj Mateo nobelojn duflanke retiras:
Nobeloj malvarmiĝas el fervor�, reiras,
Rerigardas; ekvidis ĉi tion moskvuloj:
Kapitan� Rikov pensas laste ekbategi,
El kort� nobelojn peli kaj domon ekregi. � � � �520

�Formu atakon! kriis li, per bajonetoj!
Antaŭen!� Vic� elmetas tubojn laŭ stangetoj,
Klinas kapojn, ekiras, paŝon rapidigas.
Vane el flank� pafante, nobeloj haltigas:
Vico jam duonkorton pasis sen rezisto;
Rikov, montrante domon per spad�, al Juĝisto
Krias: �Subiĝu, ĉar mi domon forbruligos!�
�Mi vin, vokas Juĝisto, en brulo rostigos�.

Biendomo Soplica! se ne detruitaj,
Brilas sub poploj, viaj muroj blankigitaj; � � � �530
Se najbar�-nobelaron Juĝisto ĝisnune
Apud gastamaj tabloj sidigas komune:
Certe li tie trinkas je Verŝilo-sano,
Sen kiu Soplicovon serĉi estus vano!

Verŝilon ne distingis kuraĝo supera
Ĝis nun: kvankam el trabo unue libera,
Li tuj en veturilo retrovis sturmakon,
Sian karan verŝilon, same kugloj-sakon,
Li ne batalis, tial, ke al si ne fidis
Tutsobre; do li iris, kie tinon vidis, � � � �540
Per man� al buŝo klinis de brando torenton,
Kaj kiam varmiĝinte sentis korkontenton,
Li ĝustemetis ĉapon kaj prenis verŝilon,
Enŝutis pulvon, supre palpigis ŝargilon,
Rigardis batalkampon: vidas, ke brilante,
Bajonet�-ondo batas nobelojn, puŝante:
Li naĝas kontraŭ ondo, al tero kliniĝas,
Kaj en densa herbaro, tra l� korto mergiĝas
Meze; ĝis, kie kreskas urtikoj, li lokas
Sin embuske, kaj Sakon per gestoj alvokas. � � � �550

Sak� ĉe domsojlo staris kun sturmako sia,
Ŝirmante: tie loĝis kara Zonjo lia;
Kvankam ŝian rifuzon li konsciis plende,
Ŝin amis ĉiam, volus perei defende.

Jam jegroj-vico marŝe urtikojn eniris;
Verŝilo movis ĉanon, tubfaŭko elspiris
Al moskvuloj dekduon da kugloj hakitaj;
Sak� ellasas dekduon: Jegroj konfuzitaj,
Per embusk� konsternite, vicon volvaĵigas,
Cedas, lasas vunditojn; Baptist� finmortigas. � � � �560

Grenej� � jam for; timante pri longa posteno,
Rikov al palisaro saltas de ĝardeno,
Haltigas rotforkuron, ordigas kaj faras
El vico triangulon: akra kojn� elstaras
Antaŭen, kaj du flankoj apud palisaro
De l� ĝarden� apogiĝas. Prava estis faro,
Ĉar el kastel� galopas sur lin rajdistaro.

Grafo, kiu gardate en kastelo sidis,
Kiam rusoj forkuris, saltis sur ĉevalon
Kaj aŭdinte pafadon, rajdantojn li gvidis, � � � �570
Mem fronte, super kapon levante la ŝtalon.
Rikov ĵus kriis: �Fajron, duonbataliono!�
Sur seruroj trakuris longen fajra zono,
El tricent tuboj kugla ekfajfis zumsono:
Rajdant� pereis, falis tri vunditaj grave;
Graf�, de ĉeval� falinta, falis; kuras save
Al li Ŝlosisto krie: de jegroj celpreno
Lasta Horeŝko, kvankam laŭ patrin�-deveno.
Verm�, pli proksima, Grafon korpŝirmas post falo,
Ricevas por li pafon, lin el sub ĉevalo � � � �580
Eligas, ne permesas iri tiel are,
Oni pli bone celu, maltrafu avare,
Kaŝu sin post bariloj, putoj, muroj, staloj;
Graf� kun anar� atendu tempon por ĉevaloj.

Planojn de Verm� komprenis kaj plenumis plene
Tadeo. Ligna puto lin kaŝas postene;
Kaj ĉar li sobras, bone el dutubo pafas,
(En aeron ĵetitan florenon li trafas),
Batas terure, ĉefojn elektas por celo:
De lia paf� unua falis feldvebelo[15], � � � �590
El du tuboj serĝentojn du trafas bravulo;
Laŭ galonoj li celas, aŭ al triangulo
Ŝirmanta stabon. Tial Rikov koleretas,
Piedfrapas, de spado tenilon mordetas:
�Majoro Plut, li vokas, kio fine estos?
Baldaŭ el ni neniu ĉe l� komando restos!�
Do Plut grandakolere al Tadeo vokas:
�Moŝto Pol�, vi hontinde post arbo vin lokas,
Ne timaĉu, eliru mezon, kun honoro
Batali�. Kaj Tadeo respondis: �Majoro, � � � �600
Se vi tiel kuraĝa estas kavaliro,
Do kial vi vin kaŝas post jegroj-spaliro?
Mi ne timaĉas: iru nur el post barilo;
Mi, doninte survangon, pretas al duelo!
Kial sangverŝi? Inter ni estis kverelo:
Do malpacon decidu spado aŭ pafilo.
Vi elektu armilon, pinglon ĝis kanono,
Aŭ mi vin pafos kiel lupojn, sen pardono�.
Dirinte, li elpafis per celtrafa mano
Kaj leŭtenanton frapis apud kapitano. � � � �610

�Majoro, flustris Rikov, eliru unua
Kaj revenĝu por lia faro matenfrua.
Se ĉi nobel� pereos de iu alia,
Major� ne lavos honton el honoro sia.
Ni devas la nobelon en kampon eligi,
Se karaben� ne taŭgas, per sabro mortigi.
Paf� laŭ traf�, do mi estas amiko de piko:
Diris Suvorov; iru Major� al duelo,
Ĉar li ĉiujn forpafos; jen prenas por celo�.
Major� rediris: �Rikov! vi kara amiko, � � � �620
Estas bravul� pri spadoj: iru Rikov frato.
Aŭ? leŭtenanton sendos ni por interbato.
Al Major� de soldatoj cedi ne konvenas,
Batalion�-komando al mi apartenas�.
Rikov�, levinte spadon, kuraĝe eliris,
Ĉesigis pafojn, blankan tukon antaŭtiris,
Al Tadeo demandon pri armil� direktis;
Post trektad� ambaŭ spadojn konsente elektis.
Tadeo ĝin ne havis: oni serĉis spadon;
Armita Graf� alsaltis kaj rompis traktadon. � � � �630

�Sinjor� Soplica! vokis li, pardon�, Sinjoro,
Vi provokis Majoron! plifruas rankoro
Mia al Kapitano: en kastelon mian��
(Diru, rompis Protazo: en kastelon nian)
�Enkuris, finis Grafo, de rabistoj fronte,
Ĉi tiu Rikov, miajn ĵokeojn ligonte,
Kaj mi lin punos, kiel mi faris en loko,
Sicilianoj nomas ĝin Birbante-roko�.

Do ekĉesis pafado, silentis scivolaj
Armeoj, pro renkonto de ĉefestroj solaj: � � � �640
Graf�, Rikov� iras, flanken turniĝas malpace,
Per dekstra man� kaj dekstra okulo minace;
Ĵus per maldekstraj manoj malkovras estime
La kapojn kaj salutas. (Honorokutime
La mortigon komencas oni salutante)
Jam renkontiĝis spadoj kaj ekgrincis tinte:
Kavaliroj piedojn levas aŭ genue
Kaŭriĝas kaj antaŭen, posten, saltas plue.

Plut, Tadeon vidante antaŭ sia fronto,
Konsiliĝis mallaŭte kun gefrejter Gonto, � � � �650
Kiu en roto estis plej bona pafulo.
�Gonto, diris Majoro, se al ribelulo
Kuglon sub kvinan ripon vi batos prudente,
Vi tuj de mi ricevos kvar rublojn arĝente�.
Gont� al serur� kliniĝas, levas karabenon,
Kompanoj per manteloj kovras entreprenon;
Sed ne al rip�, al kapo li mezuris celon,
Pafis, trafis � proksime, traboris ĉapelon.
Tade� ĉirkaŭturniĝis: Baptist� alrapidis
Kaj atakis Rikovon, kriante: �Perfidis!� � � � �660
Tade� lin ŝirmas antaŭ nobelarobatoj.
Rikov pen-retiriĝis mezon de soldatoj.

Dobĵinanoj atakis vete kun litvanoj,
Malgraŭ antaŭkvereloj inter partianoj,
Batalas frate, unu alian incitas.
Dobĵinaj vidas kiel Podhajski militas,
Jegroj-vicon tranĉante per falĉil�, do gaja
Kri� ilia eksonis: �Long-vivu Podhaja!
Antaŭen! frat-litvanoj havas superecon!�
Kaj Skoluboj, vidante de Razil� bravecon, � � � �670
Kiu, kvankam vundite, kuras, sabron svingas �
Krias: �Vivu! Mazuroj superon atingas!�
Kaj sin fervorigante, kontraŭ rusoj iras:
Vane ilin Mateo kaj Vermo retiras.

Dum tiel jegroj-roton fronte batas oni,
Vojski cedas el kampo, en ĝarden� disponi.
Flanke ĉe li Protazo singardema iras;
Al li, mallaŭte, Vojski sian planon diras.

En ĝarden� staris, tuŝe apud palisaro,
Ĉe kiu sin apogis Rikov kun jegraro, � � � �680
Malnova fromaĵejo, krade konstruita
El traboj krucligitaj, simila al kaĝo.
En ĝi brilis sesdekoj da blanka fromaĝo;
Ĉirkaŭe ŝanceliĝis garbar� sekigita:
Salvi�, benedikt-kardo[16], timian� aroma,
Vojski-idina, herba apoteko doma.
Fromaĝej�, larĝa klaftojn ĝis tri kaj duono,
Malsupre apogiĝis sur unu kolono,
Kvazaŭ nest� cikonia. Malnova kverkaĵo
De kolono kliniĝis; putre ĝis duono, � � � �690
Ĝi falminacis. Tamen Juĝist�, je propono
Pri renvers� de kaduka aĝe konstruaĵo,
Respondis, ke preferas li dume ripari,
Ol renversi kaj novan restarigon fari.
Li prokrastis konstruon kaj donis disponon
Dume du apogilojn ŝovi sub kolonon.
Iom plifortigite, konstruaĵ� malnova
Ĉe baril� pendis super triangul� Rikova.

Al fromaĝejo Vojski kun Vokisto iras
Senparole, kaj ĉiu stangegon kuntiras; � � � �700
Post ili kort-estrino kuras tra kanabo
Kun kuireja bubo, tre fortika knabo.
Ili en kolon�-supron stangojn batis pinte,
Puŝas tutforte, mem ĉe finoj pendiĝinte:
Kiel flosistoj ŝipon, sur sablaĵa fundo
Fiksiĝintan, el bordo pelas al profundo.

Krakis kolon�: konstruo ŝanceliĝe knaris,
Falegis triangulon moskvan; trabetaĵoj
Premas, vundas, mortigas; kie vicoj staris,
Kuŝas traboj, kadavroj kaj blankaj fromaĝoj, � � � �710
Sange-, cerb-makulitaj. Tondras Aspergilo
En triangul� splitita; jam fulmas Razilo,
Vipas Vergo; el domo kuras nobelaro;
Sur diskurintojn falas Grafa rajdistaro.

Jam nur ok jegroj, fronte serĝent�, sin defendas.
Kontraŭkuras Ŝlosisto; do ili etendas
Naŭ tubojn kaj Ŝlosistan kapon celmezuras;
Li, svingante fendilon, kontraŭ pafo kuras.
Pastro tion vidante, Ŝlosiston vojbaras,
Falas mem, al Gervazo krursurmeton faras: � � � �720
Ili falis, tuj pafo pelotona knaris;
Apenaŭ plumbo fajfis, Gervazo jam staris,
Saltis en fumon, kapojn du tranĉas balae,
Postkuras forkurantojn, fendas ilin trae;
Ili kuras tra korto, de Gervaz� pelate;
Grenejon, kies pordo staras malfermate;
Do Gervazo grenejon post jegroj enfalas,
En malhel� malaperas, sed plue batalas:
Tra pord� aŭdiĝas densaj batoj, ĝemo, krio.
Kun sanga glavo, kiam eksilentis ĉio, � � � �730
Gervaz� eliris.

� � � � � � � � Kampon nobeloj akiris,
Kaj dispelitajn jegrojn hakis, pikis, ŝiris.
Rikov batalas sola, armilon el mano
Ne demetos: alkuras al li Ĉambelano,
Levas sabron kaj diras per solena tono:
�Kapitan�! ne makulas honoron �pardono�.
Vi pruvis, malfeliĉa, brava militisto,
Kuraĝon: do forcedu de vana rezisto,
Demetu sabron, ŝparu al glavoj laboron,
Vin malarmi: vi savos vivon kaj honoron!� � � � �740

Rikovon dignoplena venkis parolado;
Kliniĝe li fordonis sian nudan spadon,
Ĝis kaptil� sangmakulan: �Laĥoj[17], fratoj! veo,
Li diris, ke kanonon ne havis armeo!
Suvorov diris: �Rikov, frat�, memoru bone,
Kontraŭ Laĥoj neniam iru senkanone!�
Jegroj estis ebriaj, Majoro permesis
Drinki! Ho, Plut majoro hodiaŭ ekscesis!
Li al caro respondos pri komando sia.
Ĉambelano! mi restos bonamiko via. � � � �750
Kiuj sin forte amas � rusproverbo diras �
Tiuj sin ankaŭ forte je l� hararo ŝiras.
Vi taŭgas por batalo, kiel por drinkado,
Sed pri jegroj, finĉesu via petolado�.

Ĉambelan� levas spadon, aŭdinte proponon,
Per Vokist� ĝeneralan anoncas pardonon,
Bandaĝigas vunditojn, el kamp� mortigitojn
Forigas, militkaptas jegrojn malarmitojn,
Plut, tre longe serĉita, en urtik� sin kaŝis,
Kuŝis kiel malviva; fine li elpaŝis, � � � �760
Vidante, ke finita estis batalado.

Tiel finiĝis lasta en Litvo invado[18].



Libro X. � Emigracio � Jacek

Interkonsilo pri sendanĝerigo de l� sorto de venkintoj � Intertraktado kun Rikov � Adiaŭdiro � Grava malkaŝo � Espero.

Matenaj nuboj, dise komence kurante
Kiele nigraj birdoj al zenit� flugante,
Ĉiam ariĝis. Suno apenaŭ al subo
Ekiris el tagmezo, jam grandega nubo
Ĉielduonon kovris. La vento akcelis
Densiĝantan nubegon kaj suben ĝin pelis,
Ĝis, unu flank�, duone de ĉiel� ŝirite,
Al tero kliniĝinte, larĝe etendite,
En sin prenante ventojn, kiel granda velo,
De l� sudo okcidenten kuris sur ĉielo. � � � �10

Estis moment� mallaŭta � kaj aero tute
Silentis, surde, kvazaŭ de teruro mute.
Grenoj, kiuj antaŭe kuŝiĝis kaj skuis
Ree supren la oran spikaron, kaj bruis
Kiel ondaro, staras nun tute senmove,
Ĉielrigardas, pajlon hirtigas denove.
Verdaj salikoj, poploj ĉe oje, starintaj
Kiele ploristinoj ĉe tombo, klinintaj
Fruntojn, kaj kiuj plektis longajn brakojn vente,
Dislasinte harligojn siajn blank-arĝente, � � � �20
Staras malvivaj, mutaj, laŭ esprim� similaj
Al funebraj Niobo-statuoj Sipilaj[1].
Sole tremolo skuas per griz-foliaro.

Hejmrevenon kutime ne ŝatas brutaro,
Paŝtistojn ne atendas nune; ariĝante,
Ĝi forlasas nutraĵon, al domo kurante.
Virbovo hufe fosas, korne plugas teron,
Kaj per muĝo teruras de l� brutar� ceteron;
Bovino ĉiellevas grand-okulon mire,
Malfermas buŝon, ĝemas profunde sopire; � � � �30
Virporko malrapidas, grincas kaj koleras,
Kaj grenofaskojn ŝteli provize, preferas.
Birdojn kaŝis la herboj, tegmentoj, arbaroj;
Nur lagetojn ĉirkaŭas da kornikoj aroj.
Ili per gravaj paŝoj ĉirkaŭpromenante,
Al nigraj nuboj nigrajn okulojn turnante,
El seka gorĝ� eligas la langon, etendas
Larĝe siajn flugilojn kaj banon atendas.
Sed tro fortan tempeston ili antaŭvidis,
Kvazaŭ nub� leviĝinte, al arbar� rapidis. � � � �40
Lasta, neatingebla en flugo, birdeto,
Nigran nubon memfide fendas, hirundeton
Fine ĝi kugle falas.

� � � � � � � � � � � Ĵus en ĉi momentoj
Kun moskvuloj batalon fininte terure,
Nobelar� sub tegmentojn rifuĝas forkure,
Lasante batalkampon, kie elementoj
Batalos.

� � � � � Okcidento ankoraŭ orumas
Teron: ĝi malserene, flavoruĝe lumas.
Jam nubo ombrojn kvazaŭ retojn, etendante,
Forkaptas lumorestojn, sunon postkurante, � � � �50
Kvazaŭ ĝin kapti, antaŭ suben iro, provas.
Kelkaj ventegoj iam sube sin traŝovas,
Unu postkuras duan, pluvogutojn ŝutas:
Grandaj, helaj kaj rondaj, kvazaŭ hajlo gutas.

Ventegoj interbrake sin kaptis subite,
Luktas en fajfegantajn rondojn kuntordite,
Rondkuras sur lagetoj, akvon funde skuas,
Ruliĝas sur herbaroj, en junkoj fajfbruas;
Ŝprucas salik�-branĉetoj, flugas herb�, falĉate,
En venton, kiel haroj, plenmane ŝirate, � � � �60
Mikse kun garbaj krispoj. Ventoj hurlas, falas
Sur kampojn, renversiĝas, baraktas, batalas,
Fosas, ŝiras terbulojn, al vent� tria faris
Aperton; vent� ŝiriĝis el grundo, ekstaris
Humkolone: ruliĝas piramidaj ruloj,
Kapboras sablon, ŝutas ĝin al stelokuloj,
Plenbloviĝas, malfermas supre tuboveston:
Ĝis, kun tuta ĥaoso da akvo, polvaĵo,
Pajlo, folioj, branĉoj, herbkovra ŝiraĵo, � � � �70
Ventegoj en arbaron ekbatis profunde,
Muĝante kiel ursoj.

� � � � � � � � � � Plaŭdas pluv� abunde,
Dense, kvazaŭ kribrate. Tondr� ekmuĝis nune:
Gutoj kuniĝis, kiel kordoj, ligas kune
Jen per longaj plektaĵoj teron kun ĉieloj,
Jen fluas per tavoloj, kvazaŭ el siteloj.
Jam tute kovris teron, kun kupol� ĉiela,
Nigra nokt� kaj tempesto, ol nokt� pli malhela.
Horizont� iam krevas derande-alrande:
Tempestanĝelo, kiel suno, ega grande, � � � �80
Vizaĝe lumas, ree mortvual�-kovrante,
Forkuras, nuboj-pordon krakfermis tondrabate.
Ree tempest� pli forta, pluveg� pli intensa,
Malhel� preskaŭ palpebla, tiel dika, densa.
Poste pluv� mallaŭtiĝas, tondro pormomente
Ekdormas, revekiĝas, verŝas pluvtorente,
Ĝis ĉio kvietiĝis. Nur la arboj brue
Moviĝas ĉirkaŭ domo � pluv� murmuras plue.

Tre dezirinda estis nun tempest�-vetero.
Ĉar, krepuske, pluvego en batal�-tereno � � � �90
Plenigis vojojn, ŝiris pontojn sur rivero,
El bieno fermitan faris fortikaĵon.
Do, pri okazintaĵoj en Soplic�-bieno
Famo ne povis iri tuj en ĉirkaŭaĵon.
Kaj dependis nobeloj-sorto de mistero.

Grava interkonsilo estas ĉe l� Juĝisto.
En lito kuŝas pala, sanga Almozisto,
Lacigita, sed mense sana; li disponas,
Kaj Juĝisto plenumas, kion li ordonas:
Invitas Ĉambelanon, Rikovon venigas, � � � �100
Vokas Ŝlosiston, poste la pordon ŝlosigas.
Interparol� sekreta daŭris dum tuthoro,
Ĝis tiel interrompis ĝin Rikov sinjoro,
Ĵetante, sur la tablon, monujon orplenan:
�Moŝtoj Laĥoj, jam uzas vi proverbon jenan,
Ke ĉiu ruso ŝtelas; diru demandito,
Ke li konis Moskvulon, jen Rikov, Nikito
Nikitiĉ�, kapitano rota, kun medaloj
Ok, kaj tri krucoj, havis ilin por bataloj:
Jen medal por Oĉakov, jen por Izmailov[2], � � � �110
Jen por batal� ĉe Novi, jen por Prejsiŝ-Ilov,
Tiu por Korsakova fama renirado
El apud Zuriĥ; ankaŭ por kuraĝo spado;
Li havis de marŝalo mem, tri kontentigojn,
Kaj de l� caro du laŭdojn, kaj kvar memorigojn,
Ĉion skribe�.

� � � � � � � �Sed turnu, Kapitan�, atenton,
Vokis Verm�, se ne volas vi interkonsenton,
Kio kun vi fariĝos? Aranĝi aferon,
Vi donis vorton�.

� � � � � � � � �Vere, mi faros ceteron,
Diris Rikov, jen ree vorto! Kaj pro kio?
Ĉar via pereigo taŭgus por nenio! � � � �120
Mi, honestulo, ŝatas vin, Laĥoj, por tio,
Ke vi, gajuloj, bonaj por drinko, regalo,
Kaj same, kuraĝuloj, taŭgas por batalo.
Rusa proverbo diras, ke kiu veturas,
Iam defalas; kiu nun antaŭe kuras,
Morgaŭ poste; batanto sentos morgaŭ baton;
Do ne koleri vivo instruas soldaton.
El kie homo prenus tiom da kolero,
Koleri pro malvenko! Oĉakov-afero
Estis sanga; ĉe Zuriĥ ar� infanteria � � � �130
Pereis; ĉe Aŭsterlic� � tuta roto mia.
Kaj antaŭe, Koscjuŝko, apud Raclavice[3] �
Mi serĝentis � taĉmenton mian forfalĉigis:
Kio sekvis? Mi ree, ĉe Macjejovice[4],
Propralance du bravajn nobelojn mortigis:
Kun falĉil�, Mokronovski iris antaŭ fronto,
Al kanonisto tranĉis for manon kun lonto[5].
Oj! vi Laĥoj! Patrujo! mi ĉion ĉi sentas,
Mi Rikov! car� ordonas, kaj ni tion pentas.
Ĉu Laĥoj nin koncernas? Moskvon � Moskvularo, � � � �140
Polujon � Laĥoj havu! ne permesas caro�.

La Juĝisto rediris: �Sinjor� Kapitano,
Ke vi honestas, scias ĉiu civitano,
Ĉe kiu, ekde jaroj vi loĝis en paco;
Sed ne koleru, bona amik�, pro l� donaco:
Ni ne volis ofendi vin, kuraĝis oron
Dediĉi, vin konante neriĉan sinjoron�.

�Aĥ, jegroj! vokis Rikov: mia roto tuta
Mortpikita! kaj ĉio estas kulpo Pluta!
Li, komandant�, respondos pri tio ĉe caro; � � � �150
Kaj tiun monon prenu al vi sinjoraro;
Kapitana salajro ne estas ja riĉa,
Sed por punĉo kaj pipo da tabak�, sufiĉa.
Mi vin ŝatas, ĉar kune manĝas, trinkas dome,
Babilas, diboĉetas kaj vivas tuthome.
Mi vin defendos, kiam juĝ-esploro estos;
Honestvorton mi donas, ke mi bon-atestos.
Ni diros, ke ni venis ĉi tien vizite,
Trinkis, dancis, eĉ iom ebrietigite;
Plut okaze komandis fajron doni cele, � � � �160
Batal�! bataliono pereis iele.
Se sinjoroj esploron per oro bonŝmiros,
Vi elturniĝos. Nune mi nur tion diros,
Kion de mi jam aŭdis long-rapir�-havanto,
Ke mi estas nur dua, Plut � ĉefkomandanto:
Plut restis viva, povas do fleksi hoketojn,
Ke vi pereos; estas li ruz-intriganto;
Oni ŝtopu en lian buŝon bank-biletojn.
Nu, kun longa rapiro, Sinjoro Nobelo,
Ĉu kun Plut konsentiĝo jam venis al celo?� � � � �170

Gervaz� ĉirkaŭrigardis, kalvaĵon glatigis,
Senzorge manbalancis kaj kvazaŭ sciigis:
Jam farite. Sed Rikov insisti ne ĉesis:
�Ĉu Plut, per vort� certiga, silenti promesis?�
Ŝlosisto, kiun tedis demandoj, kolere,
Klinis grava-miene grand-fingron altere,
Svingis manon, por tranĉi parolojn cetere,
Kaj diris: �Ne perfidos Plut, mi je fendilo
Ĵuras, ke ĉesis lia kun iu babilo� �
Gervaz� mallevis manojn, per fingroj klak-bruis, � � � �180
Kvazaŭ tutan misteron el manoj forskuis.

Tiun malklaran geston aŭdantoj komprenis,
Staris kaj sin kun miro okul�-ekzamenis
En silent� malserena. Rikov post minuto
Diris: �Lup� rabis bruton, pereis ĉe bruto!�
�Requiescat�in pace�[6], diris Ĉambelano;
Kaj ĵuĝisto: �Videbla estas Dia mano!
Mi ne sciis, pri sango mi senkulpas plene�.

Verm� el kusen� leviĝis, sidis malserene
Kaj diris al Ŝlosisto kun rigard� severa: � � � �190
�Granda peko � mortigo de hom� senlibera!
Eĉ malamikon venĝi malpermesas Kristo!
Vi peze, antaŭ Dio, respondos Ŝlosisto!
Unu estas escepto: se faris persono
Ne stultvenĝe, sed sole pro publico bono![7]
Ŝlosist� balancis kapon kaj manon ĉe zono,
Kaj diris palpebrume: Pro publico bono!

Pri Plut Majoro plie oni ne parolis,
Sekvatage lin dome vane trovi volis,
Vane oni difinis por kadavro pagon: � � � �200
Majoro malaperis, kvazaŭ falus lagon.
Pri malaper�, diversa estis opinio;
Neniu sciis certe tiam, nek post tio.
Vane oni demande tedis sen bezono
Ŝlosiston; li nur diris: Pro publico bono.
Vojski konis sekreton; sed per vort� ligite,
Maljunulo silentis, kvazaŭ ensorĉite.

Rikov ĉambron forlasis ost traktat� finita;
Verm� ordonis, ke venu nobelar� milita,
Al kiu dignoplene diris Ĉambelano: � � � �210
�Fratoj! nian armilon benis Dia mano;
Sed al Moŝtoj konfesu mi sen ĉirkaŭfrazoj,
Ke el batal� rezultos malbonaj okazoj.
Kulpaj ĉi tie estas ĉiuj, ni eraris;
Verm�, ke famoj-vastigon tro ageme faris;
Ŝlosist�, nobeloj, ĝuste ne komprenis sencon;
Milit� kun rusoj havos ne baldaŭ komencon;
Dume, kiuj part-prenis ĉefe en afero,
Ne povas en Litvujo resti sen danĝero;
Do vi devas forkuri Landon Varsovian: � � � �220
Kun sinjoro, Baptisro nomata, Mateo
Savu kapojn Verŝilo, Razilo, Tadeo
Trans Njemen, por alliĝi taĉmenton nacian.
Ni sur vin kaj sur Pluton, dum via foresto,
Akuzos je kulp�; tiel saviĝos la resto.
Adiaŭ por nelonge; estas certespero,
Ke printempe ekbrilos aŭror� de libero,
Ke Litvo adiaŭas vin kiel migrantojn,
Por baldaŭ vin revidi venkplenajn savantojn.
Juĝist� por voj� preparos ĉion laŭ bezono; � � � �230
Kaj mi, laŭ kapableco, vin helpos per mono�.

Pravecon de l� konsilo sentis nobelaro:
Ĉar kiu unufoje malpacis kun caro,
Kun li ne repaciĝos sur tero sincere,
Kaj batali aŭ putri devas mallibere.
Do ili sin rigardis malgaje, silente,
Eksopiris kaj kapojn balancis konsente.

Polo, kiu pro tio ĉe popoloj famas,
Ke, pli ol vivon, sian hejmlandon li amas,
Ĉiam pretas forlasi ĝin, sur fremda tero � � � �240
Travivi longajn jarojn en vaga mizero,
Batali homojn, sorton, dum en tondrvetero,
Lumas al li, pri servo al Patruj�, espero.

Oni volas vojaĝi tuj; nur tiu plano
Ne plaĉis tiaforme al sinjor� Buĥmano:
Prudentulo batalon tute ne part-prenis,
Sed, pri konsil� aŭdante, voĉdoni alvenis,
Trovis projekton � bona, volis aliigi,
Pli precize disvolvi, ekzakte klarigi:
Antaŭe kolektita estu komisio, � � � �250
Por konsideri celojn de l� Emigracio,
Rimedojn, manierojn, rilatojn krom tio.
Mallongeco de tempo malhelpis, domaĝe
Plenumi, kion Buĥman konsilis tre saĝe.
Nobelar� adiaŭas, en vojon ekiras.

Sed Juĝisto Tadeon en ĉambron retiras,
Dirante: �Pastro! tempas diri al vi tion,
Pri kio mi hieraŭ ricevis la scion:
Ke Tadeo sincere amas Zofieton;
Antaŭ forir�, li turnu je ŝia man� peton. � � � �260
Kun onklin� mi parolis: ŝi fine konsentas;
Zonjo ankaŭ pri volo zorganta kontentas.
Se ni ne povas paron tuj geedze ligi,
Estus bone, almenaŭ ilin fianĉigi,
Nun antaŭ forveturo: juna koro voje,
Kiel sciate, tentojn havas diversfoje;
Kaj ja, se edzoringon rigardas okulo,
Ke li jam estas edzo, memoras junulo,
En si al fremdaj tentoj estingas fervoron;
Ĉar grandan forton havas edzringo sur koron. � � � �270

�Min, antaŭ tridek jaroj, venkis korinklino.
Kaj mi akiris koron de Marto fraŭlino.
Ni estis gefianĉoj; sed Dio ne benis
Ĉi ligon, kaj orfigis min, kaj ŝin forprenis
Al sia gloro, belan, de Vojski idinon,
De bonamiko mia, Hreĉeĥo, filinon.
Restis al mi de ŝia virto rememoro,
Kaj de ĉarmoj, kaj tiu ĉi ringo el oro.
Kiam mi ĝin rigardas, mortintino mia
Staras antaŭ okuloj: el favoro Dia � � � �280
Ĝis nun, al fiamĉino, fidela mi restas,
Kaj mi, ne edziĝinte, maljunvidvo estas;
Kvankam dua, sufiĉe bela Vojskidino,
Similetas al mia Marto, amatino!�

Tiondire rigardis ringon maljunulo,
Turnis manon kaj viŝis larmojn el okulo:
�Frat�, li finis, ĉu iĝos fianĉa soleno?
Ili sin amas, vorton donis Telimeno�.

Sed Tadeo alkuras kaj diras tre vive:
�Per kio mi redankos onklon efektive, � � � �290
Kiu penas senĉese pri feliĉo mia!
Aĥ! bononklo, mi estus feliĉe radia!
Se Zonjeto nun iĝus mia fianĉino,
Se mi scius, ke estos ŝi mia edzino;
Sed mi diros malkaŝe: fianĉiĝo mia
Ne povas tuj okazi; estas kaŭzo� kia?
Ne demandu� Se Zonjo atendi volontos,
Eble pli bonan, indan, baldaŭ min renkontos:
Eble konstanto gajnos reciprokon ŝian,
Eble iom ornamos gloro nomon mian; � � � �300
Kaj se baldaŭ-revenon ebligos sukceso,
Tiam mi memorigos onklon pri l� promeso,
Surgenue salutos mi karan Zonjeton;
Se libera ŝi estos, mi petos maneton.
Nun mi eble por longe iĝas elmigrulo;
Dume povas al Zonjo plaĉi aliulo;
Ligi ŝin, mi ne volas; pri reciprokeco
Peti, ne meritinte, estus malindeco!�

Kiam ĉi vortojn diris junulo korsente,
Kiel du perloberoj, ekbrilis arĝente � � � �310
Du larmoj sur pupiloj grandaj, el lazuro,
Sur liajn roz-vangojn ruliĝis en kuro.

Sed, el alkov�-profundo, Zonjeto scivola,
Tra l� fend� aŭskultis, aŭdis pri interparola
Sekret�: kiel Tadeo, sen tim�, simplavorte,
Konfesis amon � ŝia kor� ektremis forte �
Kaj ŝi vidis du grandajn larmojn en pupiloj:
Do, kvankam ŝi ne sciis pri sekret�-ligiloj:
Kial li ŝin ekamis? kaj kial forkuras?
Ŝi malĝojis pro tio, ke li forveturas. � � � �320
Unue de junulo ŝin aliris flata,
Stranga, granda novaĵo: ŝi estas amata.
Do ŝi kuris al sia doma altareto,
Prenis el ĝi bildeton kun relikvujeto[8]:
Sur ĉi bildeto estis Sankta Genovefo,
Kaj en relikvo, vesto de Sankta Jozefo,
Fianĉo kaj de junaj fianĉoj patrono;
Kaj ŝi iris en ĉambron kun sanktaĵoj-dono.

�Sinjor� jam forveturas? Por vojo mi donos
Al vi donacon, ankaŭ averte proponos, � � � �330
Ke ĉi relikvojn ĉiam kunportu sinjoro,
Kaj bildeton, kaj havu Zonjon en memoro.
Di-Sinjoro vin sane kaj feliĉe gvidu,
Ke vi al ni feliĉe baldaŭ rerapidu�.
Ŝi mallevis la kapon; el bluokuletoj
Fermitaj, malavare ruliĝis larmetoj;
Kaj Zonjo, kun fermitaj palpebroj starante,
Silentis, brilantan larmaron ŝutante.

Tadeo prenis donojn, kisante maneton,
Kaj diris: �Mi adiaŭdiras fraŭlineton! � � � �340
Adiaŭ, min memoru, iam preĝu pie
Por mi Zofi�!�� Paroli li ne povis plie.

Sed Graf� kun Telimeno subite eniris
Kaj vidis, kiel juna par� adiaŭdiris;
Kortuŝite, rigardis Graf� al Telimeno,
Kaj diris: �Bela estas tia simpla sceno!
Dum paŝtistin�-animon lasas de soldato
Animo, kiel ŝipon, tempeste, boato.
Vere, nenio tiel kor-sentojn ardigas,
Kiel, kiam de koro sin koro forigas. � � � �350
Tempo � vento: malgrandan kandelon estingos;
Granda brulo en vento eksplodon atingos.
Mia amo fortiĝos pli dum foresteco.
Soplico! mi suspektis vin pri rivaleco;
Ĉi eraro kunkaŭzis nian kvereladon,
Min devigis eligi kontraŭ vi la spadon.
Mi rimarkas eraron: vin, al paŝtistino,
Kaj min, al bela Nimfo, donis korinklino.
En malamikoj-sango nun dronu rankoroj!
Ne per mortiga fero militos la koroj; � � � �360
Nian aman disputon decidu batalo:
Kiun el ni kor-sente superas rivalo!
Ni foriros de niaj plej karaj rigardoj,
Ambaŭ rapidos kontraŭ glavoj, ĵetponardoj;
Ni luktu per konstanto, sufero anima,
Malamikojn postkuru kun brako sentima�.
Telimenon rigardis Graf� post tiu diro;
Ŝi nenion respondis, en grandega miro.

�Grafo! diris Juĝisto, pro kio vi vere
Forveturas? Vi povas resti sendanĝere. � � � �370
Nobelojn registaro vipus kaj arestus;
Vi, Grafo, en bienoj sendifekta restus;
Vi konas registaron: de vi, homo riĉa,
Duonenspezo estos elaĉet� sufiĉa�.

�Ĝin baras, diris Grafo, karaktero mia,
Se ne amato, estos mi hero� nacia;
Amozorge mi vokos konsolon de gloro,
Mi estos granda brake, mizerul� en koro�.

Telimeno demandis: �Kio estas bara
Ami, esti feliĉa?� � �De destinoj povo, � � � �380
Diris Graf�, antaŭsentoj, per mistera movo,
Puŝas al fremdaj limoj, verk� neordinara.
Mi intencis, honore al vi Telimeno,
Bruligi flamojn apud altar� de Himeno[9]
Sed ĉi junulo donis al mi bel-admonon,
Ŝirante mem, bonvole, sian edzo-kronon.
Kurante, sian koron provi kontraŭ baroj
De ŝanĝa sorto kaj en sangaj milit�-faroj.
Hodiaŭ komenciĝas mia nov-epoko.
Mia armilo sonis ĉe Birbante-roko; � � � �390
En Polujo ĝi trovu vastan resonadon!�
Li finis kaj fiere ekbatis la spadon.

�Laŭdinda, diris Vermo, estas ĉi fervoro:
Iru kun mono, roton vi formu, sinjoro,
Laŭ Vladimir� Potocki[10]: li francojn mirigis
Per milion�-ofero; garantiaĵigis
Princ� Dominik Radzivil[11] el bienoj rentojn
Kaj plenarmis du novajn ĉeval�-regimentojn.
Veturu, prenu monon: da brakoj � sufiĉe
En Dukland�, mankas mono; vojaĝu feliĉe!� � � � �400

Telimen�, rigardinte la Grafon malĝoje,
Diris: �Vee, nenio vin haltigos voje!
Kavaliro! paŝante milita-arene,
Al amatin�-koloro turnadu rigardon!
(Rubandon deŝirinte, ŝi faris kokardon
Kaj sur bruston de Grafo alpingis gustplene.)
Ĉi koloro vin gvidu al fajr� pafegila,
Kontraŭ pluvo sulfura kaj lancaro brila;
Kaj kiam vin glorigos jam heroaj faroj,
Kaj kiam tutvualos senmortaj laŭraroj � � � �410
Sangan kaskon, pro venkoj fieran: rigardon
Ankoraŭ tiam turnu sur tiun kokardon,
Memoru manon, kiu ĝin fiksis unue!�
Ŝi donis manon � Graf� ĝin kisis ekgenue;
Telimen� metis tukon al okulo sia,
Kaj de supre rigardis Grafon per alia.
Grafo ŝin adiaŭis kun fortemocio;
Ŝi sopiris, sed ŝultrojn ekmovis ĉe tio.

�Graf�, rapidu, malfrue jam!� Juĝist� proponis.
Kaj Verm�, minacmiene: �Ĉesu jam! aldonis, � � � �420
Rapidu!� � Pastr� ordonon de Juĝist� akcelas,
Disigas aman paron kaj el ĉambro pelas.

Dume Tadeo onklon larme ĉirkaŭprenis
Kaj kisante la manon de Kvestulo tenis.
Verm�, al brusto tempiojn de knabo preminte,
Sur lian kapon manojn krucforme metinte,
Ĉielrigardis: �Filo! kun Dio!� li diris
Kaj ekploris� Tadeo jam post sojlon iris.
Juĝist� demandis: �Frato, vi diros nenion
Al li eĉ nun? Ankoraŭ ne havos ekscion � � � �430
Knabo � antaŭ vojaĝo?� � �Ne! diris Kvestulo,
(Plorante, kun kovrita per manoj okulo),
Ĉu li, mizera, sciu pri patroekzisto,
Kiu sin kaŝis kiel fripon�, mortigisto?
Dio vidas konsolodeziron: el tio
Por la pekoj oferon mi faros al Dio�.

�Tempo, diris Juĝisto, pensi pri vi, frato:
Homo, en via aĝo kaj malsana stato,
Kun aliuloj kune elmigri ne povos;
Vi diris, ke vi certan rifuĝejon trovos; � � � �440
Diru kie? Rapidu ni, briĉko � jungita.
Ĉe l� arbarist� plej bone vi estus kaŝita�.

Verm�, kapbalance, diris: �Ĝis maten� atendi
Mi povas; kaj nun volu al preposto sendi,
Ke plej rapide venu li kun viatiko[12].
Forigu ĉiujn, lasu Ŝlosiston, amiko!
Ŝlosu pordon!�. �

� � � � � � � � � � � Juĝisto laŭ ordonoj faris,
Ĉe Verm� sur lit� sidiĝis, kaj Gervazo staris,
La kubuton sur klingo de rapir� fiksante
Kaj sur manoj klinitan frunton apogante. � � � �450

Verm�, antaŭ ekparolo, Ŝlosiston severe
Rigardante, konservis silenton mistere.
Kiel ĥirurg� antaŭe molamane tuŝas
Korpon malsanan, antaŭ ol ĝin tranĉe puŝas:
Tiel Vermo okuloj-esprimon mildigis
Kaj ilin sur okuloj de Gervaz� irigis,
Fine, kvazaŭ blindfrape ekbati deziris,
Kovris per man� okulojn kaj fortvoĉe diris:

�Mi �as Jacek Soplica��

� � � � � � � � � � � � Ĉe tiu vortsono
Ŝlosist� paliĝis, klinis sin, per korpduono � � � �460
Antaŭfleksite staris, pendis unukrure,
Kiel monta ŝtonego haltigita kure;
Li malfermis okulojn, buŝon dislarĝigis
Per blankdentoj minace, lipharojn hirtigis,
Rapiron ellasinte, ĉe plank� ĝin retenis
Per genuoj, kaj klingon dekstramane prenis,
Premante ĝin; rapiro, post li etendita,
Per longa nigra pinto balancis Ŝlosisto
Estas tiam simila al linko vundita,
Kiu el arb� okulojn saltos al ĉasisto: � � � �470
Sangokule fajreras, volve sin blovplenas,
Voston svingas, murmuras kaj lipharojn movas.

�Sinjor� Rembajlo, diris Pastro, ne teruras
Min homkoler�: min vokas Dio. Mi alĵuras
Vin en nomo de mondo-Savinto, de Kristo,
Kiu sur kruco benis al ekzekutisto,
Kaj peton de fripono akceptis: kvietu,
Aŭskultu, kion diros mi, kun pacienco,
Ke mi, por malpezigo de la konscienco,
Ricevu la pardonon, almenaŭ ĝin petu: � � � �480
Aŭskultinte konfeson, vi faros laŭ volo�.
Kaj li kunmetis ambaŭ manojn ĉe l� parolo,
Kvazaŭ preĝe. Ŝlosisto, mire sin reŝovis,
Batis per mano frunton kaj la ŝultrojn movis.

Kaj Pastro ekrakontis sian intimecon
Kun Horeŝko, al lia filino amecon,
Kaj tial kun Tablestro siajn malkonsentojn.
Li parolis senorde, ofte miksis pentojn
Kaj plendojn en konfeson, ofte jam intencis
Kvazaŭ fini aferon kaj ĝin rekomencis. � � � �490

Ŝlosisto de Horeŝkoj konis historion
Bone, do kvankam Pastro intermiksis ĉion,
Li memore ordigis ĉion kaj divenis;
Sed Juĝist� mult-aferojn tute ne komprenis.
Kapokline aŭskultis ambaŭ diligente;
Jacek malrapidigis vortojn kaj momente
Interrompiĝis.

�Ja ofte, Gervazeto, Tablestro min gaste
Invitis al festenoj kaj trinkis toaste
Mian sanon, kaj kriis, levante kalikon, � � � �500
Ke li Jacek-egalan ne havis amikon.
Kiel li min korpremis! Kiuj tion vidis,
Pensis, ke li animon por mi disdividis.
Li amiko? Li sciis, kio en animo
Mia tiam fariĝis! �

�Dume pri tio flustroj ĉirkaŭe jam kuras:
Iuj diras: �He, moŝto Jacek! vi konkuras
Vane svate; ĉar estas de dignulo sido
Tro alta, do ne grimpu ĝin Pokalestrido�.
Mi ridis kaj simule mokis la magnatojn � � � �510
Kaj iliajn filinojn; se aristokratojn
Mi vizitas, mi faras ĝin pro amikeco,
Kaj edzinon mi prenos nur laŭ mia speco.
Sed min doloris tia ŝerco pikincita:
Al mi, junul� kuraĝa, mond� �as malfermita,
En lando, kie ĉiu nobele naskato
Estas, kiel sinjoroj, kronokandidato!
Tenĉinski[13] al filino reĝofamilia
Svatiĝis: reĝo donis ŝin, sen honto ia.
Al Tenĉinski-j egalas Soplicoj-honoro, � � � �520
Sango, blazon�, fidela al patruj� fervoro.

�Kiel facile homon malfeliĉa fari!
Momenton � longa vivo ne povas ripari,
Nur vorton de Tablestro: feliĉaj ni estus! �
Kiu scias? ni eble ĝis nun vivaj restus;
Eble ke li, ĉe sia infano sentema,
Ĉe sia bela Evo, ĉe bofil� dankema,
Maljuniĝus kviete! eble nepojn nune
Li lulus! kaj � nin ambaŭ pereigis kune,
Kaj li mem � ĉi mortigo � poste sekvoj ĉiaj � � � �530
De l� krimo, ĉiuj kulpoj kaj mizeroj miaj!
Akuzi mi ne rajtas: mortiginto lia,
Mi ne rajtas: pardonas al li koro mia;
Sed ankaŭ li �

�Se li min unufoje rifuzus sincere;
Li konis miajn sentojn; se li min prefere
Ne akceptus vizite: tiam? forveture
Mi kolere insultus iom kaj murmure
Lin lasus; sed konceptis li ruze-fiere,
Ŝajnigi, ke neniam li ekpensis vere, � � � �540
Ke mi povus klopodi pri ligiĝo tia!
Li min bezonis, ĉar min nobelaro nia
Respektis, bienuloj min ŝatis ĉirkaŭe.
Sekve, li mian amon ne vidis kvazaŭe,
Akceptis min, insistis eĉ, kiel antaŭe,
Ke mi venu pli ofte; solaj kiomfoje
Ni estis kaj li vidis okulojn malĝoje
Larmajn, ke mi plen-bruste eksplodi jam pretis,
Ruzul� indiferentan vorton intermetis
Pri procesoj, sejmetoj, ĉasoj � � � � �550

�Aĥ, ofte ĉe kalikoj, kiam li senteme
Pri amikeco sia asertis korpreme,
(Li mian sabron, voĉon bezonis tiame)
Kaj mi devis afable korpremi lin same
Mi kolere salivon kolektis en buŝo,
Kaj per mano mi klingon kunpremis por puŝo;
Kraĉonte amikecon, mi sabron ekprenis;
Sed Evo min atentis kaj iel divenis,
Kio tiam en mia animo fariĝis:
Ŝi rigardis petege, vizaĝe paliĝis. � � � �560
Kaj kolombet� ŝi estis bela, mildo-plena!
Kun rigardo afabla kaj tiel serena!
Anĝela! ke mi iel ne kuraĝis vere
Timigi ŝin, mi tial � silentis prefere.
Kaj mi, en tuta Litvo, malpaculo fama,
Kiun timis eĉ ofte grandsinjor� tiama,
Mi, duelisto, kiu ne nur de Tablestro
Maljuston ne tolerus, sed eĉ de regnestro,
Mi, kiun furioza igis disputeto,
Tiam koler�-ebrie, mi laŭ ŝafideto, � � � �570
Silentis, Sanctissimum[14] kvazaŭ mi ekvidus! �

�Kiel ofte mi volis malkovri kviete
Antaŭ li koron, kaj eĉ humiliĝi pete,
Sed vidante rigardon lian, laŭ glacio
Malvarman, tuj mi hontis pri kor-emocio!
Kaj mi, eble malvarme, revenis rapide
Al aferoj, sejmetoj, eĉ mi ŝercis ride!
Ĉi tio pro fiero: por ne ofendeti
Soplicoj-nomon, por ne malaltiĝe peti
Vane, por ne ricevi rifuzon; ĉar kia � � � �580
Estus rakonto inter nobelaro nia,
Se oni scius: Jacek, mi�

�Horeŝkoj al Soplico fraŭlinon ne donis!
Ili al Jacek nigran la supon proponis![15]

�Kaj fine, por min iel el afer� eligi,
Mi pripensis nobelan taĉmenton arigi.
Kaj forlasi por ĉiam distrikton, patrujon,
Elmigri, militiri Moskvon, Tatarujon.
Do, premi adiaŭe al Tablestro manon,
Mi veturas, espere: fidelpartianon � � � �590
Vidante, kaj amikon, preskaŭ samdomanon,
Kun kiu li militis, trinkis laŭ intimo,
Kiu, adiaŭante, iras al mondlimo,
Ke eble kortuŝiĝos maljuna sinjoro,
Montros al mi eĉ iom da homana koro,
Kiel limako kornojn!�

�Aĥ, kiu, koro-funde, fajreron da sento
Por amiko konservas: en didiĝmomento,
Ĉe adiaŭ� eliĝas tiu fajrereto,
Kiel, ĉe agonio, lasta vivflameto! � � � �600
Tuŝinte de amiko frunton lastafoje,
Plej malvarma okulo eklarmas malĝoje.

�Ŝi, aŭdante pri mia forvetur�, ekpalis,
Sen konscio, apenaŭ kadavre ne falis,
Ne povis ekparoli, ĝis torent� larmara
Vidigis, kiel estis mi, al Evo, kara!

�En viv� unuafoje mi tiam ekploris
Ĝoje kaj malespere, kaj mi ne memoris,
Ke mi frenezas, volis min genue ĵeti
Antaŭ li, por volviĝi serpente kaj peti: � � � �610
Patro kara, mortigu, aŭ prenu min file!
Malvarma, salkolone, Tablestro ĝentile
Ekparolis � pri kio? � edziĝookazo
De filin�! Ĉi momente? Atentu, Gervazo,
Vi havas homan koron!�

�Tablestro diris: Moŝto Soplica, svatano
Venis al mi, de filo de moŝt� Kastelano;
Kion, amik�, vi diros pri ligo tiela?
Mia filin�, sciate, estas riĉa, bela:
Kaj Kastelan� � vitebska! Tio en senato,
Malalta, ligna seĝo[16]. Do konsilu, frato! � � � � �620
Mi tute ne memoras, ĉu mi ekmumuris
Aŭ silentis � mi saltis selon kaj forkuris!��

�Jacek! vokis Ŝlosisto, saĝe vi eligas
Kaŭzojn: ĉu ili kulpon vian malgrandigas?
Ĉar en mondo pli ofte ekokazis jame,
Ke, al magnat�-filino, iu ardis ame,
Volis per fort� akiri, forkapti elŝtele,
Venĝi malkaŝe � tamen mortigi tiele
Malice pol-sinjoron, kun Moskvo konsente!�

�Mi ne interkonsentis!� diris Jacek pente. � � � �630
�Perforte rabi? El post kradoj, rigloj, ĉie
Mi ŝin kaptus, disbatus kastelon furie!
Kvar nobelejoj sekvus min ekster Dobĵino.
Aĥ, se ŝi estus, kiel nia nobelino,
Forta, sana! ne timus forkuron, postkuron,
Povus aŭdi armiloj-tinton kaj tamburon!
Sed ŝin faris dorlotoj de gepatroj tia
Malforta, tima! tio estis papilia
Raŭpet� printempa! sekve, ŝin rabi, ektuŝi
Per brak� armita, estus ŝin mortige puŝi: � � � �640
Mi ne povis, ne!�

�Venĝi malkaŝe? sturmi kastelon armite?
Hont�!� oni scius, ke mi venĝis, rifuzite!�
Ŝlosist�, honesta via koro ne komprenas,
Ke fier� ofendita inferon entenas!

�Fier�-satan� komencis min konsil�-instigi:
Venĝi sange, sed venĝokaŭzon sekretigi,
Ne viziti kastelon kaj elradikigi
Amon, forgesi Evon, edziĝi alian,
Kaj poste, poste trovi provoketon ian � � � �650
Kaj venĝi �

�Komence mia koro kvazaŭ aliiĝis;
Pri ideo kontentis mi, kaj � mi edziĝis
Kun malriĉa knabino, unue vidita!
Sed mi faris malbone kaj estis punita!
Malfeliĉan ne amis mi, Tade�-patrinon,
Al mi plej sidonitan, honestan virinon:
Malnova am�, kolero, el kor� ne foriris,
Mi kvazaŭ furiozis; vane mi deziris
Deviĝi al mastrumo, aferoj, sed vano! � � � �660
Kolera, obsedita de venĝo-satano,
Malafabla, nenian konsolon mi konis
En mondo � kaj el pekoj en pekojn mi dronis;
Kaj mi komencis drinki �

�Baldaŭ edzino mia mortis pro sufero,
Lasinte idon; kaj min mordis malespero!�

�Kiel amata estis Evo malfeliĉa!
Mult-jaroj!� mondvagado! ne estis sufiĉa
Ŝin forgesigi: ĉiam figuro amita
Staras ĝi antaŭ okuloj, kvazaŭ belpentrita!� � � � �670
Mi drinkis, sed ne cedis memor�, eĉ momente
Nek, kiam mi trakuris landojn kontinente!
Nun, en monaĥa vesto, � servisto de Dio,
Sur sanga lit� � mi longe parolis pri tio!
Nun pri tio paroli? pardonos Sinjoro!
Ĉar vi sciu, en kia malesper�, rankoro,
Mi plenumis�

�Tio okazis baldaŭ post la fianĉiĝo
De Evo; oni ĉie nur pri la fianĉiĝo
Babilis kaj rakontis, ke kiam ŝi prenis � � � �680
Ringon el Vojevoda mano, ŝi eksvenis,
Havas febron, de ftizo komencon kaj ĝeme
Ploras senĉese; oni diris: sekreteme
Ŝi amas iun. � Dume Tablestro kviete,
Aranĝis balojn, gastojn kolektis ripete,
Min ne invitis: kial mi estus bezona?
Senorda dom�, mizero, kutimo malbona,
Min faris malŝatata, ridinda al mondo!
Min, kiu iam skuis distrikton en rondo,
Min, kiun nomis princo Radzivil�: amato! � � � �690
Min, kiam mi elrajdis el nobelej�-strato,
Mi havis sekvantaron, ol princa pli brilan!
Se sabron mi eligis, sabraron kelkmilan
Mi briligis, timige al kastel�-granduloj �
Kaj poste min mokridis idoj de kampuloj!
Tiel, en homokuloj mi iĝis mizera!
Jacek Soplica! � Kion sentis li, fiera?��

Pastro, malforte, falis sur litaĵo sia;
Ŝlosist� kortuŝe diris: �Granda juĝo Dia!
Vere! vere! vi estas? Jacek! kapuĉulo? � � � �700
Soplica? kaj vi vivis kiel almozulo!
Vi, kiun mi memoras tiam sana, bela
Nobelo, kiun flatis sinjorar� kastela,
Kaj virinoj frenezis pro vi! Lipharulo!
Antaŭ nelonge! pente iĝis maljunulo!
Kiel mi ne rekonis vin, kiam vi pafis,
Kiam vi urson tiel perfekte celtrafis?[17]
Ĉar super vi en Litvo ne estis pafisto;
Kaj, post Macjek, vi estis unua sabristo!
Vere! pri vi virinoj kantis kun adoro: � � � �710
�Jacek, liphar�-tordante, nobelojn timigas,
Kaj pri kiu li nodon sur lipharoj ligas,
Tiu tremos, eĉ estu Radzivil� sinjoro�.
Vi ligis nodon ankaŭ pri sinjoro mia!
Mizerul�! kaj vi estas? kvestul� profesia?
Lipharul� Jacek kvestas! Granda juĝo Dia!
Eĉ nun, ha! vi senpune ne estos lasita,
Mi ĵuris; Gut� da sango Horeŝka, verŝita��

Dume sur lit� sidiĝis Pastro apogita:
�Ĉirkaŭ kastel� mi rajdis. Da diabloj kiom � � � �720
En kap� kaj kor� mi havis: kiu diros nomon?
Tablestro � mortiganto de propra infano!
Min detruis! � Min logas al pordeg� satano:
Rigardu, li diboĉas! drinkad� en kastelo!
Kandelar� en fenestroj, en salon� kapelo!
Kaj kastel� ne falegos sur lian kalvaĵon?

�Pensu pri venĝ� alŝovos satano armaĵon.
Mi ekpensis: li sendis moskvulojn. Mi staris,
Rigardante atakon, kiun ili faris[18].

�Malvere, ke mi iel kun Moskvo konsentis! � � � �730

�Diversaj pensoj svarmis en kap�; mi atentis
Stulte-ridete, kiel infano ĉe brulo;
Kaj poste mi eksentis ĝojon de rabulo,
Deziris vidi brulon kaj falegon bruan;
Iam mi pensis salti, savi ŝin unuan,
Eĉ tablestron �

�Sciate, vi defendis vin brave, konscie.
Mi ekmiris. Moskvuloj mortfaladis ĉie.
Brutoj, malbone pafas! � Pro malvenk� ilia
Mi koleris. � Tablestro venkoplena tia! � � � �740
Ĉu li en mondo ĉiam nur prosperon havos?
Ankaŭ el la atako sin triumfe savos?
Mi forrajdis kun honto. � Jam estis mateno.
Ĵŭs mi vidas: Li staris sur balkon� sen ĝeno,
Per brilanta buko al suno briletis
Kaj tordis la lipharojn kaj fiere ĵetis
Rigardojn� Al mi ŝajnis, ke min li mokridis,
Manon tiel etendis, ĉar min li ekvidis,
Kaj minacis. � Mi kaptas moskvul�-karabenon,
Almetas, ne mezuras eĉ preskaŭ celprenon, � � � �750
Paf�! � Vi scias! �

�Malbenita pafilo! Kiu glavmortigas:
Ekatakas, rebatas, svingas, senarmigas
Eble, povas haltigi glavon duonvoje;
Sed fajr-armil�: seruron nur ektuŝu foje,
Moment�, unu fajrero�

Kiam al mi desupre celon vi mezuris,
Mi fiks-rigardis vian tubon, ne forkuris:
Malesper�, stranga pento, min ter-fiksis ŝtone!
Kial, Gervazo, tiam vi celis malbone? � � � �760
Estus favoro! Peko penton evidente
Bezonis��

� � � � � Spir� al Pastro remankis momente.

�Vere, diris Ŝlosisto, trafi mi deziris!
Kiom da sango unu via paf� eltiris,
Kiel malfeliĉigis nin kaj familion
Vian, kaj, Jacek, via kulpo kaŭzis ĉion!
Sed, kiam Grafo estis de jegroj celpreno,
Lasta Horeŝko, kvankam laŭ patrin�-deveno,
Vi lin ŝirmis, kaj antaŭ moskvuloj-elpafo,
Min ĵetis teren, tiel savis min krom Grafo. � � � �770
Se vi estas monaĥo, pastro, laŭ verdiro,
Via vesto defendas vin antaŭ rapiro.
Adiaŭ, vian sojlon laste mi trapasu,
Inter ni kvite � reston al Dio ni lasu!�

Jacek manon etendis � Gervaz� sin reŝovas:
�Sen ofendo de mia nobelec�, ne povas
Mi ektuŝi je mano, mortig�-makulata,
Ne pro publika bono, sed venĝo privata!�

Sed Jacek el kusenoj sur liton defalis,
Turniĝis al Juĝisto, kaj ĉiam pli palis, � � � �780

Kaj demandis pri pastro prepost� maltrankvile,
Kaj vokis al Ŝlosisto: �Mi petas humile,
Restu; baldaŭ mi finos, apenaŭ mi fortas
Fini. � Sinjor� Ŝlosisto � ĉi nokte mi mortas!�

�Kion frato? ekkriis Juĝist�: ja, laŭ vide,
Vundo negranda. Kion? al prepost� rapide?
Malbonbandaĝo? tuj al doktoro! unue
El apoteko�� Pastro diris: �Frat�, malfrue!
Mi tie havis pafon malnovan, ĉe Jeno[7:4],
Malbone sanigitan, gratite � gangreno. � � � �790
Mi konas vundojn: sango � nigra, fulgohava
Kvazaŭ; doktoron? vane; sed afer� malgrava:
Unu fojon ni mortas, animon fordonas �
Sinjor� Ŝlosist�, mi devas fini, vi pardonas!

�Estas merit�, ne voli nacia kulpulo
Resti, kvankam vin nomis naci�: perfidulo!
Kaj precipe en homo, kiel mi, fiera.

�Nom� �perfidul�� gluiĝis, kiel pesto vera,
Al mi. Forturnis kapojn de mi civitanoj,
Forkuradis malnovaj amikoj, kompanoj; � � � �800
Timemaj, evitante, salutis defore;
Eĉ kampul�, judo, kvankam kapklinis laŭmore,
Sed deflanke min mokis ridete, trabore.
�Perfidul�!� en oreloj sonis, rebatiĝis
Eĥe en dom�, en kampo, tuttagon volviĝis
Antaŭ mi, laŭ makul� en malsana okulo;
Kaj tamen mi ne estis landoperfidulo.

�Moskvo min opiniis sia aliĝinto,
Soplic� ricevis bienparton post mortinto;
Targovicanoj poste volis honorigi[20] � � � �810
Min per ofic�. � Se volus mi min moskvuligi!
� Satan� konsilis� � Estis mi en riĉa stato:
Se mi moskvulo iĝus, plej granda magnato
Serĉus mian protekton, eĉ nobelofrato
Eĉ popolaĉ� facile landanojn postponas[21],
Kaj pli feliĉajn Moskvo-servantojn � pardonas!
Mi sciis tion, tamen � mi ne povis�

�Mi forkuris el lando!�
Kaj kie mi ne estis! kion ne suferis?

�Ĝis Dio kuracilon malkaŝis konsole: � � � �820
Pliboniĝi kaj tion ripari bonvole,
Laŭ eble, kio�

�Tablestridin�, kun edzo vojevodo, kune
Iris en Siberion, tie mortis june:
Lasis en land� filinon, la malgrandan Zonjon.
Mi ordonis eduki ŝin�

�Pli ol pro amo, eble mi pro stultfiero
Mortigis: do humilo, en monaĥa sfero.
Pro l� gento mi fiera iam kuraĝulo,
Mallevis kapon, Vermo fariĝis, kvestulo, � � � �830
Ĉar kvazaŭ verm� en polvo�

�Al Patrujo malbonan ekzemplon mi donis,
Kiu per bonaj ekzemploj repagon bezonis,
Per sango, oferiĝo�

�Mi batalis por lando. Tie ne gloramo
Min pelis kontraŭ glavoj, kontraŭ pafoj-flamo.
Memor�-agrablaj estas, pli ol batalilaj
Laŭtaj verkoj, la verkoj silentaj, utilaj,
Kaj suferoj, pri kiuj neniu�

�Al mi prosperis ofte penetri limzonojn, � � � �840
Kaj kolekti informojn, porti ĉefordonojn,
Formi konspirojn. � Konas ja Galicianoj[22]
Ĉi monaĥan kapuĉon � kaj Grandpolujanoj!
Dum jar� mi ĉarojn puŝis en fortikaĵ� prusa;
Kaj miajn ŝultrojn vundis bastonado rusa;
Mi iris Siberion; poste Aŭstrianoj
En Ŝpilberg[23] min en kelojn fosis, al laboro,
En carcer durum[24], tamen mirakle Sinjoro
Min savis, kaj mi mortas inter samlandanoj
Kun Sakramentoj. � � � � �850

�Eble eĉ nun mi pekis, antaŭ Dia trono,
Per leviĝo-akcelo, super ĉef-ordono!
Penso, ke gent� soplica armiĝos unue
Kaj en Litvo Postkuron[6:9] lanc-fiksos plej frue,
Ĉi penso� ŝajnas esti pura�

�Venĝon vi havas! tranĉis vi, ilo de Dia
Puno, per glav� intencojn de tutvivo mia:
Vi konspirofadenon ŝpinitan konfuzis!
Grandan celon, por kiu mi vivon foruzis,
Lastan mian, en mondo, teran senton, planon, � � � �860
Kiun mi flegis, kiel plej karan infanon,
Vi mortigis � kaj mi vin pardonis el koro!
Vi��

�Ke egale pardonu ankaŭ Di-Sinjoro!
Diris Ŝlosist�; atendas vi je viatiko:
Mi ne estas skismano, nek Luter-amiko;
Mortanton malĝojigi, jen peko laŭ scio.
Mi ion diros, certe konsolos vin tio:
Kiam sinjoro mia falis, mort-vundite,
Kaj mi, genue, super lia brust� klinite, � � � �870
Glavon trempis en sangon kaj venĝon ĵur-diris:
Li, kap-skuante, manon al pordeg� eltiris,
Al via flanko signis krucon en aero,
Kvazaŭ dirus: al Jacek mi pardonas morton.
Mi komprenis, sed flamis tiel per kolero,
Ke neniam pri l� kruco mi eldiris vorton�.

Interparolon rompis malsanul�-suferoj;
Kaj poste venis longa hor� da silentado.
Oni atendas pastron. � Ektondris huf-feroj,
De spireganta Jankjel aŭdiĝas frapado: � � � �880
Grava leter�! al Jacek farmisto ĝin donas;
Jacek al frato laŭte ĝin legi ordonas.
Leter� de Fiŝer, kiu estis tiam ĉefo
De pol-armea stabo, sub princo Jozefo[26],
Sciigas, ke sekreta decid� primilita
Jam estas de francestro al mond�, anoncita;
Ke kunvokita Granda Sejmo Varsovia
Kaj la konfederita Klasar� Mazovia
La aligon de Litvo tuj proklami volas.

Jacek, aŭskulte, preĝojn mallaŭte parolas. � � � �890
Li alpremis al brusto benitan kandelon,
Esperlumajn pupilojn levis en ĉielon
Kaj diris kun ĝularmoj en okul� radia:
�Nun, Sinjor�, iru pace for servisto via!�
Ĉiuj genuis; antaŭ sojl� ektintis io �
Sonorileto: venis preposto kun Dio.

Ĵus nokto jam foriris; tra blanka ĉielo
Roza, kuras unua sunradia helo,
Falas tra vitroj kiel sagoj briliantaj,
Sur lit�, de malsanulo-kap�, refleksiĝantaj: � � � �900
Vizaĝon kaj tempiojn orumis lumzono,
Ke li mirbrilis, kiel sanktulo en krono.



Libro XI. � Jaro 1812

Printempaj aŭguraĵoj � Enmarŝo de armeoj � Dioservo � Ofica rehonorigo de sanktmemora Jacek Soplica � El interparoloj de Gervazo kaj Protazo oni povas konkludi pri proksima fino de l� proceso � Amindumoj de ulano kun knabino � La disputo pri Stumpulo kaj Falko decidiĝas � Poste gastoj kolektiĝas al festeno � Prezentado de gefianĉoj al armeaj ĉefoj

Jaro! kiu vin vidis sur Litva kamparo!
Ĝis nun popol� vin nomas � bonrikolta jaro
Kaj soldatoj � milita; ĝis nun la maljunaj
Pri vi babilas; kantoj vin gloras eĉ nunaj.
Delonge vi mirakle estis anoncita
Inter popol�, de fluga famo, antaŭita.
Printempa suno naskis en litvana koro
Mirantaŭsenton, kvazaŭ de mondfina horo;
Ĉiuj atendis ion sopire kaj ĝoje.
Brutaro, elpelita for, unuafoje � � � �10
Printempe, kvankam estis malgrasa, malsata
Ne kuris al paŝtejo, jam herbe kovrata,
Sed kuŝiĝis sur kampo, la kapojn klinadis,
Muĝis, aŭ sian vintran nutraĵon maĉadis.

Kampuloj la plugilojn por semado tiris,
Sed ne ĝojis, ke longa vintro jam foriris,
Ne kantis; diligente ili ne laboras,
Semadon kaj rikolton kvazaŭ ne memoras;
Ili haltigas bovojn, ĉevalon erpilan,
Al okcident� rigardon turnas maltrankvilan, � � � �20
Kvazaŭ tie miraklon atendus proksime,
Kaj revenantajn birdojn observas kortime.

Jam al hejmo alflugis cikoni� unua,
Etendis blankstandardon de printempo frua;
Poste venis kriemaj aroj da hirundoj,
Kiuj kolektiĝante super akvaj grundoj,
Prenas por nestoj koton el rigida tero.
En arbustar� skolopo flustras dum vespero.
Super arbaro flugas anseroj serie,
Kaj lace, por nutraĵo, defalas laŭtkrie. � � � �30
Sur ĉielo malhela gruoj krias ĝeme;
Noktgardistoj, aŭdante, demandas timeme:
Kion, en birdoj-regno, la konfuzo celas?
Kia ventego ilin tiel frue pelas?[1]

Jen novaj aroj: kvazaŭ piroloj, sturnetoj,
Aroj da helkoloraj plumtufoj, flagetoj,
Ekbrilis sur altaĵoj, falas sur kamparo:
Rajdistar�! Strangaj vestoj, fremda armilaro!
La regimentoj marŝas: kvazaŭ neĝ� fandita,
Fluas sur voj� vicaro, la fereforĝita; � � � �40
El arbar� nigras ĉapoj, bajonetoj brilas,
Infanteri� svarmas, al formikar�-similas.

Ĉiuj al nordo! Kvazaŭ el sudlando varma,
Irus al ni, post birdoj, la popolo svarma,
Al fort� nerezistebla, instinkta, cedante.

Ĉevaloj, homoj, agloj, tag-nokte, konstante
Fluas; ĉielo flamas, ie bruloj ruĝas,
Tero tremas, kaj flanke fulmotondroj muĝas.

Milit�! milit�!� ne estis en Litvo angulo,
Ĝis kiu ne alirus ĝia krako, brulo. � � � �50
Praarbarano, kiu laŭ avoj-kutimo,
Dumvive ne eliris trans arbara limo,
Kaj sur ĉiel� aliajn bruojn ne komprenis,
Krom ventoj, kaj sur tero � krom bestegoj-muĝo,
Gastojn nur vidis, kiam arbaranoj venis,
Nun vidas: strange ardas ĉiela brulruĝo;
Kaj li aŭdas krakadon: kuglo de kanono
Eraris el batalo tra l� arbara krono,
Ŝirante trunkojn, branĉojn. � La grizbarba uro
Hirtigas kolhararon, tremas de teruro, � � � �60
Duonleviĝas, antaŭpied�-apogite,
Skuas barbon, rigardas ege mirigite,
Al la fulmanta inter rompaĵo brulejo:
Grenad� erara fajfas kaj turniĝas brue,
Krevas fulme-krakase; ur� en viv� unue,
Time, al pli profunda kuris kaŝiĝejo.

Batal�!� Kie? demandas junuloj, kaptante
Armilojn; manojn levas virinoj, preĝante;
Ĉiuj esperas venkon; sonas larma krio:
Nin gvidas Napoleon! kun li estas Dio! � � � �70

Printempo! kiu vidis vin sur la kamparo!
Memorinda printempo, de l� milita jaro!
Printempo, kiu vidis vin tiel florantan
Per la grenoj kaj herboj, per homoj brilantan,
Eventplenan, gravedan de l� esper� ĉiela!
Mi vin ankoraŭ vidas, sonĝ-vidaĵo bela!�
Mi, naskita sub jugo, vindita en fero,
Havis nur unu tian printempon sur tero.

Ĉe Soplicovo tuŝe, grand-vojo sin tiris,
Kiun de Njemen-flanko du ĉefoj aliris: � � � �80
Princ� Jozef kaj vestfala reĝo Hieronim
Okupis Litvo-parton de Grodno ĝis Slonim[2].
Reĝo donis ripozon ĝis la tago tria;
Sed polaj soldataroj, malgraŭ laco sia,
Plendis, ke ne permesas reĝo marŝi plue;
Ili volus atingi moskvulojn plej frue.

En urb� proksima, haltis princa stab-ĉefaro,
En Soplicovo kvardek miloj en tendaro;
Kun siaj staboj venis: General� Dombrovski,
Knjazjeviĉ, Malaĥovski, Gjedrojc kaj Grabovski[3]. � � � �90

Estis malfrue: ĉiu do prenis laŭ povo
Loĝejon en kastelo kaj en Soplicovo.
Kiam antaŭgardaro estis starigita,
Ĉiu, en sian ĉambron iris lacigita.
Nokta silent�: en tendoj, dom�, kamparo; sole
Oni vidas, laŭ ombroj, vagantojn patrole,
Kaj tendaraj fajrujoj flagras en kelk lokoj,
Alterne de postenoj sonas signalvokoj.

Dormis dolĉe: dommastro, ĉefoj, milituloj,
Kaj sole ne fermiĝis de Vojski okuloj; � � � �100
Vojski devas por morgaŭ festenon prepari,
Volas per ĝi Soplicojn eterne glor-fari:
Inda de kor-agrablaj pol-gastoj festeno
Estu konforma kun la granda tag-soleno,
Preĝeja festo, ankaŭ familia estos:
Morgaŭ tri paroj sian fianĉiĝon festos.
Kaj general� Dombrovski dum vespero diris,
Ke li, por morgaŭ, polan tagmanĝon deziris.

Kvankam malfrue, Vojski rapide akiris
Kvin kuiristojn, kiujn ĉirkaŭaĵo donis:
Ili servis kaj Vojski, laŭ mastro, disponis. � � � �110
Li blankan kuirestran antaŭtukon ligis,
Prenis noktĉapon, brakojn ĝis kubut� nudigis.
Unumane li muŝojn per klakil� batalas,
Ĉar insektoj avide sur frandaĵojn falas,
Per dua man� li okulvitrojn surnazigis,
El ĉebrust� libron prenis, elvolvis, disigis.

Libro havis titolon: �Kuirist� perfekta�[4]
Kaj estis speciala priskribo korekta
De pol-tabloj. Tenĉina Graf�, laŭ ĉi detala
Priskrib�, festenojn donis en lando itala, � � � �120
Pri kiuj Sankta Patro Urban� Oka miris[5].
Laŭ ĝi Karol-Amato-Radzivil kuiris
En Njesvjeĵ, ĉe akcepto reĝa Stanislava,
Aranĝante festenon, kies famo prava
Ĝis nun en Litvo vivas, en rakont� vulgara[6].

Vojski legas, anoncas post kompreno klara,
Kaj spertaj kuiristoj laŭ tio laboras;
Kvindek tranĉiloj vigle sur tabloj sonoras;
Kuirej�-buboj nigraj portas, laŭ ordonoj,
Lignon; aliaj lakton, vinon, el kaldronoj � � � �130
Verŝas en kaserolojn, potojn, kuirilojn;
Ĉe forn� sidantaj buboj movas fajr-blovilojn:
Vojski, por pli akceli ekbrulig�-aferon,
Sur brullignon verŝigas fanditan buteron;
(Tian lukson bonhava dom� ne persekutas).
Buboj en fajron sekan branĉ-rompaĵon ŝutas;
Aliaj sur ponardojn metas grand-rostaĵojn,
Bovajn kaj kapreolajn, kaj apro-dorsaĵojn;
Ĉi tiuj senplumigas: flugas lanugaro,
Nudiĝas urogaloj, tetroj kaj kokaro. � � � �140
Kokoj estis malmultaj: post invad�-atako,
Kiun faris Dobĵinski, sangavida Sako,
Sur kokejon de Zonjo, kiam en impeto,
Li detruis mastrumon ĝis lasta koketo,
Ne povis per birdaro ekflori de novo,
Fama iam, pro siaj birdoj, Soplicovo.
Cetere da viandoj abundeco granda,
Arigita el domo, butikar� vianda,
El arbar�, de najbaroj, proksime kaj fore:
Vi dirus, birda lakto nur mankis ĉi hore. � � � �150
En Soplicov� kuniĝas, por festen� sinjora,
Du kondiĉoj: abundo kaj arto labora.

Jam ekiĝis de Sankta Flor�-Virgin� soleno[7].
Vetero estis bela; en frua mateno
Ĉielo pura ĉirkaŭ tero sin etendis;
Kiel maro silenta, konkave ĝi pendis.
Nur ankoraŭ kelk steloj lumas el profundo,
Kiel perloj, brilantaj tra l� ondar� el fundo:
Flanke nubet� alflugas blanka, ununura
Kaj flugilojn ekmergas en ĉiel� lazura,
Similajn al plumaro de Gardant�-Anĝelo, � � � �160
Kiun, per noktaj preĝoj, retenis teranoj,
Kaj kiu rerapidas al samĉielanoj.

Ĉielfunde jam lasta estingiĝis stelo,
Kaj en mezo de frunto paliĝas ĉielo,
Ombroj-kusenon tuŝas per dekstra tempio
Bruneta, dum maldekstran jam ruĝigas io;
Pli fore, rondo, kvazaŭ palpebro disiĝas
Kaj, en mezo, blankaĵo okula vidiĝas
Kun ĉielark�-pupilo: jam ŝprucis radio,
Sur ĉielrond� fleksite, trabrilis lumstrio � � � �170
Kaj, en blanknubo, kiel orsago pendiĝas.
Post ĉi paf� tagsignala, flamoj-fasko ŝprucas,
Mil raketoj en mondoĉirkaŭo sin krucas,
Kaj sunokul� suriris. � Ĝi iom dormemas,
Fermetiĝas, radiaj okulharoj tremas;
Sep koloroj kunbrilas: safiro bluhava,
Sangeruĝa rubeno kaj topazo flava;
Sekve suno disbrilis kristal�-diafane,
Poste briliantlume, fine fajr-fontane,
Kaj kiel luno grande, flagrante laŭ stelo: � � � �180
Tiel iris soleca suno sur ĉielo.

Hodiaŭ ĉe tagiĝo, el tutĉirkaŭejo,
Litvanaro kolektis sin antaŭ preĝejo,
Kvazaŭ por ekanonco de miraklo nova.
Ĉi kolektiĝon kaŭzis piec� de popolo,
Kaj parte ĝi devenis el granda scivolo:
Ĉar hodiaŭ al dioservo Soplicova
Estas venontaj ankaŭ kelkaj generaloj,
Ĉi tiuj gloraj ĉefoj de pol-legionoj,
Kies nomojn adoris popol� laŭ patronoj,
Kies ekspedicioj, vagadoj, bataloj, � � � �190
Evangeli� nacia estis litvolanda.

Jam venis oficiroj, soldataro granda;
Popol� ĉirkaŭas ilin kaj apenaŭ fidas,
Rigardante, al propraj okuloj: ĝi vidas
Landanojn, uniformon armean portantajn,
Armitajn kaj liberajn, pole parolantajn.

Por meso ne ampleksis preĝejet� kunvenon:
Popolo genuiĝis sur herboterenon,
Kaj nudkape, rigardas al pordo kapela.
De litvanoj hararo, blanka, aŭ blondhela,
Orumiĝas laŭ bedo de matursekalo; � � � �200
Ie brilis virgina bela kapovalo,
En ornamo freŝflora aŭ pavokulara,
Kun senligaj rubandoj en plektaĵo hara,
Inter virkapoj, kiel grencejan� aŭ lolo.
Genuanta, kolora amas� de popolo,
Ĉe tintil�-voĉo, kvazaŭ ĉe blovo matena,
Kapklinas, kiel spikoj sur bedaro grena.

Kampulinoj hodiaŭ, al Mari�-altaro,
Portas printemp�-donacon de herbofloraro;
Ĉio en belornamo de bukedoj, kronoj: � � � �210
Altaro, bildo kaj eĉ sonorej�, balkonoj.
Iam, el oriento, matenvent� blovetas,
Deŝiras florkronetojn, sur tempiojn ĵetas,
Kiel mesincensilo bonodorfumetas.

Kiam finiĝis meso, prediko kaj beno,
Eliris Ĉambelano, estro de l� kunveno,
Antaŭ nelonga tempo, en distrikto sia,
Elektite Marŝalo Konfederacia[8],
En vojevoda vesto: ĵupan� orbrodita
Kontuŝo grodetura[9], zono orteksita, � � � �220
Flanke, kun lacert-leda[10] prenil�, karabelo;
Sur kolo brilis pinglo per briliant�-helo,
Konfederatko blanka, kun fasko da karaj
Tufplumetoj, de blankaj ardeoj, tre raraj.
(Por festo nur metiĝas la riĉa tufeto,
Dukaton kostas ĉiu tiela plumeto)
Ĉambelan� sur altaĵon ĉe l� preĝej� suriris,
Kaj de popol�, soldatoj, ĉirkaŭite, diris:

�Fratoj! anoncis pastro al vi el ambono,
Ke liberon redonis Francestro al Krono, � � � �230
Kaj nun donas al Litvo, tut-Polujo kara;
Vi aŭdis pri la grava edikt� registara,
Pri kunvoko de granda sejmo Varsovia.
Nun aŭdu kelkajn vortojn komunumo nia
Pri famili�-afero de Soplic�, sinjoro
Ĉi-tiea.

� � � � � �Vi ĉiuj havas en memoro,
Kion krimis mortinto � Soplica Jaceko;
Sed, dum vi ĉiuj scias nur pri lia peko,
Tempas al mond� anonci pri meritoj liaj.
De ĉeestaj ĉi tie generaloj niaj � � � �240
Mi aŭdis ĉion, kion mi diras pri l� homo:
Jacek ne mortis (kiel laŭtis fam�) en Romo,
Sed, post ŝanĝo de vivo, profesio, nomo,
De kulpoj kontraŭ Dio kaj Patruj� faritaj,
Puriĝis, per sanktvivo, grand-faroj militaj.

�Jen li, ĉe Hohenlinden[11], kiam generalo
Riŝpans, venkate, pensis pri cedosignalo,
Ne sciante, ke marŝas Knjazjeviĉ al savo,
Jacek penetris inter ĵetatoj kaj glavoj,
De Knjazjeviĉ al Riŝpans leterojn transdonis: � � � �250
Ke poloj malamikoj-poston ĉirkaŭzonis.
Li poste, ĉe hispanoj, dum pol-ulanaro
Konkiris Sommo-Sjerran dorson de remparo[12],
Ĉe Kozjetulski estis dufoje vundita.
Kun sekretaj ordonoj poste elsendita
Li kuradis, spiriton de popolo sondis,
Sekretajn societojn kolektis kaj fondis;
Kaj li fine, ĉe litva leviĝ�-preparado,
Pereis en Soplica hejmo, dum invado.
Ĵus venis en Varŝavon sciigo pri lia � � � �260
Mort�, dum lin rekompencis Estro Imperia.
Por antaŭheroaĵoj kaj servoj konspiraj,
Per signoj, de honora legi�, kavaliraj[13].

�Do mi, aferojn tiujn ĉi konsiderante,
Kaj Vojevod�-regecon kunreprezentante,
Anoncas ĉe bastono konfederacia,
Ke Jacek, per fidela, longa servo sia,
Kaj ankaŭ per favoro de l� estr� imperia,
Forviŝis infamion, al honor� revenas,
Kaj inter patriotoj ree lokon prenas.
Do kiu nun kuraĝos Jacek-familion � � � �270
Memorigi pri kulpo aŭ aludi ion,
Tiun atendas puno, por riproĉo tia,
Gravis notatæ maculæ[14] laŭ statuto nia,
Kiu punas militem, kiel skartabelon[15],
Se ili infamion semas sur nobelon;
Kaj ĉar regas egalo, artikolo tria
Deviĝas por urbanoj kaj kampulo ĉia,
Tiun marŝal�-dekreton metos moŝt� Skribisto
Al ĝeneralaj aktoj � anoncos Vokisto.

�Kio koncernas krucon de l� honor�-legio: � � � �280
Ke ĝi malfruis, gloron ne ofendas tio;
Se ĝi ne povis Jackon ornami merite,
Ĝi servu memoraĵe, sur tomb� pendigite.
Dum tri tagoj ĝi pendos, en preĝej�, post tio
Ĝi metiĝos por voto[16] al Patrin�-de-Dio�.

Ĉambelano ordenon el tego eligis
Kaj sur modestan tombo-kruceton pendigis:
Rubandeton kokarde-ligitan, ruĝhelan,
Kaj, kun ora kroneto, krucon blankan, stelan.
En sunradioj lumis steletoj kaj oro � � � �290
Kvazaŭ lastaj rebriloj de Jacka ter-gloro.
Popol� �Anĝel�-saluton� genue flustretas.
Kaj pri eterna paco por pekulo petas.
Juĝisto, inter gastoj kaj vilaĝ-kunveno,
Ĉiujn al Soplicova invitas festeno.

Du aĝuloj sidiĝis ĉe domo biena:
Ĉe ĉiu, sur genuoj, mielpoto plena.
En ĝarden� ili vidas: ĉe papav� kolora
Staras ulan�, sunflore, en kolpak� kun ora
Ladornamo kaj koka vostplumo fiera; � � � �300
Ĉe li knabin�, en verda vest�, laŭ rut� ĉetera,
Levas bluokuletojn, laŭ trikoloretoj,
Al okuloj de knabo; pli for, fraŭlinetoj,
Kapdeturnante, florojn ŝiris en ĝardeno,
Ke geamantoj povu paroli sen ĝeno.

Sed aĝuloj babilas ĉe vino miela
Kaj sin tabak�-regalas el ujo arb-ŝela:

�Jes, jes, Protaĉjo�, diris Ŝlosisto Gervazo.
�Jes, jes, Gervaĉjo�, diris Vokisto Protazo.
Jes, jes!� ripetis ambaŭ kelkfoje, cetere � � � �310
Takt-balancante kapojn. �Jes, finiĝas, vere,
Diris fine Vokisto, strangamaniere.
Ja estis, mi ekzemple memoras, procesoj
Kun multe pli malbonaj, ol ĉe ni ekscesoj,
Kaj embarason finis intercizo-datoj:[17]
Tiel paciĝis �opot kun Borzobohatoj,
Krepŝtuloj kun Kupscioj, Putrament � Pikturno,
Kun Odincoj Mackjeviĉ, Kvileckij kun Turno.
Kaj de Poloj kun Litvo! estis pli malica
Konflikto, ol ĝin havis Horeŝkoj, Soplica: � � � �320
Sed kiam konsideris reĝino Jadvigo[18],
Sen juĝo tuj finiĝis la tuta intrigo.
Se partioj fraŭlinon havas aŭ vidvinon,
Edziĝo tiam faras al procesoj finon;
Do plej longe proceso daŭras kun pastraro
Katolika, kaj inter proksimparencaro,
Ne povante finiĝi per geedzoj-paro.
Do malpacoj, de Laĥoj � Rusoj, nefinitaj
Ekde Leĥo kaj Ruso, du fratoj naskitaj[19];
Tial tre longe daŭris proces� de litvanoj � � � �330
Kun la pastroj Krucistoj, ĝis gajnis Jagielo[20];
Do antaŭ aktoj longe pendebat[21] kverelo.
Fama proces� de Rimŝoj kun Dominikanoj,
Ĝis gajnis monaĥeja sindik�, pastro Dimŝo,
Do proverb�: Di-sinjoro pligrandas ol Rimŝo;
Mi aldonos: pli bona mielpot� en mano,
Ol fendil�� kaj li trinkis je Ŝlosista sano.

�Vere! � diris Gervazo per kortuŝotono,
Tre strangajn sortojn havis nia pola Krono,
Kaj Litvo nia! Kvazaŭ du geedzojn Dio � � � �340
Kunigis, sed disigis satanoj-envio!
Aĥ, frato Protazeto! Jen, kion litvanoj
Ni vidas! revizitis nin fratoj kronanoj!
Mi antaŭ jaroj servis en taĉment� ilia:
Ĝi estis bravularo konfederacia!
Se sinjoro Tablestro ĝisvivus ĉi horon!
Jacek! Jacek! � sed kial ĉagreni la koron?
Kiam Litvo kun Krono nun ree sin ligas,
Jam tio sola ĉion pacigas, bonigas�

�Strange�, diris Protazo, �pri zonjo gracia,
Kies maneton petas nun Tadeo nia, � � � �350
Antaŭ jar� ĉielsigno estis aŭ omeno!�
�Fraŭlin� Zofi� ŝin oni nomu, laŭ konveno,
Rompis Ŝlosist�, plenkreska, ne eta knabino,
Krome, dignula sango, Tablestra nepino!�
�Jen do, finis Protazo, estis signo tia
Pri ŝia sort�; mi signon per okuloj vidis:
Antaŭ jaro, dum festo, servistaro sidis,
Trinkante el potegoj da miel� julia,
Kiam: klak�! ni rigardas, el tegmento falas
Du maljunaj paseroj viraj, kaj batalas: � � � �360
Iom pli juna havis grizan subgorĝaĵon,
Dua nigran: tra l� korto iĝis lukt� furia,
Kaj renversad�, ke ambaŭ fosiĝis polvaĵon.
Ni rigardas, dum flustris servistaro nia:
Nigra estu Horeŝko, Soplico � alia;
Oni kriis, dum supre estis la grizulo:
Vivu Soplico! fi al Horeŝko, timulo!
Kaj se li falis, tiam: Rebonigu frato!
Ĉar honto al nobelo cedi al magnato!
Ni ridas kaj atendas venkon de rivalo; � � � �370
Tiam Zonjon pro birdoj kortuŝis kompato;
Ŝi saltis, kavalirojn kovris per manplato;
Sed eĉ en man� ne ĉesis plumŝira batalo,
Tia estis, en tiuj etuloj furio.
Virinoj, rigardante, flustris pri Zofio,
Ke kredeble destino estas de l� knabino,
Malpacajn familiojn pacigi en fino.
Hodiaŭ plenumiĝis omeno; sed vere,
Ke tiam oni pensis pri Grafo prefere,
Ne pri Tade��.

� � � � � Ŝlosisto pri tio respondis: � � � �380
�Estas strangaj aferoj, kiu ĉion sondis?
Mi diros pri afero, ne, kiel omeno,
Mirakla, malfacila tamen por kompreno.
Mi antaŭe Soplicojn dronigus kolere
Ĉiujn, sed ĉi knabeton, Tadeon, mi vere
De infaneco lia treege ekŝatis!
Ĉar, kiam sin bubetoj kun li, taŭze batis,
Li venkadis; do kiam li kuris kastelon,
Mi, instige, tuj montras malfacilan celon:
Ĉio al li prosperis: kolombojn detiri � � � �390
El turo, aŭ la viskon sur kverko forŝiri,
Grimpi, al kornik�-nesto sur pino, por rabo,
Li scipovis; do pensis mi: naskiĝis knabo,
Domaĝe ke Soplico, sub feliĉa stelo!
Kiu dirus: li estos mastro de kastelo,
Edzinigos Zofion, mian Moŝt-Estrinon!�

Ili finis, medite trinkas mielvinon,
Kaj aŭdiĝas nur iam de vortoj ripeto:
�Jes, jes, mia Gervazo � jes, jes, Protazeto�.

Ĉe pordosojl�, fenestro estis kuireja � � � �400
Malfermita: eliĝis fum� kvazaŭ bruleja,
Ĝis el fumovolvaĵoj, laŭ blank-kolombeto,
Ekbrilis kuirestra, lumanta ĉapeto:
Super aĝuloj-kapojn sin Vojski silente
Elŝovis kaj aŭskultis parolojn atente,
Fine al ili donis, sur eta tasplado
Biskvitojn, parolante: �Manĝu ĉe trinkado,
Kaj mi al vi rakontos sciindan egale
Disputon, finiĝo[n]tan eble sang-batale,
Kiam, en Nalibokaj arbaroj, dum ĉaso, � � � �410
Rejtan faris petolon al duko de Nasso.
Ĉi petolon li pagis preskaŭ sano-koste,
Kaj kiel mi pacigis, vi aŭdos tuj poste��
Sed rakonton trarompis kuiristoj-veno
Kun demand�: kiu tablojn kovru por festeno?

Vojski foriris; ĉerpis mielon aĝuloj
Kaj medite ĝardenon vagis per okuloj,
Kie kun fraŭlineto staris bel-ulano.
Ĵus preninte maneton per maldekstra mano,
(Dekstran, laŭ vid� vunditan, tolbandaĝo ligis), � � � �420
Li al fraŭlin�, per tiaj vortoj sin aŭdigis:
�Zofi�, vi nepre devas al mi diri tion;
Antaŭ ŝanĝo de ringoj mi havu la scion.
Malgrave, ke dum vintro pasinta vi pretis
Doni vorton; mi tiam la vorton ne petis:
Ĉar kion do valoras vort�, eldevigite?
En Soplicov� mi estis mallonge vizite;
Kaj mi ne estas vanta, havi iluzion,
Ke mi unurigarde vekis simpation.
Mi, ne fanfaronulo, volis nur pretendi � � � �430
Merititan favoron, eĉ longe atendi.
Nun vi bonvolu vian vorton rediri�
Per kio ĉi favoron mi sciis akiri?
Eble min Zonjo prenas, ne el kor-inklino,
Sed, ĉar tiel konsilas onklo kaj onklino?
Zonjo, edziĝ�-afero estas grava tree!
Konsultu propran koron, neniun obee:
Nek de onklo minacojn, nek onklin�-inspirojn;
Se vi al mi korsentas nur bonajn dezirojn;
Ni povas fianĉiĝi, sed iam estonte; � � � �440
Vin ligi mi ne volas, atendos volonte.
Nenio urĝas; krome, hieraŭ komando
Min lasis regimenta instruktor� en lando,
Ĝis miajn vundojn ree sanigos ĉarpio.
Do kion, kara Zonjo?�

� � � � � � � � � � Kaj Zonjo je tio
Levis kapon, rigardis honteme kaj diris
�Mi ne memoras bone, kio antaŭiris;
Mi scias nur, ke estis pri tio parolo,
Ke vi kun mi edziĝu: mi, ĉiam al volo
Ĉiela kaj zorganta, cedas�. Ĉi momente � � � �450
Ŝi mallevis okulojn, por diri korsente:
�Kiam mortis la pastro Vermo, dum teruris
Nokta tempest�, mi vidis, ke vi forveturis
Pro ni malĝoje: viajn okulojn vualis
Larmoj, kiuj, mi diru, mian koron falis;
Ke vi, sinjor� min ŝatas, mi tiam ekfidis;
Kaj poste, por sukceso via, kiomfoje
Mi preĝis, ĉiam staris vi same, malĝoje
Antaŭ mi, kaj du grandajn brillarmojn mi vidis.
Poste Ĉambelanino al Vilno vojiris
Kaj, por vintro, kunprenis min; sed mi sopiris � � � �460
Al Soplicovo, ankaŭ al tiu ĉambreto,
Kie okazis nia renkont�, ĉe tableto,
Kaj adiaŭo. Ial via memoraĵo,
Simile al aŭtuna legomosemaĵo,
En mia kor�, dum tuta vintro, kreskis bele,
Ke, kiel mi parolis, mi ĉiam sopiris
Al la ĉambret�, kaj io al mi flustrediris,
Ke mi vin tie trovos � okazis tiele.
Tion pensante, havis mi ofte en buŝo,
Dum karnavalo vian nomon, Tadeuŝo; � � � �470
Do, ke mi enamiĝis, fraŭlinetoj diris.
Se tiel estis, koron mian vi akiris�.
Tade�, pri tia pruvo de amo kontente,
Ekpremis ŝian brakon, kaj ili silente
El ĝardeno eliris al tiu ĉambreto,
Kie, antaŭ dek jaroj, loĝis Tadeeto.

Tie Rejento gastis nun; en belornamo,
Kiel fianĉo, servis li al sia damo,
Kurante, transdonante, ringojn kaj ĉenetojn;
Cilindrojn, boteletojn, pulvorojn, muŝetojn; � � � �480
Li rigardis triumfe, gaje fianĉinon,
Kiu sidante faris tualetofinon,
Kaj en spegul� konsultis diojn de gracio.
Ĉambristinoj kun frizoferaĵoj, dum tio
Refreŝigas ringaron de harplektoj ŝiaj:
Genue, ĉe falbanoj, laboras aliaj.

Kiam Rejenton distris ĉi tiu laboro,
Kuiristeto frapis fenestron: leporo!
Lepor�, el salikaro, trakuris herbejon
Kaj saltis en ĝardenon, inter legomejon, � � � �490
Tie sidas: facile estos fortimigi
Ĝin kaj apud barilo vertragojn instigi.
Asesor�per gvidilo sian Falkon tiras;
Rejent� Stumpulon vokas, rapide postiras.
Vojski ilin kun hundoj lokas sur postenon,
Kaj mem, kun muŝklakilo iras en ĝardenon,
Piedfrapas, fajfas, klakas, timigante;
Instigantoj, vertragojn ĉe rimen� tenante,
Montras lokon, leporo elsaltos el kie,
Kaj lipŝmacas; orelojn streĉinte, vertragoj � � � �500
Levis buŝojn al vento kaj tremas pasie,
Kiel metitaj, unu tendenon, du sagoj.
Vojski kriis: �Pel!� Saltis best� el post bariloj
Herbejon; hundoj sekvas; tuj Falko, Stumpulo,
Sen turniĝo, ĵetiĝis kune al grizulo
El ambaŭ flankoj, kiel du birdoflugiloj,
Kaj dentojn kiel ungojn en dorson enpremis.
Lepor�, laŭ nov-naskito, malĝoje ekgemis!
Instigantoj alkuras: ĝi kuŝas jam morte,
Hundoj taŭzas sub ventro blankhararon forte. � � � �510

Instigantoj glatumis hundojn, Vojski tiris
El ĉe zon� tranĉileton ĉasistan kaj diris,
Detrancante saltilojn: �Hundetoj favoron
Ĝuos egale, saman akirinte gloron,
Egalis rapideco, egalis kurspaco;
Indas Pac la palacon kaj Pacon palaco[22],
Sinjoroj indas hundojn, kaj sinjorojn hundoj;
Finiĝis longdisputo en kelkaj sekundoj;
Mi, kiun vetjuĝanto vi faris inkline,
Eldonas finverdikton: ambaŭ gajnis fine; � � � �520
La vetaĵoj revenas: al ĉiu � la sia;
Vi subskribu konsenton�. Post alvoko tia
Instigantoj heligis vizaĝojn kontente,
Longdisigitajn manojn kunigis konsente.

Rejent� diris: �Mi vetis pri ĉeval�, jungaĵo,
Mi ankaŭ garantiis per ofic�-skribaĵo,
Ke al Juĝisto mian ringon mi deponas,
Vetogarantiaĵon oni ne redonas.
Ringon akceptu moŝto Vojski por memoro:
Sur ĝi gravuru sian nomon la sinjoro, � � � �530
Aŭ Hreĉeĥajn blazonornamaĵojn laŭ volo;
Oro estas altprova, glata karneolo.
Ĉevalon nun forprenis ulanoj, rajduloj;
Restis jungaĵo; nomas ĝin ĉiuj konuloj:
Oportuna, daŭrema, belludilo vera:
Selet� mallarĝa, turko-kozak�-maniera;
En antaŭparto brilas ŝtonaro juvela,
Sidon sternas silkŝtofa kuseneto bela;
Sur sel-arkon saltinte, sur lanug�-molaĵo
Vi sidas oportune, kvazaŭ sur litaĵo. � � � �540
Kaj kiam vi galopas � (Rejento Bolesto,
Kiu, sciate, estis ŝatanto de gesto,
Disigis krurojn, kvazaŭ sur selon saltante,
Poste kvazaŭ galopis, balancet-iĝante) �
Kaj kiam vi galopas, tiam ĉabraketo
Helbrilas, kvazaŭ gutus or� de ĉevaleto,
Ĉar sel-pendaĵoj estas ore-aspergitaj,
Kaj arĝent�-piedingoj larĝaj � orumitaj;
Sur buŝpeco-rimenoj, sur kolbrid�-duonoj
Briletas perlamota vico da butonoj; � � � �550
Kaj ĉe brustumo pendas Leliva blazono,
Tio estas novluno. Ĉi jung-specialo,
Konkirita (laŭ famo) en Podhajc-batalo[23]
De iu grava, turka nobela persono,
Pruvu al Asesoro pri estimo mia�.

Kaj Asesoro, gaje pro donaco tia:
�Mi de princo Sanguŝko iaman donaĵon
Vet-garantiis, mian belan hund-kolaĵon,
Lacert-lede kovritan kun ringoj el oro,
Kaj silk-teksan gvidilon, kies art-laboro � � � �560
Egale kara, kiel ŝton� lumanta brile.
Miaj infanoj devis ĉi tion heredi�
Edziĝante, mi idojn esperas posedi:
Sed ĉi aĵon, Rejento, mi petas humile,
Favor-prenu por via jungaĵ� tre kara
Kaj memore pri nia disputo longjara,
Kiun finis, por ambaŭ ni, tiu momento
Honore. Ree floru inter ni konsento�.
Ili revenis domon anonci ĉe-table:
Ke Falk�, Stumpul�, disputon finis tre agrable. � � � �570

Estis famo, ke Vojski edukis en domo
Leporon, kaj ĝin lasis kaŝe en legomo,
Por pacigi disputon facilmaniere.
Aĝul� ĉi artifikon faris tre mistere,
Ke tutan Soplicovon li trompis prospere.
Kuirist� post kelk jaroj tion kaŝ-parolis,
Asesoron, Rejenton, reinstigi volis;
Sed li vane pri hundoj semis kalumnion
Vojski neis, neniu do kredis ĉi tion.

Jam gastoj kolektite en kastela halo, � � � �580
Ĉe tablo kunparolis antaŭ festregalo.
Juĝist�, en vojevoda uniform�, dum tio
Eniris; kune venis Tade� kaj Zofio.
Per man� maldekstra kapon tuŝante, Tadeo
Salutadis soldate ĉefojn de l� armeo;
Kaj Zofio, rigardon al ter� mallevante,
Per riverenc� salutis gastojn, roziĝante;
(Bel-riverenci Zonjon instruis onklino).
Sur kap� kroneton havis ŝi, laŭ fianĉino;
Cetere sama vesto, en kiu Zofio � � � �590
Metis printempan garbon al Patrin� de Dio.
Ŝi rikoltis nov-garbon da flora herbaro:
Per unu man� ŝi donas florojn al gastaro,
Dua sur kap� ĝustmetas brilan falĉileton;
Ĉefoj prenis herbflorojn, kisante maneton,
Kaj ŝi reriverencis, honte-rozigite.

Ĉef� Knjazjeviĉ je brakoj ŝin prenis subite
Kaj metis patran kison sur frunton Zofian,
Kaj levinte knabinon, sur tablo starlokis;
Tiam ĉiuj manplaŭde: Jen brave! ekvokis, � � � �600
Admirante belegan knabinon gracian,
Kaj ravite de ŝia litva vest� vulgara:
Ĉar, por ĉefoj, post vivo vaganta, multjara
En fremdaj landoj, havis strangajn ĉarmojn tia,
Delonge nevidita, simpla vest� nacia,
Kiu rememorigis ilin pri juneco
Kaj malnovaj amaĵoj. Do, kun kortuŝeco,
Ili ĉirkaŭis tablon, rigardis scivole:
Tiuj petas, ke frunton ŝi levu bonvole,
Montru okulojn; tiuj, ke Zonjo ĉirkaŭe � � � �610
Turniĝu; ŝi turniĝas, sed kiel antaŭe,
Kovras per man� okulojn. Tadeo atente
Ŝin rigardis kaj manojn kunfrotis kontente.

Ĉu la robeton iu konsilis prudente,
Ĉu instinkte ŝi sciis (ĉar knabin� divenas
Ĉiam instinkte, kio al ŝi bel-konvenas),
Sed, unue dum vivo, Zonjon en mateno
Pro obstinec� insultis onklin� Telimeno:
Zonjo kun plor� rezistis al modornamaĵo;
Oni ŝin devis lasi en simpla vestaĵo. � � � �620

Ŝi havis longan, blankan jupeton el tolo,
Robeton verd-kamlotan, kun roz-borderaĵo;
Verda, per roz-rubandoj laĉita, korsaĵo
Multstrie ŝin ĉirkaŭis de sino ĝis kolo;
Sube brust�, laŭ burĝonoj sub foli� kaŝitaj.
Blankaj ĉemiz�-manikoj sur brakoj sin movas,
Kiel por flug� iletojn papili� plenblovas;
Ĉe man�, krispaĵoj estas per ruband� streĉitaj.
Ĉirkaŭ kolo, mallarĝa kolumet� ĉemiza,
Kun roz-ligila nodo; el kerno ĉeriza � � � �630
Orelringetoj: ilin cizelis tre arte
Sak Dobĵinski, kaj tial fieris aparte.
(Tie estis du koroj, kun sago, flameto,
Kiujn Sak, svatiĝante, donis al Zonjeto).
Sur kolum� du ŝnuretoj pendas da sukceno;
Sur tempioj � kroneto el verd-rosmareno;
Harlig�-rubandojn Zonjo sur la ŝultrojn ĵetis:
Kaj, falĉistin�-kutime, sur frunton ŝi metis
Rikoltilon, de freŝa herb-tranĉado brilan,
Al novluno, sur frunto Diana, similan. � � � �640

Ĉiuj aplaŭdas. Iu oficir� eligis
Paperujon el poŝo, paperon pretigis,
Krajonon pintiginte en buŝ� malsekigis,
Rigardas Zonjon, skizas. Apenaŭ krajonon
Vidis Juĝist�, rekonis desegnist-personon,
Kvankam lin kolonela vesto aliigis:
Riĉegaj epoletoj, mieno ulana,
Lipharoj nigritaj, barbeto hispana.
Juĝisto diris: �Grafa moŝto, kia farto?
Eĉ en sarguj� vi havas ilojn por pentr-arto!� � � � �650
Efektive, jen Grafo ekzercis talenton;
Juna soldat�, sed havis li grandegan renton,
Proprakoste ekipis rajdist-regimenton,
En unua batalo tuj firme ekstaris:
Do lin imperiestro kolonelo faris;
La Juĝisto salutis Grafon, gratulante;
Sed Grafo ne aŭskultis, plue desegnante.

Dume eniris dua gefianĉoj-paro�
Asesor�, de Francestro kaj iam de caro
Servisto, ĝendarmaran nun komandis vicon, � � � �660
Kvankam de dudek horoj nur havis oficon,
Li prenis uniformon bluan kun fald-zonoj
Polaj, trenis kurbsabron kaj tintis per spronoj.
Flanke, per grava paŝo, iris amatino
Tre bel-vestita: Teklo, Hreĉeĥa filino;
Ĉar Asesor� delonge lasis Telimenon:
Al koketin� volante pliigi ĉagrenon,
Al Vojskidin� turniĝis li kun kor-inklino.
Fraŭlino ne tro juna, laŭ dir� kelkdekjara,
Sed persono solida, mastrino memstara � � � �670
Kaj dothava: vilaĝon belan ŝi heredis,
Kaj aldone, monsumon de Juĝist� posedis.

Trian paron longtempe oni van-atendas.
Juĝist�, malpacience, servistojn elsendas;
Ili revenas, sed ne gvidas paron trian:
Rejento ĉe leporo, perdis ringon sian,
Serĉas en herbo; lia fianĉino sidas
En la tualetejo;
kvankam ŝi rapidas
Kaj kvankam servantinoj ŝin helpas akcele,
Tualeton ŝi povis fini neniele; � � � �680
Por kvara hor� ŝi estos pene pretigita.



Libro XII. � Ni amu min

Lasta festeno malnove-pola � Ĉef-servico � Klarigo de ĝiaj figuroj � Ĝiaj movoj � Dombrovski ricevas donacon � Ankoraŭ pri Fendilo � Knjazjevic ricevas donacon � Unua ofica akto de Tadeo ĉe posedpreno de l� heredaĵo � Rimarkoj de Gervazo � Koncerto super koncertoj � Polonezo � Ni amu nin.

Fine halpordo estis krake malfermita:
Vojski, en ĉap�, eniras kun kapo levita,
Ne salutas, ĉe tablo mem lokon ne prenas;
Ĉar Vojski nun en nova karaktero venas:
Korteg�-marŝalo, majstro li ceremonia,
Per bastono, la signo de ofico sia,
Montras al ĉiuj lokojn, sidigas laŭ vico:
Unue, laŭ plej grava vojevod�-ofico,
Honoran lokon prenis Marŝal� Ĉambelano,
Veluran apog-seĝon kun ebur�-ĉemano; � � � �10
Apude, dekstraflanke, general� Dombrovski,
Kaj maldekstre Knjazjevic, Pac� kaj Malaĥovski;
Meze Ĉambelanino, plue oficiroj,
Sinjorinoj, sinjoroj, nobelaro; viroj
Kaj virinoj alterne pare prenas vice
Sidlokojn, kien Vojski indikas ofice.

Juĝisto kapokline forlasis festenon;
Li, sur korto, regalas kampular�-kunvenon,
Kolektitan, ĉe tablo longega, ĉirkaŭe,
Mem sidiĝis ĉe fino, al prepost� kontraŭe. � � � �20
Tade�, Zofi�, mem lokojn ĉe tablo ne prenis,
Regalante popolon, dum manĝo promenis;
Estis antikva moro: nov-hereduloj,
Ĉe unua festeno, servis al kampuloj�

Dume gastoj en halo manĝojn atendante,
Rigardis grand-servicon sur tablo, mirante,
Kies metal�, laboro, egale tre karaj:
Princo Radzivil-Orfo[1] ĝin, laŭ tradicio,
Ordonis iam fari en urb� Venecio
Kaj bel-ornamis pole laŭ planoj memstaraj. � � � �30
Servic�, dum sved-milito, el princa kastelo,
Iavoje transiris domon de nobelo,
El trezorej� prenite, okupis de tablo
Mezon, en form� de rado karosa sur stablo.

Servico, plenigite de fund� ĝis randlokoj
Per ŝaŭmoj, sukeraĵoj, blankaj laŭ neĝflokoj,
Ŝajnis vintra pejzaĝo, bone imitita:
Meze nigris grandega arbaro konfita,
Flanke domoj: vilaĝoj kaj nobelejetoj,
Kovritaj, kvazaŭ prujne, per suker�-ŝaŭmetoj. � � � �40
Por servico-ornamo, ĉe anguloj randaj,
Staras, el porcelano, personoj negrandaj,
En polaj vestoj, kvazaŭ dum scena prezento,
Aktoroj prenas parton en la evento;
Gest� ilia � laŭ arto, koloroj konvenaj,
Mankas voĉo, sed estas kvazaŭ vivoplenaj.

Kion ili prezentas? la gastoj scii volas.
Vojski levas bastonon kaj tiel parolas
(Dume, antaŭ manĝado, oni donis brandon):
�Por respondi de Moŝtoj Sinjoroj demandon: � � � �50
Ĉi personoj, starantaj amase, aŭ solaj,
Prezentas historion de sejmetoj polaj:
Konsiliĝon, voĉdonon, triumfon, ĉagrenon,
Kiel mi, diveninte mem, klarigos scenon.

�Jen dekstre � multe nombra nobeloj-kunveno:
Antaŭ sejmet� petitaj gastoj al festeno;
Tabl� atendas kovrite; neniu sidiĝas,
Ĉiuj en amasetoj interkonsiliĝas.
Jen, en ĉiu areto, meze vir� lokita:
Laŭ levitaj palpebroj, buŝo malfermita � � � �60
Kaj malkvietaj brakoj � parolanto ia
Fingre ion klarigas sur manplato sia.
Parolantoj proponas siajn kandidatojn,
Mienoj de nobeloj montras rezultatojn.

�En dua amaseto aŭskultas nobeloj,
Manojn ĉe zon� metinte, per atent-oreloj:
Tiu tordas lipharojn, ĉe orelo tenas
Manon, kaj ŝajne vortojn bon-memori penas;
Parolanto, vidante efikon, kontentas,
Glatigas poŝon, tie globetojn jam sentas. � � � �70

�Sed en tria areto okazas alie:
Parolant� aŭskultantojn zon-tenas ĉi tie;
Sed ili elŝirigas, orelojn retiras;
Jen, kiel aŭskultanto kolere blov-spiras!
Levis manojn, minacas kvazaŭ parolanton,
Ke ŝtopos lian buŝon, ŝajne laŭdokanton
Aŭdis pri kandidato, kontraŭulo sia.
Jen dua klinis frunton, laŭ virbovo ia,
Vi dirus: parolanton sur kornojn li prenas;
Aliaj kaptas sabrojn, aŭ forkuri penas.

�Inter aretoj staras kvieta nobelo, � � � �80
Videble senpartia, en anim�-ŝancelo,
Duboj-plene, ne scias, kiel voĉi devas?
Do, por demandi sorton, grand-fingrojn li levas,
Fermis okulojn, ungon al ungo cel-gvidas:
Al kabalo videble voĉon li konfidas;
Se fingroj trafos, donos li afirmativon[2]
Kontraŭokaze, ĵetos sian negativon.

�Maldekstre dua sceno: monaĥej�-manĝejo
Al nobelaro servas kiel kunvenejo.
Pliaĝaj vice sidas, staras plijunuloj � � � �90
Kaj scivole, trans kapoj, rigardas okazon:
Marŝal� en mezo staras, mane-levas vazon,
Kalkulas voĉojn antaŭ avidaj okuloj.
Ĵus li elskuis lastan; vokistoj manlevis,
Anoncas nomon, kiu oficon ricevis.

�Unu vir�, dum komuna konsent�, malkvietas,
El kuirej�-fenestro kapon li elmetas,
Larĝ-apertis okulojn, rigardojn disĵetas,
Buŝon malfermis, kvazaŭ ĉiujn manĝi pretas;
Vi divenas, ke: Veto!�[3] kriis ĉi nobelo. � � � �100
Vidu, kiel ĉe tiu instig� al kverelo
Ĉiuj al kuirejo premiĝas el halo,
Eligis sabrojn; certe eksplodos batalo.

�Sed jen, maljuna pastro, tra la koridoro,
Alvenas en ornato: li estas prioro,
Kiu la Plejsanktaĵon portas el altaro;
Knabo en mes-ĉemizo, tintas: cedas aro,
Kaŝas sabrojn, kruc-signas sin kaj genuiĝas;
Kie armilo sonas, pastro alturniĝas;
Ĉe lia ven� silentas, paciĝas rankoroj. � � � �110

�Aĥ! tion ne memoras vi, junaj sinjoroj!
Inter ar� malkvieta, armita, nobela,
Ne ekzistis bezono de polic� iela:
Dum floris kredo, leĝoj-estimo en koro,
Estis libero, ordo, bonhavo kaj gloro!
Laŭ dir�, en alilandoj estas ĉe registoj,
Ĝendarmoj, kaj konstabloj[4], divers-policistoj;
Sed, kie sole sabro gardas sendanĝeron,
Mi ne kredas, ke ĝuas ĉi landoj liberon�.

Tabakujon tintigis Ĉambelan� sinjoro � � � �120
Kaj diris �Vojski, lasu moŝt�, por posta horo
Ĉi historiojn. Ili interesas vere;
Sed ni malsatas, manĝon portigu prefere�.

Tiam Vojski bastonon ĝis al tero klinas:
�Ekscelenc�, vi permesu favore, mi finas
Tuj de niaj sejmetoj polaj lastan scenon:
Nova marŝal� forlasas triumfe kunvenon
Sur partianoj-brakoj. Oni ĝoj-radias,
Ĵetas ĉapojn, malfermis buŝojn: vivu! krias.
Kaj tie, duaflanke, sinjor� rifuzita, � � � �130
Tutsola, ĉapon premas al frunto medita.
Edzino, antaŭ domo, rezulton divenas�
Vee! sur ĉambristino-brakoj ŝi eksvenas
Malfeliĉa! nomota Ekscelenc� ŝi estis,
Kaj ree, por tri jaroj, sen titolo restis!�

Vojski finis priskribon, por signo eltiris
Bastonon; tuj lakeoj po paroj eniris,
Portante manĝojn: barĉon, reĝa ĉenomitan,
Rosolon[5] malnov-polan, arte kuiritan.
En kiun sinjor� Vojski, laŭ strangaj sekretoj, � � � �140
Enĵetis monopecon, kelkon da perletoj �
Sang-purigas, fortigas sanon, supo tia.
Plu � kiu diros nomojn de manĝar� alia!
Kiu scias pri tiuj nun jam ne konataj,
Ĉi pladoj da kontuzoj, arkasoj gelataj[6]
Moru�-ingrediencoj, farĉoj, fegateloj,
Cibetoj, moskaletoj, dragantoj, pruneloj;
Ĉi fiŝoj: salmoj sekaj, salmoj Dunajecaj,
Huzoj, kaj kaviaroj turkaj kaj Venecaj,
Kap-ezokoj, uln-longaj ezokoj mez-pecaj � � � �150
Pleŭronektoj, grand-karpoj, karpo delikata,
Kaj kuirist�-sekreto: fiŝo netranĉata,
Fritita ĉe la kapo, mez-pece rostita,
Kaj ĉe vosto, kun saŭco ragu� alfarita!

Gastoj eĉ ne demandis pri nomoj de manĝo,
Nek montris intereson pri sekret�-aranĝo,
Ĉion kun apetito manĝis soldatara,
Plenigante kalikojn per vino hungara.

Dume granda servico alikoloriĝis[7]
Senigite de neĝo jam tute verdiĝis; � � � �160
Malrapide fandiĝis, de varmo somera,
La malpeza, glacia ŝaŭmeto sukera,
Kaj aperis kaŝita fund� al okularo:
Pejzaĝ� prezentis novan sezonon de jaro.
Jen kolora printempo, verde ekbrilanta!
Ĝermas divers-grejnaro, rapide kreskanta:
Safran-flava tritiko movas spikon oran,
Sekal� surmetis veston arĝento-koloran,
Poligonon prezentas ĉokolad� artplene,
Piro- kaj pomo-arboj floras laŭ-ĝardene. � � � �170

Gastoj, somer-donacojn rigardante ĝue,
Vane petas, ke Vojski ilin montru plue:
Servico laŭ planeda nepra turn-reveno,
Ŝanĝas sezonon: ore pentrita la greno,
Preninte ĉambro-varmon, malrapid-fandiĝas,
Jam flaviĝis la herboj, folioj ruĝiĝas,
Falas, vi dirus: vento blovetas aŭtune.
Fine, antaŭmomente verdaj arboj, nune,
Kvazaŭ en ventoj, prujnoj, ŝiriĝis ornamo,
Staras nudaj: bastonoj restis de cinamo, � � � �180
Aŭ laŭro-folietoj, ŝajniĝintaj pino,
Kiun, laŭ pingloj, vestis grajnoj de kumino.

Gastoj trinkantaj vinon komencis ŝireti
Branĉojn, trunkojn, radikojn kaj ilin mordeti.
Pan Vojski ĉirkaŭiris servicon kelkfoje,
Rigardante la gastojn triumfe kaj ĝoje.

Henrik Dombrovski, ŝajne kun miro tre granda
Diris: �Vojski, jen estis ombraro ĥinlanda?
Ĉu helpis vin Pinetti[8] kun diabloj siaj?
Ĝis nun en Litvo estas servicoj ĉi tiaj? � � � �190
Ĉiuj festenas laŭ la malnova kutimo?
Diru, ĉar mi tutvivon pasigis trans limo�.

Vojski diris kapkline: �Ekscelenco via,
Generalo! ne estas tio art� malpia!
Sed sole memoraĵo de festenoj famaj,
Kiujn donis sinjoroj en domoj iamaj,
Kiam feliĉ�, potenco, en Polujo regis!
Priskribon en ĉi tiu librego mi legis.
Vi demandas, ĉu restis ĉie moro tia?
Domaĝe! disvastiĝas jam modo alia, � � � �200
Jam sinjoridoj krias: ni luksojn ne faras,
Kaj ili manĝon, trinkon al gastoj avaras,
Avaras hungarvinon, kaj trinkas satanan,
Falsan vinon laŭmodan, moskvan kaj ĉampanan.
Poste, kartlude perdas tiom da dukatoj,
Ke por ili festenus cent nobeloj-fratoj�
Eĉ (kio koron premas, mi diros sincere,
Ĉambelano ĉi tion ne prenu kolere),
Dum mi, el trezorejo, eligis servicon,
Eĉ Ĉambelano mokis min kaj ĉi kapricon! � � � �210
Dirante, ke maŝino laŭ malnova stilo,
Tempo-prena, simila al infan�-ludilo,
Ne konvenas por viroj tiom eminentaj!
Kaj Juĝist�: ke enuos gastoj malkontentaj;
Kaj tamen mi konkludas el sinjora diro,
Ke tio estas arto inda de admiro!
Mi ne scias, ĉu estos bon-okazo nova,
Havi tiajn dignulojn en dom� Soplicova:
Mi vidas, ke festenojn konas Generalo;
Li akceptu ĉi libron pri festa regalo! � � � �220
Ĝi taŭgos al vi bone, ĉe festen�-dispono
Por monarĥaro, nu eĉ por Napoleono.
Sed permesu, sinjoro, mi antaŭ dediĉe,
Diru, kiel mi libron akiris feliĉe�.

Ekster pordo leviĝis bruo, sonas voko
De multaj voĉoj: �Vivu Surpreĝeja Koko!�
Ar� puŝiĝas en halon, Mateo front-iras;
Juĝisto lin al tablo je mano altiras
Kaj lokas alte, inter armea ĉefaro:
�Sinjor� Mate�, li diras, malbona najbaro! � � � �230
Vi venas tre malfrue, preskaŭ post tagmanĝo�.
�Mi manĝas frue, diris Dobĵinski, por manĝo
Mi ne venis, algvidis min sciemo mia,
Rigardi de proksime al arme� nacia.
Multo estus direbla � jen strangaĵo ia!
Min vidinte, altiris per fort� nobelaro;
Vi min ĉe tabl� sidigas � mi dankas, najbaro�.
Li renversis, por montri, ke manĝi ne volis,
Teleron fund-al-supre, kaj plu ne parolis.

�Sinjor� Dobĵinski, diris Dombrovski, do sama
Vi estas, la sabristo Koscjuŝka, la fama � � � �240
Mateo Vergo! konas mi vin laŭ la gloro.
Ĝis nun vi estas vigla, fortika sinjoro!
Kiom da jaroj pasis! jen, mi maljuniĝis,
Jen ankaŭ ĉe Knjazjeviĉ hararo griziĝis:
Vi kun junuloj povus lukti kavalire,
Kaj vergo, kiel iam floradas; laŭdire,
Antaŭnelonge rusoj sentis vergo-batojn.
Mi tre dezirus vidi ankaŭ viajn fratojn,
Vidi de ĉi Fendiloj, Raziloj, eksterojn, � � � �250
De malnova Litvujo lastajn ekzemplerojn�.

�Generalo! post venko � Juĝisto ekdiris �
Preskaŭ ĉiuj Dobĵinski-j en duklandon iris
Rifuĝe, por aliĝi al pollegiono!�
�Vere � respondis juna ĉef� de eskadrono �
En mia kompanio estas timigilo
Liphara, la serĝento Dobĵinski-Verŝilo,
Kaj Mazuroj lin urso litvana titolas;
Ni lin vokos, se tion Generalo volas�.
Kaj leŭtenanto diris: �Mi konas soldaton,
Devenantan el Litvo, Razilo nomaton,
Kaj dua kun tromblono rajdas ĉe flankiroj[9];
En ĉasist�-regimento estas grenadiroj
Du Dobĵinski-j�.

� � � � � � � �Sed volus mi pri ĉef� ilia
Scii, diris Dombrovski, pri tiu fendulo,
Pri kiu mirrakontis Vojski, moŝto via,
Kvazaŭ pri antikveca iu grandegulo�.
�Fendilo, diris Vojski, li ne ekziliĝis,
Sed juĝ-esploron moskvan timante, kaŝiĝis;
Mizerul�, dum tut-vintro en arbaroj niaj � � � �270
Vaginte, ĵus eliris. En militaj tiaj
Tempoj, li povus taŭgi kavalir�! domaĝo
Nur, ke iom li estas premata de aĝo.
Sed, jen li!�

� � � � � � � � � Vojski geston al vestiblo faris:
Servistoj, kampularo, plenŝtopite, staris
Ĉi tie; super kapoj, brilanta kalvaĵo,
Simila al plenluno, aperis subite,
Trifoje eliĝante el kapoj-nubaĵo:
Ŝlosisto klinsalutis; el amas� puŝite,
Li diris:

� � � � � � � � �Kron-Hetmano! Ekscelenc�! laŭ volo: � � � �280
Generalo! � ne gravas ĉi tie titolo �
Jen mi, Rembajlo, venas laŭ alvoko via,
Kun plumfendilo, kiu, ne pro kadro sia,
Nek pro surskriboj, sed pro hardo gajnis gloron,
Ke famo eĉ atingis Ekscelenc�-sinjoron.
Se ŝtal� paroli scius, ĝi rakontus plion:
Por laŭdo de maljunaj brakoj dirus ion,
Kiuj servis fidele, longe, danke Dion,
Al Patrujo kaj ankaŭ Horeŝkoj sinjoroj,
Pri kio famo vivas ĝis nun en memoroj. � � � �290
Moŝtet�! malofte tiom lerte tranĉ-pintigis
Skribisto plumojn, kiel ĝi kapojn forigis.
Longe nombri! orelojn, nazojn, sen kalkulo!
Kaj estas ĉi fendilo nenie fendita,
Pri mortigista faro, sen ia makulo:
Nur duelo malkaŝa, aŭ batal� milita.
Foje nur, pacon donu al li Eternulo!
Ve! sendefendan homon forigis persono.
Sed, Dio min atestu, pro publico bono.

�Montru, diris Dombrovski, ridante sincere:
Plumfendil�! ekzekuta glavego pli vere!� � � � �300
Kaj li rigardis grandan rapiron kun miro
Kaj al aliaj ĉefoj montris laŭ vic-iro.
Ĉiuj ĝin provis; pene iu oficiro
Povis levi rapiron al-supre. Laŭ diro,
Sole Dembi�ski [10], fama pro fortega mano,
Levus glavon; forestis ĉi tiu kompano.
Nur eskadrona ĉefo, ĉeesta Dvernicki[11],
Ankaŭ pelotonestro, leŭtenant� Ruĵicki[12],
Ĉi tiun feran stangon eksvingi scipovis: � � � �310
Tiel ĉiuj daŭrige siajn fortojn provis.

Sed general� Knjazjeviĉ, pola kurlandano[13],
Plej altekreska, pruvis plejforton de mano,
Kaptis rapiron, levis laŭ spado facile
Kaj super gastoj-kapojn svingis fulme-brile,
De pol-skerm-artifikoj faris konstaton:
Kruc-arton, muelilon, kurban, tranĉan baton,
Ŝtel-baton, kontraŭpunktojn, tempojn de terceto
Li prezentis, lerninte iam ĉe kadetoj.

Dum ridante li skermis, genue Sabrulo � � � �320
Lin ekkapis je kruroj, kaj kun larm-okulo
Post ĉiu turno ĝemis: �Bela, brava bato!
Generalo! ĉu estis vi konfederato?
Jen piko de Pulavski-j! [14] tiel ataketis
Dzjerĵanovski[15] de Sava[16] pik�! Kiu ĝustmetis
Vian manon? Mateo Dobĵinski? Jen mia
Invento, dio-vere! sen memlaŭdo ia:
Jen tranĉ�, konata sole en Sabrul�-ejeto,
Laŭ mia nom�, nomata �bato de moŝteto�.
Do kiu vin instruis? estas mia hako!� � � � �330
Li leviĝis, skermiston ĉirkaŭi per brako.

�Nun mi mortos trankvile! Mi trovis kompanon,
Kiu karese-premos mian kar-infanon;
Tage-nokte, el brusto eliĝis sopiro:
Post mia morto eble rustiĝos rapiro!
Ĝi tamen ne rustiĝos! Generalo! peton
Mi havas: vi forĵetu tiun rostileton,
Fremdan spadeton; hontu nobelid� tielan
Bastoneton, kaj prenu vi sabron nobelan!
Ĉi fendilon mi metas ĉe viaj piedoj, � � � �340
Plejkaraĵon el miaj, en mondo, posedoj.
Mi estis sen edzino, estis sen infano;
Jen edzino kaj ido: mi el ĉirkaŭpreno
Mia ĝin neellasis, de frua mateno
Ĝis nokt� karesis; dormis ĝi ĉe mia mano;
Kiam mi maljuniĝis, super lito mia
Ĝi pendis, kvazaŭ super jud�, ordono Dia!
Mi volis ĝin kuŝigi en tombon kun mano;
Jen heredant�! � ĝi servu al vi, Hetmano!�

Generalo duon-ride, duon-emocie, � � � �350
Diris: �Koleg�, vi cedas jen al mi ĉi tie
Edzinon, idon; estos vi dum resto viva,
Tre sola, maljunvidvo, orfo efektiva!
Por kardonac� mi donu rekompencon kian?
Por dolĉigi orfecon kaj vidvecon vian?�
�Ĉu mi estas Cibulski?[17] � Ŝlosisto elplendis �
Kiu al rus�, kartlude, edzinon forvendis,
Kiel rakontas kanto. � Por mi � jam sufiĉe,
En tia man�! � Nur havu, General�, atenton, � � � �360
Kaj longan, etenditan, prenu pasamenton,
Kaj haku ambaŭmane, de-maldekstr-orele,
Tiam de kap� ĝis ventro vi tratranĉos ekstre�.

Generalo, preninte fendilon, ne povis
Pro longeco ĝin porti; servistoj ĝin ŝovis
En furgonon; pri sorto � divers-opinio;
Neniu sciis certe tiam, nek post tio.

Dombrovski al Mateo diris: �Laŭ mieno,
Kolego ne kontentas pro nia alveno?
Silentas malserene? Do ne saltas koro, � � � �370
Kiam vi vidas aglojn el arĝento, oro?
Dum veksignal� Koscjuŝka sonas al orelo?
Mi pensis Macjek estas bravuloj-modelo!
Se vi ne prenos sabron, ne saltos al selo,
Vi gaje kun kolegoj trinkos en kastelo
Sanon de Napoleon�, de Poluj� esperojn!�

�Ha! rediris Mateo, mi vidas aferojn!
Sed du agloj ne nestas kune, moŝtsinjoro!
Hetmano! tre malcertas de estroj favoro!
Francestro � grand-heroo, sen long-vortoj iaj! � � � �380
Mi memoras: Pulavski-j, bon-amikoj miaj,
Diradis, rigardante moŝton Djumurian[18],
Ke Polujo bezonas heroon nacian,
Kiu estu nek franco, nek ital�, sed polo,
Do Jan, aŭ Juzef, fine � eĉ Macjek, laŭ volo!
Arme�! laŭdire pola!, sed fuzilieroj,
Saperoj, grenadiroj kaj kanonieroj:
En la amas� aŭdiĝas da fremdaj titoloj
Pli, ol polaj! Kaj tion ĉi komprenu poloj?
Ŝajne vi ankaŭ turkojn, tatarojn posedas, � � � �390
Eble skismanojn, kiui eĉ Dion ne kredas:
Ili vilaĝaninojn atakas, voj-baras
Kaj priŝtelas pasantojn, preĝej-rabojn faras!
Francestro iras Moskvon! malproksime tio,
Se lia Moŝto vojon ekiris sen Dio!�
Laŭ dir�, jam episkopoj anatemon metis
Sur lin; do�� Macjek� panon en supon trempetis
Kaj, manĝante, en mezo de vort� eksilentis.

Ĉambelan� pri Matea parol� ne kontentis;
Junular� ekmurmuris. Juĝist� malkomprenon � � � �400
Trarompis, anoncante fianĉ-par�-alvenon.

Jen alvenis Rejento: laŭ propra deklaro;
Neniu lin rekonis. Ĝis nun pol-vestaro
Lin ornamis; nun lia fianĉin� devigis
Edz-kontrakte rezigni kontuŝon kaj zonon[19]:
Do Rejent� vol-ne-vole, france sin vestigis.
Frako de li forprenis animo-duonon:
Li pasas rekte, kvazaŭ glutinte bastonon;
Kiel gru�, flank-rigardi eĉ timas Rejento;
Montras mien�, en kia li estas turmento, � � � �410
Ne scias, kien igi la manojn ĉe l� jako,
Li, gestŝatinto! manojn post zonon metante �
Mankas zon� � sin glatumis sole sur stomako;
Li rimarkis eraron; kankre ruĝiĝante,
Ambaŭ manojn li kaŝis en poŝojn de frako.
Li pasas kvazaŭ vergojn, inter mokantaro,
Hontas pro frako, kvazaŭ pro malinda faro,
Ĝis li ekvidis Ma�kon kaj ektremis time:

Ĝis nun Mateo vivis kun Rejent� intime,
Nun rigardis lin tiel akre kaj sovaĝe, � � � �420
Ke Rejent�, fariĝinte tut-pala vizaĝe,
Butonumi komencis sin, pensante time,
Ke Macjek� vestojn rabos per rigard� insulta.
Dobĵinski nur dufoje diris laŭte: �Stulta!�
Sed terure indignis pro Rejenta vesto,
Ĉar li forlasis tablon sen adiaŭ-gesto,
Kaj eliĝinte, rajdis al hejmo nobela.

Kaj dume, de l� Rejento amatino bela,
Telimen�, siajn ĉarmojn etendas kun brilo
De vesto, ĉiuparte laŭ plej moda stilo,
Kian robon ŝi havis, kian kap-ornamon, � � � �430
Vane la plumo penus priskribi la damon.
Eble penik� nur pentrus ĉi tulojn, ptifenojn[20],
Tiujn puntojn, kaŝmirojn, perlojn kaj rubenojn,
Roz-vizaĝon, vivecon de rigard�-ĵetado.

Tuj rekonis ŝin Grafo. Pala de mirado
Li leviĝis kaj serĉis ĉirkaŭ si pri spado:
�Do estas vi! li vokis, ĉu trompas okulo?
Vi! ĉe mi prenas manon de alia ulo?
Malfidela estaĵo! anim� nekonstanta!
Ĉu sub teron ne kaŝos sin frunto hontanta? � � � �440
Vi tiel freŝan ĵuron vian tut-forgesis?
Fidemul�! ĉi rubandon porti mi ne ĉesis!
Sed ve! rivalon, kiu por insulta faro,
Nur tra mia kadavro paŝos al altaro!�

Rejent� tre konfuziĝis, gastoj jam ne ridas.
Ĉambelano rivalojn pacigi rapidas;
Sed flank-preninte Grafon, flustris fianĉino:
�Ankoraŭ mi ne estas Rejenta edzino;
Se vi malhelpas, diru en tia okazo,
Respondu tuj mallonge, Graf�, sen ĉirkaŭfrazo: � � � �450
Ĉu vi ĝisnune amas min, sensanĝe-kore,
Ĉu kun mi edziĝi pretas tuj, ĉi-hore,
Hodiaŭ? mi rifuzos tiam al Rejento�.
Grafo diris: �Virino, kun enigma sento!
Antaŭe vi, en sentoj estis poezia;
Kaj nun al mi vi ŝajnas esti proza tia!
Kio estas edziĝoj viaj? Ili ĉenas
Nur manojn; sed spiritojn ĉu ili katenas?
Kredu: estas deklaroj, sen amokonfeso;
Estas devoj, sen ia deviga promeso! � � � �460
Sur du finoj de tero, du koroj ardantaj,
Kunparolas, laŭ steloj radie tremantaj�
Eble pro tio tero rapidas al suno,
Kaj ĉiam tiel kara ĝi estas al luno,
Ke ili sin rigardas, plejmallonga-voje
Kuras al si � sed trafas sin neniufoje!�
�Sufiĉe! ŝi trarompis, � laŭ Dia favoro,
Mi ne estas planedo, sed virin�, sinjoro!
Mi scias reston, ĉesu babiladon vian!
Mi avertas: se pepos vi vorteton ian, � � � �470
Por rompi la edziĝon, tiam, dio-vere,
Mi, kun ĉi tiuj ungoj, alsaltos kolere
Kaj�� �Mi ne malpacigos la gefeliĉulojn!�
Diris Graf�, kaj forturnis malŝate okulojn,
Kaj, por puni malindan sian amatinon,
Flamakore elektis Ĉambelanidinon.

Vojski junulojn ree pacigi intencis
Per saĝ-ekzemploj: tial rakonti komencis
Historion pri apro, Naliboka ĉaso,
Kaj kverelon de Rejtan� kun duko de Nasso[21]. � � � �480
Sed gastoj, glaciaĵojn manĝinte, senpere
Iris el halo korton, freŝiĝi aere.

Kampuloj tie trinkas, post festen�, mielon;
Muzikistoj agordas por dancoj kapelon.
Oni serĉas Tadeon, kiu flanke staris
Kaj ion al estonta edzino deklaris:

�Zofi�! mi vin konsultu, afero tre gravas;
Mi demandis jam onklon, konsenton mi havas.
Vi scias, ke vilaĝojn mi nun ekposedas,
Kiujn leĝe, grav-parte, vi ankaŭ heredas. � � � �490
Servut�-kampuloj estas sub regeco via:
Mi ne kuraĝus agi sen estrin� ilia.
Nun, kiam nov-ekfloras kar-Patrujo nia,
Ĉu kampuloj profitu nur el ŝanĝo tia,
Ke ili nun ricevos alian sinjoron?
Vere, ili regate, ĝuas estr-favoron;
Post mia morto, povus sin ŝangi reguloj:
Mi soldatas, ni ambaŭ estas mortemuloj;
Mi estas homo, timas mem propran humoron;
Do, pli certe, rezignos mi mian regecon, � � � �500
Kaj fordonos kampulojn sub leĝo-zorgecon.
Mem liberaj, ni faru al kampul� liberon,
En heredecon donu posedatan teron,
Sur kiu li naskiĝis, sin labor�-ŝvitigas,
Kaj el kiu li nutras ĉiujn kaj riĉigas.
Sed mi devas averti vin: el grundo resta,
Malpli-enspez� devigos nin al viv� modesta.
Mi kutimis jam ŝpari de juneco mia,
Sed, Zofio, vi estas magnat�-familia,
En ĉefurbo vi pasigis vian junan aĝon: � � � �510
Ĉu, for de l� mond�, vi volos ekloĝi vilaĝon,
Nobeline?��

� � � � � � � Modeste respondis Zofia:
�Mi � virino, regado ne estas do mia.
Vi estos mia edzo; por konsil�, sinjoro,
Mi � juna, sed aranĝon konsentas el koro!
Se vi, liberigante, malpli riĉa restos,
Al mia kor�, Tadeo, vi pli kara estos;
Famili� nekonata min ne interesis;
Mi, malriĉa orfino, memori ne ĉesis
Ke de Soplicoj estis mi filin-igita, � � � �520
Ĉe ili edukita, al edzo donita.
Vilaĝon mi ne timas. En urb� infan-aĝon
Pasintan mi forgesis, kaj ŝatas vilaĝon.
Kredu al mi, ke miaj kokoj, kokinetoj,
Min ĉiam pli amuzis, ol ĉi Petr-urbetoj.
Urbo min enuigas; al homoj, distraĵoj,
Se iam mi sopiris, estis infanaĵoj.
En Vilno min konvinkis vintro pasigita,
Ke por vilaĝa vivo mi estas naskita:
Dum baloj mi sopiris al dom� Soplicana, � � � �530
Kaj laboron ne timas junulino sana.
Mi jam ŝlosilojn portas, trotetas utile;
Vi vidos, ke mastrumon mi lernos facile!�

Kiam Zonjo ĉi lastajn parolojn eldiris,
Gervazo malserene, mirante, aliris:
�Jam de Juĝist� mi aŭdis pri libero tuton,
Sed mi ne scias, kiel ĝi tuŝas servuton?
Mi timas, tio estos fremd-modo! Libero
Ja ne estas kampula, sed nobel�-afero!
Vere, ke ni devenas ĉiuj de Adamo: � � � �540
Sed mi aŭdis, kampuloj devenas de Hamo,
La judoj de Jafeto, nobeloj de Semo,
Do ni, pli aĝaj, regas ambaŭn, jen sistemo!
Nu, alie instruas prepost� Soplicova�
Li diras: tio estis Testament� Malnova,
Sed, kiam Krist�, devene reĝo multe pova,
Inter judoj naskiĝis, en kampula stalo,
Li jam pacigis ĉiujn klasojn per egalo �
Estu tiel, se esti ne povas alio!
Precipe, ke mi aŭdas: Ekscelenc� Zofio, � � � �550
Mia estrino, ankaŭ konsentas pri ĉio.
Mi obeu, jam regas ŝia opinio.
Nur averto: liberon havu kampularo,
Ne vanan, vortan, kiel dum rego de caro,
Kiam moŝt� Karp� kampulojn siajn liberigis,
Kaj car-impost� trioble ilin malsatigis[22].
Mi konsilas: kampulojn, laŭ malnova moro,
Ni nobeligu, donu al ili blazonojn:
Estrin� al kelk vilaĝoj donos Kapr-duonojn,
Al aliaj Lelivojn Soplica sinjoro. � � � �560
Tiam Sabrul� rekonos kampul�-egalecon,
Kiam kampul� ricevos blazon�-nobelecon.
Sejm� konfirmos.

� � � � � � � � ��Kaj edzo ne timu pro tio,
Ke lin tre malriĉigos grundoj-cedo: � Dio
Ne donos, ke manetojn de dignul�-filino
Tro lacigu laboro de doma mastrino.
Estas rimed�. � Mi konas keston en kastelo,
Kun Horeŝka surtabla manĝilar�, en kelo;
Krom tio restas ringoj, kanakoj, maneloj[23],
Riĉaj tufoj, jungaĵoj, belaj karabeloj. � � � �570
Kion tere-kaŝita trezorej� entenas,
Herede al Estrino Zofi� apartenas;
Mi en kastel� ĝin gardis per atent-okuloj,
Kontraŭ moskvuloj, ankaŭ � Soplicoj moŝtuloj.
Krom tio, mia propra taler�-sako plenas:
El servo kaj sinjoraj donoj kolektita.
Mi pensis, kiam estos kastel� redonita,
Ĝiajn murojn ripari por ĉi tiu mono;
Nun ĝi al vi, nov-gemastroj taŭgos en bezono; �
Tial mi transloĝiĝos al Soplic� Sinjoro, � � � �580
Kaj manĝos, ĉe l� Estrino, panon de favoro.
Ĉe lulil� de Horeŝka generaci� tria,
Mi skermon ekzercos idon de l� Estrino mia,
Se estos fil� � li estos, ĉar sonas armiloj,
Kaj ĉiam en milita temp�, naskiĝas filoj.�

Apenaŭ lastajn vortojn eldiris Gervazo,
Kiam, per gravaj paŝoj, aliris Protazo,
Salutis, el kontuŝa poŝ�, penegiregon
Trifolian eligis kaj komencis legon.
Juna suboficiro rime ĝin komponis: � � � �590
Lin iam, en ĉefurbo, odoj fame-kronis,
Poste en uniformo, plue beletristo
Faris versojn. � Jam tricent tralegis Vokisto,
Ĝis loko: �Ho vi, kies ĉarmoj vekas sentojn
De dolora ĝojeco kaj ĝuajn turmentojn!
Se Bellon�-vicon[24] trafos rigard� via milda,
Rompiĝos ĵetponardoj, krevos lado ŝilda!
Per Himen� venku Marson, ĉe hidro kruela
De malpac�, fruntviperon ŝiru mano bela!��
Tadeo kaj Zofio manplaŭdis konstante, � � � �600
Kvazaŭ laŭde, sed vere, aŭdi ne volante.
Pastro, laŭ vol� Juĝista, jam sur tablo staris
Kaj de Tade� liberon al popol� deklaris.

Apenaŭ ĝoj-novaĵon aŭdis vilaĝanoj,
Saltis al Sinjorido, al Estrino-manoj,
Ekkriante kun larmoj: �Gesinjoroj-sanon!�
Tadeo kriis: �Sanon de kuncivitanoj,
Liberaj kaj egalaj � Poloj!� � �Popol�-sanon!�
Diris Dombrovski; kriis popolo: �Hetmanoj,
Arme�, popolo, vivu! vivu ĉiuj klasoj!� � � � �610
Alterne tondris voĉoj mil kaj tintis glasoj.

Sole Buĥman ne ĝojis; li laŭdis projekton,
Sed dezirus antaŭe malgrandan korekton:
Oni faru laŭleĝe komisi�-elekton,
Kiu�

� � � Manko de tempo malhelpis, domaĝe,
Plenumi, kion Buĥman konsilis tre saĝe;
Sur kastelkorto staris jam pare estrinoj,
Oficiroj, soldatoj kun vilaĝaninoj.
Polonezon! ekkriis ĥore tut-publiko:
Oficiroj alvenas kun arme�-muziko; � � � �620
Sed Juĝisto al Ĉefo flustris en orelon:
�Ordonu moŝt� ankoraŭ haltigi kapelon.
Sciate, fianĉiĝon festas nevo mia,
Kaj ĉe ni malnov-moro regas familia,
Ke kun vilaĝ-muziko solenojn ni festas.
Violinist�, fajfisto, cimbalist� jen estas,
Bon-ludistoj; indignas jam violinisto
Kaj kapkline petegas per okul� fajfisto:
Se mi ilin forigos, ploros mizeruloj;
Laŭ alia muziko ne saltas kampuloj; � � � �630
Do ĉi tiu komencu; distriĝu popolo!
Poste ni ĝuos vian muzikon laŭ volo�.

Violinist�, manikon de l� vest� reŝovinte,
Prenilon fort-kunpremis; mentonon metinte
Ĉe apogil�, kurigis arĉon laŭ ĉevalo.
Sakfajfistoj, apude, je tiu signalo,
Kvazaŭ flugil�-batante, ofte ŝultrojn movas,
El aer-plenaj vangoj en sakojn spir-blovas;
Vi pensus: en aeron forflugos la paro,
Simila al plenvanga Borea idaro[25]. � � � �640
Mankis cimbalo.

� � � � � � � Multaj estis cimbalistoj,
Sed ne kuraĝis ludi ĉe Jankjel, ludistoj.
(Jankjel, dum tuta vintro, forestadis ie,
Nun li kun ĉefa stabo aperis ĉi tie.)
Sciante, ke neniu, sur ĉi instrumento,
Egalas lin laŭ lerto, gusto kaj talento,
Oni petas lin ludi, kun cimbal� aliras.
Jud� rifuzas: ke manoj krudiĝis, li diras;
Li forgesis, sin ĝenas, sinjorojn hontante;
Kapkline li foriras. Zonjo, ĝin vidante, � � � �650
Alkuras lin kaj donas, sur blanka manplato,
Stangetojn, kiujn uzas majstr� en kordobato,
Per dua ŝi glatumas lin je barb� grizhara
Kaj riverence diras: �Ludu, Jankjel kara!
Ludu Jankjel, jen estas mia fianĉ[in]iĝo!
Vi promesis ludi ĉe mia edz[in]iĝo?�

Jankjel Zonjon tre amis; do li kun komplezo
Barbon konsente klinas; gvidite al mezo,
Li sidiĝas, cimbalon metas surgenue,
Kaj rigardas ĝin tiel fiere kaj ĝue, � � � �660
Kiele veterano, ĉe servo-alvoko,
Kiam nepoj glavegon tiras de mur-hoko;
Avo ridas: ĝin longe ne uzis kompano,
Sed sentas, ke armilon lerte svingos mano.

Ĉe cimbal� du lernantoj ekgenuas dume,
Agordas nove kordojn, provas ilin zume;
Jankjel, duonferminte okulojn, silentas,
Kun senmovaj stangetoj en fingroj, atentas.

Li ekludis, per takto triumfa batante,
Poste pli dense, kvazaŭ pluvege, hakante: � � � �670
Ĉiuj miras. � Li faris nur ludo-provetojn,
Ĉar li haltis kaj supren levis du stangetojn.

Li ludas. Jam stangetoj tremas per ektuŝo,
Kvazaŭ sonigus kordojn flugilo de muŝo,
Mallaŭtan, pen-aŭdeblan zumon ĝi elsendas.
Majstro ĉiel-rigardas, inspiron atendas.
Li desupre cimbalon per okul� mezuris,
Levis manojn, faligis; stangetoj ekkuris:
Ekmiris la aŭdantoj. �

� � � � � � � � � � � Jen, sono kordara
Ektondris, kvazaŭ tuta kapel� janiĉara[26], � � � �680
Kun ŝalmetoj, tintiloj, tambureto-sonoj;
Tria-Maj�-polonezo bruas!�[27] Saltaj tonoj
Per ĝojo spiras; ĝojon aŭdosento ĝuas;
Knabinoj volas danci, knaboj piedbruas;
Sed maljunuloj revas pri pasinta dato,
Pri jar� feliĉa, kiam senditoj, senato,
Post tago Tria-Maja, en urbdoma halo,
Reĝon naci�-konsentan festis per regalo,
Kiam dancantoj kantis: �Vivu reĝo kara!
Vivu Sejmo[28], Nacio la ĉiuklasara!� � � � �690

Majstro taktojn akcelas kaj tonojn fortigas;
Ĵus, fals-akorde, sonas siblo de serpento,
Aŭ grinc� de fer� sur vitro: ĉiujn frost� tremigas
Kaj la ĝojon konfuzis terur�-antaŭsento.
Malĝoje, timoplene, dubas aŭdantaro:
Instrument�-falsagordo? muzikist�-eraro?
Ne eraras la majstro! Li frapas intence
Tiun perfidan kordon, melodi�-atence,
Ĉiam pli laŭte taŭzas akordon koleran,
Kontraŭ konkordo de la tonoj, konfederan, � � � �700
Ĝis Ŝlosist�, kompreninte de majstro kapricon,
Kovris per man� vizaĝon sian, kaj terure
Ekkriis: �Ve mi konas voĉon! Targovicon!�[29]
Kaj tuj, fajfante, krevis kord� malbon-aŭgure�

Majstro kuras al primoj, ŝiras takt-mezure,
Forlasas primojn, kuras stangetoj al basoj:
Aŭdiĝas mil da ĉiam pli laŭtaj frakasoj,
Marŝtakt�, milit�, atako, sturm�! pafado! � Sonis
Infanoj-ĝem�, patrinoj-plor�� Li tiel donis
Perfekte sturm-teruron, ke virinoj tremis,
Al si kun larm� dolora, rememorigante � � � �710
Prago-masakron,[30] � ploris ĝin rakontoj kante �
Kontentaj, ke li fine per kordoj ekĝemis,
Voĉojn sufokis, kvazaŭ en teron bat-premis.

Apenaŭ aŭdantaro eliris el miroj,
Ree muzik� alia: unue zum-spiroj.
Delikataj, mallaŭtaj; ĝemas kelk kordetoj,
Kiel muŝoj ŝiriĝas el arane�-reto�
Sed kordoj plimultiĝas: Diskurintaj tonoj
Kuniĝas, sin akordaj ligas legionoj,
Kaj jam laŭtakte marŝas harmoniaj sonoj. � � � �720
Formiĝas la malĝoja melodio kanta:
Pri soldato senhejma, tra l� arbar� vaganta,
Mizeron kaj malsaton ofte suferanta;
Li falas fine apud fidela ĉevalo,
Kiu por li la tombon fosas per huf-ŝtalo.
Kant� malnova, al pola arme� sonas kare!
Rekonis ĝin soldatoj, kolektiĝas are
Ĉirkaŭ majstro, aŭskultas, vidas rememore
La tempon, kiam apud Patruj�-tombo, plore
Ili kantis la kanton kaj en mondon iris[31], � � � �730
Kaj poste multejara migrado sin tiris
Tra sabl� varmega, frosto, maroj, kontinentoj,
Kie ilin en tendo, inter fremdaj gentoj,
Ĝojigis kaj kortuŝis ĉi kanto multfoje.
Medite, ili klinis la kapojn malĝoje,

Sed baldaŭ ilin levis: tonojn majstr� altigas,
Streĉas, la taktojn ŝanĝas, alion sciigas
Ree desupre kordojn li okul�-mezuris,
Kunigis ambaŭ manojn, stangetoj ekkuris:
Li batis tiom arte kaj tiom potence, � � � �740
Ke kordoj eksonoris trumpetar�-parence�
Trumpetar�-blove kanton konatan rekreis,
Triumf�-marŝon: �Ankoraŭ Poluj� ne pereis![32]
Marŝ�, Dombrovski, Polujon!� Kaj ĉiuj manplaŭdis,
Kaj ĉiuj �Marŝ, Dombrovski!� tutĥore aplaŭdis!

Muzikist� sian kanton kvazaŭ mem ekmiris:
Li faligis stangetojn, manojn supren-tiris;
Levita barbo grave flugpendis; de kapo
Defalis sur la ŝultrojn lia vulpa ĉapo.
Sur vangoj brilis rondoj de stranga ruĝeco, � � � �750
En okul� spiritplena, ardis la juneco.
Kiam sin al Dombrovski turnis maljunulo,
Larmoj el mankovrita ekfluis okulo:
�Generalo! li diris, longe Litvo nia
Vin atendadis, kiel ni judoj Mesian�
Vin delonge profetis al popol� fidela,
Kantistoj� vin miraklo[33] anoncis ĉiela�
Vivu, ho nia!�� Ploris li dum la parolo:
Jud� honesta Patrujon amis kiel polo!
Dombrovski donis manon al li, dankfavore; � � � �760
Li ĉapon depreninte, kisis manon kore.

Polonezon komenci Ĉambelano iras:
Manikojn de l� kontuŝo[34] li iom retiras,
Donas manon al Zonjo, ektordas lipharon,
Kaj ĝentile invitas en unuan paron.
Post Ĉambelano vice la paroj ariĝas;
Signalvorto! li gvidas, danco komenciĝas:

Sur herbokovro brilas ruĝaj botoj hele,
Lumas or-teksa zono, fulmas karabele;[35]
Li paŝas malrapide, kvazaŭ ne atentas, � � � �770
Sed ĉiu paŝo, movo, fidele prezentas,
Kion ĵus la dancanto pripensas aŭ sentas.
Li haltis � por demandi sian sinjorinon;
Por flustri en orelon � li faras kapklinon;
Ŝi deturnas la kapon, aŭskulti sin ĝenas;
Li humile kliniĝas kaj ĉapon deprenas.
Ŝi favore rigardas, sed plue silentas;
Li malakcelas paŝon, rigardon atentas.
Kontente pri respondo, li dankas ekride,
Kaj mokante rivalojn paŝas pli rapide. � � � �780
Sian ardeo-pluman, konfederan ĉapon[36]
Li pendigis sur frunto, lerte skuis kapon
Kaj kovris ĝin deflanke, ektordis lipharon
Kaj paŝas, sekvigante envieman aron.
Li volus kun estrino foriĝi facile,
Do li haltas kaj manon levante ĝentile,
Ke oni preterpasu, petas plej humile.
Iam li lerte celas al flanka eliĝo,
Ŝanĝas vojon, por trompi aron da kunuloj;
Sed lin, rapidapaŝe, sekvas trudemuloj � � � �790
Kaj ĉirkaŭe envolvas per danca turniĝo;
Do li sur sabron metas la manon kolere,
Kvazaŭ: �Ve, enviuloj!� li dirus fiere,
Kaj provoke li paŝas rekte en la aron:
Dancantoj ne kuraĝas pluan kontraŭstaron,
Cedas, kaj, batal-ordon formante alie,
Postkuras lin denove.

� � � � � � � � � � � � Krioj sonas ĉie:
�Ho, rigardu junuloj! Jen, vi eble vidas
La lastan, kiu tiel polonezon gvidas!�

Iris paroj post paroj, bruoplene, ĝoje; � � � �800
La rondo sin distordas, kunvolvas refoje
En mil volvaĵojn, kiel serpento giganta;
Flagras diverskolore, kiel skvam� brilanta:
Belvestoj sinjorinaj, sinjoraj, soldataj,
El orient� oritaj de suno-radioj,
Kaj de malhela herba fono, refleksataj.
Bruas danco, muziko, plaŭdoj, vivukrioj!

Nur kaporal� Dobĵinski-Sak, li nek atentas
La kapelon, nek dancas, nek li ĝojon sentas;
Li staras malserene, manojn dorse-metis, � � � �810
Pensas, kiel li Zonjon iam svat-koketis:
Por ŝi alportis florojn, el nestoj birdetojn,
Faris oreloringojn kaj plektis korbetojn�
Sendankulin�! Donacojn li vane oferis!
Kvankam ŝi lin evitis, kaj patro koleris,
Li tamen� kiomfoje sur barilo sidis,
Ĝis, fine tra fenestroj, li Zonjon ekvidis.
El kanab� li spionis, kiel ŝi bedaron
Sarkis, kukumojn ŝiris, nutris kokidaron.
Sendank�!� Li klinis kapon; fine ekfajfinte � � � �820
Mazurkon, sur orelojn kaskedon preminte,
Li foriris en tendon, al kanona gardo,
Distriĝi kun soldatoj per karta hazardo,
Trinki el kaliko ĉagren�-dolĉiganta.
Tiel estis, por Zonjo, Dobĵinski konstanta.

Ŝi dancas gaje, kvankam en unua paro,
Malproksime apenaŭ videbla al aro.
Sur la herba vastaĵo, en verda robeto,
Girlande ornamita, en flora kroneto,
Ŝi flugas, nevidebla, regas danc-turniron, � � � �830
Kiel anĝel� de noktaj steloj rondo-iron.
Kie ŝi estas? diras okuloj turnitaj,
Kaj brakoj, interpreme, al ŝi etenditaj.
Resti ĉe Zonjo, vane Ĉambelano celis:
Jam lin, el gvidoparo, enviuloj pelis.
La feliĉa Dombrovski ne longe ŝin gvidis:
Li cedis ŝin al dua; tria alrapidis;
Ankaŭ tiu foriris, same forŝovita;
Ĝis, laŭvice, renkontis Zonjo lacigita
Tadeuŝon: Do, pluan ŝanĝadon timante, � � � �840
Ŝi finis dancojn, resti jam kun li volante,
Iris verŝi kalikon ĉe tablo festena.

Suno subiras � varma vespero serena:
Per nubetoj sternita ie glob� ĉiela,
Okcidente �as roza, supre �  bluehela.
Belveteron aŭguras nubetoj: brilantaj,
Malpezaj � kvazaŭ ŝafoj sur herbo dormantaj;
Ie pli etaj � kiel sovaĝ-anasaro;
Okcidente nubaĵo: tulkurtenoj-paro
Diafana, faldita, supre perle pura, � � � �850
Kun randoj orumitaj, kaj funde purpura,
Ankoraŭ, per subira brilo, ardas vaste,
Kaj poste iĝas flava, pala, griza laste[37].
Suno mallevis kapon, nubeton surtiris,
Ekdormante, per varma aero ekspiris.

Nobelar� ĉiam trinkas; tondras vivukrio:
Napoleon, ĉefestroj, Tadeo, Zofio!
Vivu ĉiuj tri paroj, la fianĉigitaj!
Gastaro ĉeestanta, ĉiuj invititaj!
Amikoj, kiuj inter la vivantoj restas, � � � �860
Mortintoj, kiuj sankte memorataj estas!�

Mi gastis kaj toastis tie kun aliaj;
Kion mi vidis, aŭdis, libroj diras miaj.



Fragmentoj el Epilogo

Kion mi, sur Pariza pavimo, meditas,
Kiam mi la bruegon de l� urbo evitas?

Preterlasis mi, birdo de flugo malalta,
Regionon de tondroj kaj pluvo senhalta,
Kaj mi serĉis serenon de aĝo infana,
Kaj mi serĉis trankvilon de hejmo kabana�

Sed pri sango, verŝita freŝe en patrujo,
Pri larmoj, kiuj fluas en tuta Polujo,
Pri ankoraŭ resoni ne ĉesinta gloro,
Eĉ pensi ne kuraĝas mi en tia horo!
Ĉar popol� iam estas en turmento tia,
Ke rigardon turnante al martiro ĝia,
Malespere eksvenas plej kuraĝa koro.

Al ni, en mondo gastoj, nepetita speco,
En la tuta nuneco, tuta estonteco,
Restis jam sole unu lando de konsolo,
Kiu hodiaŭ havas feliĉon por polo:
Lando de l� infaneco! restos por ĉiamo,
Sankta kaj pura, kiel unua ekamo,
Per eraroj-memoro neniam skuite,
Per esper�-iluzio ne sube fosite,
Kaj per okazantaĵoj-torent� ne ŝanĝite.

Ho, se iam ĝisvivus mi konsol�-momenton;
Ke tiuj libroj migru sub pajlo-tegmenton;
Ke kampulinoj, kiuj turnas ŝpin-radetojn,
Kiam ili amatajn kantas la strofetojn:
Pri knabino, ŝatanta tiel violonon,
Ke ludante, ŝi perdis anseroj-duonon,
Pri orfin�, kiu bela, kiel roz-aŭroro,
Iris  hejmpeli birdojn en vespera horo �
Ke en la manojn prenu kampulinoj polaj
Ĉi librojn simplajn kiel kantetoj popolaj!



Notoj

[1] En la esperanta titolo mi tradukis la vorton zajazd per �armita posedopreno�, ĉar ĝi ne signifas simplan invadon (najazd), sed rajtigitan plenumon de juĝa verdikto per kolektitaj privataj fortoj armitaj.

[2] La germana filozofo Nietzsche, kreinto de Zarathustra, skribas en sia antaŭnelonge eldonita korespondado al sia amiko Overbeck: �Ĉu vi konas Sinjoron Tadeon de Mickiewicz, en traduko de Lipiner? Mi konfesas, ke mi estas plena de miro, ke en niaj tempoj povis aperi tia poemo. Mi ne scipovus en la literaturo de nia centjaro trovi ion egalan al Sinjoro Tadeo, laŭ riĉeco, enhavopleno kaj simpleco de anim-agordigoj, ankaŭ rilate al stranga ĉarmo poezia�.

[1] La sendependa Polujo konsistis el du ĉefaj partoj: Pola Krono kaj Litvo. La pola poeto estis naskita �litvano�, kion oni ne konfuzu kun �litovo�, ano de litova gento en parto de Litvo.

[2] En tuta Polujo estas konata la mirakla bildo de la Sankta Virgulino, troviĝanta en la monaĥejo sur la Hela Monto (Jasna G�ra) en Ĉenstoĥova (Cz�stochowa) en Litvo troviĝas la famaj miraklobildoj de la Dipatrino en la preĝejeto super la �Ostra Brama� (Pinta Pordego) en la ĉefurbo Vilno kaj en la antikva kastelo de Novogrodek.

[3] Sian epopeon verkis Mickiewicz kiel politika elmigrinto en Parizo. La poeto mortis en eksterlando, neniam revidinte sian amatan hejmon.

[4] Ko�ciuszko Tadeusz, nask. en j.1746 en Litvo, mort. en j.1817 en Svisujo; pola generalo kaj ĉefa armestro dum la nacia leviĝo en j.1794.

[5] Rejtan Tadeusz, unu el la plej noblaj viroj kaj patriotoj polaj. Post la unua dispartigo de Polujo (1773) li finis vivon per memmortigo en malespero kaj melankolio (1780)

[6] �Fedon�, verko de la greka filozofo Platono pri la senmorteco de la animo.

[7] Kat[on]o el Utika, roma brava kaj virta civitano; ne volante postvivi la pereon de la roma respubliko, li mem mortigis sin en Utika en j.46 a. K.

[8] Jasi�ski Jak�b, ĉefo de la pola leviĝo en Vilno kaj en Litvo, generalo en la nacia milito en j.1794 � Korsak Tadeusz, ĉefo de la ĝenerala leviĝo de la Vilna vojevodlando. Ambaŭ partoprenis en la nacia insurekcio de Ko�ciuszko kaj pereis en la sanga batalo ĉe Praga (antaŭurbo de Varsovio) en j.1794, defendante ĝin kontraŭ la rusoj sub komando de Suvorov.

[9] (~) Dombrovski-mazurko, kanto de la polaj legionoj, batalintaj sub la generalo D�browski, por Napoleono en Italujo (1797), la fama �Ankoraŭ Polujo ne pereis�; jen ĝia unua strofo:
La Polujo ne pereis, dum ni vive spiros; Kion fremda forto prenis, ni per fort� akiros. Marŝu, marŝ� Dombrovski, el Itala lando Al patruj� nin gvidos via ĉefkomando!

[10] Wojski (tribun[us]o), antaŭe en Polujo oficisto, kies devo estis gardi la sekurecon en la konfidita al li distrikto kaj zorgi pri la edzinoj kaj infanoj de la nobelaro dum la milito. Tiutempe (j.1811) la ofico estis nur titola.

[11] Limjuĝo estis juĝo, kiu ekskluzive decidis procesojn pri bienlimoj. Ĝin plenumis la ĉambelano (kamerestro), supera oficisto de la distrikto, en loko de disputo, kaj li verdiktis, kolektinte ĉiujn dokumentojn.

[12] Ĉambelano (kamerestro) antaŭe supera dignulo kaj oficisto en sendependa Polujo; li plenumis devojn de la reĝa kortego. La disttrikta ĉambelano juĝis limprocesojn (vidu supre). Sub la rusa regado tiu ĉi ofico perdis sian signifon kaj restis nur titola.

[13] Kontuŝo (kontusz), longa nobela suprvesto kun distranĉitaj manikoj.

[14] Vokisto (Wo�ny), antaŭe malsupera juĝa oficisto en Polujo; lia devo estis disporti juĝajn alvokojn, anonci verdiktojn k.t.p. Tiun ĉi oficon plenumis kutime la nobeletaro.

[15] Polujo konsistis el vojevodlandoj (kvazaŭ provincoj, posteaj gubernioj), kiuj dividiĝis en distriktojn.

[16] [<] Juristoj, advokatoj kaj iliaj lernantoj. La palestro estis praktika lernejo de leĝoscienco kaj advokateco.

[17] Monaĥo, kolektanta almozon por sia monaĥejo.

[18] Cho�odziec, manĝaĵo el betfolioj kaj malvarma kremo.

[19] En Polujo estis la kutimo, ke nobelaj junuloj, precipe malpli riĉaj, iris al la kortegoj de grandaj sinjoroj, tie lernis la societajn manierojn kaj sin preparis por publikaj oficoj kaj por la armea servo.

[20] Roma imperiestro (69�790 p. K.), kiu impostis la urinon aplikatan de fulistoj; li diris, ke la mono de tie devenanta �non olet� (ne odoras).

[21] Nogajoj, Tataroj el la nomada hordo apud la Azova Maro.

[22] Koncernas la korupton de naciaj moroj, kiu antaŭiris la pereon kaj dispartigon de Polujo.

[23] Proksime al Vilno.

[24] Filo de reĝa pokalestro (podczaszy), titolo.

[25] La sakerfalkon are postflugas birdetoj; el tio devenas la pola proverbo: �Postkuri iun kiel sakerfalkon�

[26] Vermo, pole Robak, kaŝnomo de l� monaĥo.

[27] Suvorov Aleksandro, rusa generalo, nask. en j.1729 mort. 1800. Post la malvenko de Ko�ciuszko ĉe Maciejowice li okupis Pragon (1794) kaj poste Varŝavon. Li batalis ankaŭ venke kune kun la aŭstroj kontraŭ francoj en Italujo (1799). La rusa popolo rakontis multe pri la sorĉaĵoj de Bonaparte kaj Suvorov.

[28] Asesoroj prezentis la distriktan vilaĝan policon kaj estis elektataj de la registaro, aŭ de civitanoj. Rejentoj (notarioj) administris la kancelarion, gardis la aktojn kaj enskribis en ilin dekretojn kaj privilegiojn.

[29] Vilno, kiu havis faman polan universitaton, fermitan de rusoj en j.1832; tie studis interalie Mickiewicz.

[30] Imitante la ĉasistan lingvon, la traduko uzas en ĉi tiu rakonto de la Rejento kelkajn senfleksiajn interjekciojn: Pel! = pelu, postkuru (voko al hundoj, liberigataj de la kondukrimeno); tuj tuŝ! = preskaŭ tuŝas, jam estas tre proksime; salt! = faras salton;  salt! salt! = faras du saltojn; sving! = svingas, turnas sin; kapt! = kaptas.

[31] Stanis�aw August, la lasta reĝo de Polujo (1764�1795).

[32] Niesio�owski J�zef, grafo, lasta vojevodo de Novogrodek, prezidanto de revolucia juĝejo, dum insurekcio, kiun kontraŭ Rusujo organizis en Litvo Jasi�ski en j.1794.

[33] Bia�opiotrowicz Jerzy (Georgo), ŝtatviro ĉe reĝo Stanis�aw August, lasta �Skribisto� de Litva Grand-Duklando, partoprenis ankaŭ en la litva leviĝo kontraŭ rusoj en j.1794.

[34] Lech, fabela protoplasto de leĥidoj (poloj), fondinto de urboj Gniezno kaj Pozna�.

[35] Reĝa tranĉisto (krajczy), antaŭe en Polujo kortega oficisto, plenumanta servon ĉe la reĝa tablo. Tiu ĉi ofico fariĝis poste nur titola.

[36] [<] En S�uck estis fabriko, fondita de princo H. Radziwi�� en j.1750, kie oni faris famajn orteksajn zonojn.

[37] Mallarĝa longforma libreto, en kiun oni enskribis la nomojn de la procesantaj partioj laŭ difinita ordo. Ĉiu advokato kaj ĉiu juĝa vokisto devis havi tian vokandon.

[38] Estraro de israelida komunumo.

[39] Malsupra vestaĵo, sur kiun oni metis la kontuŝon (vidu antaŭe).

[40] Napoleono I Bonaparte, granda imperiestro de francoj (1804�1815), kiu militis en Egipto (1798) kaj en Sirio, kie lia generalo Kleber venkis la turkojn sur la monto Tabor (1799); same li venkis la aŭstrojn ĉe Marengo en Italujo (1800) kaj ĉe Ulm en Virtembergio (1805), kaj aŭstrojn kaj rusojn ĉe Austerlitz en Moravio (1805), fine li marŝis kontraŭ Rusujon (1812).

[41] En senco de Rusujo; la nomo restis parte en la pola lingvo kiel mallongigo de la malnova nomo �Moskva Grand-Duklando�.

[42] Post la tria dispartigo de Polujo en j.1795, polaj elmigintoj diskurinte en Eŭropo, pensis pri restarigo de la sendepedeco de sia patrujo per armita forto. Henryk D�browski, generalo en la insurekcio de Ko�ciuszko, organizis en j.1797, kun permeso kaj helpo de la franca registaro, en Italujo polan armeon (polaj legionoj) kaj preparis planon, por batale trapenetri kun ili en Polujon. Kiam tio ne prosperis, li restis plue en franca servo, partoprenis honore en la itala milito kaj enmarŝis (1798) en Romon. Lia subkomanda generalo Kniaziewicz, kreinto de t.n. Apud-Danuba legiono, ricevis (1799) rekompence de siaj meritoj la distingan komision, enmanigi al la franca registaro la standardojn konkiritajn de la tuta armeo ĉe la malamiko. Malgraŭ la brilaj faroj ne plenumiĝis la esperoj, kiujn oni alligis al la legionoj. Francujo disigis ilin en j.1801, kaj parton de ili, kontraŭ ilia volo, ĝi elsendis sub komando de princo Jab�onowski sur la insulon San Domingo, igante ilin viktimo de malsanoj kaj negraj bataliloj.

[43] Varsovia Duklando, tiam (1811) pola ŝtato sendependa kun saksa dinastio, estis formita de Napoleono en j.1807, post lia venko je Prusujo kaj Rusujo, el la partoj de Polujo, kiujn la prusoj forprenis post la lasta dispartigo en j.1795. Tiu ĉi Varsovia Duklando, nomita tiel laŭ sia ĉefurbo, ekzistis ĝis la j. 1812-a, kaj post la Viena kongreso, ĝi transiris, kiel Pola Reĝolando, sub la rusan sceptron.

[1] Oni ne forgesu, ke Mickiewicz skribante tiujn vortojn, estis ekzilito el patrujo.

[2] Leviĝu knabo! (latine)

[3] Duonkapro (P�kozic), blazono havanta en ruĝa kampo (ŝildo) azenan kapon kaj super kasko (he�mo) duonon de virkapro.

[4] Tablestro (stolnik) antaŭe en Polujo ofico, komence kortega, poste krona, al kiu estis ligita la devo servi al la reĝo ĉe tablo; plenumantaj ĝin fariĝis kelkfoje senatoroj, kaj Stanis�aw August Poniatowski, antaŭ kiam li fariĝis reĝo, estis litva tablestro.

[5] Leĝdona kunveno de delegitoj (parlamento).

[6] En malnovaj kasteloj oni starigis sur ĥorejo orgenon.

[7] Primaso, titolo de Gniezna ĉefepiskopo en Polujo; li estis respektata kiel pola ekleziestro, unua princo en la ŝtato, kaj post la morto de reĝo, lia anstataŭanto.

[8] Ĉasestrino, edzino de la Ĉasestro (�owczy), kortega reĝa oficisto, kiu devis zorgi pri konservado de la ĉasbestaro kaj pri la aranĝado de ĉasoj por la reĝo. Ĉi tiu ofico fariĝis poste titola.

[9] Kastelano, antaŭe supera oficisto en Polujo; li havis sidon en senato kaj li estis, laŭ digno, malsupera al vojevodoj, kun escepto de la Krakova kastelano havanta rangon antaŭ vojevodo kaj de la Vilna kaj Trokia egalaj al la vojevodoj.

[10] Nigra t.e. sango-supo, donita ĉe tablo al fraŭlo, svatiĝanta al fraŭlino, signifis rifuzon.

[11] Leĝo de Tria Majo, t.e. Konstitucio de la 3-a de Majo 1791 j., trovis kontraŭulojn en kelkaj grandsinjoroj polaj, kiuj samtempe kun Rusujo konspiris por nuligi ĉi tiun tre liberalan ŝtatan reformon povantan savi Polujon de minacanta fina pereo. Ili formis la kontraŭ-konfederacion (unuiĝon) en Targovica (1792) kun Feliks S. Potocki kiel ĉefo. Kontraŭ la rusa armeo, kiu invadis en Litvon kaj Ukrainon kaj estis subtenata de la Targovicanoj, marŝis princo J.Poniatowski, Ko�ciuszko, Zaj�czek kaj princo Ludoviko Virtembergia. La Tablestro ne apartenis al la perfiduloj Targovicanoj.

[12] Moskvulo (moskovito, moskal), malnova nomo por grandruso, same kiel Moskvo por Grand-Rusujo (komparu [41] Lib. I).

[13] Karabelo, malpeza kurba sabro kun ornamita tenilo.

[14] Tiu ĉi verso signifas, ke la Tablestro havis en sia familio senatorojn (seĝojn senatorajn), virojn ornamitajn per ordenaj rubandoj kaj hetmanojn (kun komandestraj bastonegoj).

[15] Invado (zajazd), posedpreno de juĝe-rajtigito per helpo de armita nobelaro, kiu plenumis la juĝan verdikton anstataŭante la nesufiĉan policon.

[16] Tiu ĉi grasa fiŝo rostiĝas laŭdire en propra graso.

[17] [<] Vicinoj (wiciny), grandaj riverŝipoj sur Njemeno, per kiuj la litvanoj faris komercon kun Prusujo flosigante grenon kaj prenante interŝanĝe koloniajn komercaĵojn.

[18] Zrazo (zrazy) stufitaj frapviando-ruletoj.

[19] Ukazoj � dekretoj, ordonoj en la nomo de la rusa imperiestro.

[20] Tio signifas, ke ili ne estas tiel proksimaj geparencoj, ke laŭ katolikaj ekleziaj reguloj (kanonoj) ili ne povus geedziĝi.

[21] Bolonjano, speco de italaj hundetoj; la vortoj �de hundino� kaj �Sukin-o� estas samsignifaj.

[22] La ĉasestra ŝerce-fantazia nomo Kozodusin signifas Kaprinsufokanto.

[23] Vulgare �tiel proksime (al la rezidejo)�

[24] Jegermajstro, ĉasestro; policmajstro, policestro en Rusujo.

[25] Mariage, speco de kartludo.

[26] Grandpolujo, la okcidenta parto de la lando, kiu post tria dispartigo de Polujo ampleksas ankaŭ la nunan prusan Provincon Poznanian.

[27] Antikva roma diaĵo.

[28] Latine: Paco, paco, paco kun vi!

[29] Marŝal�-bastono, insigno de marŝalo, t.e. de sejma prezidanto.

[30] Dominik princo Radziwi��, granda ŝatanto de ĉaso; li elmigris en la Varsovian Grand-Duklandon kaj proprakoste li formis kavalerian regimenton, kiun li mem komandis. Li mortis en Francujo en j.1813. Kun li estingiĝis la vira linio de princoj en O�yka kaj Nie�wie�, plej eminentaj grandsinjoroj en Polujo kaj eble en Eŭropo.

[31] Generalo Mejen distingiĝis en la nacia milito dum la tempo de Ko�ciuszko. Ĝis nun oni montras en Vilno la remparojn de Mejen.

[1] Nomoj ŝerce fantaziaj; Kokosz � kokino, klukulino; J�dyk (indyk) � meleagro.

[2] La traduko imitas la popolajn nomojn; La botanikaj latinaj estas: Vulpino � cantharellus cibarius; arbarano � boletus edulis; rugulo � lactaria delicioza (agaricus deliciosus); musomorto � agaricus (amanita) muscarius; rusuleto � russula; kaprido � boletus luteus; funuleto � cantharellus aurantiacus; blankulo � lactaria piperata; polvulo � lycoperdon.

[3] Unu el litovaj popolkantoj parolas pri fungoj militirantaj sub komando de �arbarano�

[4] Karneola � flavoruga.

[5] Otiso, birdo granda kiel meleagro, malfacile alirebla.

[6] Ĥaradrio, birdo vadanta, nestas en vastaj marĉoj.

[7] Moknomo por bienposedanto, vilaĝa mastrumanto.

[8] Piotrk�w, urbo en Pola Reĝolando estis en malnovaj tempoj loko de kunvenoj kaj kronlandaj sejmoj; poste sidejo de plej supera aŭ Kronlanda tribunalo. � Dubno, urbo en Volinio, antaŭe fama per foiroj kaj kontraktoj (negocaj interkonsentoj)

[9] Tibur, urbo proksima de Romo, hodiaŭa Tivoli; tie loĝis la glora roma poeto Horaco.

[10] Pausilippo, monto fama pro grandega groto, proksime de Neapolo.

[11] Menadoj, virinoj el sekvantaro de greka dio Bakĥo, portis en mamoj bastonojn ĉirkaŭvolvitajn per hedero kaj vinberaj branĉetoj.

[12] Breughel, Brueghel Jan, nask. 1568, mort. 1625, fama nederlanda pentristo de pejzaĝoj. Lia frato �de helsche Brueghel� pentris scenojn inferajn.

[13] Ruisdael Jakob, fama nederlanda pejzaĝisto.

[14] Or�owski Aleksander, fama pentristo kaj desegnisto pola; nask. 1777 en Varsovio, mort. 1832 en Petersburgo.

[15] Miozoto.

[16] Armillaria; pri ceteraj fungoj komparu [2].

[17] Pranestejo (matecznik), nealirebla loko en arbarego, kie la sovaĝaj bestoj naskiĝas kaj vivas sendanĝere.

[18] Centulo, aŭ centestro, estro super cent kabanoj.

[19] Deviga komunuma laboro ĉe vojoj kaj pontoj. � Servuto � laboro por bienposedanto.

[20] Speco de anglaj hundoj, malgrandaj, sed fortikaj, servantaj en pelĉaso je granda sovaĝa besto, precipe urso (buldogoj).

[21] Spravnik, landa policestro, kaj Strapĉi, speco de registara prokuroro; rusaj oficistoj, kiuj pro misuzado de sia povo estis malamataj de civitanoj; Strapcina, la nomo de la hundino.

[22] Oferto, mallongigo de offertorium, dua parto de la meso kun preĝoj por la intencita celo.

[1] Bjalovjeĵa praarbarego en Grodna gubernio kun vilaĝo Bia�owie�a. � �wite�, pentrinda lago en Novogrodeka distrikto, fama pro la balado de Mickiewicz titolita �Svitezja nimfo�. � Ponary, montoj. � Kuszelewo, vilaĝo malproksime de Novogrodek.

[2] Mendog aŭ Mindowe, Litwa reganto en XIII-a jarcento; li celis al unuigo de ĉiuj litvaj landoj sub unu reĝa sceptro. � Witenes, litva duko, mortinta en komenco de XIV-a jc.; li batalis dum la tuta vivo, precipe kun la germanaj Krucokavaliroj (krucistoj), por konservi sian landon en tuteco kaj sendependeco. � Gedymin, Granda Duko litva 1315�1341, patro de Kiejstut kaj Olgierd kaj avo de Witold kaj W�adys�aw Jagie��o, kiu alpreninte la bapton kaj edziĝinte kun Jadwiga, nepino de la pola reĝo Kazimiro Granda, lasta vira posteulo el la Piasta dinastio, donis komencon al la Jagiellona dinastio, reganta en Polujo de 1386�1572 j. � Litvo, doninte al la Pola Krono sian dinastion kaj akceptinte kun la roma-katolika kristaneco la polan kulturon, post la libervola unuiĝo de ambaŭ ŝtatoj, nacie tute kunkreskis kun Polujo kaj dum la perfortaj dispartigoj de la komuna pola ŝtato kaj poste, Litvo refoje heroe kunbatalis por la restarigo de ĝia tuteco kaj sendependeco. Multaj el la plej eminentaj polaj viroj estis litvaj poloj.

[3] Laŭ tradicio Gedymin havis sur la Ponara monto sonĝon pri fera lupo kaj laŭ konsilo de Lizdejko (ĉefpastro de la idolana Litvujo) li fondis la urbon Vilno, ĉe la enfluo de la rivero Wilejka en Wiljon.

[4] Unuaj fondintoj de Romo: Romulo kaj Remo.

[5] Zygmunt August, la lasta pola reĝo el Jagellona dinastio; li regis de 1548�1572 j. kaj estis levita laŭ antikva kutimo sur la tronon de la Granda Litva Duklando; li ligis al zono glavon kaj kronis sin per kolpako (alta pinta ĉapo velura kun zibelpelta borderaĵo) Li estis fervora ĉasisto.

[6] En Rosie�-distrikta vilaĝo Bordzie, bieno de la Litva Landskribisto Paszkiewicz, kreskis kverko konata laŭ nomo Baublis, kiu en idolanaj tempoj estis pie adorata kiel sanktaĵo. En la interno de tiu elpuntrinta grandegulo (forhakita en j.1812) la ŝtatviro Paszkiewicz aranĝis muzeon de Litvaj antikvaĵoj.

[7] Proksime de la Novogrodeka paroĥejo kreskis antikvaj tilioj; multaj el ili estis forhakitaj ĉirkaŭ la j.1812.

[8] Czarnolesie, vilaĝo en kiu loĝis Jan Kochanowski, plej eminenta poeto pola en XVI cj. (nask.1530, mort.1584) Sub branĉegoj de tilio, kiu ĉirkaŭombris lian domon, li ofte meditis kaj verkis multajn el siaj belegaj poemoj, inter-alie la famajn korskuantajn elegiojn �Treny� post la morto de sia plej amata filineto Ursula.

[9] Koncernas la ukrainan polan poeton Seweryn Goszczy�ski (1801�1876) kaj precipe lian poezian rakonton �Kanjova Kastelo� (Zamek Kaniowski), kiu laŭ enhavo kaj karaktero estas vera kozaka kanto plena de malserena, grandioza spirito de la stepoj.

[10] Driado, antikva greka nimfo loĝanta en arbo.

[11] Tiro, urbo en antikva Fenicio.

[12] Hiramo, reĝo de Tiro, ŝatanto de grandiozaj konstruaĵoj, estis en rilatoj kun Salomono, kiu konstruis la faman templon.

[13] En Itala urbo Piza troviĝas turo, kiu estas 54 metrojn alta kaj 5 metrojn klinita.

[14] Cices, fadenoj; ĉi tie oni parolas pri �tefilim�, leda skatoleto kun la diaj dek ordonoj.

[15] Kolomijkoj (Ko�omyjki), rutenaj kantoj, kiel la polaj mazuroj, aŭ mazurkoj (t.e. mazuretoj)

[16] Aŭzonoj, antikva loĝantaro de la sudokcidenta parto de Italujo; ĉi tie en senco de Italujo. La kanto estas la marŝo de D�browski, kies komenco troviĝas en la noto [9], Lib. I.

[17] Loko honora, originale �pokucie�: loko, kien antaŭe oni starigis la domajn diojn kaj kie ĝis nun la rusoj pendigas bildojn de sanktuloj. Tie litva kampulo sidigas sian gaston volante lin honori.

[18] Latine: plej respektinda.

[19] Kovno, urbo komerca en Litvo, ĉe riveroj Vilja kaj Njemen. Ĉi tie en j.1819 la 21-jara Mickiewicz estis instruisto gimnazia.

[20] Cz�stochowa apartenis tiam (1811) al Varsovia duklando (komparu noton [43] en Lib. I). Pro la rusa-franca milito la litvanoj esperis, ke Napoleono kiel venkanto reunuigos Litvon kun Polujo kaj restarigos la polan regnon en la antaŭaj limoj.

[21] La rusa eklezio; tio signifas: Litvo estas sub rusa regado.

[22] Registara gazeto eldonata tiam en Vilno.

[23] Mitro, princa krono super princa blazono.

[24] Por dokumenti sian sidonecon al la nova religio la konvertitoj kutimis meti krucon en la familian blazonon.

[25] Poraj, la blazono de Mickiewicz, havis blankan rozon sur la ruĝa ŝildo.

[26] Stryjkowski Maciej, pola historiisto, vivinta en la XVI-a cj.

[27] Gda�sk, germane Danzig, urbo apud Vistulo, ĉe Balta Maro, ekokupita de prusoj post la dua dispartigo de Polujo en j.1793. En j.1807 la urbo kapitulaciis al franca marŝalo Lefebvre.

[28] Sukmano, vilaĝana drapsurtuto; ĉamaro, aŭ ĉamarko, pola laĉvesto; taratato, aŭ taratatko, mallonga pola kapoto kun laĉoj kaj franĝoj.

[29] En batalo ĉe Austrlitz (ĉeĥe Slavkov) en j.1805, en kiu Napoleono venkis aliancan armeon aŭstro-rusan sub komando de Kutuzov, ĉeestis persone la imperiestroj Franco II kaj Aleksandro I kun sia frato Grand-duko Konstanteno.

[30] Kvesti, kolekti almozon por bonfara celo; ĉi tie por monaĥejo.

[31] Standardestro (chor��y), antaŭe en Polujo ofico krona, kortega, aŭ landa. Dum grandaj solenoj, militoj k.t.p. la standardestroj portis standardon ŝtatan aŭ landan. Poste ĉi tiu ofico fariĝis titola.

[32] Gulo, speco de urso.

[33] Laŭ popola opinio la bekoj de grandaj rabobirdoj en maljuneco ĉiam pli kurbiĝas kaj fine la supra pinto fleksiĝante fermas la bekon kaj la birdo mortas de malsato.

[34] Efektive oni neniam trovas skeleton de mortinta besto.

[35] Birdeto, malgrand-kalibra pafilo, en kiun oni metas malgrandan kuglon. Bonaj pafistoj el tiaj pafiloj trafas flugantan birdon.

[36] Kutime Miĉjo (Misio), nomo donata al urso.

[37] Serpentino, sabro kurbigita.

[38] Vidu la noton [27].

[39] En boteloj de Gdanska brando (likvoro) estas funde oraj folietoj.

[40] Kirejka, turka surtuto kun pelta subaĵo.

[41] Vojski aludas ĉi tie la epopeon �Eneido� de la fama roma poeto Publius Vergilius Maro.

[42] Aŭdiloj � oreloj de leporo; saltiloj � piedoj de leporo, laŭ pola lingvo ĉasista.

[43] Vergilio, vidu la noton [41].

[44] Dido, filino de la reĝo de Tiro, devigite forlasi la patrujon venis sur la bordon de Afriko, kie ŝi elpetis ĉe la reĝo tiom da tero por fondo de loksidejo, kiom kovros bova felo. La reĝo konsentis; tiam Didio tranĉis la felon en maldikajn strietojn kaj ĉirkaŭzonis per ili grandan spacon, sur kiu ŝi konstruis la urbon Kartago. � Vojski eraris parolante, ke li legis tion en verkoj de Vergilio, ĉar ĉi tiu priskribo, kvankam Vergilio multe parolas pri Didono, ne troviĝas en lia Eneido. La maljunulo verŝajne sciiĝis pri tio el iaj klarigoj al la Eneido.

[45] Skuiĝanta veturileto.

[2] Enkondukis, enportis (leĝe).

[3] Originale: Kiel Filip el Konopie t.e. malĝustatempe (proverbe). Laŭ tradicia klarigo de la proverbo iam la parlamenta delegito �Filip el Konopie� komencis dum kunsido paroladon, kiu tute ne koncernis la objekton de la debato. La delegitaro laŭte ekridis kaj la malĝustatempa ekparolo fariĝis proverba. Ĉar leporon oni nomas ankaŭ en kelkaj distriktoj �Filipo� kaj �Konopie� signifas �kanabo�, do la proverbo povas esti simple klarigita kaj ĉi tiun pli simplan klarigon sekvas la traduko.

[4] Lida kaj Oszmiana, urboj en Litvo, en Vilna gubernio.

[5] Originale: mutigi estas germanigi (mutuligi), vortludo malfacile imitebla, ĉar en slavaj lingvoj muta estas � �niemy�. La nomo de germano (niemiec) signifas popol-etimologie �mutulo�; kvankam aliparte ekzistis iam apud Rejno la germana gento de �nemetoj�.

[6] Citaĵo evangelia, proverbo kiel esprimo de mirego.

[7] Naliboki, urbeto en Litvo, en distrikto Oszmiana.

[8] Duko Karlo de Nassau-Siegen (nask.1745, mort.1808), fama militisto kaj aventuristo. Li estis rusa admiralo kaj venkis Turkojn ĉe Lemano; poste li estis tute venkita de Svedoj. Kelkan tempon li restadis en Polujo kaj havis polan civitanecon.

[9] �Spolia opima� (latine), venko-signoj, akiraĵoj.

[10] Ŝlosisto (klucznik) kaj noktuo (puszczyk) donas en lingvo pola riman asonancon, formante tiel vortludon malfacile imiteblan. Por tio la Ŝlosisto en sia respondo vortludas kun noktu� kaj nokte en v.622.

[11] Vulgo (latine) � ordinare, kutime.

[12] Obdukcio, ago de juĝa oficisto, de li protokole farita.

[13] Vizio, ofica vokista rigardado de la loko kaj de la faritaj tie malutiloj.

[14] Brzechacz, bojanto, kalumnianto, vortlude kun la samradika nomo de la Vokisto Brzechalski.

[15] Mores (latine) moroj; deca konduto, respekto. La senco de la frazo estas: Mi vin punos!

[16] Speco de sabro, tranĉa kaj pika armilo, iom kurbigita.

[17] Duonĉano, parto de ĉano, subtenanta en fajroŝtonaj pafiloj la ŝtonon.

[18] Avoj (Dziady), festo de mortintoj, litva popola festo, konservita el idolanaj tempoj en kelkloke ĝis hodiaŭ, por honori la animojn de mortintaj parencoj. La sorĉisto (gu�larz) alvokis la spiritojn kaj oni ilin regalis per manĝo kaj trinkaĵo. � Tiu ĉi festo formas la centron de �Dziady�, unu el la plej sublimaj poeziaj verkoj de Mickiewicz. Fragmento el ili, la �Improvizacio de Konrad� ekzistas jam en Esperanto.

[19] La Ŝlosisto ne komprenas la stilon de la Grafo. Same kiel li konfuzas ĵokeojn kun lakeoj, li ne konas la vorton vasaloj (wasale) kaj anstataŭigas ĝin per vonsaloj (w�sale), kiuj signifas lipharulojn kaj estas sininimo de �nobeloj flegantaj grandajn lipharojn�.

[20] �Za�cianek, aŭ Okolica� oni nomas en Litvo nobeletaran kolonion por diferencigo de kampulara vilaĝo. La fierajn nobeletojn-lipharulojn ni vidis jam en la drinkejo de Jankiel en Libro Kvara. La ŝerce-fantaziaj nomoj de la nobeletejoj �Rzezikowo, Ci�tycze, R�banki� aludas la batalemecon de iliaj loĝantoj (ĉar rzezik � tranĉeto, tranĉilo; ci�ty � tranĉita, akra, tranĉema; r�banka � eta hakado, sabrado; nur Dobrzyn devenas de dobry � bona).

[21] Vidu la noton [28], Lib. IV.

[22] Konfederatka, kvarangula ĉapo kun borderaĵo el ŝafida pelto.

[1] Nomaro de la juĝaj aferoj.

[2] Depreki � peti pardonon (de lat. deprecare).

[3] Targovico, t.e. la ĉefoj de la Targovica Konfederacio, formita kontraŭ la Maja Konstitucio (komparu [11], Lib. II). La Targovicanoj opiniis, ke Jacek Soplica, la mortiginto de la Tablestro, estis ilia partiano kaj rekompence por lia faraĵo donis al Soplicoj parton de bienoj restintaj post la mortigito, kiu apartenis al la Maja Konstitucio. Tiu ĉi favoro de la Targovicanoj estis kvazaŭ makulo sur la Soplica familio. La klarigo sekvas ne pli frue ol en la Libro Deka.

[4] En jezuitaj mezaj lernejoj (kolegioj) la klasoj estis nomataj laŭ principa instruata latina objekto: gramatiko, sintakso, poezio, retoriko (elokventeco).

[5] Kisjel (acidaĵo) estas litva manĝaĵo, speco de gelato preparata el avena pasto, kiun oni lavas per akvo, ĝis kiam ĉiuj farun-partetoj estas forigitaj. � El tio devenas la supra proverbo pri malproksima parenceco. Ĉi tie ĝi signifas: Grafo estas tre malproksima parenco de Horeŝkoj; li havas en si malmulte da Horeŝka sango.

[6] Princo J�zef Poniatowski, nask. 1763, nevo de la reĝo Stanis�aw August, generalo de pola armeo, post enmarŝo de Napoleon I en Polujon ĉefestro de nacia gvardio kaj organizanto de nova armeo pola; li pereis heroe ĉe Leipzig en la rivero Elster en j.1813-a.

[7] Krono estis nomata Polujo por diferencigo de Litvo.

[8] En j.1807 Napoleon I faris kun Prusujo kaj Rusujo en Tilsit (Tyl�a) apud Memel (Njemen en Prusujo) pacon, ĉe kiu estis fondita Varsovia Duklando; Litvo restis ĉe Rusujo.

[9] [<] Postkuro (Pogo�), blazono de Litvo: kavaliro sur ĉevalo en plena kuro.

[10] Samogitujo (�mud�) parto de Litvo, apud Balta Maro, havas urson en blazono.

[11] Vilno; vidu la noton [3], Lib. IV.

[12] Kr�lewiec, germane K�nigsberg komerca urbo en Orienta Prusujo.

[13] Barono Louis Bignon, diplomato, publicisto kaj historiisto franca: li estis ĉe flanko de Napoleono I-a kaj loĝis en Varsovio 1811�1813. Pri princo J�zef v. [6].

[14] Kalamaŝko, veturileto kun tili-ŝela plektaĵo. Dum la litero �l� havas en lingvo pola, kiel en Esperanto molan sonon, ��� sonas kiel �l� kataluna, aŭ bulgara. La transskribo anstataŭas ��� per simpla �l�, kvankam oni povus ankaŭ skribi �ŭ� (ekz. �kaŭamaŝko�), ĉar multaj poloj strekitan ��� tiel nekorekte elparolas.

[15] Tradi, ofice forpreni havaĵon de ŝuldanto kaj doni ĝin al kreditoro en posedon.

[16] Wo�odkowicz, aventuristo, post multaj malpacaj skandaloj estis kaptita en urbo Mi�sk kaj mortpafita laŭ tribunala verdikto.

[17] Jan III Sobieski, reĝo de Polujo, liberiginto de Vieno kontraŭ turkoj, regis 1647�1696.

[18] Originale: Ĝeneralan moviĝon per vergoj (branĉetaĵo, wici). Por kunvoki ĝeneralan enarmeigon la reĝo ordonis en ĉiu paroĥejo starigi altan stangon, ĉe kies pinto estis fiksita balailo, aŭ branĉetaĵo. Tio estis nomata: disdoni branĉetaĵon. Ĉiu plenkreskinta nobelo havis la devon aperi senprokraste, por ne perdi sian nobelecon, ĉe la vojevoda standardo.

[19] Pola; komparu la noton [34], Lib. I.

[20] Tero Dobĵina, distrikto (hodiaŭ Lipna) en Mazovio, prapola lando kun centro Varsovio. La mazovianoj estas nomataj mazuroj. La Dobĵinanoj enmigrintaj el Mazovio en Litvon donis la nomon Dobĵin (Dobrzyn) al sia nobelareta kolonio; la nomo Dobrzy�ski signifas �Dobĵina�.

[21] Sanktulo adorata en la Kronlando (t.e. Polujo)

[22] Povas formi en lingvo pola vortludon, ĉar la pola nomo de kuniklo (lat. cuniculus) �kr�lik� signifas ĝuste �reĝeto�, laŭ germana antikva k�nigel (K�niglein).

[23] Sabroj el tempo de Zygmuntoj, reĝoj de Polujo.

[24] Armaturo, armaĵo kaj partoj al ĝi apartenantaj ĉirkaŭ la blazono.

[25] Mars, antikva dio de milito; Venus, diino de beleco kaj amo; al ŝi estis dediĉitaj la ame kverantaj kolomboj.

[26] Bunĉuk�, ĉevalvosto, pendigita sur lancotenilon, estis uzata en la turka armeo kiel hetmana (armeestra) insigno. La ĉi tie menciita devenis el la Viena ekspedicio de Sobieski kontraŭ la turkoj en j.1683.

[27] Antikvaj romaj diaĵoj: Ceres, diino de grenoj kaj bonrikoltoj; Pomona, zorgantino de fruktarboj kaj ĝardenaj arbustoj; Flora, diino de printempo kaj floroj; Vertumnus, dio de fruktoj.

[28] Ano de la Bara konfederacio, t.e. de la armita ligo, kiun la pola nobelaro formis en la Podola urbo Bar en j.1768 kontraŭ la malforta, ŝanceliĝema reĝo Stanis�aw Poniatowski kaj liaj rusaj aliancanoj, kiuj lastaj permesis al si indignigantajn perfortaĵojn en Polujo.

[29] Damaska karabelo, fama speco de sabroj el vejnstria ŝtalo, faritaj en la malgrand-azia urbo Damasko.

[30] Antoni Tyzenhaus, litva trezoristo, t.e.financa ministro de la Litva Grand-duklando, fama disvastiganto de industrio kaj fondinto de kelkaj instruaj institutoj en Litvo, mortis en j.1785 en Varsovio.

[31] Grafo Aleksander Pociej, subtenis malavare polajn elmigrintojn kaj la legionojn. Dobrzy�ski defendis lin, kiam Suvorov konkiradis Pragon (vidu la notojn [8] kaj [27] en Lib. I.

[32] Vidu la noton [17] pri �vicinoj� en Lib. II.

[33] (~) Pia kanto matena, populara en tuta Polujo. Jen la unua strofo (laŭ Karpi�ski):
Ĉe matena sunradio: � Vi laŭdatu, granda Dio! Ĥore kantas elementoj, � Oceanoj, kontinentoj. Kaj de homo, por favora � Donacaro ĉiuhora. Al Kreinto kaj Savanto, � Ĉu ne sonus laŭda kanto?

[35] Bryczka, vojaĝveturilo; pri ka�amaszka vidu la noton [14].

[1] Rivero, ĉe kiu estas situita la urbo Pozna� de la same nomata grandpola duklando, kaj poste prusa provinco Posen (komparu la noton [26], Lib.II).

[2] Vidu la noton [27] en Lib. IV.

[3] Grafo J�zef Grabowski, posedanto de bienoj �uk�w en grandpola Poznanja Duklando; dum la Napoleonaj militoj li estis kolonelo de la generala stabo, poste li ludis grandan rolon en la publika vivo de la Duklando. En �uk�w, proksime de la urbo Obiezierze, gastis Adam Mickiewicz kun sia frato Francisko.

[4] [<] Jena, urbo apud rivero Saale, memorinda pro la decida batalo, en kiu (1806) Napoleon I venkis la prusojn.

[5] Titoloj de germanaj oficistoj.

[6] Ho sinjoro Dio, ho ve! (germane).

[7] Herr, sinjoro; Haarzopf, harplektaĵo, portata tiam de oficiroj.

[8] Pregel, Pregola, rivero en Orienta Prusujo ĉe kiu situas Kr�lewiec.

[9] Armita unuiĝo de nobelaro sub estr-bastono t.e. prezido de marŝalo elektita.

[10] Mallonga, laŭ modo internacia.

[11] Antaŭaj parolintoj; fremd-vorto lasita ĉi tie intence laŭ originalo.

[12] Famaj estis siatempe la kontraktoj aŭ kunvenoj en Kijovo kaj Minsko; en certaj templimoj ili okazis por farado de diversaj ĉiuspecaj interkonsentiĝoj precipe pri komerca foiro.

[13] Babina Respubliko. En j.1568 fondis pola nobelo, nome Pŝonka, en sia bieno Babin ĉe Lublin satiran societon, kiu ricevis la nomon de Babina Respubliko. Ĝi vipis la morojn de samtempanoj kaj sendis al ĉiu, kiu distingiĝis per difekto aŭ malsaĝeco, diplomon, per kiu li estis akceptita en la respublikon kaj ricevis en ĝi oficon: Kurac-fuŝulo fariĝis kuracisto, timulaĉo � armeestro, disipulo � ekonomo.

[14] Trakto, landvojo kunuganta grandajn urbojn (ŝoseo).

[15] Vortoj son-imitaj, signifantaj sensencan bruon.

[16] Vortoj sone-imitantaj la skermadon.

[17] Skribistoj (pisarze), oficistoj en malnova Polujo, apartaj por la Krono kaj Litvo; ili laboris flanke de reĝoj kaj kanceleroj kaj kun ilia scio eldonis aktojn kaj diplomojn.

[18] Plej malalta (unua komenca) klaso en lernejo.

[19] Vidu la noton [26] en Lib. II.

[20] Malsupra ĉapeto, ne deprenata de la kapo.

[21] Jegroj, ĉasistoj; vorto germana, uzata en rusa armeo.

[22] Bielica, urbeto apud Njemen.

[23] �oso�na, alfluo de Njemen.

[24] Infanoj, pola etiga formo laŭ hebrea baĥur (junulo); fein, bele (germane)

[26] Marŝaleco, administrado de la domo kaj servistaro.

[27] Piara konvikto, edukejo kaj instruejo, administrata de pastroj Piaroj, estis tiutempe plej bona instituto de publika edukado en Polujo � Vikto � vivteno, nutraĵo.

[28] Promovi � antaŭen ŝovi, levi sur pli altan pozicion.

[29] Plej delikata kaj plej bona faruno en la tuta lando devenis el mueliloj en Marymont apud Varsovio.

[30] Sak, bovida ledo, sininimo de stultulo.

[31] Ekzekvi, plenumi juĝe.

[32] Plusk, plask, vortoj sone imitantaj plaŭdadon, laŭ originalo.

[33] Ŝarĝa veturigilo.

[34] Zan kaj Czeczot estis universitataj kolegoj kaj amikoj de la poeto, do li metas ĉi tie iliajn nomojn apud sia.

[1] Harmoniko, ĉi tie muzika instrumento, konsistanta el vitraj diskoj kaj rulo (aŭ sfero), kiu turniĝante kaj tuŝante disketojn eldonas sonojn.

[2] Harpo de Eolo, korda instrumento muzika, kiun tonigas ekblovoj de vento.

[3] La steloj hodiaŭ estas nomataj �Ĝemeloj� (dunaskitoj)

[4] Kribrilo, konstelacio nomata �Harplektaĵo de Bereniko�

[5] Davida veturilo, konstelacio nomata de astronomo[j] �Granda Urso�.

[6] Satano � ĉefdiablo.

[7] Estis kutimo pendigi en preĝejoj elfositajn skeletojn, kiuj, laŭ opinio de la popolo, estis ostoj de grandeguloj � Mir, urbo en Litvo.

[8] Memorinda kometo el j.1811.

[9] Puzyna Elizabeto, fama fondintino kaj subtenantino de la astronomia observatorio en Vilno, mort. 1767.

[10] Pastro Poczobut Odolanicki, nask.1728, fama astronomo pola, eldonis verkon �Pri Zodiako en Dendera� kaj kunhelpis per siaj astronomiaj observoj al Lalande ĉe liaj kalkuloj pri rondiro de luno. Poczobut estis profesoro kaj rektoro de la Vilna Akademio 1764�1799. Lasinte sian instruistan okupon li revenis al la societo de Jezuitoj en j.1808 kaj mortis 1810.

[11] Jan �niedecki, nask. 1756, eminenta matematikisto kaj astronomo pola, profesoro de la Krakova akademio kaj post Poczobut rektoro kaj profesoro de la Vilna akademio, mort.1830.

[12] Karoso, kovrita kaleŝego.

[13] Branicki Francisko Ksavero, granda hetmano kronlanda kaj poste generalo rusa; li estis apud Felikso Potocki kaj Severino Rzevuski unu el formintoj de la Targovica konfederacio (komparu la noton [11] en Lib. II).

[14] Jassy, urbo en Rumanujo; en j.1792 kunveturis tien la Targovicanoj.

[15] Leŭtenanto de kirasa signo, rango oficira ĉe t.n. kirasaj standardoj en pola armeo.

[16] Turkaj armeoj marŝantaj kontraŭ Vieno.

[17] Pastro Bartochowski, jezuito, dediĉis sian laŭdan poemon sub titolo �Fulmen Orientis� al reĝo Jan III, post lia reveno el la Viena ekspedicio.

[18] T.e. princo Adam Kazimierz Czartoryski, ĉefestro de podolaj landoj, civitano meritplena por patrujo. Li naskiĝis en Gda�sk (1734), mortis en Sienawa (1823).

[19] La duelo de la duko de Nassau (komparu la noton [8] en Lib. V) kun tigro en Libio resonadis tiam en ĉiuj gazetoj eŭropaj.

[20] Ĉefo de samregulaj monaĥejoj en monaĥeja provinco.

[21] En danĝero de morto (latine).

[22] Meduzo, ĉe antikvaj grekoj fabela, monstra virino, kun serpentaj haroj kaj rigardo ĉion ŝtoniganta.

[23] �witezianka; laŭ popola famo, sur bordoj de la lago �wite� (vidu la noton [1] en Lib. IV) montriĝas nimfoj, kiujn la popolo nomas Svitezjankoj t.e. Svitezjaninoj.

[24] Sinjorinoj, fraŭlinoj (france kaj internacie), laŭ originalo.

[25] Leĝa enkonduko.

[26] Tiuj vortoj estis diritaj de Ŝlosisto per ŝerce imitita malbona latinaĵo, laŭ uzata tiam en juĝejoj, kiu enhavis ofte polajn esprimojn kun latinaj deklinaciaj finaĵoj. La frazo signifas: �kun boskoj, arbaroj kaj limoj, kampuloj, vilaĝestroj kaj ĉiuj aĵoj, kaj kelkaj aliaj�.

[27] Manlius, brava militisto, post invado kaj dezertigo de Romo per Galloj, en j.389 a.K., savis antaŭ ili Kapitolon (Roman kastelon kun templo de Zeŭso), vekite per krio de sanktaj anseroj.

[28] Speco de koboldo aŭ malbona spirito.

[1] kunvoko de armeo.

[2] Flava Libro, tiel nomata laŭ kovrilo, estis barbara libro da rusaj militaj leĝoj. Ofte dum paca tempo la registaro anoncis tutajn provincojn kiel estantajn en milita stato kaj laŭ la Flava Libro donis al armea komandanto plenan povon pri la havaĵo kaj vivo de loĝantoj. Sciate estas, ke ekde j.1812 ĝis la revolucio (1831) tuta Litvo dependis de la Flava Libro, kies plenumanto estis la Grand-duko tron-sekvanto.

[3] Antaŭuloj, prapatroj.

[4] Pastro J�zef Baka, jezuito, vivinta en XVIII-a cj, verkis poemon �Rimarkoj pri morto neevitebla, al ĉiuj komuna�, el kiu Mickiewicz citas ĉi tie kelkajn versojn.

[5] Brokato, orteksaĵo � Skarlato, skarlatkolora teksaĵo, metafore en senco de reĝa digno aŭ kardinala.

[6] �Dek unu � dek du� (germane), kartludo.

[7] Sukinsyn (hundinfilo), insulta vorto rusa.

[8] Tasako, larĝa glavo; sturmako, pafilo kun larĝa tubo ĉe elfluga aperto.

[9] Kruca arto, sabrado dekstren kaj maldekstren, kvazaŭ krucforme.

[10] Kaporalo, instruanta rekrutojn.

[11] Praporŝĉik, la unua rango oficira en tiama rusa armeo.

[12] La litva �maczuga� estas farata laŭ sekvanta maniero: oni elektas junan kverkon kaj ektranĉas ĝin de supre ĝis malsupre per hakilo, por vundi supraĵe la arbon, distranĉante la mukŝelon. En tiujn entranĉaĵojn oni enmetas akrajn silikojn, kiuj post iom da tempo enkreskas en la arbon kaj formas malmolajn tuberojn. La maĉugoj prezentis dum idolanaj tempoj la ĉefan armilon de la litova pied-ira armeo. Oni uzas ilin iam ĝis nun kaj nomas nasieki (tuber-bastonegoj).

[13] Post la leviĝo de Jasi�ski (v. la noton [8], Lib. I), kiam la litvaj armeoj cedis en la direkton de Varsovio, la rusoj proksimiĝis al la forlasita urbo Vilno. Generalo Dejov, fronte de la stabo, enrajdis tra la Pinta Pordego (v. la noton [2], Lib. I) en la urbon. La stratoj estis malplenaj, la loĝantaro fermis sin en la domoj. Tiam iu urbano, rimarkinte kanonon forlasitan en strata angulo, ŝarĝitan per kartoĉoj, celturnis ĝin al la pordego kaj elpafis. Ĉi tiu unu pafo savis tiam Vilnon. Generalo Dejov pereis, kun li kelkaj oficiroj; la restintoj, timante embuskon forcedis de la urbo. La nomo de tiu urbano ne estas certe konata.

[14] Indulgo, konservo de vivo soldata.

[15] Ĉefserĝento.

[16] Cnicus benedictus aŭ centaŭera benedicta, kuraca kreskaĵo.

[17] Malnova rusa nomo de poloj.

[18] Estis ankoraŭ poste invadoj, kvankam ne tiom famaj, tamen sufiĉe laŭtaj kaj sangaj. Ĉirkaŭ j.1817ª sinjoro U� en Novogrodeka Vojevodlando, venkis dum invado tutan novogrodekan garnizonon kaj malliberigis la ĉefojn.

[1] Niobe, laŭ antikvaj tradicioj estis edzino de Teba reĝo kaj patrino de sep filoj kaj de sep filinoj. Kolerigite pro ŝia fiereco, la dio Apollon kaj diino Diana mortigis ŝiajn infanojn. La malesperanta patrino, pro granda doloro, transformiĝis en ŝtonon sur la monto Sipilos.

[2] Oczak�w, urbo apud dekstra bordo de Dnjepro; ĝi estis konkerita de princo Potemkin en j.1788. � Izmai�, fortikaĵo, kiun prenis sturme Suvorov en j.1790. � Novi, en Italujo, estas memorinda pro la venko de rusoj kaj aŭstroj super francoj en j.1799. � Preu�isch-Eylau, en Prusujo; tie batalis sange Napoleono I kun prusoj kaj rusoj en j.1807. � Generalo rusa Korsakov estis helpe sendita al Suvorov en Svisujon kaj estis kape-batita apud Z�rich en j.1799.

[3] Rac�awice, vilaĝo en nord-orienta flanko de Krak�w; ĉi tie Ko�ciuszko, fronte de malgranda armeo (ĉ. 5000 kaj inter ili 500 kampuloj armitaj per falĉiloj) venkis 7000 rusojn, la kvaran de Aprilo 1794.

[4] Maciejowice, urbeto apud rivero Okrzejka, estas memorinda pro la batalo (4 Oktobro 1794), en kiu Ko�ciuszko estis venkita de la rusaj armeoj sub komando de Fersen kaj, grave vundite, kun multaj aliuloj fariĝis militkaptito. Ĉi tiu batalo decidis la sorton de la Koscjuŝka insurekcio.

[5] Meĉaĵo (pole lont, germane Lunte).

[6] Latine: li ripozu en paco.

[7] Latine: por komuna bono.

[8] Kaŝujo por relikvoj, t.e. restaĵoj de ostoj de Sanktuloj, aŭ de aĵoj de ili poseditaj.

[9] Himenajos, ĉe antikvaj Grekoj dio de edzeco.

[10] Potocki W�odzimierz, filo de Feliks (Szcz�sny), kreinto de la Targovica Konfederacio (vidu la noton [11] en Lib. II), volis forviŝi la patran malbonan faron kaj aliĝis al la pola armeo (1808 dum la Varsovia Duklando), kie li honore distingiĝis kaj ricevis rangon de kolonelo; li mortis en j.1811 havante 22 jarojn.

[11] Pri Radziwi�� vidu la noton [30] en Lib.II.

[12] Lasta sankta komunio donata al mortantoj.

[13] Jan T�czy�ski, Belza vojevodo, estis edziĝonta kun Cecilio, filino de sveda reĝo Gustavo I, sed mortis en malliberejo en Kopenhago (1562 j.).

[14] Plej alta sankta altara Sakramento.

[15] Vidu la noton [10] en Lib. II.

[16] Kastelanoj estis superaj kaj malsuperaj. La Tablestro eraris dirante, ke la Kastelano de Vitebsk havis en senato malsuperan lignan seĝon; kontraŭe, li apartenis laŭ digno al superaj kastelanoj.

[17] Vidu Lib. IV, vv. 650�659 [broken link: #D650] kaj 775�803 [broken link: #D775].

[18] Tio okazis en j.1792, kiam Rusujo deklaris militon al Polujo, kaj la rusaj armeoj enpaŝis en limojn de la Pola Respubliko.

[20] Ŝajnas, ke la Tablestro estis mortigita ĉirkaŭ la j.1792 dum unua milito. Dua milito estis en j.1794. � Pri Targovico vidu la noton [3] en Lib. VI.

[21] Postponi � malpli respekti, malŝati.

[22] Galicio, parto de Polujo aneksita de Aŭstrujo. � Pri Grandpolujo legu la noton [26] en Lib. II.

[23] Spielberg, urbo proksime al Brno en Moravio, malbonfama pro sia malliberejo por politikaj krimuloj.

[24] Severa malliberejo (latine).

[26] J�zef Poniatowski, vidu la noton [6] en Lib. VI.

[1] Historiisto rusa simila-maniere priskribas la aŭguraĵojn kaj antaŭsentojn de la moskvolanda popolo antaŭ milito en j.1812.

[2] La dekstran flugilon de Napoleona armeo komandis reĝo de Vestfalujo, frato de Napoleono I, Hieronimo (J�r�me) Bonaparte, sub kies komando estis princo Jozefo Poniatowski, ĉefo de pola armeo, kalkulanta ĉirkaŭ 70.000 viroj[n]. � Grodno, la urbo apud Njemeno, ĉelime de Litvo, Polujo kaj Blank-Rutenujo. � S�onim, urbo en Grodna gubernio.

[3] Kniaziewicz Karol, pola generalo, nask. 1762, mort. en Parizo, partoprenis en nacia leviĝo 1794, komandis la unuan polan legionon en Italujo, kie li plenumis multe da brilaj faroj (v. [42], Lib. I); en 1812 li aliĝis al Napoleona armeo kaj estis komence lokita en la generala stabo de la vestfala reĝo; poste li ricevis komandecon super la 18-a divizio de la korpuso de princo Poniatowski; li distingiĝis en bataloj ĉe Smole�sk, Moskva kaj apud Berezina. � Ma�achowski Kazimierz, nask. 1765, mort. 1845 en Francujo, aliĝinte al armeo en j.1786, kiel simpla soldato, atingis rangon de generalo, batalis en la polaj legionoj, distingiĝis en milito 1812, batalis en la pola revolucio 1830. � Grabowski Micha�, generalo, pereis en la batalo ĉe Smole�sk 1812. � Princo Romuald Giedroj�, generalo el tempoj de la Varsovia Duklando.

[4] Libro nun tre malofta, eldonita en j.1682 en Krak�w sub titolo: �Compendium ferculorum, aŭ kolekto de manĝaĵoj de (nobele) naskita Stanis�aw Czerniecki, Sekretario de Lia Reĝa Moŝto kaj kuirejestro de L. Moŝto Princo Lubomirski�. La libro estis poste kelkfoje represita sub ŝanĝita titolo.

[5] Jerzy (Georgo) Ossoli�ski, grafo de T�czyn, eminenta ŝtatviro; sendite de reĝo W�adys�aw IV en delegitaro al la papo Urbano VIII, li faris brilan enveturon en Romon (1633 j.), aperante ĉie kun eksterordinara pompo kaj lukso. Czerniecki, aŭtoro de la �kuiristo perfekta�, estis ankaŭ lia kuirejestro.

[6] Princo Karol Radziwi��, nomata �Sinjoro Amato� (Panie Kochanku), laŭ proverbo, kiun li ĉiam uzis, la plej riĉa magnato de sia tempo en tuta Polujo, akceptis (1785) en sia kastelo en Nie�wie� la reĝon Stanis�aw Poniatowski, kaj ĉi tiu akcepto kostis al li milionojn.

[7] Festo de Anunciacio.

[8] En Litvo, post enmarŝo de francoj kaj polaj armeoj, oni formis en vojevodlandoj konfederaciojn kaj elektis senditojn por la sejmo.

[9] Gros-de-Tours, peza silkŝtofo franca.

[10] Lacertledo, ledo malglata (ĉevala aŭ azena), aspekte simila al lacerthaŭto.

[11] En batalo ĉe Hohenlinden (3-an de decembro 1800) francoj sub komando de Moreau venkis aŭstrojn kaj bavarojn; la venkon decidis la pola korpuso sub komando de generalo Kniaziewicz.

[12] Sommo-Sierra, intermontoj en Hispanujo; en j.1808, en ĉeesto de Napoleono, ili estis konkiritaj de polaj ulanoj, kiujn komandis Leon Hipolit Kozietulski; tiu heroaĵo ebenigis al francoj la vojon al ĉefurbo Madrido.

[13] Honora legio, franca ordeno por merito, fondita de la imperiestro Napoleono I en j.1802.

[14] Vortoj latinaj, kiuj signifas: de notaĵo pri prava makulo, t.e., ke li estos enskribita en aktojn de juĝejo, kiel homo kiu plenumis krimon.

[15] Militem (latine) � soldaton, ĉi tie en senco de nobelo; scartabello (itale) � malnova paperaĉo; la latinigita formo scartabellus signifas posedanton de dokumento pri nobeligo.

[16] Aĵo pie dediĉita.

[17] Intercizo, ofica antaŭedziĝa kontrakto.

[18] La unua kuniĝo aŭ unio de Litvo kun Polujo okazis en j.1386 sekve de edziĝo inter Jadwiga, reĝino pola, kaj W�adys�aw Jagie��o, litva grand-duko (vidu [2], Lib. IV).

[19] Laŭ fabela historio poloj kaj rusoj devenas de du fratoj: Leĥ kaj Rus. Pri Leĥ vidu [34], Lib. I.

[20] La ordeno de Krucistoj aŭ Kruckavaliroj, venigita en XIII-a jarcento de pola duko Konrado Mazovia, por ke ĝi defendu la limojn de Polujo kontraŭ atakoj de la idolanaj Prusoj, post venko kaj ekstermo de ĉi tiu litova gento volis ankaŭ aneksi Litvon kaj komencis kun ĝi militojn sub preteksto de konvertado en kristanecon. La potencon de la Ordeno rompis fine Jagie��o en la militbatalo ĉe Grunwald kaj Tannenberg en j.1410.

[21] Pendebat (latine) � pendis, ne estis decidita.

[22] Pola proverbo, signifanta, ke ambaŭ estas egalvaloraj. � Generalo Pac konstruigis en fino de la XVIII-a jarcento en sia bieno Jezno proksime de la urbo Troki grandiozan palacon, kiu fariĝis proverba. � Dum tramarŝo de la Napoleona armeo en la Paca palaco ekloĝis tuta regimento. � Alia palaco de Pac troviĝas en Varsovio ĉe strato Miodowa.

[23] Ĉe Podhajce (en Galicio) estis kelkaj bataloj kun Turkoj kaj Tataroj; ne estas konate, pri kiu batalo la Rejento parolas.

[1] Princo Miko�aj Krzysztof Radziwi��, nomata Sierotka (Orfeto), Vilna starosto, kortega marŝalo litva, edukite en kalvina religio, transiris al katolika eklezio, veturis en la Sanktan Landon kaj priskribis ĝin en aparta verko; li mortis en j.1616.

[2] Doni afirmativon, doni voĉon por iu; doni negativon, voĉi kontraŭ iu.

[3] Veto, vorto latina, signifas: mi ne permesas. Ĉiu pola sendito havis rajton, se li ne aprobis la rezolucion de la sejmo, diri: �veto� kaj tiamaniere interrompi la parlamentan kunvenon. Ĉi tiun rajton, la simbolon de persona plej alta libereco, dum tre longa tempo kuraĝis uzi neniu sendito. Fine, kiam la moroj malboniĝis, la rajto estis ofte misuzata de anarĥiaj elementoj; do ĝin forigis la Konstitucio de la Tria de Majo 1791. Komparu ankaŭ la noton [11], Lib.II.

[4] Gardistoj de publika sendanĝereco.

[5] Viandsupo, buljono.

[6] Kontuzo, speco de kolbaso, mortadelo; � arkaso, gelato el kremo kaj ovoflavo; � fegatelo (ital.), hepatherbo, hepataĵo; � Dunajec, rivero, dekstra alfluo al Vistulo en Galicio; � veneca, Venecia.

[7] En la XVI-a kaj en komenco de la XVIII-a centjaro, en epoko de florantaj artoj, estis aranĝataj, eĉ de artistoj, festenoj plenaj de simboloj kaj teatraj scenoj. Dum fama festeno donita en Romo por la papo Leono X-a (1513�1521) troviĝis servico, prezentanta laŭvice la kvar jaro-sezonojn, kiu verŝajne servis kiel modelo por la Radzivila. La tablo-kutimoj aliiĝis en Europo ĉirkaŭ la mezo de la XVIII-a jarcento; en Polujo ili daŭris plej longe (M.).

[8] Pinetti, italo, ĵonglisto fama en tuta Polujo; kiam li tie gastis, ne estas konate.

[9] Tromblono, pafilo kun larĝa elflug-tubo; flankiroj, rajdista taĉmento, disigita laŭ reguloj kaj destinita por atentado kaj maltrankviligo de la malamiko, ankaŭ por ŝirmado de la ĉefa taĉmento antaŭ la malamikaj pafoj.

[10] Dembi�ski Henryk, nask. 1781, generalo de la pola armeo, partoprenis en Napoleonaj militoj, en pola nacia leviĝo 1830�1831, kaj en hungara 1849, mort. 1864.

[11] Dwernicki J�zef, nask.1779, servis en polaj legionoj, kaj batalis en rusa milito 1812, fariĝis generalo de la pola armeo 1829 kaj batalis en naciaj vicoj 1830�1831, mort. 1857.

[12] R�ycki Samuel, ĉefo de la tria bataliono.

[13] La generalo Kniaziewicz naskiĝis en Kurlando, kien lia avo transmigris el Litvo. Pri liaj meritoj vidu la notojn [42] en Lib. I kaj [3] en Lib. XI.

[14] Pu�awski (aŭ Pu�aski) J�zef, forminto de la Bara konfederacio (v. [28], Lib. VI) en j.1768, kaj ĉef-komandanto de la armeo, havis du filojn: Franciskon, kiu pereis dum la konfederaciaj bataloj (1769) kaj Kazimiron, gloran heroon kaj bonegan komandanton, kiu pereis (1779) en la amerika milito pri sendependeco.

[15] Dzier�anowski Micha�, fama konfederato Bara.

[16] Sawa, unu el la plej bravaj armeestroj en la Bara konfederacio.

[17] En Litvo estas konata plenda kanto pri sinjorino Cybulska, kiun la edzo kartlude malgajnis al moskvulo.

[18] Dumouriez Klaŭdio Francisko, franca generalo; li partoprenis en la Bara konfederacio, kiun la franca registaro subtenis per monrimedoj kaj spertaj oficiroj.

[19] La modo de alivestiĝado en francajn vestaĵojn disvastiĝis en polaj provincoj de j.1800 gis 1812. La plej multaj junuloj alivestiĝis antaŭ edziĝo laŭ postulo de siaj fianĉinoj.

[20] Speco de muslino.

[21] La historio pri disputo de Rejtan kun duko de Nasso, kiun Vojski ne rakontas ĝis fino, estas konata el la tradicio. Ni donas ĉi tiun finon, por komtentigi la sciemon de legantoj: Rejtan, kolerigite pro fanfaronado de duko de Nasso, stariĝis apud li en mallarĝa trairejo. Ĝuste tiam grandega virapro, furiozigite de pafado kaj hundaro, ĉi tien alkuris. Rejtan� elŝiras pafilon el la manoj de la duko, sian pafilon li ĵetas teren, kaj kaptinte ĵetponardegon kaj transdoninte duan ekzempleron al la germana duko: �Nun, li diris, ni vidos, kiu pli bone svingas lancon�. La apro jam atakis, kiam Vojski Hreczecha, staranta defore, per celtrafa pafo la beston mortigis. La sinjoroj komence koleris; poste ili interpaciĝis kaj rekompencis malavare Hreczecha�n. (Rimarko de la poeto).

[22] La rusa registaro ne rekonis liberajn homojn krom nobeloj. Kampuloj, liberigitaj de l' posedanto estis tuj enskribitaj en registrojn de caraj apanaĝaj bienoj, kaj anstataŭ servutaĵo devis pagi pligrandigitan imposton. Sciate estas, ke en j.1818 la bienularo de la Vilna gubernio decidis dum sejmeto projekton liberigi ĉiujn servutulojn kaj tiu-cele elektis deligitaron al la caro; sed la registaro ordonis neniigi la projekton kaj neniam plu ĝin rememorigi. Ne ekzistis alia maniero liberigi homon, ol adopti lin al nobela familio. Tiamaniere nobeliĝis multaj danke al sinjora favoro, aŭ por pagita mono (A.M.)

[23] Kanako (tatar.), virina kol-ornamo, inkrustita per juveloj; � manelo, braĉeleto (france manille).

[24] Bellona, ĉe antikvaj Romanoj diino de milito.

[25] Boreas, ĉe antikvaj Grekoj norda vento kaj gia personigo.

[26] Janiĉara, aŭ turka muziko distingiĝas per multaj tintantaj kaj tamburantaj instrumentoj.

[27] La Tria de Majo (1791), dato de la fama konstitucio bonege reforminta la regnon de Polujo (v. [11], Lib. II).

[28] Pola parlamento.

[29] Pri la ribela Targovica konfederacio legu la noton [11], Lib. II.

[30] Praga, antaŭurbo de Varsovio. En j.1794 la rusa generalo Suvorov forbruligis ĝin.

[31] Post la tria dispartigo de Polujo (1795) polaj soldatoj elmigris el la patrujo kaj la generalo Dombrovski formis el ili la polajn legionojn, kiuj batalis heroe en diversaj landoj kaj terpartoj por Napoleono. Komparu la noton [42], Lib. I.

[32] Kanto de la legionoj en Italujo; ĝi fariĝis poste kaj estas ĝis nun la pola nacia himno. Komparu la noton [9] en Lib. I.

[33] Kometo en j.1811. Komparu en Lib. VIII verson 109 [broken link: #kometo] kaj pluajn.

[34] Legu la noton [13] en Lib. I.

[35] Karabelo, kurba sabro; komp. [13], Lib. II.

[36] Konfederatka, vidu la noton [22], Lib. V.

[37] La leganto, kiu rimarkis la intiman interligon, en kia la poeto prezentadas natur-aperaĵojn flanke de homaj aferoj, facile komprenos, ke la nubaĵo, tiel vaste pripentrita ĉe la fino de la poemo, dum la granda festeno, ne estas nur okaza eksteraĵo, sed, ke ĝi havas por la tuta situacio simbolan signifon. La okcidenta nubaĵo, ekstere ornamita per oro kaj perloj, interne sange-ruĝa, malgraŭvole pensigas pri la granda okcidenta heroo Napoleon kaj pri la esperoj, kiujn Polujo ligis al lia nomo. Estas la j.1812: La aŭreolo de lia nomo kaj la ĝojaj esperoj de la festenantoj same baldaŭ iĝos �flavaj, palaj, grizaj laste�, kiel la brilanta, preterpasema aperaĵo, post kiu la suno ekdormis. � Kiel antaŭe en la vortoj de maljuna Maciek Dobrzy�ski (vv. 377�397 [broken link: #MD]) la poeto kvazaŭ antaŭsentigas la grandan tragedion, kiu estis baldaŭ skuonta Litvon-Polujon kaj la tutan mondon.

{1} T.e. divorcintino, eksedzino.

